
A CSERNATONI EZERMESTEE. 

Lám megmondta jó előre Küprili nagyvezér Eákóczy 
György nagyfejedelemnek : «ne menj te Lengyelországba, 
királyságot keresni ; mert bizony úgy jársz, mint a teve : 
a ki odament Allah elé, azt követelve, hogy adjon neki 
szarvakat, s aztán Allah még a füleit is levágta neki». — 
Egészen úgy járt György fejedelem is. Nem érte be azzal, 
liogy ö. gyönyörű szép Erdélyország nagyfejedelme lehetett, 
egyformán becsülve némettől, ozmántól : a bűne, a nagyra- 
vágyása átvitte Lengyelországba koronát keresni; ott azután 
nemcsak, hogy a korona aranyszarvait nem kapta meg, de 
odaveszítette nemzete virágát, Erdély harczoló seregét is. 
Azokat elfogta a krimiai tatárok khánja, a kit a szultán 
küldött az erdélyi hadak hátába. 

A székely csapatok vezére Nyújtódi Damokos Tamás, a 
mint azt látta, hogy a fejedelem aláirta a legcsúfosabb 
békekötés feltételeit, maga pedig mellékutakon elmenekült 
Magyarországba ; a fővezér Kemény János ellenben oda- 
alázta meg magát, hogy személyesen átmenjen a tatár 
khán táborába, kiéhezett, agyonfáradt hadai számára 
irgalmat-kegyelmet könyörögni: azt monda a hadnagyá- 
nak, Czirjék Boldizsárnak : «édes játom, nekünk már itt 
lőttek I» 

— Nem csak lőttek, de harangoztak is. 

— Kitalálod-e már, hogy mit tesz az a találós mese : 
«ettünk sültet-főttet, föld alatt, fa tetejébe' — mi az?» 

— Ki bizony. A tatárfutásról hagyták ránk ezt a szo- 
morú tréfát az őseink. 



jrákai: A Damokoaok. 

— Meg vagyunk mink már fogva csűstűl. 

— Én még tudnám, hogy merre kén' kibújnunk? 

— Én pedig azt nem tanulom meg. A fejedelem ám 
elfuthatott : neki kötelessége a személyét megmenteni ; te 
csak hadnagy vagy, neked sem szégyen a sarkaddal fenye- 
getni az ellenséget ; de én a lófők vezére vagyok ; nekem 
nem szabad a hátamat mutogatnom : nekem itt kell ma- 
radnom az én népemmel harczban, rabságban egyaránt. 

— Akkor bizony én is itt maradok veled. 

— De nem maradsz I Épen az, hogy el kell menned > 
haza kell találnod ; az én szerelmes asszonyomnak várába 
el kell jutnod ; felőlem neki hirt mondanod. 

— Hát az igen könnyen fog menni. 

— Nem olyan nagyon könnyen, mint gondolnád. Mert 
nem mehetsz ám könnyű szerrel. Mivelhogy ezt a turbát 
is magaddal kell vinned. 

Az a « túrba)) a régi háborús világban valami ember- 
hátra felköthető vasládikó volt, kívül csikóbőrrel bevonva, 
s vasruddal lakatra bezárva. (Innen maradt fel a közmon- 
dás: « ellopták a turbát, de nálam a kulcsa I») 

— S van benne valami? 

— Van bizony. Tele van pénzzel. Pele arany, fele 
ezüst. Nem tudom a számát. De annyi súlyt vet, mint egy 
kis borjú. Ezzel több terhe lesz a lovadnak, vagy pedig a 
hátadnak, ha gyalog maradsz. Már pedig a bundádat sem 
hagyhatod el, mert tél van, a puskádat is vinned kell ; 
meg a pallosodat, aztán meg a fejszédet is ; de meg egy 
egész kenyeret is kell czepelned az útra, meg egy darab 
szalonnát, hogy éhen ne halj. 

— Mind akad annak gazdája. 

— Mert látod, ha ez a pénz most itt marad nálam : a 
mint a pogány tatár bennünket rabságra ejt, az azt rögtön 
prédára ejti, csak egy rézgombot is az mi rajtunk nem 
hagy. Ha pedig ezt a pénzt az én drágámnak, jó felesé- 
gemnek haza viheted, hát ez jó lesz neki arra, hogy a 
váltságdíjat lerója belőle, a mit a gonosz tatár fejemre 

fog róni, a kiről tudja, hogy vezér vagyok : még majd elég 
sem lesz reá. 

— De akkor hát elviszem magammal. 

— De ugyan vigyázz ám magadra, hogy meg ne fog- 
dosson a tatár. 

— Ne te né ! Hát azért volna nekem ezermester a ne- 
vem, hogy még az ilyen rusnya tatáron se tudjak ki- 
fogni ? 

Czirjék Boldizsár bá pedig nem hiába volt büszke az 
ezermesteri nevére ; mert valósággal az volt ő. 

Csinált ő egyszer olyan szövőszéket, a mit a patak hajt 
s magától megszövi az abaposztót. Azután meg egy olyan 
gyalogszekeret készített, a mi ló nélkül jár: az ember 
maga benne ül s kézzel-lábbal hajtja ; az igaz, hogy job- 
ban elfárad vele, mint ha gyalog járna, de legalább kocsin 
utazik. Megjárta ő ezen Nagy-Enyedet is, egész vásár cso- 
dájára. — Olyan fegyvert is fundált ki, a mivel a medve 
saját magát lövi agyon : még pedig puskapor nélkül. 

Nem kell' Czirjék Bildizsár bát félteni. Van annak annyi 
tudománya, hogy százezer tatár nem jár túl rajta. 

Mielőtt a futáshoz kezdett volna, hát legelébb is azt 
tette, hogy egy bádog szelenczéből, a mit magával hordott 
erre az alkalomra, bekente a saruja szárait jó erősen 
farkashájjal. Ettől aztán a saját lova olyan szaladós lett, 
mintha farkasokat érezne a hátában, míg ellenkezőleg a 
tatárok, a kik rögtön üldözőbe vették, a mint látták, hogy 
szökni indul, el nem tudták gondolni, mi lelte a lovaikat? 
a mint azok közelbe érték Czirjéket, mind visszafordultak, 
rúgtak, kapálóztak, lehányták a hátukról a gazdáikat, 
semmiképen nem akartak neki menni a megérzett farkas 
szimatnak. 

Boldizsár bá csak úgy nevette őket, hátra-hátra fordítva 
a képéi 

A tatárok azonban, ha lovaikkal be nem érhették a futót, 
a nyilaikkal ugyan megtalálhaták. 

Czirjék Boldizsár csak egyre hallá, hogy ott sivít el a 

1*^ 

füle mellett egy-egy vasorrú madár, a kinek hátul a 
tolla. 

«Ez így nem jó lesz : vagy emberben, vagy állatban kár 
esik, s az hiba lesz.» Monda magában a hadnagy, s ez 
ellen meg azt a fortélyt gondolta ki, hogy a mint egy pa- 
takhoz ért, ott leszáUt, a bundáját belemerítette a vízbe, s 
aztán a gyapjas részével kifelé fordítva, úgy veté a nya- 
kába, hogy ez nemcsak őt magát, hanem a lova hátulját 
is egészen takarta. Az a vízbemártott bunda pedig a csi- 
korgó hidegben egyszerre jéggé fagyott: olyan lett az, 
mintha vaspánczél lett volna. A bolond tatár egyre nyila- 
zott rá, de a nyílvessző mind lepattogott a természetadta 
birkabőr pajzsról : a jégen keresztül nem volt kedve a nyíl 
hegyének hatolni. Megint csak ő. nevetett. 

A tatárok azonban nem maradtak el a sarkából. Egész 
csapat fogta üldözőbe, fertelmes kurjongatással. Meglátták 
a hátán a turbát, s azt már tudja a tatár, sok százados 
gyakorlatból, hogy abban a magyarok pénzüket tartják. 
Ez drága madár ! Érdemes utána nyargalni. 

Czirjék Boldizsár bá tudta azt jól, hogy ez az ő két 
stratagémája csak addig használ, a míg a futása a hegyi 
szűk utakon, keskeny völgyekben tart, a hol nem kerül- 
hetnek eléje, de a mint valami lapályra fog jutni, a hol a 
tatárok eléje kerülhetnek, ott már szél ellenében nem fog- 
nak ijedezni a lovaik a farkasháj szagától, az ő lova pedig 
a súlyosabb teher alatt hamarább kifárad, nem győzi az 
erőltetett versenyt, hát valami mást kell kigondolni. 

Egyszerre egy sűrű erdőbe érve, hirtelen utat vesztett, 
félrecsapott, mikor az üldözői nem látták, s elhagyva a 
mély ösvényt, leereszkedék az erdős hegyoldalon a mély 
völgybe. 

Ámde a tatárok minden gonosz politikával el voltak 
készülve. Csúnya, kitanított vérebeket hordtak magukkal, 
a mik az üldözött áldozatot, ha az el talált rejtőzni valami 
bozótban, menten felvadászták. Czirjék Boldizsár bá, mi- 
kor már egyszer egy csorgó mellett pihenőt tartana, s 

szalonnázni kezdene, csak hallja ám, hogy csaholnak az 
erdőben a czudar sinkoránok. 

— Ne te né ! Még bizony csúffá tennének, ha hagynám 
magamat. Hogy ugatnak a kedveskék ! Nem hiába kutya- 
fejű tatár az ő nevük. 

Hanem hát egy ezermestert nem olyan könnyű elfogni. 

Boldizsár bá, megismerve az új veszedelmet, maga is 
fordított a stratagémán. Leszedte a lováról a mindenféle 
czókmókot, belekötött mindent a bundájába egy nagy ba- 
tyimak. Azt a saját hátára vetette. 

— No most már édes lovam, eredj a magad esze után 
a merre látsz I Monda, nagyot ütve a tenyerével a lova 
hátára. Az sem volt rest ; a mint a kötőféket kiakasz- 
tották a nyakából, neki fordult az erdőnek s teher nélkül 
úgy elszaladt, mint egy gímszarvas. A tatárok vérebei az- 
tán mind a futó paripa szimatján csaholtak tovább. Bol- 
dizsár bá farkashájas saruinak a nyomát semmi kedvük 
sem volt tovább üldözni. A farkast nem hajtja a kutya : 
már nem tudom, nemzetiségi rokonszenvből-e, vagy test- 
vérgyülöletből ; de kikerüli, ha lehet. 

így aztán Boldizsár bá csak nyert egy kis egérutat, s 
azt arra használta fel, hogy a szálerdővel fedett hegyoldal- 
ban mind lejebb ereszkedék a völgybe, gondolva, hogy talál 
majd ott egy mély hegyszakadékot, a min ha keresztülhatol- 
hat, a lovas tatár nem kerülhet elé. A túlsó oldalon aztán 
kap egy új mokánylovat, vagy jó pénzért, vagy egy jó 
fejbecsapásért. 

Talált ám, de nem egy hegyszakadékot, hanem egy ten- 
gerszemet a völgy mélyében : az a völgy is olyan göm- 
bölyű volt, mint egy döbör, köröskörül bekerítve erdős 
hegyoldalakkal ; nem volt abból semerre kimenekülés. 

A tatárok pedig már észrevették, hogy üres paripa után 
szaladnak, a lovag elbujt ; nagy hamar visszatértek : ba- 
romsok nép volt, elálltak az egész erdőt, csak úgy visz- 
hangzott a szálfás rengeteg a kiáltozásaiktól: «marrhal 
marrha ! » a mi az ő szokott csatakiáltásuk. 

— Marha ám az öreg apád I Monda Boldizsár bá s szét- 
nézett a terepen : mit lehetne csinálni ? 

A tengerszem be volt fagyva. 

Hanem az ilyen tengerszemnek a mély viáe mindig me- 
leg, úgy, hogy vastag jégkéreg nem támadhat rajta. Boldi- 
dizsár bá megpróbálta a balta fokával. A bizony besza- 
kadt egy ütésre : — a jég kenyérre kenni való sajtnak elég 
vastag lett volna, hanem pallónak meg dobogó hidnak 
nagyon vékony volt. 

— No csak, ne ijedj meg magyar, biztatá magát az 
ezermester : így van ez jól. 

Azzal szétnézett a parton. — Hevert ott rakás számra a 
sok fiatal fenyő, a mit a szél kitördelt. Boldizsár bá hozzá- 
fogott a baltájával, négy szál ilyen vékony dorongnak való 
fenyőből egy pár korcsolyát a maga két lábának, meg egy 
szánkót a batyunak összeeszkábálni. 

Nem történhetett ez meg nesz nélkül. A sok baltaütés 
egészen elárulta az üldözők előtt, hogy hol bujkál, a kit 
keresnek. Minden oldalról csörtettek arrafelé. 

— No csak ne törjétek magatokat olyan nagyon ! Dör- 
mögé Boldizsár bá. Még megizzadtok s száraz kehet kap- 
tok bele. 

Azok pedig csak jöttek közelebb, s folyvást szorosabbra 
húzták a kört a menekülő körül; már nagyon lehetett 
hallani a lovaik robaját a recsegő targalyak közt. Most 
mindjárt a nyakán lesznek. 

— Hát hiszen én is mindjárt készen leszek ! 

Mikor a legelső lovasok egy-két nyillövésnyi távolban 
kibukkantak a fák közül, már akkor Boldizsár bának a 
lábaira volt kötözve a két ölnyi hosszú fenyöfa-korcsolya, 
még csak a szánkót rakta meg. A bunda az itt maradhat, 
a nélkül is elég melege van az embernek, a mikor kerge- 
tik; kenyér, szalonna se szaporítsa a terhet: «most lak- 
tunk jól, holnapra is majd ád az Isten valamit! ha nem 
ád, megalkuszunk a gyomrunkkal I» — Nem tett a szán- 
kóra egyebet, mint a turbát, meg a fegyvereit : a szánt 

odakötötte az övéhez, b aztán még egy hosszú, hegyes 
. végű rudat fogott a kezébe s azzal neki iszánkodott a vé- 
kony jegű tónak. 

Egészen helyes volt a mathematikája. A vékony jégké- 
reg a hosszú fakorcsolyák alatt megbírta a gyorsan keresz- 
tül iramló embernyi terhet is és sehol nem szakadt be 
alatta : úgy repült át a tavon, szánkójával együtt, mint a 
vízi pók; még csak meg sem recscsent alatta a jéghid. 

•Marrha ! Marrha I» ordítá az üldöző had, a mint meg- 
látta a jég hátán a menekülőt, s aztán azt gondolták, hogy 
az a tó ((fenékig tej fel », utána rúgtattak, a mivel azt nyer- 
ték, hogy valami huszan-harminczan a bolondabbak közül 
beleszakadtak a jégbe : egynehányan azt is megpróbálták, 
hogy úsztatva áttörtessenek a túlsó partig, de pórul jártak 
.vele, mert a vékony jég mind összevagdalta a lovak szü- 
gyét, hogy nem bírtak előrehatolni. Boldizsár bá de hátra 
sem pillantott addig, a míg a túlsó oldalon szárazra nem 
jutott : csak akkor nézett aztán vissza, nagy lelki nyuga- 
lommal látva, hogy milyen jól helybenhagyta gonosz ül- 
dözőit. Azok még akkor is vergődtek a jeges vízben, egy- 
néhány hegyes kucsma ott úszott már gazdátlanul ; a par- 
ton állók pedig nagy csoportban káromkodtak, a mit Bol- 
dizsár bá nem hagyott viszonzatlanul. Jó szerencse, hogy 
egymás nyelvét nem értették ; mert különben még össze- 
vesztek volna. A tatárok mérgükben egész raj számra re- 
pítek a nyilakat Boldizsár bá felé, de az egy sem jutott el 
hozzáig : széles volt az a tó ! 

— Ejnye, nem szegy elitek magatokat? No megálljatok, 
majd én is küldök nektek valamit. 

Azzal lefektette a puskáját a favillára s odaczélzott, a 
hol legsűrűbben álltak a tatárok. Azok látták, hogy mi- 
csoda rossz szándéka van ; de csak csúfságot csináltak 
belőle. Tudták ők cmárw, hogy a tüzetadó likas vas messze 
elhord; csakhogy annak az elsütéséhez tüzes kanócz kell, 
az pedig az üldözött kezében nincs ; — azt pedig «még» 
nem tudták, hogy kanócz nélkül is el lehet sütni apuskát, 

ha annak zavarába tűzkövet tesznek ; s ezt már a oserná- 
toni ezermester régen kifundálta, mielőtt a hollandiak 
rájöttek volna. — Egyszer aztán csak nagyot durran a 
fegyver : olyan volt annak a viszhangja a mély völgyben, 
mint a mennydörgős ménkű csapása, s a bennelevő három 
golyóbis ki is likasztotta épen egy murzának az oldalát 
úgy, hogy az menten testamentumot tett ; a többiek aztán 
eszük nélkül tánczoltak vissza az erdőbe. 

— Tanulják meg, hogy kivel van dolguk ! 

Boldizsár bá hasra feküdt a mohos parton s úgy pihente 
ki magát, csendesen elnézve, hogy mit fundálnak már 
most a tatárok. Azt kivehette, hogy azok most abban törik 
a fejűket, hogy megkerüljék a tavat. 

— Ilyen a buta ember, a ki nem járt a fehérvári coUé- 
giumba ; nem tanulta a geometriát ! Azt gondolják, hogy 
ők engem megkeríthetnek : holott nekem oda fel a hegy- 
tetőig csak egy fél-diametert kell átballagnom ; nekik pedig 
egy fél circulust. A ki nem ért a mathesishez ! 

A tatárok azonban, úgy látszik, hogy más colle- 
giumban járták ki a primi anni philosophiát, mert egész 
bizonyosra indultak neki a két oldalon való körülkerí- 
tésnek. 

Boldizsár bá pedig, hogy annál jobban boszantsa 
őket, még magasra feltárta előttük a turbát s megrázta, 
hogy hallják, hogy csörög benne a pénz. Azok vonítottak 
mint a farkasok a malaczpecsenyére ! 

Az ezermester minden megerőltetés nélkül haladt egye- 
nesen felfelé a túlsó hegyoldalon ; még nem is igen sietett. 
Hanem aztán mikor felért a hegytetőre, akkor látta hüle- 
dezve, hogy micsoda átkozott helyre jutott. A túlsó oldala 
ennek a hegynek egy meredek sziklafal ; alant rettenetes 
mélység, teledöntögetve óriási kőcsompókkal : úgy néz ki a 
vidék, minthft. itt bújt volna be az ördög a pokolba, s aztán 
úgy össze-vissza hányta volna a bejáratot, hogy utána ne 
találjanak. Semmiféle ösvény e lakatlan szakadékba sehon- 
nan nem vezet. 

— No Boldizsár komám, innen szabadulj ki mostan, ha 
ezermester vagy ! 

Erre számítottak bizonyosan a tatárok, a kiknek oláh 
vezetőik voltak : azok árulták el előttük, hogy a merre az 
üldözött menekült, arrafelé nincs a világnak kapuja : az a 
Csetátye Drakuluj. 



A CSETÁTYE DRAKULUJ. 

Jaí bizony, itt most egy kicsinyt repülni kell : a szaba- 
dulás nem történik meg e nélkül, édes atyámfia ! mondo- 
gatá magának Boldizsár bá. Pedig még akkor nem is szü- 
letett Mongolfier, hogy az égből leszállás mesterségét meg- 
tanítsa. 

Szétnézett valami segítség után. Megtalálta. Egy szép, 
nagy, sudár, fiatal jegenyefenyő volt a kezeügyében, ami- 
nek a lombos ágai gyászfűz módjára lefelé csüggnek ; azt 
kivágta a fejszéjével. Alul a vastag végére rákötözte egy 
sing magasságra a turbát, arra állítá a puskát, jól kiszá- 
mítva (Newton nélkül), hogy ami nehezebb, az megy lefelé 
estében előre ; még felső ruháit is levetette, azokat is a kö- 
rül csavargatta. Akkor aztán kikeresett egy pontot a hegy- 
szakadék ormózatán, a hol a meredek szikla nemcsak 
függélyesen áll a mélység felett, de még egy cseppet előre 
is hajlik : oda czepelte a levágott fenyősudarat. 

Mikor aztán a tatárok jöttek minden oldalról az erdőből 
nagy rivalkodással feléje, hogy már most megfogják, akkor 
Boldizsár bá ráült a levágott fára, mint a szánkóra, s az- 
tán elkezdte azt a két sarkával előre csúsztatni a szikla- 
párkány felé, felsóhajtva az egekre: « no, most pislants 
uram Jézus ! » Egyszer aztán lebillent a fenyőfa a pár- 
kányról s alázuhant emberestül, mindenestül a mélységbe. 

A tatárok elszörnyedve csapták össze az első lábaikat 
erre a látványra : «ni, a bolond magyar, inkább elöli ma- 
gát, mint hogy elfogják !» 



Digitized by 



Google 



10 

Dehogy is öli el ! Ördöge van annak I Az alázuhanó fa 
röptében olyan egyenesre állt, hogy a hegyes sudara föl- 
felé meredt s a vastag vége ment előre úgy, hogy mire le- 
ért a völgybe, még meg is állt a földben, belefúródva a 
hegyes csonkjával, mintha onnan nőtt volna ki. 

— No, ezt csináld utánam, kutyafejű ! kiáltá fel onnan 
az ezer meg ezer lábnyi mélységből Boldizsár bá, ép- 
kézláb szállva le a repülő gépéről. De biz a tatárnak 
nem volt kedve eltanulni tőle ezt a pokolra szállás mester- 
ségét. 

Ide alant lett volna hát már, a hozzájárulhatlan hegy- 
szakadékban : de hogyan már most tovább? mert nem jó a 
pokolban lakni ! 

Felülről nézve is veszedelmes hely ez; mikor pedig 
benne van az ember, sehogy sem érzi benne magát valami 
jól. A mi onnan felülről csak morzsa, az itt koloncz, a 
mire dolog felmászni. A mikor pedig felmászott az ember 
egy ilyen nagy kolonczra, hát akkor látja, hogy észak felé 
a völgy egészen el van zárva meredek sziklafalakkal ; dél- 
felé nyitottnak látszik, arra mosolyognak a Hargita ormai : 
ott van Székelyország. 

Csakhogy odáig még sok erdős hegyet kellene meg- 
másznia; s ezek a tatárok mindent megszálltak már. 
A mint ott a sziklapárkányon meggyújtják a lármafát, 
végtül- végig minden hegyormon kigyulladnak a jeltüzek : 
nehéz innen elvinni az irhát, de kivált a turbát. 

« Azért mégis csak elvigyük mind a kettőt I» 

Nagy szemfüleskedés mellett, fölfedezett az átelleni 
hegyoldalban valami ösvényformát, a mi veszedelmes 
sziklapárkányokon vezetett végig, a hol az ember, a tíz 
körmével a sziklarepedésekhez nőtt rekettyébe kapasz- 
kodva haladhat csak előre, áthidalva vakmerő ugrásokkal 
az útját álló szakadékot s Istennek ajánlva lelkét a lába 
alatt meginduló sziklagörgeteg végigomlásánál : ez ám a 
« gőzsikló I» 

Csaknem kész este volt már, mikorra Qoldizsár bá a 

Valle Drákulujban odáig eljutott, a hol az kezd lefelé mé- 
lyedni, összeszorulva egy keskeny vágányba, a hol csak 
egy ember fér el. 

De már ha olyan sötét lesz is, mint a szurok, innen 
mégis ki kell szabadulni akárhogy. A szűk hegyvágány teli 
volt hóval. Az ember csak azt koczkáztathatta, hogy vala- 
hol a fejetetejéig szakad bele s soha ki nem jöhet belőle. 
Szánk;ó kéne ide ! De miből faragni ? Nincs itt más fa, 
mint nyomprék törpe-fenyő, meg boróka ; azért is falra 
kellene elébb mászni. 

Hát u mint legjobban tusakodik magában, csak jön ám 
fölfelé, épen azon a szűk úton, a min menekülnie kellene, 
ögy ^^gy bolond medve, szörnyű mormogással. Még ki 
sem lehet térni az útjából. 

— Ejnye, maczkó pajtás ! zúgolódók Boldizsár bá : hát 
már te is a tatár zsoldjába álltál? Akkor csakugyan vége 
az erkölcsnek Moldovában I De hogy nem alszol te ilyen- 
kor, mint más becsületes medve ? 

Hát biz a maczkó azért ébredt fel édesded álmából, a 
mit a vízkeresztig el nem szokott hagyni, hogy a Boldi- 
zsárt üldöző tatárok valahol egy barlangban letelepültek, 
tüzet raktak: az pedig a medve téli rezidentiája volt. 
A felzavart fenevad azután megugrott s most jön felfelé 
nagy bőszülten, a nyári pavillonját keresni, az ott van a 
somberkes sziklaoldalban, látszik is a szája. 

A mint a maczkó megint embert látott maga előtt, el- 
ordítá magát vérivó kedvében, s két hátulsó lábaira állva, 
rohant neki nagy fogcsattogással. 

— No csak ne egyél meg ! Mert bizony furcsa formában 
várnám be az Ítélet napját! Nem is tudom, hogy fel- 
támad-e a medveczukor ? 

S jazzal kegyetlenül a fejéhez csapta a vas turbát a 
medvének Boldizsár bá, s míg az nagy haraggal a vasládát 
ölelte át, az alatt ő igazi székely tempóval odaugrék hozzá s 
úgy eltrafálta a hosszú késével a medvének a szivét, hogy 
az még csak búcsút venni sem ért rá ettől a szép világtól. 

Ennek hát megadta a magáét ! De ez még mind nem 
volt ám elég az üdvösségre. Mert a mint a medve megszűnt 
orditani, rákezdtek odalenn a mély útban mások. 

Azt is megtudta, hogy kicsodák. Magától a medvétől. 
Annak a bőrébe bele volt akadva három nyílvessző : azt a' 
tatárok lőtték bele futtában, az egyik talpa össze is volt 
égve, a mint a tüzükön keresztül gázolt. íme azok tehát 
már jönnek felfelé. Éppen a medve mutatta meg nekik az 
utat. Hallik onnan alulról a rikongatásuk. 

No most mihez kezdjünk ? Visszamenni a Valle Dráku- 
lujba, annyi, mint az egérfogóba belemenni. Amott fenn a 
sziklaoldalban van a medvének a nyári barlangja, oda jó 
lesz elbújni. 

De még a megölt medvét is fel kell oda vontatni akár- 
hogy I 

Miért ? Azért ! 

Izzadságos munka volt az. A medve nyomott három 
mázsát. De mégis csak felvonszolta az odúig. 

Igen bizony, de ha a tatárok ideérnek, meglátják a 
csizmanyomokat a hóban, s a milyen éles eszük van, még 
kitalálják, hogy a medve nem hord csizmát; ember van 
ott az odúban. 

Azt tette hát, hogy lenyiszálta a medvének a két hátulsó 
lábát s azt a két kezébe fogva, visszament vele egész addig 
a helyig, a hol megölte a vadat, s onnan kezdve aztán hát- 
tal, mint a rák, lépegetett négykézláb visszafelé ; minden 
csizmanyomot gondosan letaposva a szélesebb medve- 
talppal, a meddig csak a hó tartott. 

Most aztán, ha jön a tatár, a mennyi tudománya van, 
kifundálhatja belőle, hogy itt a medve összeakadt egy em- 
berrel ; azt megölte, felvitte a barlangjába és azóta meg is 
ette. 

Egészen így történt. 

A mint a tatárok feljöttek égő szurokfenyő-fáklyákkal a 
szoros útban, a medve nyomán, s rátaláltak a tusa helyére, 
a hol a medvenyom és a csizmanyom összetalálkozott s 

egy vértócsában veszett el : ott megálltak tanácsot tar- 
tani. 

Egy néhány fiatal legény vállalkozott rá, hogy felmegy 
a barlang szájáig, megnézi, hogy mi van benne ? 

Ha a medve odavitte az üldözött székelyt, akkor a hátára 
kötött turbát is odavitte. Meg kell azt ott kapni. 

Csakhogy a barlanghoz vivő, mély vágányú út olyan 
keskeny volt, hogy azon egyszerre csak egy tatár hágha- 
tott fel. 

Hát, a mint az első tatár közelért a lyukhoz, Boldizsár 
bá egyszerre kidugta rajta a medvének a fejét, s maga olyat 
orditott hozzá, hogy az bevált akármiféle bassista medve 
solo-énekének. 

A tatárok hanyathomlok bukfenczeztek vissza a szűk 
ösvényről s azt a hírt vitték a többieknek, hogy két medve 
van odafenn : a nősténye ordított, a kanja csak a fogát vi- 
csorgatta. 

Ezeket pedig vérmedvéknek híják, a kik már embert 
ettek : ezekkel nem jó komázni. 

A tatárok ismét tanácsot ültek. Boldizsár bá egész ké- 
nyelemmel hallgatta ki őket onnan a medvepáholybóL 
Ezermester ne tudna tatárul ? 

Abban állapodtak meg, hogy ma már, sötét éjjel nem 
ostromolják meg a medvebarlangot alulról ; hanem hol- 
nap, ha világos lesz, visszajönnek, fölülről kötélen egyet 
maguk közül a barlang szádáig lebocsátanak, az minden- 
féle nyers cziherrel telehányja a medvebarlangot. Akkor 
aztán a czihert égő nyilakkal felgyújtják s a medve vagy 
ott fullad, vagy kiugrik : övék lesz a barlang. Ha meg- 
ette is a medve a székelyt, de nem ette meg a pénzes 
turbát. 

— Ejnye, no bizony ezt ugyan jól kitaláltátok, eszem 
az anyátok ! monda magában Boldizsár bá, megértve a 
gonosz stratagémát. S ismét szélyelnézdegélt maga körül, 
hogy kitől lehetne itt segítséget kérni ? Nem voltak ott, 
csak hárman. Először ő maga, azután a kőszikla, azután 

meg a hó. Mire menjen harmadmagával annyi kegyetlen 
tatár ellen ? 

Azok pedig nem tágítottak : úgy látszik, komolyan vet- 
ték az ostromzárlatot. Boldizsár bá egész jól láthatta a 
csillagvizsgáló toronyból, hogy alant a völgyben tüzeket 
raknak hosszú sorban végig, azok ott akarnak sütkérezni 
hajnalig : szökve sem lehetne közöttük elsurranni, úgy be- 
világítják az egész völgyet. Még a danolásuk is felhallat- 
szik idáig: a pogányok danolni szoktak éjjel a táborban, 
hogy el ne aludjanak. 

«Mi pedig nem vagyunk, csak hárman: én magam, a 
kőszikla, meg a hó !» 

Hohó ! Hisz ez több, mint elég ! Itt van a hó ! Ez az igazi 
jó barát ! De még egy másik jó barát is érkezett : a szél ; ez 
meg épen derék czimbora, mikor úgy maga jószántából 
elkezd fújni, aztán hordja a havat, csak úgy sziporkázik 
tőle a sziklák párkánya ! 

«Hadd szóljak már most veletek egy szót, édes vendé- 
geim!)) monda Boldizsár bá s előbújva a medveodúból, 
csinált a két markával egy kis hólapdát, azt tovább henter- 
gette a hóban, míg akkorára megnőtt, mint egy hordó, még 
előbbre görgette maga előtt, a míg lett belőle egy nagy 
hordó. Mikor aztán egyszer kijutott vele a keskeny szikla- 
vágányból, a hol elkezdődött a völgy öblösödni: ott hatal- 
masan nekilódítá a hógömböt a meredélynek. Ment az az- 
tán a maga eszétől nagy sebességgel alá, egyre töméjitele- 
nebbé nőve az útjában felszedett hótömegektől : nagy 
robaj támadt utána, recsegtek az útjába eső fák, a miket 
kitördelt, míg végre egy mennydörgő zuhanással tölte be a 
völgyet, a mitől még idefönn is megrázkódtak a sziklák. 

«Ez tiszta munka voltl)) monda Boldizsár bá, a mint 
széttekintett s látta, hogy a völgyben egy tűz sem ég már 
sehol. Azokat mind eltemette a hógörgeteg ; de még a kik 
körülöttük aludtak, azok is furcsául fognak majd el- 
bámulni, mikor fölébrednek s akkor látják, hogy a más- 
világon vannak. 

No már mostan szabad az út. A görgeteg még simára 
seperte az egész csuszkapályát. Már most csak még egy 
szánkó volna ! De hát, hogy ne volna, mikor van ? Gyere 
maczkó ! Menjünk szánkázni ! Boldizsár bá előczepelte a 
megölt medvét ; a két hátulsó lába közé odakötözte a tur- 
bát, széles háta volt a medvének, jobb szánkófeneket 
építeni sem lehetne : ő maga ráült a hasára s megkapasz- 
kodott a két lőcsben, a medve két első lábában ; a maczkó 
feje volt a szánkó orra, az ő saját csizmasarkai a talpkötő 
dörzsfék s egyúttal kormányrúd : csakúgy repült az a bom- 
lott jármű a sík, csapinós vágányon alá, át is ugrott röp- 
tében egy-egy szakadékot, a mibe veszedelmes dolog lett 
volna beleesni ; de még azután is iramodott előre, a mikor 
leért a völgybe, a veszedelmes nekilódulástól : úgy, hogy 
Boldizsár bának még a süvege is lemaradt a fejéről a nagy 
röpülésben ; de nem ért rá felvenni, inkább veszni hagyta : 
azzal is egy gonddal kevesebb. 

Hanem a mint a medveszánkó végre megállt, beletúrva 
az orrát a hófuvatba, akkor látta Boldizsár bá, hogy ott 
lehetett hajdan a tatárcsapat főhadiszállása, a lófarkas 
mundzuknak csak a buzogányos vége áll ki még a hóból. 
Laknak oda alant egynehányan I De azokat ő nem sietett 
kiásni, hanem leszállva a szánkójáról, szétnézett, hogy 
merre tágasabb a világ ? hová lettek a tatárok ? 

A tatárok nagy része, a kit a hógörgeteg a völgyben nem 
kapott, nagy lármázást mívelt odafenn az erdőben ; a 
lovaik mind meg voltak bolondulva a rémülettől : elég 
dolguk volt azoknak a megfékezésével ; azoknak nem is 
lesz egyhamar kedvük megint ide a völgybe lejönni. Ha- 
nem tova egy magaslaton mégis látott Boldizsár bá egy 
lovon ülő alakot, a ki iránt semmi kétsége nem lehetett, a 
hegyes prémes süvege, a kurta lompos bundája, meg a he- 
gyes dárdája messziről hirdette nemesi származását. 

Ennek a háta mögött ugyan szép csendesen elosonha- 
tott volna Boldizsár bá ; mert ez nagy bölcsen hátat fordí- 
tott a zimankós szélnek s úgy belehúzta magát a bunda 



Digitized by 



Google 



16 

gallérjába, hogy az orra sem látszott ki belőle ; hanem hát 
Boldizsár bá azt tartá, hogy nem illik az embernek jó nap 
kivánás nélkül elmenni az idegen úr mellett, s odajárul- 
ván, azt monda a tatárnak : 

— Ugyan édes aiyámfia, nem adnád nekem ide kölcsön 
a lovadat, meg a bundádat holnaputánig ? utolsó torjai 
vásárkor visszahozom. Hanem ezt csak azután mondta 
neki, a mikor már a fejszéjével hátulról úgy fejbe koUin- 
totta, hogy a tatár keresztül esett a lova fején, s nem is 
mondott neki ellent : kiadván lelkét. 

Boldizsár bá aztán lehúzta a nyakából a bundát s saját 
vállára kerité, a prémes süveget is a fejébe tette : «e bi- 
zony nem is rossz csere volt : hiuzbőr a préme ; az enyimé 
csak farkasbőr volt)). Azután a tatár lónak valamit súgott 
a fülébe, az egyik orraKkát befogta, a másikba belefújt, a 
mitől az olyan kezes lett, hogy felhagyta ülni a hátára ; 
pedig különben az ilyen tatár ló hamis : nem veszi fel az 
idegent; vagy ha felveszi, aztán oda viszi, a hová az 
nem akar, a társai közé, haza. 

Az ezermester ennek is ismerte a babonáját. A paripa 
engedelmes lett s ügetett előre. 

Még egy másik tatár előőrsöt is talált Boldizsár bá az 
útjában, de már arra messziről rákiáltott: «majd nem 
alszol ! de kinyitod a szemed, álmos kutya ! Megállj, majd 
adok a nogajkával!» Az a jámbor még meg is kinálta a 
kulacsával, csak ne haragudjék. Boldizsár bá megtartotta 
a kulacsot : jó lengyel pálinka volt benne ; szükség lesz 
arra ebben a hidegben. 

így aztán minden akadály nélkül kijutott a tatárok ke- 
lepczéjéből s virradóra ott volt a gyergyói havasokon: 
onnantúl aztán nem is üldözte még a madár sem, délig 
emberrel sem találkozott. Minden jó lett volna már, csak 
olyan nagyon éhes ne lett volna. Bánta szörnyen, hogy el 
nem hozta magával a medve toppancsát, milyen jó volna 
az most sülve ! 

De hát jó az Isten ! Akkor ád, a mikor nincs. Délben 

Boldizsár bá egy pakulár gunyhóhoz jutott, ott épen saj- 
tot öntöttek. Hatan voltak a legények ; a mint a lovas ta- 
tár alakot a hosszú dárdával megpillantották, hatan hét- 
felé szaladtak, vendelyt, túrót ottan hagytak; még egy 
juhászbundát is martalékul felejtettek. 

Boldizsár bá aztán leszállván a lováról, elébb kegyesen 
elimádkozá, hogy «a ki ételt, italt adott, annak neve le- 
gyen áldott ! » s aztán kegyetlenül megtömte a horpaszait 
a túróval, nagyokat nyakalt rá a savóból, s azzal, mint a 
ki a dolgátjólvégezé, leheveredek a juhászbundára s olyan 
jót aludt, hogy mikor fölébredt, alig tudta a szeme pilláit 
felnyitni, úgy le voltak fagyva. 

Aztán folytatta az útját az ismerős tájékon. Itt már 
ismerte a dörgést : a falu nevét is tudta, a mi ott szemközt 
jön. Azaz, hogy nem a falu, hanem csak a népe. A meg- 
riadt pakulárok fellármázták a lakosságot, hogy «jön a 
tatár ! » S most az nagy énekszóval, templomi zászlókkal 
processiózik eléje, hogy kegyelmesen fogadja a rettegett 
pusztítót. 

— Ejnye, rusnya békák ! rivalt rájuk mérgesen Boldizsár 
bá, hát már engem sem ismertek ? Nem látjátok, hogy én 
vagyok Csemátonból a Boldizsár bá? Én nem hoztam 
nektek semmit : csak a tatárt a hátamon ; de azt ne a 
vasvilla nyelével, hanem a hegyes végével köszöntgessé- 
tek : látszik, hogy nektek is csak asszony volt az anyátok, 
mint az oláhoknak, nem pedig amazon, mint a osiki szé- 
kelyeknek ! No, majd ha nagyon megijedtek, jöjjetek utá- 
nam : én megbátorítlak. 



A MIKÓ-UJVÁEI ÁGYÚK. 

Hogy a gyergyói székelyeket miként eszelte fel Boldizsár 
bá, meg a nagy veszedelem a határon átözönlő^tatárok el- 
fogadására ? azt megirtuk egy másik könyvben. Itt történt 
az, hogy az asszonyok is fegyvert fogtak, Apor Andrásné, 

Jókai: A Bamokosok. ^ 

Cserei Györgyné előkelő úrasszonyok vezetése alatt, az 
ellenséggel szembeszálltak, a férfiakkal versenyt hadakoz- 
tak ; itt örökíté meg hirét-nevét a hős Puskás Kalára, ki 
jó reményben levő állapotja mellett, mégis kiment az üt- 
közetbe, s naphosszant harczolva, hét tatárnak kioltá élete 
mécsét s azzal hazament estére és szült három fiút. — 
Igaz történet ez ; a tatárhalom a bizonysága, a hol ej^er- 
hétszáz tatárnak a csontja porladozik, a kiket tűz, vas, 
asszonykéz és lezúdított tóvíz rakásra ölt a Szárhegy szoro- 
sában. 

Ez a veszedelem tehát el lett fordítva Mikó-Ujváráról, 
mely a tatároknak innen leghamarább esett volna útjában, 
de hátra volt a másik, az ojtozi szoroson betörő tatárhad, 
a melyik Csíkot, Háromszéket elözönlötte! ez ugyan 
csak később fog megérkezni, de bizonyosan megjön, azt 
már tudta az ezermester, nem is a lelkektől, hanem a sa- 
ját esze járásából. Hogy a tatár, miután az erdélyi had- 
sereget, fővezérestül együtt elfogta Lengyelországban a 
szultán parancsából, ottan meg nem áll, hanem majd 
ne iesik a védtelenül hagyott Erdélynek s azt véges-végig 
pusztítja, de még Magyarországba is áttör. 

Mert hát ilyen kegyes urunk volt nekünk a szultán, a 
kinek árnyékában oly soká pihentünk. Ha szép engedel- 
mesen megvittük neki az adót jó pénzben, ha vezéreinek 
megkentük a markát, ha szépen arczraborultunk előtte s 
megcsókoltuk a kaftánja szélét, meg ha seregestül meg- 
jelentünk a táborában hadainak számát szaporítani s elég 
ennivalót is hoztunk magunkkal, hát akkor megdicsért 
bennünket, adott játékszereket is, a mikkel játszhassunk 
idehaza. De hogyha valami olyanra bátorkodtunk vetni 
a fejünket, a mi ő neki nem tetszett, fogott egy korbácsot 
s úgy végigvert rajtunk vele, csak úgy repedt a bőrünk. 
Ez a korbács pedig mindig ott lógott az ajtófélen: ez volt 
a krimiai tatárság. A szultánnak csak intenie kellett: 
«indulj meg korbács !» s az leszállt magától s paskolt, míg 
bele nem fáradt. S ha megunta a szultán a játszásunkat. 

elvette a játékszereinket, tömlöczbe csukatta a nagy embe- 
reinket, a kiket ő maga ruházott fel koronával, fejedelem- 
süveggel. 

Boldizsár bá tudta, hogy ez így volt mindig, most is így 
lesz. 

Azért ugyan igyekezett a legegyenesebb utón hazajutni 
Mikó-Uj várra. Ott is nagy szükség lesz ő reá. 

Mikó-Ujvár ott feküdt Csíkszereda fölött, de ez nem a 
mostani, az sokkal nagyobb és fényesebb volt. A gazdag 
Mikó Ferencz építteté azt, a ki nagy becsületben állt mind 
Bethlen Gábor, mind I. Eákóczy fejedelem előtt. A teme- 
tésénél még a fejedelem és a fejedelemasszony is kisérték 
a halottas szekerét, pedig unitárius volt. A várat aztán az 
egyetlen fia, József örökölte, a ki megint oly szerencsétle- 
nül járt, hogy a lakodalma napján a lovai megbokrosod- 
tak az üdvlövöldözéstől, a szekeret felborították; — neki 
magának a nyaka törött, a szép felesége, Macskási Ilka, 
menyasszonyi koszorúval marada özvegyen. Nem soká ma- 
radt úgy, nagyhamar rátalált a vidék legdaliásabb leven- 
téje, a harczban és békében egyaránt előkelő «primor» 
Damokos Tamás, ex genere Nyújtód. Mikó-üjvár, a gyer- 
mektelen elhalt Mikó József után törvény szerint a fejede- 
lemre szállt volna, de I. Eákóczy meghagyta azt az özvegy- 
nél. Itt tartotta azután székhelyét Damokos Tamás, a ki 
főkapitány vala Csíkban. 

Eövid idő múlva 11- ik Eákóczy György következett az 
erdélyi nagyfejedelmi trónra : a legszebben virágzó kis 
országot vette át, a mi mindennel bővelkedett, a mivel 
csak jó kedvében megáldhat az Isten egy országot. De 
Eákóczy mindezzel nem érte be, furdalták a máját a 
nagyravágyás férgei. Elhagyta magával hitetni holmi elé- 
gedetlen lengyel főurak által, hogy őt a lengyelek nagyon 
kívánják királynak a mostani helyett : óhajtanak egy or- 
szággá lenni a kis Erdélylyel. Elhitte nekik és felült. 
Összeszedte a szép vitéz erdélyi sereget ; se kérdett, se hal- 
lott, berontott Lengyelországba s egész Krakkóig ment, 

azt el is foglalta, mert szép vitéz serege volt együtt ... Az 
öreg apó onnan Stambulból hiába kiabált utána : « megállj 
gyerek ! mert biz a fenekedre verek ! » hallatlanná tette a 
szót, csak előre igyekezett. Mikor aztán ott yolt Krakkó- 
ban, akkor vette észre, hogy nem jó helyen jár; nem vár- 
ják őt itten se a főpapok, se a főnemesek, se a diseta, hogy 
megkoronázzák. Akkor aztán már ment volna vissza, ha 
lehetett volna ; — de már a hátán volt a nagyapó kor- 
bácsa. Kétszázezer tatár állta el az útját Erdélyország 
felől. Maga aztán aláirta a legcsufosabb capitulatiót, a mi 
alatt csak valaha fejedelem neve pironkodott s egy oldal- 
ugrással elmenekült Magyarország felé. A szép erdélyi 
hadsereg pedig, köröskörül fogva a lengyel király, a tatár 
khán, meg a szepesi sztaroszta hadseregeitől, agyon- 
éhezve, fáradva ; a tél viharától a mezőn meglepetve : ve- 
zérestül együtt fogságra jutott a legkegyetlenebb ellenség, 
a tatár khán kezébe. — Ez azonban még nem volt elég a 
pogánynak : a mint az erdélyi vitézek táborát elvitte Kri- 
miába, betört minden oldalról Erdélybe : oda voltak a 
legjobb vitézek ; nem volt kit szembeállítani a gyilkos 
csordával, a kit annyiszor visszavertek a székelyek. — Vé- 
gig pusztított a rabló had az egész országon, égetve, rom- 
bolva, s a nép színét-javát szőrpányvára fűzve. Kilenczven- 
ötezer férfit hajtottak el Erdélyből Krimiába. Ugyanannyi 
asszonyszív vérzett idehaza miattuk. 

Biz ez nem igen szép történet ; de hát előre kell bocsá- 
tanunk, hogy az ezután következőket hozzáépíthessük. 

Mikor Boldizsár bá, a tatárkölcsönözte lovával megér- 
kezék Mikóvárra : még akkor senki sem tudott semmit a 
nagy gyászról, hogy az egész erdélyi hadsereg hadi fog- 
ságba esett. Nem is álmodott erről senki. Boldizsár még a 
fegyverlerakás előtt menekült el, s olyan gyorsan vágta- 
tott éjjel-nappal, lóhalálában, hogy még a madár sem 
előzhette volna meg. 

ö volt tehát a legelső gyászhirnök, a ki Ilka asszony- 
nyal tudatta a hős Damokos Tamás szomorú végzetét. 

— Oyászholló vagyok, galambom : szegény raburadnak 
izenetét hozom. 

S azzal elmondá neki, hogy mit izent Damokos Tamás 
nagy veszedelmébjol s átadá neki a pénzzel telt turbát, a 
kulcsával együtt. 

Ilka sirva fakadt erre a gyászhirre, s kezét tördelé két- 
ségbeestében. 

— Jaj, édes mézem, ne kezdj most a siráshoz : nem 
érünk most arra, hagyjuk ezt tavaszra, mikor jobban ideje 
lesz. Ne félj : nincsen még semmi baja az uradnak. Hadi 
fogságba elviszik ; nem bántják : tudják, hogy főkapitány, 
nagyon megbecsülik ; sok váltságdijat várnak érte. A vált- 
ságdijat ime elhoztam magammal. Itt van, egy rakáson. 
Most már csak az lenne a nagy baj, ha valahogy, valami 
réven ez a pénz elsikkadna : mert akkor ugyan ott veszne 
Krimiában a jó Damokos Tamás urunk. 

Az asszony letörülte a könyeit s azt monda Boldizsár 
bának, hogy nem fog hát többet sirni, a míg egyéb dolga 
lesz : mondja meg, mit tegyen? 

— Hát legelőbb is arra kell gondolnunk, hogy ezt a 
Mikó várát úgy megvédelmezzük, hogy a tatár el ne fog- 
lalhassa. 

— Én Istenem ! Hisz ez a Mikóvár nem erős vár. 

— Majd erőssé tegyük. Te már azt csak bizd rám, édes 
húgomasszony. Én mindenről gondoskodom, te csak az- 
után láss, hogy legyen a hadi népségnek mit enni. Az asz- 
szonyok süssenek, főzzenek, a papok imádkozzanak, a töb- 
bit majd előteremtem én. 

Biz azt a Mikó-Uj várát nem nevezték hajdanában erős 
várnak, mert még csak valamely hegytetőn sem büszkél- 
kedik, a minek a három oldala megmászhatatlan, a negye- 
dik pedig bevehetetlen ; hanem ott fekszik a sikság köze- 
pén, négyszögletre kiépítve, inkább csak várkastély, vendég- 
elfogadásra, nem ellenség visszaverésére. Van ugyan egy 
kis gyarló bástyája s azt vizárok veszi körül, de az a viz 
fenékig befagy, ott megy át rajta a tatár, a hol akar s vas- 

fejű gerendákkal rést tör a falon, akármilyen vitézül védi 
magát a benszorult népség. 

Immár a szegény illyefalvi székelyek is így jártak. Öt 
napig védelmezték magukat a kis várukban a tengersoka- 
ságú tatár ellen, akkor rájuk döntötték a sánczot, a kiket 
le nem vágtak belőlük, mind elhurczolták rabságra, nem 
maradt meg az egész városból több egy gyermeknél, a ki 
a folyam partja alá elbujt. 

Az illyefalvi nagy veszedelemnek a híre csak egy héttel 
később érkezett meg Mikó-TJjvárra, mint Czirjék Boldizsár 
hadnagy. De ez a hét nem múlt el hiába. 

A kapitány távollétében ő volt a parancsnok, neki enge- 
delmeskedett a nép apraja-örege. Jól mondám : mert csak 
az apraja, meg az örege volt otthon; a derék sereg, a férfi- 
had el volt már fogva. 

Azért csak összegyűjtött egy védő csapatot Boldizsár bá : 
minden öreg mellé egy sihedert; aztán kifundálta a hadi 
taktikát, a négy legöregebb pixidáriussal. (A «lófő)) mind 
ott maradt a táborral.) 

— Nem úgy csináljuk ám a dolgunkat, a hogy a jó be- 
csületes illyefalvai atyánkfiai tették : hogy közel ereszszük 
a falainkhoz a tatárt, a honnan kanóczos nyilakkal ránk 
gyújthatja a tetőt, kiszedheti a szemünk szőrét; hanem 
azon leszünk, hogy távol tartsuk őket a testünktől. Innen 
is, tul is Csik-Szereda előtt nagy földvárat hányunk, s akár 
szembe, akár hátul támad ránk az ellenség, úgy leágyúz- 
zuk, hogy a szeme is szikrát hány bele. 

— Leágyúznók ám, ha volna mivel ? monda Mihály bá, 
a legvénebb puskás. De az a négy réztaraczk, a mi a nagy- 
asszony kastélyában van, csak lakodalmas nép elejbe puf- 
fogatni való. 

— Már pedig én nekem huszonnégy ágyú kell. 

— Ha csak a földből nem nő ki ? 

— Hát igenis, hogy onnan nő ki ! Mire való ez a szép 
veresfenyő erdő ? Semmi szégyen se lesz az a tatárnak, ha 
mi fa-ágyúval lövöldözünk belé. 

Az öregek csóválták a fejüket ; de tudták, hogy Boldi- 
zsár bá ezermester ; hát csak engedtek a parancsolatjának. 
Levágták a huszonnégy szál fát, s azokkal a nagy fúrók- 
kal, a mik a bányaviz szivattyncsöveihez valók, végig fúr- 
ták valamennyit. 

— De már most, hogy lövünk mi ebből ? aggóskodék 
Mihály bá ; hisz az elől-hátul lukas. Ezt ha elsütjük, ak- 
korát fog lőni hátrafelé, mint a mekkorát előre. De ho- 
gyan is süssük el ? hisz ha az oldalán gyújtó lyukat 
fúrunk : akkor az egész csövet az első lövés kétfelé re- 
peszti. 

— Majd lesz annak módja! Nyugtatá Boldizsár. Ugy-e 
bár, ha a puskád csöve tele megy homokkal elől a szájánál, 
hát akkor a töltés, inkább, hogysem azt az ezernyi ho- 
mokszemet egyenkint kitologassa, kapja magát, szétveti 
a puskád csövét az agyánál. No hát I Ennek a faágyúnak 
a hátulsó likán előbb bedugjuk a golyókkal, szegekkel, 
vagdalt ólommal, s más efféle csemegékkel tele zacskót ; 
utána a puskaporos zacskót ; azután pedig betömjük azt, 
mentül lazábban száraz homokkal. Nem lesz annak a ho- 
moknak semmi baja a lövés után. Az ágyút pedig aképen 
sütjük el, hogy egy ember oda tart egy megtüzesített végű 
kopját a tömő homokhoz, a másik egy pőrölylyel ráüt a 
kopjanyél túlsó végére, s mingyárt kész lesz a durranás. 

Hej, ha tudta volna Boldizsár bá, hogy ő találta ki a há- 
tultöltő czindnádel fegyvernek a fortélyát ! 

Még azután a faágyúkat belül kibéllelte összegöngyölí- 
tett vas pléhvel, kívül behuzatta nyers ökörbőrrel, s meg- 
pántoltatta vasabroncsokkal, hogy annál jobban szolgál- 
janak. 

De már most puskapor is kéne, ahhoz pedig malom kell. 

Hogyan fundálta ki, hogyan nem, én azt meg nem mon- 
dom ; de végre azt is csak előállítá Boldizsár bá. Puska- 
port is fabrikált ő; még pedig nem feketét, hanem fehé- 
ret : azt mondta, hogy ez azért jobb, mert nincs olyan erős 
tüze, nem gyújtja meg az ágyút. 



Digitized by 



Google 



24 

Akkor aztán elhelyezteté a maga ágyúit a földből hányt 
bástyákra, s azt mondta, hogy «no már most nem bánom, 
ha jön is az a tatár ». 

Az pedig jött; jó orra volt: megszagolta, hogy Csik- 
Szeredán jó préda vár reá, csak Mikóujvárával kell neki 
elbánni : az pedig félagyarára is kevés. 

A tatár nem hordott magával ágyút : nem is értett hozzá. 
A sokaságában volt az ereje, a kegyetlenségében a hatalma ; 
gyorsaságában a veszedelmes volta. Egyenesen vágott ke- 
resztül a rengeteg erdőn, a mi útját állta, utczát taroltatva 
maga előtt az előre hajtott foglyaival. 

Csak úgy feketéllett a mező a hegyes süvegeiktől, mikor 
a porfelleg elszá.llt, a mit maguk előtt vertek. Mint a szél- 
vész, oly sebesen jöttek. 

— De majd visszafelé milyen gyarsan fogtok menni ! 
Monda Boldizsár bá s jó közelre beváratta őket. — Azok 
fel sem vették azt a kis földturást ott a sikságon s lóháton 
akartak rajta átgázolni. 

Mikor aztán jó közel jöttek, egy parittya vetésre: 
akkor megszólaltatott ellenük Boldizsár bá egy pár 
ágyút. 

Bevált biz az ! A faágyúk jól szuperáltak. A szeges zsák, 
meg a lánczos golyóbisok csúnya felköszöntést adtak a ta- 
tárnak. Szokás szerint megrőkönyödének s rögtön hátat 
fordítottak. A murzáik azonban korbácscsal terelték ismét 
össze a csapatjaikat s pokolébresztő nagy zsivajjal zudíták 
tömegestől a lovasságukat a földsáncz ellen. 

Most aztán tíz szörnyeteg okádta egyszere a sárkány- 
tüzet a fejeikre: egész pusztulás lett bennük ; s nehogy 
valami kétségük legyen az iránt, hogy mi az odahátul ? 
alig múlt el egy felfohászkodás, Boldizsár bá mind a ti- 
zenkét ágyúval odacserdített közéjük. 

Nem ettek ilyet a tatárok még soha. 

Azok ott ördögökkel vannak. 

A tatár vezér nagyon megszégyenlé magát a kudarczon 
s elővéve szokott taktikáját, egy csoportot az erdőn keresz- 

tül a székelyek megkerülésére küldött. Mindig így szokták 
azt, kozákok, tatárok : a kik együtt járnak. 
Az illyefalvai siralmas krónika is így énekli : 

«Eozáj£ knrtány falat vágja, 
Tatár tüzét ránk bocsátja. » 

A vad nép nyílzáporral szokja messziről megtámadni, 
sebbe ejteni, lángba borítani az ellensége hadsorát és vá- 
rát : az egész kedvük ellenére volt, hogy a másiknak meg 
olyan lövő szerszáma legyen, a mi az ő tegzénél messzebb 
hord. Pedig bizony a csíkszeredai ágyúk sem voltak 
különb fegyverek a számszerijjnál. 

A míg a kerülő csapat az átelleni völgy felől alászállt : 
addig a szemközt álló tatárok csak abban mesterkedtek, 
hogy egyes vitézeik előre nyargaltak, vitézi párbajra hívo- 
gatni fel a székely daliákat. Kár, hogy olyan közel egyik 
sem hozta a képes felét, hogy Boldizsár bá a kovás 
puskájával megtisztelhette volna. (Hiszen volna csak itt- 
hon Damokos Tamás, majd megmutatná az tinektek, hogy 
hány mázsát nyom egy font vas, mikor kardnak van la- 
pítva I De hát nem voltak itt a daliák, csak a bölcseséghez 
kellett folyamodni.) 

Odafenn a vár sánczain az asszonysereg állt őrt, szem- 
füleskedve mindenfelé. Damokosné meg künn a bástya- 
szegleten egész ökröt süttetett, bort üttetett csapra, hogy a 
tatárok láthassák, mily bővében vannak az ostromoltak 
mindennek : a gyerkőczök sem maradtak dologtalan, hord- 
ták az ételt, italt a harczoló csapatoknak. 

Az őrtálló csapatok hamar észre is vevék, hogy az új 
erdő vágásán keresztül ugyancsak nyomakodik előre egy 
tatár csapat a város megkerülésére s jelt adának ideje- 
korán Boldizsárnak. A hadnagy azonnal utasítást adott az 
alhadnagyának, ki a túlsó sánczban vigyázott. Ez pedig 
Mihály bá volt. A hátulsó sáncz pedig úgy el volt rejtve 
gyalogfenyő-bokrokkal, hogy abból semmi sem látszott : a 
közeledő gyümölcsös kertnek nézhette. 



Digitized by 



Google 



^6 

A megkerülő tatár csapat lármafával adott jelt a hegy- 
tetőről a tábornak, s akkor egyszerre támadtak minden 
oldalról a mikóvári sánczok ellen, a mikor aztán lett 
olyan nagy ágyúzás, hogy három mértföldnyi kerületben 
minden vad elszaladt az erdőből. De nem csak a vad, a 
tatár is elszaladt, a ki ott nem maradt. A gonosz pogány 
had véres fejjel lett visszaverve Mikóvár alul, pedig csak 
öreg emberek és suhanczok álltak vele szemközt : fából 
csinált ágyúk dörögtek ellenük. 

A murza maga rohant utoljára a Boldizsár bá által vé- 
dett sáncz ellen, a mundzukos lófarkat kezébe ragadva, s 
nem törődve az ellene szórt tört patkódarabokkal, miket 
zsákszámra okádának a faágyúk. — Ekkor azonban egy 
ilyen fenyőfa-csatakigyó azt a tréfát mivelte, hogy nagyon 
erős lőportöltést kapván, a kartácscsal együtt magát az 
ágyú béllését, az összegöngyölt pléhcsövet is kilőtte a cső- 
ből, 8 az mint valami röpülő tüzes sárkány, úgy szállt 
nagy süvöltve a tatárok közé. — Ez már nagyon erős ar- 
gumentum volt ! A hol már az ágyút is ellövik az emberre : 
ott nem lehet megmaradni ! A murza a hátára kapta a paj- 
zsát, s úgy elfutott ijedtében, hogy a saját hivei sem érték 
éjszakánál elébb utói. 

Boldizsár bá azonban jól tudta azt, hogy mikor valaki a 
tatárt egyszer megverte, akkor még ne tartson «Te Deum 
laudamustw, mert az annak még nem elég. Nappal meg- 
futott, éjszaka visszatér: s iszonyú boszút áll. Kétszer kell 
a tatárnak a fejére ütni, mert az különben be nem veszi a 
tanácsot. 

Amint leszállt az éjszaka, sötét felleges idő lett: Boldi- 
zsár bá kiválogatott százat a legjobb lábú ficzkók közül ; 
azoknak a számára készített óriási nagy fakardokat, mikor 
aztán már nagyon sötét volt, akkor levezette őket egész a 
táborba szállt tatárseregig. Ott az erdő oltalmában vala- 
mennyinek a képét, meg a fapallosát bekente valami ör- 
döngös zsírral, a mitől az ábrázat és kard úgy fénylett a 
sötétben, mintha tűzből volna. 

«No most rajta, hopp a Jézus nevével! Szűz Mária 
hírével !» 

A tüzes arczú alakok, a lángoló kardokkal nagy sivalko- 
dás mellett rohanának a fáradtan elpihent tatárokra ; azok 
meg, mint a kiket az ördögök szálltak meg, olyan rémü- 
léssel kavarodtak fel erre a túlvilági rémek támadására, s 
egymást gázolták el a nagy szaladásban. 

Boldizsár bá fakardos suhanczai még jobban megver- 
ték a tatárt másodszor is, mint a hogy a faágyus aggas- 
tyánai. 

: — No már most énekelhetünk egyet, kedveskéimi monda 
Czirjék Boldizsár a sivó-rívó asszonyoknak: ezek már 
nem bántanak minket többé. 

Nem is mentek a tatárok Mikó várnak a tájékára sem 
többet. A murza visszafutott a khánhoz, s a prófétára es- 
küdött, hogy olyan ellenségre még nem akadt, mint a « ki- 
sértetek völgyében))."^ Mindig óvták attól az oláhok is, 
hogy oda ne menjen, mert ottan földalatti lelkek uralkod- 
nak; de ugyan tapasztalta ennek az igazságát, mert 
ottan íiemcsak hogy száz ágyút sütögettek el a népe közé, 
de utoljára magát az ágyút is közéjük röpítek ; éjjel pedig 
tüzes arczú dzsinek szálltak le az égből, lángpallosokkal : 
a kire csak ránéztek is, rögtön korommá sült a tekintetük- 
től. Ezért aztán Mikóvár vidéke — ezen tatárjárás alatt — 
meg lett szabadítva mindenféle kelletlen látogatástól. 



* Az akkoriban dívó néphit szerint a legfélelmesebb réme 
volt a csik-szeredai völgynek a «Simó Petem, egy nagy fekete 
óriás, a ki az éjjeli utazók szekereire felült, s gazdáikat birkózni 
bivta az ólomszérilre. 

BENN AZ ELLENSÉG A VAEBAN. 

Czirjék Boldizsár azért nem feküdt le a fülére, de min- 
dig csak félszemmel aludt, a másikkal az ellenségre vi- 
gyázott ; mindenütt ott vala, hogy az ellenség meg ne lep- 
hesse a várat. Végtére aztán ez a zivatar is csak elmúlt a 
maga jó kedvéből, a tatár telerabolva magát, haza ment a 
prédával, meg a sok rabszíjra fűlött fogolylyal. A fejede- 
lem is hazakerült, az országgyűlés is összeült ; azok aztán 
kegyetlenül egymás hajába kaptak, ki rebellált, kit szám- 
űztek : egyszóval minden rendbe jött. 

Százezer harczos férfi ugyan ottsinylettKrimiában rab- 
lánczon, hanem az is mind rendben volt. Gazdája akadt 
valamennyinek. Itthon pedig a magas kormány az előkelő 
özvegyeknek és árváknak tütorokat rendelt, ennél többet 
pedig nem lehet kivánni. 

Boldizsár bá is megkapta a parancsolatot, hogy leültet- 
heti már a csiki hadakat, nincs rájuk több szükség, lás- 
sanak a mezei munka után. A csizmadiák menjenek csiz- 
mát varrni. Az ágyukat olvasztássá be s az anyagot 
küldje fel Szebenbe, hadd öntsenek belőlük harangot. 
Boldizsár bá hiven tűzbe tétette a faágyuit és a hamuját 
lelkiismeretesen felküldte Szebenbe, öntsenek belőle ha- 
rangot, ha tudják a módját. 

Csak azután, hogy mindent elintézett, tért haza ő is 
Mikóujvárára, a hol a hadnagyi felügyelet volt a hivatalos 
dolga. 

Legelébb is felkereste az ő kedves úrasszonyát, a ki 
talpig gyászba öltözve fogadta, s százszor is köszönte neki 
azt a sok jó szolgálatot, a mit neki és családjának tett ; 
Ígérte, hogy soha sem fogja elfelejteni. 

— Már most hát, édes húgomasszony (a Czirjékek és 
Damokosok vérszerinti rokonok voltak), monda Boldizsár 
bá : a legelső dolgunk az legyen ám, hogy a mi Tamásun- 

kat kiszabadítsuk onnan a tatár fogságából, mert neki sem 
jó ottan lenni, de neked sem jó ám itten magadban len- 
ned azzal a két kis ártatlan porontytyal. 

— Minden bizonynyal, az lesz az első dolgunk, édes bá- 
tyám. Egyébiránt addig sem vagyok itten egészen tanács 
nélkül hagyva, a jó fejedelem gondoskodott róla, hogy a 
diseta rendeljen ide <(tutort» a kis gyermekeim számára, s 
nekem szükségben tanácsadót. 

Boldizsár bá nagyot törült erre a szóra az orrán (boszu- 
ságtól viszketett az I) s azt dörmögé, hogy biz a jó fejede- 
lem még sokkal jobb fejedelem lett volna akkor, ha ma- 
radt volna itthon medvéket vadászni, mint hogy elvitte a 
családapákat az operentiákra, koronát vadászni, a kiknek 
a helyébe aztán most tutorokat ültet. Egyébiránt ki légyen 
az az iderendelt tutoj, ha szabad a nevét tudni? 

nka asszony monda neki, hogy az bizony Apor István 
uram ő kegyelme. 

Hüh be nagyot ugrott erre a szóra Boldizsár bá ; a sü- 
vegét pedig úgy vagdalta a padlóhoz, hogy az olyanokat 
puffant, mint egy mozsárágyú. 

— Oh te szent Pilátus I Oh te szent Heródes ! s még a 
hány füzfánfütyülő szent van a világon ! Hisz akkor benn 
van a várban az ellenség ! 

— Micsoda ellenség ? 

— Micsoda ellenség? Az, a ki rosszabb a töröknél, 
rosszabb a tatárnál ; a ki jobban megéget, mint a tűz, job- 
ban felforgat, mint a földindulás. Ugyan hogy tudtad azt 
ide beereszteni ? 

— Ugyan mit tud kegyelmed Apor István ellen ? 

— De bizony eleget. A mit a pápisták hét főbűnnek hí- 
nak, az mind meg van beime, csordultig tetézve. 

— Példának okáért. 

— Először nagy benne a kevélység. Nem tudja elfelej- 
teni, hogy azoktól a hatalmas Aporoktól származik, a kik 
hajdan Erdélynek vajdákat adtak ; Bálványosban most is 
uralkodnak. Ezért képes volna elárulni minden atyafiát, a 

ki fölötte áll, hogy annak a helyébe ő juthasson. Azután 
irigye minden embernek, a kit csak az Isten valamivel meg- 
áldott ; az egyiktől irigyli a vagyont, a másiktól a jó hír- 
nevet, a harmadiktól az észt, a negyediktől a családi bol- 
dogságot, s képes rá, hogy azt semmivé tegye, csak azért, 
hogy másnak se legyen, a mi neki nincsen. Azután jön a 
fösvénység, a kapzsiság, a pénzhetnémség : kártyán 
nyerni, uzsoráskodni, örökséget hajhászni, simoniát űzni, 
ebben ő mind tudós. Kétszeresen árva az, a kinek ő lett a 
gyámja, mert azt egy ingben, mezítláb teszi az utczára. 
Azután iszákos, a bort nem is issza, hanem úszik benne ; 
s ha feltette az Orbán süvegét, akkor meg garázda^ véres 
verekedő, belevész az édes apjába is, s a papját is megveri ; 
haragtartó lelke soha el nem felejti, ha egyszer megbán- 
tották, s nagy idő multával is boszút áll érte. Mindjárt 
kész a kardjához kapkodni. Hanem annál restebb, ha va- 
lami üdvösséges dolog van rája bízva. Akkor mindig azt 
mondja, « majd holnap, majd holnap !» Ha egy irgalmas 
kiáltással megszabadíthatna valakit, még azt is resteli ; ha 
a lábával eltaposhatna egy üszköt, még azt sem teszi meg ; 
elnézi, csupa restségből, csupa tácsóságból, hogyan lesz 
belőle nagy tűz. 

— Ejnye, de összegyűjtötte kegyelmed a hét fő bűnöket 
szegény Apor István fejére. 

— Még csak hatot számláltam el ; a hetedik hátra van, 
hogy azzal kössem be a koszorúját. A legfőbb vétke az, 
hogy fajtalan, buja indulatú ; a ki előtt semmi asszonyi 
erény sem szent, akár szolgálónál, akár fejedelemnőnél 
legyen található. Ha egyszer ez az indulat elvakítja: akkor 
nincs az a gonosztett, a mitől visszarettenjen, csiakczélját 
elérje. 

Hka asszony gondola magában, hogy Boldizsár bá a 
valláskülönbség miatt gyűlöli ilyen nagyon Apor Istvánt, 
s csillapítólag hozá fel : 

— De gondolja meg kegyelmed, jó Boldizsár bátyám, 
hogy ő az én szegény jó Tamásomnak régi jó barátja. 

— Hisz az a hiba. Inkább ellensége volna ! 

— Még atyafia is. 

— Mint Ábelnek Kain. 

— Aztán én nekem meg nagyon jó akaróm. 

— Hiszen azt is tudom. 

— Gyászos özvegységem szomorú napjaiban, szegény 
első uram halála után, igen sokat feljárt hozzám, vigasz- 
talt, tanácsolt ; a mit csak kivántam tőle, mindent megtett 
értem. 

Boldizsár bá minden egyes mondásra ráintett a fejével, 
s aztán hozzá toldá : 

— Úgy, úgy! Még gitározott is neked és énekelt 
mellé ! Mert azt hitte, hogy hozzá mégy. Szerelmes volt 
beléd. 

— Én belém ? szólt Ilka elbámulva. Én nem adtam 
arra neki semmi okot. 

— Elég ok egy asszonynak az, hogy szép, arra, hogy 
szeressék. Te nálad azonban még egygyel több ok is volt. 
Tudod jól, hogy mikor szegény első urad olyan szerencsét- 
lenül végezte életét : a fejedelem (Isten nyugtassa meg, de 
derék jó úr volt ! Bár még most is élne !), hát a fejedelem, 
a kire a magtalanul elhunyt Mikó József minden birtoka 
visszaszállt, azt a szót ejté ki, hogy bizony annak fogja 
donátiózni az egész Mikóujvárt dominiumostól, a ki a 
szegény fiatalon gyászban hagyott özvegyet feleségül veszi. 
Ezt orrontotta meg Apor István uram, s ezért taposgatta 
olyan szorgalmasan körülötted a földet. S most megint itt 
van az alkalom, megint özvegy lettél : nincsen urad, s ő 
tőle függ, hogy visszakerüljön-e valaha, vagy végkép oda- 
veszszen. «Kecskére bizták a káposztát !» 

Ilka asszony csak mosolygott. 

— No hát lássa kegyelmed, hogy mennyire csalatkozik 
ez emberben : íme az most is abban jár, hogy legnagyobb 
készséggel meghozza az engedelmet a szultán tihájától 
szegény férjemnek azonnal kiszabadítására. Annyit lótott- 
futott már eddig is, hogy sikerült neki megtudnia, mely 

várba vitték Tamásomat, kinek hatalmában van, ki a 
gazdája? A váltságdíj felől is ki van már egyezve a tatár- 
ral, 8 csak a postáját várja vissza, hogy meigtudja, hová 
hozzák őt ki, hová kell küldeni a pénzt érette, rögtön ő 
maga fog érette elmenni, ő hozza el maga szegény 
Tamásomat. Láthatja kegyelmed, hogy ez egy igazi nemes 
szív. 

— Hallom, de nem látom, s ha látom, sem hiszem : va- 
lami kutyaság lesz ennek a saroglyájában. Az én Están 
komám soha sem tett még semmit nemeslelküségből, s 
nem hiszem, hogy a climaetericus esztendeje jött volna 
meg, a mikor az embernek a természete rögtön megválto- 
zik. Veszedelem lesz ennek a vége ! Ezt súgja nekem a 
kisujjam. Hanem hát jól van. Te csak légy nyugodt és várj 
minden jókat, majd ébren leszek én. Ha Apor István ura- 
mat megtették a te tutorodnak, majd megteszem én maga- 
mat az ő tutorának, s fogadom, hogy én jobban fogok vi- 
gyázni az ő árva fejére, mint ő a te árváidra. Az Isten sza- 
badítson meg e gyászruhától. 

nka szépen megköszönte még egyszer Boldizsár bának 
az eddigi sok jóságát s az egész beszédből semmi tövis 
sem maradt a lelkében : ő nem hitte azt, hogy rossz embe- 
rek lehessenek a világon (ha csak nem kutyafejű tatárok), 
s azt gondolta Boldizsárról, hogy ez olyan ember, a kinek 
sok észt adott az Isten, több bajt lát a világon, mint a 
mennyi valósággal létezik. 

Apor István uram számára berendezték a vár legszebb 
szobáit. Boldizsár bá a földszinti boltozatban lakott. 



BUZDÜRGAN. 

A mit Ilka asszony megtudott az elfogott férje felől, az 
mindössze annyi volt, hogy a rabbá lett Damokos Tamás- 
nak a gazdája Buzdurgán murza. 

Ezt hírül hozták neki iUyefalvi szökevények, a kiknek 

sikerült rabságukból kimenekülni s ezer veszély és kiáUott 
nyomorúság után a « záptenger* halálbűzű morotváin ke- 
resztül, nagy vargabetűvel haza kerülni. 

Ezek ugyan rettenetes dolgokat tudtak regélni Krimiáról 
és az odahurczolt rabmagyarok borzasztó sorsáról. Hogy 
hurczolták őket ló mellé kötözve, hogy etették, itatták őket 
olyan « gazzal », a mit meglátni is undorodás ; hogy fogták 
őket olyan sanyarú munkára, a mit idehaza a barmok vé- 
geznek. Ezek közt pedig legkeservesebb volt az állatbőrök 
kallózása, csávázása, cserzése, lugzása. 

A krimiai tatárok marokin-bőripara hires volt az egész 
világban. Nem tudtak olyat sehol előállítani. Eabszolga kel- 
lett annak a készítéséhez. Eszes állat, a ki baromszolgála- 
tot végez. A krimi tatárok hírhedt bőriparuk által kin- 
cseket halmoztak össze ; el lehet mondani, hogy a Bakcsi- 
Szeráji és Akhtiári tatár fejedelmi paloták bőrből lettek 
építve. Minden finom saru, keztyű, a pompás könyvtáblák 
a régi könyvtárak incunábuláin, a préselt borítékok a 
karos székeken, az úrnők czipői s a fejedelmi paloták 
aranynyal, ezüsttel kivert bőrszőnyegei, mind a krimi 
tatároktól származtak. 

Átkozott munka volt annak az előállítása ! 

A legelső csáva, a mibe a bőröket beáztatták, a legron- 
dább hulladék, marótrágya keveréke volt, a minek bűzét 
megszokni nagyobb gyötrelem volt a purgatoriumnál. Eb- 
ben a keverékben kellett térdig gázolni, könyökig vájkálni 
a szegény raboknak : szabad ember semmi fizetésért meg 
nem tette volna. 

Azoknak, a kik ezzel a legelső csávába rakott bőrrel 
bántak, a karjaik és lábszáraik olyan feketékké váltak, 
mintha szerecsentől kérték volna kölcsön. 

Azután jött a bőröknek eczetben, füzfahéjlúgban, 
savanyú lótejben keresztül erjesztése, a minél megint 
olyan hőséget kellett kiállniok, hogy az bevált a pokol elő- 
csarnokának. 

De legrosszabb sorsuk volt azoknak, a kik a finom szaty- 

tyánbört készítek, mert annak meg az volt a módja, hogy 
a lenyúzott állatbőrt összevarrták, szumachgubicsport tet- 
tek bele, 8 akkor egy embernek egy csövön át addig kellett 
belefújni, míg az irha simára felpuffadt, mint egy bendő : 
így került az aztán a csávába. Ettől a munkától az ember 
tüdejének előbb-utóbb meg kellett szakadni. 

No hát erre volt jó a rabszolga. 

A derék krimi bőrgyárosok gondoskodtak róla, hogy 
soha szükséget ne szenvedjenek : az európai uraságokat 
marokinnal, szattyánnal és bagariával mindig ellát- 
hassák. 

A legtöbb rabszolgát Oroszországból hordogatták el. 
Maga Dewlet Ghirai khán alatt, Moszkvából és környéké- 
ből nyolczszázezer munkást hajtottak el bőrt gyártani 
Krimiába s egy egész százötvenezer főre menő orosz had- 
sereget elfogtak mindenestől a tatárok. 

A rabszolgákból ritkán került valaki haza. 

Az a kegyetlen, sanyarú munka rövid idő alatt elpusztí- 
totta a vele foglalkozókat ; a kik kiállták, sem teleped- 
hettek meg. A férfit és nejét (ha fiatal volt) nem hagyták 
együtt: a rabszolgaságból nem származik új ivadék. A kit 
nagy áron ki nem váltottak : az ott veszett a csávában, vagy 
elmúlt magától, ha megvénült. Idegen nem települt meg a 
félszigeten a tatárokon kívül, csak épen a koraita zsidó, a 
ki ott földmüveléssel, kertészkedéssel, állattenyésztéssel 
foglalkozott 

A leghíresebb bőr volt ez idő szerint a «buzdurgán». 

Azt a zománczos színt, azt a kigyófényhez hasonló 
arany-ezüst ragyogványt, azt a művészi préselést, azt a 
magas ízlésre mutató rajzot, pompát, színvegyüléket, a mi 
e bőröket oly nagybecsűekké tette, nem bírták utánozni se 
a francziák, se a mórok Spanyolországban. Ez a tatárok 
titka volt. 

S ezt a bőrt azért hívták ((buzdurgánw-nak, mert a ki- 
nek a gyárában az készült, az volt Buzdurgán murza 
maga. (Most már csak egy híres krimiai körtefaj tarto- 

gátja a nevének az emlékét ; bőrt csinálnak mások is azóta, 
de olyan szépet soha, mint a buzdurgán volt.) 

Büzdurgán murza különben is kiváló nevezetesség volt. 
A megszokott emberi mérveket meghazudtoló rengeteg 
óriás ; a kinek a legmagasabb férfi is elsétálhatott a hóna 
alatt : a bibliai Góliáth második kiadásban. 

Mint előkelő murza, ő volt a vezére egy egész dandár- 
nak, s annálfogva, mikor hadba kellett menni, ő is lóhá- 
ton ült. De ő nem úgy lovagolt, mint más jámbor ember, 
a ki a kengyelbe dugja a lábát ; hanem a hogy a kutyán 
szoktak nyargalni, hogy a lovagnak a két lába is éri a 
földet, s a hányat lépett a lova, annyit lépett ő is, úgy 
hogy hat lábbal futottak; s annál gyorsabb volt a hala- 
dásuk, minthogy még a lovas is segitett a lónak szaladni. 
Volt neki egy iszonyú nagy kardja, a mivel egy vágással 
ketté tudott hasítani egy embert, a sisakjától kezdve a 
nyereg kapájáig; s tizenötfontos buzogányával tovább tu- 
dott hajítani, mint más ember a parittyával. 

És a mellett tetőtől talpig pánczélba volt öltözve, mikor 
csatába ment. A pánczélja c^pa egymásra fekvő articsóka- 
szerű lemezekből állott, a mik mint a halpikkelyek fedez- 
ték egymást, finom aczélból voltak készülve ; de elől a 
mellükön aranyveretű korán-mondatokkal ékesítve, a két 
vállán pedig ezüst madarakkal, és trombitafarkú kutyács- 
kákkal. Maga a pánczélja nyomott egy mázsát s megért 
három falut. A dárdája pedig beillett árbocznak. 

Hanem hát Buzdurgán murza holmi dib-dáb csatában 
elő se vette a kardját, buzogányát, dárdáját : elég volt neki 
maga a nogajka. Ez egy hosszú, szíjból font korbács volt, 
végtül végig megrakva réz- és ólomgombokkal. A kire ez- 
zel egyet végig húzott, nem kellett annak többet semmi 
kenet ezen a világon. A futó ellenséget kergetve, csak ez- 
zel csapkodott jobbra-balra maga körül, s hullott előtte a 
halandó, mint a letört bogáncs. 

A mellett a hangja olyan volt, hogy egy mértföldnyire 
meg lehetett hallani, mikor neki ereszté az ordításnak, s 

ha az ellenséget hívogatta vele, bizony inába szállt a ]elke 
ettől a nagy hangtól a legbátrabbnak is. 

No hát ez volt az a Buzdurgán murza, a ki a jó Damo- 
kos Tamásnak a rabtartó gazdája lett. 

így hozták azt hirül Hka asszonynak a hazatérő illyefalvi 
menekülők. így tudósítá őt Apor István uram is. 

Napról napra többet keUett Ilkának hallani a borzasztó 
Buzdurgán murza felől, meg a rab magyarok válogatott 
szenvedéseiről, azoktól a menekültektől, a kiket Apor 
István uram a várba hozogatott s Ilka asszony az asztalá- 
hoz ültetett, a családjával együtt vendégelte meg, hogy 
mindig a könyei hullottak a tányérjára, s egy falatot nem 
volt képes enni, mikor azt hallotta, hogy a szegény ma- 
gyar raboknak a tatár tört kölest ad ételül, feleresztve 
savanyú lótejjel, vagy pedig lóhúst, a mihez nem kapnak 
sót, úgy hogy a bőrgyártáshoz való salétromot használják 
só helyett. 

Boldizsár bá, a kinek ezeket szintén mind végig keUett 
hallgatni, mert mint vámagy, ő is ott ebédelt Ilka asszony 
úri asztalánál, utoljára már megsokallta azt a sok szeren - 
csétlenkedést, s a hirhordó menekülteket még a kapuban 
elfogdosta: «mit akarsz ? honnan jösz?» Ha azt mondta 
a jámbor: «Krimiából,» akkor azt kérdezte: « ettél-e altyin- 
nát ?» arra akár azt mondta a góbé, hogy « ettem bizony,* 
akár azt, hogy «nem ettem,)) mindenképen kidobta a nya- 
kánál fogva a kapun : mert a ki valaha akár koldus, akár 
rabszolga volt Krimiában, annak tudnia kell azt, hogy az 
altyinna a legkisebb tatár rézpénz, a mit alamizsnának 
osztogatnak. 

E miatt elvádolta Apor István Boldizsár bát Ilka asz- 
szony előtt; hogy nem ereszti a hirmondókat ő eléje. Ilka 
asszony ezért négy szem között előfogta Czirjéket s zsém- 
belni kezdett vele. 

— Mikor úgy hazudnak, mint a köles ! A tizedik sem 
volt tatárrabságban; hanem egytől hallott a többi vala- 
mit, azt azután tódítja tehetsége szerint tíz más. 

— De már ugyan mért akarnánk engem ezzel keserí- 
teni ? 

— Hát ezt Están komám tudja jobban. 

— Csak nem gondolja tán kegyelmed ? 

— De biz azt gondolom én, hogy ö uszítja te rád eze- 
ket a Szentlázár vitézeit, hogy tégedet jobban elijesztges- 
senek. 

— De már ugyan miért tenné azt? 

— Hát azt is kitalálom én. Úgy-e bár, hogy ő alkuszik 
a mi Tamásunk váltságdíjára a tatár tihajával? Azt mondja : 
négy ezer aranyat követel a murza, azon alul ki nem adja 
az urunkat. Te neked pedig azzal a pénzzel együtt, a mit 
az urad küldött én általam, alig van több készpénzed két- 
ezer aranynál. Most pedig, ez után az országos tatárdulás 
után, alig lehet pénzt kapni egész Erdélyben : a kinél van 
is, a maga családjához tartozók kiváltására szükséges neki. 
Tudom, hogy már a mi arany, ezüst-marhád volt, mind 
Brassóba vándorolt a göröghöz : de még sem telik ki a 
nagy váltságdíj. Kész volnál végtére még a mikóujvári 
uradalmat is, várastul együtt zálogba adni, hogy az ura- 
dat kiszabadítsd ; ha azon nem aggódnál, hogy akkor meg 
a két kis fiadat rontod meg. Ezért rémítget Están komám 
mindennap új meg új hírekkel, hogy állj rá minél elébb 
az ő feltételeire, s az uradért cserébe add-oda a várad, az 
egész birtokod: majd ő kerít rá pénzt. 

— Hisz oda is adnám ! monda rá Ilka asszony. 

— No úgy-e, hogy kivakkantottad a titkot, a mit súg- 
tok-bugtok a tutor urammal ? Ezért az a nagy ijesztgetés. 
De hát én azt mondom, hogy ne tedd. Beéri a tatár a két- 
ezer arany váltságdíjjal, még kezet is csókol neked érte. 
Ne hagyd magad agyonijeszteni. Nagy pénz az : kiadják 
érte Damokos Tamást. 

— De mikor én nekem rettenetes érzés az, hogy ő ott 
töije a fekete csávában a bőrt az ő szép kezeivel ! Minden 
nap, a mit neki ott kell szenvedni, egy örökkévalóság én 
előttem. 

— Hiszen ne vedd ám azt úgy, a hogy ezek a gyászvité- 
zek hiresztelik. En is ismerem a cserző varga mesterségét : 
magam is tanultam. Igaz, hogy az első munka nagy un- 
dorsággal jár : de arra csak a legaljasabb szolgákat hasz- 
nálják, a kik egyébhez nem tudnak. Ámde az olyan nagy 
eszű, Írástudó embert, a milyen Tamás öcsém, nem küldi 
a tatár cserző- csávába : hanem beviszi a palotás műhelyébe, 
ott azt bízza rá, hogy a legfinomabb munkát végezze 
ügyes kézzel. A mi Tamásunkat bizonynyal abban foglal- 
koztatják, hogy ezeket a szép aranyos-ezüstös madarakat, 
tulipánokat festetik vele a kész préselt bőrre, a miket itt 
a karos székeiden látsz ; az pedig kellemetes munka. Ö ért 
az irás mesterségéhez : vele Íratják bizonynyal a neveze- 
tes mondásokat azokra a pánczél-bőrökre, a miket a tatár 
uraságok hordanak. Mert ne ezekből a rongyos, szurtos 
tatárokból ítéld meg ám a krimi tatár nemzetet, a kiket 
mi itten faágyúval, cséphadaróval rakásra öldösünk : ez 
csak a söpredéke. Otthon a tatár fényes, kérkedő úr, dus- 
kálkodík a világi pompában. Aztán azt se hidd el ám sen- 
kinek, hogy az egész Kximia egy olyan dögleletes puszta- 
ság, a milyennek a kezdetén, a záptengernél mutatkozik, 
a honnan a szökevények elillantak ; belül fölséges szép 
birodalom az : tele pompásnál pompásabb kertekkel, erdő- 
számra vannak ott a gyümölcsfák, a miket mi csak aszalt- 
gyümölcseik után ismerünk. A mi Tamásunk pedig, tudod, 
hogy milyen nagy kertész volt : akármi legyek, ha most ő 
ott nem a főkertésze a tatár murzának, s míg mi itt a jég- 
csapokat bámuljuk az ereszen, ő most ott a virágos kert- 
ben a jáczintokból, meg tulipánokból kötöz bokrétákat 
Buzdurgán uram feleségeinek. 

Ezzel a mondással még szinte hogy majdnem meg is 
nevetteté Boldizsár bá a szegény kesergő asszonyt. 

— Aztán még egyet teszek hozzá ; monda Czirjék. Azt 
is vedd fontolóra, hogy Buzdurgán murza nagyon jól tudja 
ám, hogy Damokos Tamás főfő székely ember, főkapitány, 
primőr, kastélyos uraság. Ott van Kemény János uram, a 

fővezér; az is megmondja neki, hogy ki az a Damokos 
Tamás ? Ő érte Buzdurgán uram kétezer arany csikót kap. 
Hát csak van esze, hogy elpusztulni ne engedje. Ne félj 
bizony, mikor ennek a többi szegény rabnak szalmát sem 
adnak alomhoz valót, s a sótalan lóhúsra fogják őket, a 
te uradat mandolával, meg mazsolaszőlővel hizlalják; s 
még a helyét is megtörlik a murza feleségei, a hová leül- 
tetik. Úgy él az ott, mint a paradicsomban, csak te hibá- 
zol neki, egyéb semmi. 

Erre aztán sírt is, meg nevetett is egyszerre Ilka asz- 
szony. 

— No látod, édes mézem, nem kell az embernek magát 
mindig a leggonoszabb bajok képzeletével gyötörni. Aztán 
Isten is van a világon. Nem hagyja ő el az Ínségben 
levőket. 

Ilka asszony egészen megvigasztalódott erre a kecseg- 
tetésre, és azt monda Boldizsár bának, hogy áldja meg 
ezért a jó szaváért az Isten. 

— Hanem hát arra kérlek, hogy el ne mondd ám Están 
komámnak mindezeket, a miket most neked elbeszéltem; 
mert az majd megint valami új furfangot fundál ki. Hej, 
mert sok-fábul-faragott-ember ám az én komám. Te csak 
mondd neki mindig azt, hogy itt van a kétezer arany : 
ennyi elég legyen, többet nem tudsz előteremteni. 
Ha a tatár keményen tartja magát, vársz a míg meg- 
szottyan. 

nka asszony megígérte, hogy majd úgy tesz. Nem szól 
Apor Istvánnak semmit. Pedig hát dehogy állhatta meg, 
hogy ne szóljon. A legelső találkozásnál persze hogy 
elmondta előtte azt, a miben vigasztalását találta. 

Egyszer aztán megint csak kisírt szeműnek találta Bol- 
dizsár bá Ilka asszonyt. 

— Hát már most megint ki törte el a mécses cserepet? 
Támadt rá atyafiságos zsémbeléssel a húgára. Miért itat- 
tuk meg ismét az egereket ? 

Az csak húzódozott s felelt is, meg nem is : ((hát csak 

van énnekem elég okom, hogy sírással töltsem a napjai- 
mat)). 

— Épen annyi, mint százezer özvegy asszonynak Erdély- 
országban, a ki mind úgy van, a hogy te. Ha azok mind 
rákezdenék nap-naponta a sirást : uram őrizz, felvenne 
bennünket az árvíz ! De te neked még kevesebb okod van 
annyival, hogy hírt hallasz az uradról. 

— Hírt ám, szepegett az asszony : de milyen hírt ? 

— No hát milyent ? Talán bizony hátul kötötték a sar- 
kát ? 

— Kegyelmednek mindig tréfára áll a kedve ! 

— Hogyne állna? Mikor egész nap nekem muzsikálnak 
— a hátamon. De hát ugyan mi rossz hírt hallottál Ta- 
másról? Lánczra verték ? ütik verik? 

— Azt nem teszik. Sőt inkább . . . 

— Talán bizony ölelgetik, csókolgatják ? 

Az asszonynak megint olyan formára görbült a szája, 
mint a ki mindjárt sírva akar fakadni. 

— Mondtam úgy-e, hogy tovább ne add Están komám- 
nak azt, a mit tőlem hallottál? Most az már telebeszélte 
a füledet, az egész lelkedet azzal, hogy hja bizony a Ta- 
más szemre való legény : az bizony megtetszett a murza 
feleségének ; azóta össze is szőtték, boronálták a dolgukat ; 
talán még tatárul is megtanult a Tamás, s el is felejtette, 
hogy van felesége. Ott lakik már benn a palotában, s kala- 
majkát tánczol, a tatár ifjasszony meg timburán muzsikál 
hozzá; — úgy-e, hogy ezt mondta neked Apor István 
uram? 

— Nem ! Nem ő mondta ; hanem úgy álmodtam. 

— Álmodtad ám : az Están komám szemeivel. No hát 
akár álmodtad, akár ő tőle hallottad, ne hajts rá semmit. 
Alom : szófia beszéd ! Hát ugyan olyan embernek ismered 
te a te derék jó uradat ? A ki hitvesi hűsége ellen még 
akkor sem vétett, mikor a világ magas paripái ragadták ma- 
gukkal ; hát az majd most fogja megtömi esküjét, mikor 
az Istennek ilyen súlyos látogatása van rajta? Eredj 

már! Ne légy gyermek! Nézz bele a tükörbe, aztán kér- 
dezd meg magadtól, hogy elfeledhet-e valaki egy ilyen 
deli magyar asszonyt ? Aztán kiért ? Egy tatár debelláért ! 
Ha láttál volna valaha egy tatár asszonyt, kinevetnéd ma- 
gadat. Azzal a fekete pofával ! Az orruk ég felé áll, úgy 
hogy beleesik az eső : s a füleik akkorák, hogy legyezhetik 
vele magukat, s szájuk meg olyan nagy, hogy saját maguk- 
nak a fülébe sugdoshatnak vele ; a fogaik feketére, a szemöl- 
dökeik kékre vannak befestve ; egy ilyen madárijesztő 
váztól félted az uradat, hogy elszereti tőled. Inkább attól 
félthetnéd, hogy megeszi. 

Nevetett, nevetett ezeken az asszony, meg is törlé sze- 
meit a könyektöl, hogy hát jól van, nem gondol erre a 
bolondságra. De mégis csak komolyan vette a dolgot. 

— Mert hiszen, lássa kegyelmed ; nem azért aggok én, 
hogy az én Tamásom mást szeret, nem engem. Nem va- 
gyok én olyan irigy. De attól reszket a szivem, hogy ha azt 
a murza egyszer meg találja tudni, én édes Istenem, még 
valami szörnyű csúfondáros módon megcsonkíttatja sze- 
gény uramat. 

— De verd ki az egész aggságot a fejedből. Add vissza an- 
nak, a kitől kaptad. Ha álmodtad, álmodd vissza. Annak az 
én kedves komámnak, a tutornak pedig mondd meg: hogy 
az Isten őrizze őt attól, hogy egyszer én is ott legyek álmom- 
ban, mikor ő te neked álmodban ilyen hireket hord haza, 
mert Isten úgy segéljen, olyat somodorintok a feje tar- 
kójára — álmomban, — hogy ébren is megtapogatja a 
helyét. 

Ezt hát valahogy elütötte-vétette Boldizsár bá ; de azért 
magának is szeget ütött ez a fejébe. Mert nem igaz ám 
az, hogy azok a tatár-asszonyok olyan csúfak volnának ! 
Inkább nagyon is szépek. Termetük, arczuk, hát még a 
szemeik ! Veszedelem azoknak a villámlásába kerülni. — 
Aztán húsból van az ember, még ha Damokos is. Az ilyen 
dologban az asszonyok nagyon helyesen szoktak álmodni. 
Ébren sincs az máskép. Az egész világtörténet egyetlen 

egy esetet tudott följegyezni a férfiúi erényről : az is ki 
tudja igaz-e ? Az a történet Potifárné és József között az- 
zal a köpönyeggel. Az egyik így adja elő, a másik amúgy. 

Hogy melyik mondott igazat : az excellentiás asszony-e 
vagy a zsidó-gyerek ? ez a kérdés még nem volt biró előtt. 
(Ezeket Boldizsár bá óggta-mógta így magában.) 

Csak legjobb lesz siettetni a kiváltási ügyet, s e végett ő 
neki magának felmenni Gyulafehérvárra a szultán tihajá- 
jához és siettetni az alkut; mert a mit az asszonyok 
álmodnak, annak fele is igazság. 



KALME. 

Buzdurgán murzának a hires nevezetes telepe ott vala, 
a hol a Karaszu és a Salgir folyamok egybeszakadnak s 
egy hegyes félszigetet képeznek. Maga ez a telep egy egész 
kis város volt : mondhatni erősség ; mert a két folyam 
csupa zuhata-gokban omlott alá a hegyek közül, úgy, hogy 
a vízsebesség miatt hajóval nem lehetett egyik partról a 
másikra átmenni, de még a ki úszással akart is átjutni, 
számot vethetett a lelkével. A száraz felől pedig erős kő- 
fal vonult egyik partról a másikig, mely a háromszöget 
bezárta. 

A félsziget csúcsa az utolsó pontja volt egy lankás hegy- 
láncznak, oldalai szőlőkkel, gyümölcsfákkal beültetve, a 
miknek koronái közül messze kifehérlett a murza palotá- 
jának márványhomlokzata, a lapos terrasseokkal, a mik- 
ben alkonyi órákban a háremét lehetett látni mulatozni 
a távolból. Bizony csak távolból, mert a bőrgyár telepei 
lenn voltak a parti lapályokon : azoknak vízhez közel kel- 
lett lenni, ott voltak az erjesztő, posajtó medenczék. Az 
egész emberi lakcsoportozát igazi tatárépítmény volt : ren- 
detlen, egymást támogató házak, vakolatlan falak, kiálló 
szarufák, nyers bőrrel, náddal, fakéreggel fedett kunyhók, 
közben egy-egy sárgára, kékre, pirosra festett, hanem azért 

mindenütt lyukas épület ; hosszú szárnyékok, nyitott szí- 
nek ; semmi utcza, csak szűk sikátorok, a mikben két ösz- 
vér ki nem kerülheti egymást; áthidaló ereszek egyik siká- 
torból a másikba a háztetők felett ; szárító esztrengák, vö- 
rös téglafalu ablaktalan rakodók, sötét bolt-odúk: azok 
előtt megint rudakra épített lombsátorok ; szép lugasok, 
dögbőrökből ; s mindenütt sár, piszok, rondaság ; fekete, 
sárga, veres, zöld rondaság ; bűz, büdösség, pestilentia a 
förtelem minden fokozatain keresztül: s mindezekhez 
hozzáillő félmeztelen, piszkos, cseredzett, sovány, elkény- 
szeredett, vadállattá aljasult embertömeg ; rabságra hur- 
czolt áldozatok minden körül lakó nemzet népeiből, a kik- 
ről régen megfeledkeztek. Itten gyártják a marokint, meg 
a bagariát. 

Hanem odafenn, a palota körül, valódi paradicsom van. 
Idáig nem hatol fel sem a posajtók lugszaga, sem a rab- 
szolgák jajveszéklése. A természet maga alkotta édenné 
ezt a helyet, a midőn a magasabb hegyekről egy hatalmas 
patakot irányzott a félszigetre, a mi aztán a magas elő- 
fokról zuhatagban omlik alá a Karaszuba. 

Fenn a várban kristályvizet isznak ; lenn a városban 
cserző lúggal, trágyalével zavaros habarékot. Idelenn a 
csáva bűzölög, odafenn a balzsamfák ambrája terjedez. 

A hegylánczon túli része Krimiának egészen az olasz 
égalj áldásai alatt virul. Épen úgy díszlenek a szabadban 
a babérfák, a gránátalmák, a narancsok egész ligetszámra, 
mint Eóma körül, s az olajfák ezüstszürke örökzöldje kö- 
zött már otthonossá lettek a kis-ázsiai nemesített gyümöl- 
csök, körték, almák, baraczkok. Talán el is felejtette már a 
világ, hogy ezek keletről jöttek a nyugati zord világba, s 
úgy terjedtek tovább : úgy, hogy mikor már a székelyek a 
szilvából «ízet» főztek, akkor még ennek a fáját Belgium- 
ban, Angliában nem ismerték s a poroszoknál az egyetlen 
érett gyümölcs volt a főtt körte. 

Buzdurgán murza nem is volt semmire olyan büszke, 
mint a kertjére. A nagy rablóhadjáratokból, a miket veze- 

tett, zsákmányon és foglyokon kivül még a kerti virágokat 
és ritka gyümölcsfákat is haza hordta s nagy gondja volt 
rá, hogy megéledjenek ; kertészeit a szultán Gökk Sü mel- 
letti palotájában kitanult bosztandzsik közül szerezte s 
azoknak, mivelhogy eunuchok voltak, szabad bejárásuk 
volt a palotájába s fizetést és kaftánt kaptak. Az elhurczolt 
foglyok közül is kiválogatta a legelőkelőbbeket, az értel- 
meseket, meg a kik tanítók voltak, s azokat sorozta a kert- 
ben dolgozó rabszolgák közé. Az izoglán-basi azokat diri- 
gálta oktató szóval és — nogajkával. 

Február végével, a mikor még a székely földön harago- 
san fújdogál végig az öreg Nemere s rázza a havat a 
szakálláról, a krimi félszigeten már teljes virágpompájuk- 
ban állnak a gyümölcsfák s a talitarka virágágyak csak 
ugy nevetnek a kinyilt jáczintoktól és tulipánoktól. 
A Tsatir-Dagh magas hegyein megtörik az észak fagyos 
szele s a Fekete tenger felől langy áramlat sietteti a tavaszt. 

Hanem hát van az öreg Nemerének egy felesége, a 
Burána. Ez orosz születésű. Ez még sokkal kegyetlenebb 
szél a másiknál. Megesik az félszázadban egyszer, Olasz- 
országban is, hogy az adriai tenger befagy s ugyanakkor 
a tél köpönyege beteríti egész Nápolyig a délszaki paradi- 
csomot; az olasz, a ki először lát havat esni, azt hiszi, 
gyapot hull az égből. Ilyenkor természetesen minden 
növényzet elfagy. Ez a rém meglátogatja Krimiát is. 

Mikor legszebben virágoznak a fák, csaknem nyári 
meleg van : egyszer csak felülkerekedik a kopasz hegy- 
ormokon valami csúnya, rongyosszélű ólomszürke felleg 
s nagyhamar betakarja a ragyogó kék eget, olyan hegyes 
esőt szitálva alá, hogy szinte szúrja vele az embernek a 
bőrét. Ez így tart három nap, három éjjel. Olyan hideg 
van, hogy bunda nélkül nem lehet kilépni a szabadba. 
A bunda a tatároknál a thermométrum. 

Buzdurgán murza mindennap háromszor bejárta az 
egész kertet, sorra nézegetve a virágzó fáit, különösen 
sokat elidőzött az épen egész pompájukban diszlő gránát- 

almák alatt s tanácsot tartott a kertészével ; de biz az sem 
tudott neki mást mondani, mint hogy ha a keringélő 
dervisek naponkint háromszor végig nem tánczolják a kert 
minden útjait s az imám négyszer a nap négy szakaszá- 
ban el nem énekli a Koránból a XXIII-ik szúrat, hát 
akkor nincsen segedelem. Ha estére ki talál tisztulni az 
idő, éjszakára olyan dér lesz, hogy minden fűnek, fának 
vége. 

Pedig hát épen estére áUt meg a kegyetlen hideg szél. 
ügy szokta azt a Burána asszony. Elvégezte a nagy szapu- 
lást, most aztán kitereget. Szép « fogas verőfény)) lett. 

Az imámok üvöltöttek, a dervisek verték a csörgő dobo- 
kat ; a kertész a szakállát tépte ; Buzdurgán murza pedig, 
mint egy őrült szaladgált a kerti utakon alá s fel, hol az 
eget, hol a fákat nézve kétségbeesetten. 

Egyszer egy rabszolga, a ki ott gereblyélt a virágágyak 
közt, megszólítja: 

— Kegyelmes uram, murza : nem használ ám semmit 
ez a könyörgés, a mit a derviseid mivelnek; attól a fagy 
el nem múlik rólunk ; hanem én tudnám egy módját, a 
hogy mi szoktunk az ellen védekezni székelyek. 

A murza végignézett rajta, s ráhorkantott boszusan. 

— Hát te székely vagy ? Mi a neved ? 

— Damokos Tamás. • 

— Damokos is, meg Tamás is ? Melyik vagy hát ? 

— Mind a kettő. Székelyek főkapitánya vagyok. 

— Héj ha azt tudom, nehezebb lánczot tetetek a kezedre, 
lábadra. Hát aztán mit tudtok ti székelyek Allah haragja 
ellen, a kik még arra sem vagytok érdemesek, hogy az 
árnyékába elbújjatok ? 

— Hát mi füstölni szoktunk ilyenkor. 

— Hisz azt tudom bolond nélkül is. Olyan rakás töm- 
jént gyujtaték meg a serpenyőben, hogy az egész mosée 
tele van az illatával. 

— De mi kinn a szabadban füstölünk a fák alatt, és nem 
tömjénnel, hanem tőzeggel, nyers gazzal, a mi nehéz bűzt 

ád : az veri el a fagyot. Engedd meg nekem kegyelmes 
uram ; hadd tegyek vele egy próbát. 

— No hát tedd meg ; adj rendeletet a többi rabszolgák- 
nak, hogy segítsenek neked ebben a székely istentisztelet- 
ben. Hanem annyit mondok neked Damokos is, meg Tamás 
is : hogy ha engem lóvá tartasz s nekem hiába büzölöd 
tele a kertemet meg a palotámat, s reggelre mégis elfagy 
minden : hát akkor tégedet, a Damokost is, meg a Tamást 
is karóba huzatlak. 

— Ott is ott leszek én. Peleit vissza a rabszolga. 

— No hát kezdj hozzá a babonádhoz : megengedem. 
Damokos Tamás azonnal összehordatta a tisztásokra a 

többi rabokkal a nyers iszalagot, reketyét, s tüzet gyújtott 
alá. Mire a nehéz füst elkezdett szétterjengeni s elülte az 
egész kertet. De egyúttal beszüremkedett az a palota 
szobáiba is, s betölté keserű illattal még a háremet is. 
Buzdurgán murza dult-fult, prüszkölt az orrtekerő illattól 
s szidta a székelynek még a dédükeit is, a ki ezt támasztja ; 
de kénytelen volt eltűrni, mert maga rendelte meg. Éjfél 
felé pedig Damokos Tamás jó nyers cserhulladékot horda- 
tott fel a gyárból, azt rakatta a tűzre. Buzdurgán murza 
azt hitte, hogy a poklok kéménye nyilt meg : az füstöl az 
orrába ; pedig dehogy az nyilt meg : az még ezután követ- 
kezik. Végtére afféle drágalátos bőrhulladék szemetet 
gyújtatott meg Tamás a kert minden részében, a minek a 
kedveskedésétől Buzdurgán murza valamennyi asszony- 
népével mind a pinczeboltokba menekült, s a muezzimnak 
odafenn a minaréhban a torkába rekedt a «la illah il 
Allah !» Az egész kert palotástól be volt burkolva a füstbe. 

És aztán olyan hideg lett, hogy a szökőkút medenczéjé- 
ben befagyott a víz. 

A mint kisütött a hajnali napsugár s Buzdurgán murza 
előjött a pinczéből, az első dolga az volt, hogy felszaladt 
a palotája lapos tetejére, széttekinteni a világban. Eémülve 
látta, hogy a tegnapi zöld erdők mind szürkék-barnák 
köröskörül, s az udvaron levő szökőkút medenczéje be 

van fagyva, a csövekről jégcsapok függnek alá. A szép 
paradicsomkert maga pedig még most is sűrű füstbe van 
burkolva. 

— Átkozott hitetlen kutya ! orditá Buzdurgán, féktelen 
dühében s szaladt válogatni a korbácsaiban, melyikkel 
verje halálra a csalfa rabszolgát, a ki egész éjjel így meg- 
kinozta a maga füstölésével őt és egész háza népét s ehun 
ni I még jobban megharagítá vele AUaht I A míg azonban 
a korbácsai közül megtalálta az igazit, az alatt keletkezett 
egy jó friss reggeli szellő, az hirtelen elfújta a kertet el- 
ülő nehéz füstöt, s mikor Buzdurgán murza lerohant a 
kertbe, ime eléje mosolyogtak a lángvirágú gránátalmák, 
a tulipánok és jáczintok: nem pokolbűz, hanem millió 
eleven virág füszerillata lengett a szellőben. A kert meg 
volt mentve : zöld maradt minden falevél. 

— Allahé a dicsőség ! kiálta a murza elbámulva azon a 
nagy csodán, s aztán maga elé hivatta Damokos Tamást. 

— No te székely ! látom bizony hogy a te isteni tiszte- 
leted jó volt. Büdös volt ; de jó. Szidtalak egész éjjel, meg- 
dicsérlek nappal. Es már most, hogy megjutalmazzalak, 
háromféle kegyelmet teszek veled. 

Damokos Tamás megörült, hogy ilyen nagy embertől 
valami kis kegyelem nem jöhet. 

— Először is elengedem neked azt a kétszáz korbácsot, 
a mit az éjjel megfogadtam, hogy saját kezemmel rád 
verek. Másodszor levétetem a lánczodat; ezentúl láncz 
nélkül dolgozhatol a kertben. És harmadszor minden na- 
pon kapsz egy egész kenyeret, nem a többi rabszolgák 
moslékjából eszel. 

Ennyi nagylelkűség csak elég egy napra egy tatár mur- 
zától. 

— No most már elmehetsz dolgodra. Hát te csakugyan 
Damokos is vagy, meg Tamás is ? Ej, ha azt tudtam volna, 
dupla váltságdijat kértem volna érted. Feleséged is kettő 
van ? 

— De az csak egy van. 

— Kár. Ha ketten volnának, könnyebben kiteremtenék 
érted azt a kétezer aranyat. 

— Kiteremti azt az az egy is, kegyelmes uram ; légy 
felőle bizonyos; nem hagy az itt engemet sokáig rabszolga- 



— Örülök, ha kivált; örülök, ha itt hagy, jó Damokos 
Tamás. 

Ettől fogva aztán Tamásnak könnyebb volt az állapotja 
az ö rabságában : a kertészkedést otthon is nagy kedvvel 
szokta gyakorolni. 

Mondtuk már, hogy Buzdurgán murza bőrrel kereske- 
dett. Állatok bőrével is, meg emberek bőrével is. Nagy- 
kereskedő volt mind a két szakmában ; azt is mondhatjuk, 
hogy nagyiparos. A marokinját, szattyánját, bagariáját 
elhordták messze földre a kalmárok s kereskedtek vele. 
Az eleven bőr ellenben nem került nála vásárra, ö azt 
sokkal gyakorlatibb utón tudta értékesíteni. Maga is egyik 
előkelő vezér lévén, a ki alatt kilencz orta állt, valahány- 
szor egy hadjáratból haza került s rendesen egész sereg 
foglyot hozott magával, azokat legelőször is szakértő 
módon osztályozta. A tenyereiket nézte : a melyiké fel 
volt törve, az paraszt, földmives, nem sok váltságdíj néz 
ki belőle, ez mehet a bőrgyárba dolgozni ; a melyiknek a 
tenyere sima, ez úrféle, ezért váltságdijat fognak adni, 
ennek az életét meg kell őrizni. Az öltözet nem tehetett 
náluk különbséget, mert az uri köntöst mar az elfogáskor 
lehúzta róluk a tatár s rongyos daróczot dobott a nyakukba 
helyette, úgy, hogy mind egyformák voltak. Leány vagy 
asszonyféléből csak azt hozta el, a mi nagyon szép és 
fiatal volt. Azt azután megtartotta magának feleségül. Volt 
az neki sok. ügy volt vele, mint a kutya a szénával. Eze- 
ket nem engedte kiváltani. 

A kedvenczhölgy volt Kalme a kadina : cserkesznő, a 
tsetsencz fajból, mely a török padisahk szerályának szokta 
a legtöbb csillagát kölcsönözni. Ezt onnan rabolta el a 
Kaukázusból, mikor hajórajjal mentek át a tengeren a 

murtizigátorok ellen. A szép Kalme olyan úr volt Buzdur- 
gán murza fölött, mint a murza a többi rabszolgái fölött. 

Forró délutáni órákban le szokott jönni Kalme a palo- 
tából a többi háremhölgyekkel a kertbe sétálni és mula- 
tozni, mielőtt azonban kijönnének, elébb trombitaszó adott 
jelt a kertben dolgozó férfiaknak, hogy siessenek a fallal 
körülkerített rekesztéken kívül eltűnni, s a harmadik 
trombitaszó után fekete eunuchok jöttek elő, rhinoczerosz- 
bőr korbácsokkal, végig szaladgálva a kerti utakat, s sorra 
kutatva minden bokrot, de még a terebélyfák lombos 
koronáit is, hogy nem maradt-e ott valami kanember ? Jaj 
lett volna annak ! 

Egy délután Damokos Tamásnak azt a munkát adta a 
főkertész, hogy a nagy vízmedencze körül levő virágágyak- 
ból szedje ki az elvirított tulipánhagymákat s azok helyébe 
későbbi virításra szánt tubarózsákat ültessen. Tamás el- 
végezte mind a kettőt nagyhamar ; mivelhogy az úrfélének 
az a szokása, hogy ha egypzer parasztmunkába fog, azt 
nagy sietve elvégzi ; nem tempózik vele, mint az igazi 
napszámos ; egy nagy kosár megtelt kiszedett tulipánhagy- 
mával, a másik kasból meg kiürültek a tubarózsák. Ekkor 
aztán a fáradságtól, meg a hőségtől úgy elnyomta a buzgó- 
ság, hogy biz ő ott elaludt. A főkertész, a ki visszajött, 
megnézni a dolgát, látta, hogy már el is van végezve s az 
ő szolgája alszik : megszánta szegényt, jó szive volt, fogta 
az üres kast, letakarta vele, hogy ne süsse a verőfény, s 
ne csípjék a legyek : a mitől az aztán még mélyebben 
aludta az igazak álmát. 

Egyszer aztán harsog a trombita; a feketék jönnek nagy 
riogatással, végig toporzékolva a tévutakon, s kergetik a 
férfi-népet ki a kertből, felkutatják a bokrokat, a filagoriás 
kösköket : nem bujt-e oda valaki ? Látták biz azok ott a 
virágágyak között azt a két kast ; az egyiket tele hagymá- 
val, a másikat fenékkel felfordítva ; de eszük ágában sem 
volt, hogy még azt is megvizsgálják. 

A jó Damokos Tamás pedig csak aludt szép nyugodt 

Jókai : A Damokosok. ^ 

lélekkel a lefordított kas alatt s eszébe sein jött, hogy a 
trombita szóra és lábdobogásra felneszeljen; mert ő épen 
most hazatérőben volt Mikóujvárára mind hadseregestül : 
annak a trombitái szóltak, annak a lovai dobogtak úgy. 
Diadalmasan tért haza a megvivott harczból. Szó sincs 
róla, hogy őt elfogták volna ; sőt inkább harczi trophaeu- 
mokkal, tatár-lengyel exuviákkal megterhelve tér haza 
népestől. A várának a tornyai megaranyozódtak az alatt, 
hogy odajárt, úgy ragyognak. A két fia eléje jön lóháton : 
h^*, hogy megnőttek azóta. Pélinges kis babákul hagyta 
őket otthon, s egész legény ékül jönnek most eléje; mégis 
rájuk ismer. No van csókolódás I Hát anyátok hol van ? 
Felelnek valamit : de nem érti. Elszokott a füle attól a 
beszédtől, a mit Erdélyben beszélnek. 

A szerály felőli rácsozatos kertajtó megnyílik, s a rózsa- 
lugassal fedett lépcsőgádoron át leszállnak a palota hölgyei. 
Egész dandár azoknak a száma. Nem mind ikbál, a nagyobb- 
rész odaliszk, a ki az úrnője arczát ernyővel védi a nap 
ellen, pávafark-legyezővel hüsseli, mandolint, hárfát hoz, 
vagy csengős nakarát, a mi tánczhoz való. Napkelet min- 
den festői divatja szerint van öltözve valamennyi, a hány 
annyiféleképen. Azt, hogy ki közöttük a kadina, a legelső 
úrnő, ha a szolgálattevő hódolat nem árulná is el, ha a 
ragyogó ékszerek nem kérkednének is vele, hirdetné maga 
az arcza, a termete. ((Mikor te kilépsz a házadból, a nap 
eltakarja az arczát felhővel, azt mondva : most világíts te 
helyettem!)) így zengedezne róla valami keleti költő. Mi 
azonban nyugodjunk meg abban, hogy Kalme legszebb 
volt a tizenkét hölgy között. 

Eleinte fel s alá sétálgattak a tekervényes tévutakon, 
virágokat szedtek, koszorúkat fontak, éretlen gyümölcsökbe 
beletorkoskodtak, pillangókat kergettek ; azután énekelni, 
tánczolni kezdtek ; majd karéjban összefogózva, majd páro- 
sával, fátyolkendőt tartva a fejük felett, egynek kedve 
kerekedett szilaj magántánczot járni leterített szőnyegen 
s míg a csörgős dobot ütögette a feje fölé emelt kezeivel, 

az alatt a többi odaliszkok zümmögő dalt dúdoltak fél- 
karéjban állva. Kalme, két hölgytársa vállaira dűlve gyö- 
nyörködött bennük. 

Damokos Tamás pedig ottan a kas alatt látá, hogy vonul- 
nak ki eléje Csik-Szereda ifjú hölgyei nagy zsolozsma- 
énekléssel. Danolnak is, tánczolnak is. No leikecskéim, 
énekeljétek azt a zsoltárt, hogy «A Sionnak hegyén Ur 
Isten, Tiéd a dicséret ! » Éneklik is, de valami olyan furcsa 
nótára, a milyet ő soha életében nem hallott. Nem illik ez 
a melódia sehogy a textushoz. Aztán nem kellene az em- 
bernek tánczolni a zsoltárhoz. 

A táncz után sorbetet, meg szultánkenyeret s egyéb 
csemegéket hoztak ; a hölgyek letelepedtek a nagy persa 
szőnyegre, a mit a pázsitra terítenek, s akkor elkezdett 
egy török hölgy meséket mondani, a mik fölött egyszer- 
egyszer valamenyi felkaczagott. Elhiszem azt, hogy mikor 
egy pogány isten egy csoportban ennyi kaczagó női ajkot 
látott megnyílni, hát azt mondta, hogy «de bizony szebb 
a földön, mint az égben. » 

Mikor aztán a nap kezdett aláhanyatlani, s a nagy olaj- 
fák, cziprusok árnyéka betakarta a kertet, a fülemülék 
megszólaltak köröskörül, akkor a kadina megkívánta a 
fürdést. A nagy medenczében a szökőkút sugara olyan dal- 
lamos hangokon fecsegett a naptól átlangyult habokkal, 
hogy lehetetlen volt a hivogatásnak ellene állani. A hölgyek 
valamennyien mind lerakták lepleiket, s aztán csintalan 
játékot űzve, kergetölőztek a nagy medenczében ; maga a 
bűbájos Kalme, mint egy élő márványszobor oda állt a 
szökőkút sugara mellé, s karját feje fölé emelve, engedé a 
kristálygyöngyöket vállain végig peregni. 

Halandó szeme nem láthatta ezt a képet : az istenek 
pedig hadd lássák ! és irigykedjenek. 

<(No micsoda bolond ez már megint !)í monda Damokos 
Tamás. Ne sikoltozzatok annyit a lovam körül, mert még 
lefordulok róla. Ne nyúlj hozzá te menyecske, mert meg- 
rúg I Egyszer csak felugrott a lova, s ő keresztül esett a 

fején. Szerencsére csak a kosár oldalába ütötte a homlo- 
kát. Aztán nagyon elbámult, hogy olyan szűk lett egy- 
szerre a láthatár. Kereste Mikóujvárát : az már nem volt 
ott ; hanem a menyecskék sikoltozása folyvást hallható 
volt most is. 

Már csak még sem állhatta meg, hogy a kasnak a fona- 
dékán ki ne tekintsen, hogy mi lett a lovával, a melyikről 
leesett ? S akkor egyszerre előtte állt az a látvány, a mi 
csak az olympi isteneknek való. Észbontó, szívbetegitő 
látvány. A hol az üdvösség és az elkárhozás összetalálko- 
zik. Az örvénynyé vált mézcsepp I 

A mythoszi regét látta maga előtt, Anadyomene szüle- 
téséről, a mint a nereidák vállaikra emelik a tajtékból 
született Dionét, hogy hosszú, aranyba játszó hajfürteit, 
a mik lebontva végig omlanak az élő márványon, illatos 
olajjal bekenjék. Egyik nimfa a tenyerével befogta a 
szökőkút csövét s az elszoritott víz sűrű permetegekben 
lövell szét a tenyere alól a csoportozat feje fölött, a mire, 
a mint a pálmafák közül kilövellő rózsaszin alkonysugár 
rásüt, félkerek szivárvány tündérkerete támad körülötte, 
maga a medencze vize a szétterülő olajtól gyöngyházszin- 
ben játszik. Kép csupa ragyogásból, fényre festett fény, a 
minek közepette csak a szökőkutat elfojtó bizbariba néger 
rabnő jáspis szobor alakja fekete. A vidám, csintalan női 
kaczaj s a fülemüle csattogás egymásba vegyül : közbe 
egy-egy hárfahur pendül s a megzavart víz habja locscsan, 
dallamos lubiczkolással. 

— Ne lássam ezt az álmot ! sóhajtá erényes elborzadás- 
sal Tamás. Soha sem vitte őt arra a lelke, hogy asszonyok 
után leskelődjék. Sybaritának, mohamedhivő töröknek 
való ez. «Nem akarom látni! Más álmot akarok látni !» 
S hogy annál biztosabb legyen magáról, a két kezével el- 
takarta a szemeit és hanyatt feküdt s aztán csak a fülei 
hallották még a dévaj kaczagást, a csalogány czuppogását, a 
habok locscsanását. Eá tudta magát kényszeríteni, hogy újra 
elaludjék. Kevés ember tette volna ezt meg az ő helyén. 

Ámde az ébren látott tünemények az álom országába is 
utána találtak : ha elfutott előlük, eléje kerültek. Pedig 
olyan jól elbujtatta magát: egy nagy kőkoporsó födele alá. 
Itt csak nem lelnek rá. A dal, a kaczagás hangja ugyan ide 
is lehatol hozzá ; de legalább sötétségben van. 

Csakhogy egyszerre az a kőkoporsó elkezd átlátszóvá 
lenni ; kristálylyá lesz a födele, keresztül láthatni rajta. 
Most látja már, hogy hová jutott ? ott van a török szultán 
szeráljában, annak a legbelső háremében : a fehér már- 
vány fürdőteremben, a minek a falai arany betűs alkorán- 
mondásokkal vannak teleírva. 

Egész serege zsibong ott a háremhölgyeknek : tánezol- 
nak, dalolnak, vízben lubiczkolnak, hintán himbálódnak, 
hegedülnek és tamburáznak, egymást narancsokkal haji- 
gálják. 

A világ mindenféle színű hölgyei vannak ott, fehérek, 
feketék, sárgák, olajbarnák, aranyozott és karmazsinra 
festett szemöldöküek, kék, fekete és zöld szemekkel, se- 
lyemsárga, sáfránveres és koromfekete hajzattal. Vala- 
mennyien mind tudják, hogy ő ott van, egy férfi, lezárva 
kristálykoporsóba. Körültánczolják nevetve, gúnyolódva ; 
kínálják csemegékkel, gyümölcsökkel, habzó serlegekkel, 
még ajkaik mézével is : tudják, hogy nem nyúlhat hozzá, 
nehéz ez a koporsófödél. Csak azért ingerkednek vele, hogy 
a tehetetlen kínlódásában gyönyörködjenek. 

— Pokol tüze emészszen meg benneteket ! mormogá 
magában az álomlátó. 

— Tüzet kívántál ? Ha csak ez kell, az is meglesz. 
Nagy hirtelen oda hoznak eléje egy roppant nagy me- 

denczét, aranyozott vörös rézből, a min virágok vannak 
kiverve kék ezüstből, fehér aranyból. Ez a medencze tele 
van parázszsal. Odahelyezik a kristálykoporsó mellé : olyan 
közel, hogy a kisugárzó meleg süti az orczáját. 

— No már most mi lészen ebből ? dörmögi a fogai közt. 
Az üstre valami tömjénformát hintenek, a miből egy- 
szerre nagy fehér füst támad, a mi eltakar mindent. 

— No ezt jobban is szeretem, mondja magában. 

De a füst nem soká tart, nagy zsivaj támad : «jön az 
aszszeki szultána! A padisah kedvencz kadinája!» 

A füst kétfelé vonul, mint egy kárpit. 

Most száll le a szultána a negyven márvány lépcsőn a 
nagy fürdőtükörbe, melybe két óriási márványoroszlán 
okádja a vizet. 

— Vakulj meg két szemem ! nyögi az álomlátó. Mert 
nem elég, hogy látnia kell az eléje szálló alakot, hanem 
még rá is kell ismernie. Az ő felesége ez, az ő Ilkája ! 
Nem ! Csak volt az övé, most már a szultáné, pogány tö- 
rök császárnak a rabfelesége. 

Óh mi irtózat ezt látni ! Azért hozták ide őt ebben a 
kristálykoporsóban, hogy ezt meglássa. Pokollá akarták 
tenni az életét. Csak legalább ne mosolyogna ez a nő ! 
Ne mutatná ragyogó orczáján, hogy szépsége vásárra bo- 
csátásában diadalát találja. Pedig hiszen ő az ! Nincs más- 
nak ilyen arcza ! Csak legalább arczát takarnátok el ! Dob- 
jatok rá valami fátyolt, 

S az álmodónak csak kivánni kell, mindjárt beteljesül. 

A rabnők előhoznak egy kis szelenczét, abban van egy 
arany fátyol. Az egész nem nyom talán többet egy 
aranynál. 

Egy nehezék arany olyan finommá ellapitva, hogy egy 
egész emberalakot képes tetőtől talpig eltakarni, mint egy 
palást. 

De ez a finom, vékony aranylepel úgy odatapad min- 
den tagjához, mintha semmi sem volna rajta, még az arcz- 
vonásai is mind oly hiven kitűnnek alóla : az maradt a ki 
volt ; csak egy élő aranybálvány lett belőle, a ki mozdul 
és jár. 

S hogy még feszesebben álljon rajta az aranypihe : a 
derekára övet körítenek. 

De nem is őv az, hanem egy olvasó, csat helyett a köze- 
pén a feszület van rajta. 

— Távozz tőlem sátán ! 

Ez meg épen hivogatás volt. Az aranyozott túlvilági 
alak ismerős mosolylyal jön hozzá közelebb s meg nem 
állhatja, hogy mikor őt meglátja ebben a zárijában, fel ne 
kaczagjon rajta. A kaczagástól szétreped az arczán az 
aranyfüstlemez s most már egész mivoltában látja őt maga 
előtt. 

Az ő Ilkája az, nem más. 

Ha most megölhetné ! Csak ez az egy vágya. 

A fantóm leveszi derekáról az olvasót. Tán imádkozni 
fog, keresztyén módra? 

Dehogy azt cselekszi ! Sőt inkább letépi az olvasóról az 
egyes szemeit a rózsafüzérnek s aztán szemenkint bele- 
hajigálja a parázszsal telt füstölőbe s a fejével bólint 
hozzá: «Ez a miatyánk! Ez a hiszekegy! Ez az Ave 
Má.ria !» s aztán tovább megint szemenkint: hiszekegy ! úr 
imája ! üdvözlégy ! 

A tűzbehajított golyócskák izzóvá lesznek ott, s mint 
megannyi haragvó angyal szeme, úgy sugárzanak a szent- 
ségtörő arczába, a ki egyre nevet és bólintgat. 

Az álomlátó szeretné ledobni magáról azt az átlátszó 
koporsó-fedelet, s aztán beletemetni abba a tűzbe azt a 
bűbájos vétkezőt, a ki minden mozdulatával, de minden 
szempillantásával őt öli meg ugyanannyiszor. Hanem hát 
a koporsó födele olyan nehéz, hogy azt egy Toldi Miklós 
sem tudná ledobni, az ő kezei pedig olyan gyöngék, hogy 
csak egy kosár födelét sem birnák fölemelni. 

Az a sok rabnő, milyen dévajul kaczag ott köröskörül ! 

Az utolsó szem is lepergett már az olvasóról : csak a fe- 
szület maga maradt még meg a zsinóron. A csabaiak most 
azt is odaveti a tűz közé. 

A zsarátnakon izzó felfeszített alak a halálkinoktól 
látszott vonaglani ; Damokos Tamás a megváltónak min- 
den végmondását hallani véli, mik a keresztfán haldokló 
ajkairól aláhangzottak ; düh és keserűség szállja meg ide- 
geit; izmait, inait emberfölötti erőkitorésre feszíti ; sikerül 
ledobni magáról a nehéz koporsó födelet, s azzal odaugrik 

a rézmedenczéhez, a parázstól izzóhoz, az olvasó gyön- 
gyöktől ragyogóhoz s felragadva azt két sámsoni öklébe, 

a fogantyúnál fogva, odazúdítja : igen is az egész 

nagy kosár tulipánhagymát Kálme asszonyság és lubiczkoló 
rabnőinek a nyaka közé. . . 

A fürdő hölgyek e tulipántos felköszöntésre, de még in- 
kább az égből cseppent férfinak a látására iszonyú sikol- 
tozásnak eredtek, s nosza rejtegették az arezaikat a tenye- 
reikbe. Csak Kalme nem takargatta a képét szeméremrejtő 
kézzel, hadd égjen azon a haragnak lángja teljes lobo- 
gásában ! 

— Fogjátok meg a vakmerőt és korbácsoljátok halálra ! 
kiálta istennői durczával, félig befont hajtekercsét ökölre 
szorítva, mintha az is korbács volna. Mire a rabnők cso- 
portja nagy sivalkodással rohant rá Tamásra minden 
oldalról. 

Az pedig csak állt ott, mint Lót felesége, sóbálvány ko- 
rában, elámulva s azt sem tudva, égen jár-e, vagy a föl- 
dön ? Vájjon ez is álomlátás-e még ? 

A dévaj msenadsereg körülfogta, üstökébe kapaszkod- 
tak, karjait hátra csavarták, s ő csak állta mindezt csende- 
sen, mint a megbénult, a ki se kezének, se lábának nem 
tudja hasznát venni. Azt is eltűrte, hogy az egyik hölgy 
hajából kitépett selyemszalaggal a hátrafacsart ökleit egy- 
máshoz kötözze. Hanem a mint az a feketebőrü leány- 
cseléd egy irgalmatlan nagy bőrkorbácscsal reá rohant, 
egyszerre visszatért a szivébe a lélek ; nagyott sikoltott, 
szétszakítá az öklére tekert selyemszalagot, s azzal hir- 
telen nyalábra kapta a fekete rabszolgálót, mint egy gyer- 
meket s a fejét a hóna alá fogva, annak a lábszáraival, 
mint két cséphadaróval, úgy szétverte az egész rátámadó 
asszonynépet, hogy mind elfutott az a bokorba ; végre 
pedig a verekedő eszközül használt szerecsennőt vissza- 
dobta a vízmedenczébe, s akkor aztán oda állt annak a 
szélére s kevélyen kifeszitve széles mellét s megrázva 
büszkén felemelt fejét, így szólt a kadinához : 

— Én nem vagyok gyáva rabszolga czenk ; hanem igazi 
magyar nemes ! Hivass ellenem férfiakat, hozzanak kar- 
dokat, vágjanak darabokra ; de az én testemet korbácsütés 
nem éri, amíg élek ! 

A kadina elbámult a merész szavakon ; ez a délczeg 
alak megigézte. Visszaemlékezteté azokra az őshonában 
lakó vitéz murtizigátorokra ; akik közül soha még ellenség 
foglyul egyet sem ejthetett, mert mindegyiknek ott van az 
öve mellett a görbe kés, a minek a sarlóéle arra való, hogy 
ha nincs menekülése a hősnek, maga vágja el a nyakát. 
Ezek voltak az ő rokonai. 

— Hagyjátok őt! parancsolá a hölgyeknek. Ne hívjátok 
az őröket. Magunk tartunk törvényt fölötte. Azt mondja, 
vitéz volt : megérdemli, hogy kard által haljon meg. Te, 
vakmerő férfi, most lépj be oda, abba a köskbe és várd el 
további sorsodat. 

Tamás megfordult s bement a czifra nyári lakba, anél- 
kül, hogy csak egyszer is visszafordította volna még a fejét. 

Kevés idő vártatva utána jöttek az asszonyok ; felöltözve 
és arczaik lefátyolozva. 

Kalme ma^ felült a kösk közepén levő díványra ; a 
többi hölgyek félkörben letelepedtek körülötte a puha 
szőnyegekre. 

— Jöjj ide és beszéld el életed történetét ; parancsolá 
Kalme Damokos Tamásnak. 

A délczeg ifjú a rabszolga köntösben is daliás alak volt, 
s a nyomort is megaranyozza a büszke férfitekintet. A nők 
szeme mind rajta függött ; de a ki leginkább el nem ereszté 
egy pillanatig is tekintete elől, az Kalme volt. 

Mikor hazájáról s annak szabad népeiről beszélt Da- 
mokos Tamás, az asszonyokról, a kik a férfiakkal egy be- 
csületben vannak, arról a titkos érzésről, a mi a magyar 
föld lakóját hazájához vonzza : hát akkor egy-egy elfojt- 
hatatlan sóhajtás támadt szavaira, és mikor leírta fogságra 
jutását, sok szenvedéseit, bizony könybe lábadt az asszo- 
nyok szeme : de valamennyié. 

Még a büszke kadina is tenyerébe hajtá fejét, olyan 
nehéz lett az azoktól a regéktől, miket a rab vitéztől 
hallott. 

— Megértők sorsodat ; kimehetsz előlünk. Várd el az 
Ítéletedet. 

Tamás elhagyta a kösköt, s aztán hozzálátott, hogy leg- 
elébb is azt a kárt helyrehozza, a mit bolond fővel a ker- 
tésznek tett. Kihalászta a tulipánhagymákat a vízből s 
gereblyével szépen elegyengette a dulakodás nyomait a 
virágágyak között : mire Kaimé és asszonyai előjöttek a 
köskből, már helyre volt hozva minden kártétel. 

— Hallgasd meg Ítéletedet : monda Kalme kegyesen. 
Életedet meghagyjuk, sőt kemény sorsodat enyhíteni akar- 
juk. Tudd meg, miképen ? 

Kalme e szavaknál olyan közel lépett Tamáshoz, hogy a 
vékony aranyos fátyolon keresztül a forró lélekzete érte 
az arczát. Suttogva beszélt hozzája. Azonban Tamás min- 
den szavára kemény, jól hallható hangon válaszolt, mi- 
szerint mindenki tudhassa, hogy ő igazjáratbeli ember. 

— Te azt mondád, szólt Kalme, hogy minden- iskolát 
kijárt, tanult, tudós ember vagy ? Tehát írni is tudsz ? 

— Igenis, hogy tudok. 

— Úgy van az az én hazámban is. A férfiakat mind 
megtanítják betűket írni: de a lányokat csak a hetüket el- 
olvasni. Azért én eltudom olvasni a mőhdruli írást : de 
leírni nem tudom. 

— Akkor mégis többet tudsz, mint én, mert én tudok 
ugyan írni és olvasni magyarul, meg diákul, egy kicsit 
görögül is ; a góth betűkhöz is konyítok valamelyest ; de a 
mőhdruli írásnak soha hírét sem hallottam, azt se írni, se 
olvasni nem tudom : mert azt az én hazámban nem is- 
merik. 

— Ha olvasni nem tudod, az nem baj. De hogyha ke- 
zed járatos a toll, vagy a nád, vagy a karczoló tű, vagy az 
ecset forgatásában, úgy bizonyára egyik betűt a másikról 
le tudja másolni, ha eléd teszik. 

— Az már meglehet. Azt mondom rá az egyszeri szé- 
kelylyel: « még nem próbáltam, hogy tudok-e hegedülni? 
de meglehet, hogy tudok ». 

— Hát példaképen tekints ide. Kalme lecsatolta karcsú 
derekáról a karmazsinpiros marokin bőrövet, melyre dom- 
ború rajzokban mindenféle kacskaringók voltak aranyfes- 
téssel formálva. 

— Látod : ez a mőhdruli írás. Ez egy mondat az al- 
koránból. 

Annak a méhdruli írásnak (a mi a cserkeszeknél a nem- 
zeti kalligráfia) betűi semmihez sem hasonlítanak olyan 
nagyon, mint azokhoz a zsinorkacskaringókhoz, a mik a 
magyar dolmányra elül-hátul felvarrva láthatók. Megle- 
het, hogy ha egy ilyen zsinóros magyar a cserkeszek közé 
tévedne, ezek annak a dolmányáról csodadolgokat tudná- 
nak leolvasni. Azért ezek az írásjegyek pompásan 
díszítik a préselt marokint, sokkal inkább, mint az 
arab, vagy akár a török talik írás betűi, vagy a tatárok 
szarkalábjai és az örmények szerteszétágazó ákombákjai. 

— Le tudnád-e ezt erről az övről írni ? 

Damokos Tamás vállat vont. E bizony nem szentírás. 

— Ha rávetném a fejemet, miért nem ? 

— No hát tartsd ezt az övet most magadnál, s rejtsd 
el egy múza-pálma fiatal hajtásának a közepébe. Mikor 
aztán holdvilág lesz, vagy pedig pitymallatkor, a midőn 
még mindenki alszik, vedd elő, s ezzel a hegyes késsel 
karczold fel ezeket a betűket, jobbról balra kezdve, ennek 
a kösknek a falára. A fal veres, a karcz fehér lesz, elol- 
vasható. Holnap reggel lejön a murza ide, az abdesztán 
mosakodást végezni. Meglátja ezt a felkarczolt írást itt a 
falon. Közel légy akkor. A murza fel fog kiáltani : «Ki 
karczolta ezt az írást ide erre a falra?)) Te akkor lépj elő 
bátran és mondd meg neki: «én karczoltam azt oda !» A töb- 
bit azután várd be csendesen. Meglátod, hogy mi történik? 
Ha van bátorságod hozzá, megteszed; ha nincs, abba ha- 
gyod. Ha mersz a sorsoddal megküzdeni, kiállhatsz ; ha 

nem mersz, elbújhatsz. Én nem árulom el senkinek, ami 
itt történt. Hogy biztosságban légy, neked adom ezt a kis 
görbe késemet. Ilyent hordanak az én bátyáim maguknál, 
hogy a rabszolgaságtól magukat megóvják. Most pedig 
rejtsd el magad oda, ahonnan előjöttél. 

Kalme ott hagyta Tamást a cziprusbokroktól rejtve s 
hölgyeivel együtt visszavonult a palotába, énekszó, lant, 
koboz elhangzott. Tamás visszafeküdt a kas alá s bevárta 
csendesen, míg az eunuchok őrjárata előjött, kinyitogatni 
a kertajtókat, hogy a kertészek, bosztandsik és izoglánok 
újra bejöhessenek. Mikor a bosztandsi basi előkerült, már 
ott találta a virágágyak között Tamást, gereblyézve. 

— Csak látszik, hogy legszorgalmasabb valamennyi kö- 
zött az én Tamás szolgám. 

Másnap kora hajnalban lejött a murza az abdesztán 
mosakodást végezni a kerti köskbe. 

Tamás ott kapargatta a körtefák derekáról a tarjagot, 
s vizsga figyelemmel nézte a murza orczáját. 

Hiszen tanulmányozásra méltó pofa is volt az : széles 
és lapos, nagy, kiülő ökörszemekkel, a mik egymáshoz 
igen közel állottak, a közbeeső orr azonban olyan pisze 
volt, hogy annál fogva ugyan nem lehetett volna őt ve- 
zetni. Ennélfogva aztán a szájának sokkal több hely ju- 
tott, mint a mennyi a szépségre megkívántatik, s hozzá- 
járult még az a hiányosság, hogy a széles ajkon alig ber- 
zengett itt-amott öt hat szál bajusz, mint a kandúrnál. 

Azután, ahogy minden ilyen óriásnál szokott lenni, az 
érző idegei olyan lomhák voltak, hogy amíg a szemeivel 
valamit meglátott, nagy idő telt bele, hogy az arra támadt 
érzés az arczvonásaiban kifejezze magát, s az is olyan finta 
kifejezés lett, hogy a ránézőnek nehéz volt kitalálni, vájjon 
haragjában agyarkodik-e az most, vagy örömében vi- 
gyorog? 

— Ki karczolta ezt ide a falra ? ordítá Buzdurgán az 
ott kapargáló Tamásra, amint elébb a szemeivel megbá- 
multa apróra a kacskaringós cserkesz írást, s aztán sz^t- 

húzta a száját, fogait kivicsorítva (ki tudja, mosolygás-e 
ez nála, vagy emberevési szándék?) 

Tamásnak bizony megrezzent az ina erre az ordításra. 

— No csak ne szepegj ! monda neki Buzdurgán. Hiszen 
csak suttogtam most ! Mászsz közelebb ! Ki írta ezt ide a 
falra? 

S a szemei keresztbe álltak, s a fogai csattogtak hozzá. 

S hogy a rabszolga nem sietett elég gyorsan, kinyujtá 
eléje hosszú kezét s megfogta az orrát, annálfogva húzta 
közelebb. 

— Milyen nagy orra van a czudamak ! Olyan mint egy 
vaddisznónak az orra. 

Buzdurgánnak elég oka volt, hogy irigy legyen rá. 

— No hát beleverjem az orrodat ebbe az írásba ? Lá- 
tod ? vagy nem látod ? Ki írta ezt ide ? 

Tamásnak eszébe jutott a kadina mondása: «ha van 
bátorságod, megteszed*. De hát hog^ ne volna. 
Már is magasra emelte az orrát. 

— Én írtam azt oda. 

Erre a szóra Buzdurgán a két térdére tette a két tenye- 
rét, így görbíté alá a hátát, hogy a nagy pofájával egyene- 
sen szembe nézhesse Damokos Tamást. 

— Te írtad ezt ? Te magad ? Nem hazudsz ? Hát le 
tudnád ezt még egyszer írni ? 

— Le biz én. 

Azzal Tamás fogta a kaparó-vasát s annak a hegyével 
rendén leírta az egész sort az út porondjába. Éleseszű 
volt : bár nem is értette a méhdrul írást, amit egyszer 
leírt, azt el nem felejtette. 

Erre Buzdurgán murza akkorára feltátotta a két sor 
fogát, olyat ordított mellé, s úgy terjeszté ki a két karját, 
hogy Damokos Tamás most már csakugyan azt hitte, hogy 
meg akarja őt enni. 

Ö pedig, a milyen gyors volt, mint a párducz, hátra- 
szökkent, 8 kirántva kebléből azt a görbe kést, marokra 
fogta azt, s azt monda a murzának : 

— Meg ne gyalázz ! mert elébb ezzel a késsel elvágom 
a torkomat. 

Buzdurgán előbb megbámulta a görbe kést, s miután 
meggyőződött róla, hogy az csakugyan görbe kés, egyszerre 
rémületre hosszabbodott arczczal kiáltá, reszketőssé vált 
hangon Tamásra : 

— Jaj fiam ! el ne vágd a nyakadat azzal a késsel ! Nem 
akartalak én bántani : csak meg akartalak ölelni. Ne félj 
tőlem, édeském, fiacskám. Kaftánt adok, salavárit adok, 
selyembe takargatlak, lépes mézzel etetlek, csak el ne öld 
magadat. Fiammá fogadlak, gyaloghintóban járatlak: 
olyan jó dolgod lesz nálam, hogy az édes anyádnál sem 
volt jobb. Ne bolondozz azzal a bicsakkal. 

— No hát ! monda Tamás daczosan ; mit akarsz hát 
velem ? 

— Megmondom egy szóval. Valamennyi rabszolgám 
közt legelsővé teszlek. Te parancsolsz valamennyinek, te- 
neked meg senki. Akkor dolgozol, a mikor akarsz. Min- 
dent tehetsz, csak el nem szökhetsz. Kapsz tőlem külön 
házat, a miben lakhatol ; a hányszor ebédelni akarsz, csak 
küldj a szakácshoz ! mit iszol ? hozasd ! Ha feleségre van 
szükséged, csak annyit mondj, hány kell? Még fizetést is 
adok, s azt, ha akarod, haza küldheted az atyádfiainak. 
Olyan jó dolgod lesz nálam, hogy soha többet a rongyos 
pereputtyaidhoz vissza nem kívánkozol. 

— De hát most mégis szeretném tudni, hogy mivel 
szolgáltam én rá erre a nagy dicsőségre ? 

— Megérted fiam azonnal : csak nyisd ki a füledet és 
csukd be a bicsakodat. Űlj le ide mellém a fűbe. Vi- 
gyázz, hogy meg ne csipjen a hangya. Hát azt tudod úgy-e, 
hogy én nekem van a leghiresebb bőrgyáram a világon. 
Az én bivalybőrömből készitik a pánczélokat, az én ma- 
rokinomat viszik fejedelmi palotákba a frankok és egyéb 
gyaurok birodalmaiba, a kik lábas székeken ülnek, s a 
könyveiket beköttetik, épen úgy, mint az igazhivők tem- 
plomaiba, a hol azokat szőnyegek gyanánt leterítik; az 

én korbácsaim osztják az igazságot a jeges tengertől el- 
kezdve a Verestengerig ; az én bagariámmal gázolja ke- 
resztül a csikorgó telet a moszkó, meg a polyák ; az én 
szattyánomat viselik a törökök papucsnak, az én kordo- 
ványomat a magyarok sarunak. — És ezért mégsem az 
én hírem a legnagyobb a világon : nem a cbuzdurgánw 
név a legragyogóbb a bőrök között ; mert van a csecsen- 
czek közt egy bőrgyáros, a ki azokat a hires övöket és 
tüszőket készíti, a mik drágábbak az aranynál. Ez veszi el 
előlem az erzerumi vásárt, a hol az örmények, cserkeszek, 
oszszetek, mind csak az ő portékáját veszik. S miben áll 
a titka ? Abban, hogy az ő bőreire ilyen szép kacskarin- 
gós Írásban vannak aranynyal ezüsttel rajzolva, sajtolva 
alkoránból vett szép mondások. Csak ezért keresik őket 
olyan nagyon. — Csináltam volna én ezt már régen utá- 
nuk ; de nem tudtam szert tenni olyan rabszolgára, a ki 
írni tudja a méhdruli ákombákot. Magam vittem annyira, 
hogy el tudom olvasni, de az olvasás meg az írás közt tudod 
jól, olyan nagy a távolság, mint a földön lépegetés, meg az 
égben repdesés közt. A gólya is lépeget a földön, mint 
én ; de én nem tudok úgy repülni, mint ő. S hamarább 
meg tudnám azt tenni, hogy a két öklömmel ennek a 
pálmafának a derekából ilyen ákombákot csavarintsak, mint 
hogy egy nádszár hasított orrával betűt kanyarítsak belőle. 
S ezek a murtizigátorok, a kik ezt az írást tudják, olyan 
kutyahitüek, hogy a mint egyet közülük a harczban vagy 
éjjeli megtámadásban elfogdosunk, mielőtt a lánczot ke- 
zére tehetnők, kirántja a görbe kését s elvágja vele a nya- 
kát s azzal porba esett a pecsenyém. — Értheted már 
most, édes fiacskám, hogy milyen nagyon szeretlek én té- 
ged, azért, hogy el nem vágtad a nyakadat. Te tudod a 
méhdrulí írást ! Úgy-e bár, ezt tínálatok székelyeknél a 
medreszekben tanítják. 

Tamás ráhagyta, hogy igenis : ott tanulta ő ezt a fehér- 
vári fő-medreszben. 

— Hát most te fogod nekem ezt az ón irhabőreimre 

írni ! Hahaha ! majd meglátod, hogy kiszorítjuk vele a 
csecsenczeket az erzerumi vásárból ? Micsoda ? Még Bag- 
dadból is ! De még Aleppóból is. 

(Jól van, jól ; gondola magában Damokos Tamás ; de 
majd mikor kisül, hogy nem tudok többet annál az egy 
mondásnál az egész méhdruli alkoránból, azt is csak úgy 
tudom, mint a tyúk az ábéczét 1) 

Hanem hát már benne volt. üszni kellett. Hadd lássuk, 
mi lesz belőle ? 

Buzdurgán pedig nem tréfált : rögtön futtatá az izoglán- 
jait a kastélyba, hogy hozzanak a számára pompás öltö- 
zeteket s nagy rimánkodásába került Tamásnak, hogy azt 
a grácziát elengedjék neki, a mi együtt jár a turbánvise- 
léssel : tudniillik, hogy a berberbasi simára leborotválja a 
koponyáját; jó lesz az így is. 

Hanem egy különös kegyelmet kért a murzától, mikor 
a czifra ruhákat ráadták, a mi csupa prém és paszománt 
volt. 

— Nem bánom : napestig kész vagyok a te bőrödre 
arany mondásokat festeni; hanem azután engedd meg, 
hogy este megint kijöhessek a kertbe dolgozni. Ez a munka 
én nekem a gyönyörűségem. 

De még meg is dicsérte ezért a kívánságért a murza. 

— Ember vagy fiam ! Ilyen szolga kellene nekem sok. 
Látjátok ti többi kutyafülüek ! Ez nem azt cselekszi, a mit 
ti, hogy a mint a muezzin estét ordít, rögtön abbahagyjá- 
tok a dolgot ; hanem a mikor az egyik munkájába belefárad, 
akkor pihenésül a másikat veszi elő ; estig betűket ír a 
szakmányban, este gyönyörűségből neki áll kapálni. 
Ne félj, fiam, megjutalmazlak. Te fogod jövendőben a 
vétkes, tunya rabszolgáknak a talpára leszámlálni a 
botokat. 

Tamás köszönte szépen ezt a szívességet : nem kíván 
belőle. 

— Nem kívánod ? Pedig én azt gondoltam, hogy ez a 
legnagyobb gyönyörűség a világon. 

Buzdurgán felvezette a maga kitüntetett rabszolgáját a 
kastély udvarára. 

A nagy négyszögű tér, a mit a palota négy szárnya ké- 
pezett, olyan tisztára volt gereblyézve, s behintve fehér 
poronddal, hogy azon még csak egy fűszál sem volt lát- 
ható ; — a középső napkelet felé fordult részén volt a 
széles lépcsőzet, a min a palotába fel lehetett járni, s 
ennek a tornáczából indult ki a földszinten körülfutó 
folyosó, a melyen folyvást járkáltak alá s fel az eunuch 
őrök, kivont kardokkal. Mert azokon a vasajtókon belül, 
a mik e folyosókról nyilnak, dolgoznak azon a munkán, a 
mi Buzdurgánnak legféltettebb titka : a drága bőrök ara- 
nyozásán, virágokkal és betűkkel itt festik azokat tele. 
Ezt a tudományt őrizni kell, nehogy megszökjék vele va- 
laki. Azért is rendelte ide azokat a műhelyeket a murza, a 
saját palotájába, hogy hármas zár alatt legyenek s mindig 
az ő szeme előtt. 

Olyan alacsonyak is a zárkák ajtajai, hogy közönséges 
embernek is le kell bukni, mikor rajtuk belép, maga Buz- 
durgán pedig épen csak négykézláb teheti látogatását, s 
mivel nem illenék, hogy ő fejet hajtson a rabszolgái előtt, 
acnálfogva háttal szokott hozzájuk bemászni. 

Damokos Tamást itt átszolgáltatá a felügyelő timár- 
basinak, lelkére kötve, hogy ezt a rabot nagyon meg- 
becsülje, mert ez drága kincs. 

Itt azután megtaníták Tamást, hogyan kell ecsettel a 
bőrre festeni az arany czikornyákat, aztán miféle tompa 
vésőkkel és fakalapácsokkal kell azokat úgy körűivere- 
getni, hogy kidomborodjanak. Tamás egész nap ezt mí- 
velte. 

Este felé kezdte érteni, hogy miért vásárol a csizmadia 
szőlőt, mihelyt egy kis pénzhez juthat. Eettenetes dolog 
az, hogy az ember egész nap az előtte fekvő bőrt ütö- 
gesse kalapácscsal. Ennél sokkal kellemesebb a kertben 
kapálni. 

Azonban hát ezért a munkáért jó ebédet adnak : pilá- 

Jókai: A Damokosök. ^ 

fot, szultánkenyeret, sorbetet is hozzá ; a kadinának talán 
mégis jó szándéka volt, mikor erre feleszelte. Hátha ez 
lesz a kiszabadulásának az eszköze ? 

A mint egyszer a mesterségbe beleokult : próbának oda 
tettek eléje egy övnek hasított bőrt, hogy cselekedje rá azt 
a méhdruli mondást. 

Ez nem ment olyan könnyen, mint az arabeszkek mun- 
kája; mert csupa kacskaringókból állnak a betűk; de estig 
mégis csak elkészült meglehetős sikerrel. 

Erre, a mint a muezzin a napot elbúcsúztatta, bejött a 
műhelybe a murza. 

Mikor az elkészített övet meglátta, nyalábra kapta Ta- 
másnak a fejét s olyat csókolt az orczájára, hogy az majd 
megsüketült bele. 

— Hiszen ezt gyönyörűen megcselekedted. Hohó ! Hi- 
szen ezzel mind leverjük az erzerumi vásáron a csecsen- 
ezeket. — Nagyon jól van fiam ! Holnap mindjárt csinálj 
egy másikat, másféle szép mondással az alkoránból. 

(Másfélével ám I gondola Tamás. Ha tudnék másfélét ! 
De ebből az egyből áll az egész tudományom a pogány 
szentírásból.) 

— Nem, uram, ez még tökéletlen munka, kifogásolá a 
dolgot ravaszul. Nem vagyok vele megelégedve : kell hozzá 
egy néhány hét, a míg a kezem úgy belegyakorlódik, 
hogy olyan szépen megcsináljam, mint a milyen a mus- 
trája. 

— A mustrája ? kérdezé a murza, s tátva feledte a szá- 
ját bámultában. Hát hol láttad te ennek a mustráját? 

Tamás csak most vette észre, hogy majd elszólta 
magát. Hanem aztán helyreüté a dolgot. Tudta, hogy hi- 
tetlenek ellenében a hazudás nem vétek. 

— Hát biz én azt a fehérvári collégiumban, a múzeum- 
ban láttam. 

Buzdurgán murza nagyot csóvált a hordónyi nagy 
fején. 

— No, mihelyt betörünk megint Erdélybe, meglátoga- 

tom azt a fehérvári nagymedreszt. De ott találjam ennek 
az övnek a mustráját! Mert ilyen öve csak az én felesé- 
gemnek van, a kadinának, s azt is a patyolat öltönye alatt 
viseli, hogy senki sem láthatja rajtam kivül. S ilyen öve 
van neki huszonnyolcz : a hold minden napjára más-más. 

A murza nagyot fujt. 

Tán csak nem fogott neszt ? 

Azt mondják a ezethalról (a ki igen nagy állat), hogy 
ha annak a farkába beleütik a szigonyt, kell neki öt perez, 
a míg az értesítő ideg egész a fejéig küldi a tudósítást, 
hogy sebet kapott odahátul s aztán megint másik öt perez, 
a míg az agyából az intézkedő ideg visszaküldi az utasí- 
tást, hogy csapjon maga körül a farkával. — Ilyen 
czethal volt a szárazföldön a murza : a döfést megkapta a 
szigonynyal, de kell neki rá egy hónap, amíg féltékenynyé 
lesz miatta. 

— No hát eredj most a kertbe kapálni. 

Tamás lerakta a czifra ruhát, felvette a kertész-gúnyát 
s kiment kapálni a kertbe. 

A többi rabszolgák már akkor mind kitakarodtak 
onnan. 

A mint Tamás a nagy vízmedenczéhez ért, a hol azt a 
furcsa álmot, meg azt a még furcsább valóságot látta, 
eszébe jutott, hogy megvizsgálja a muzapálmának azt az 
új hajtású levelét, vájjon nincs-e még ott a kadinának az 
öve, a mit tegnap odarejtett. A mint lenyúlt a levélgön- 
gyöleg mélyébe, bizony a kezébe akadt a bőröv. Tehát 
nem jött el érte a kadina. Ebből baj lesz ; mert a murza 
keresni fogja nála azt a bizonyos övet. 

Hát a mint kihúzza azt és megnézi, akkor látja, hogy 
az egy egészen másszinű öv : a tegnapi karmazsinszínű 
volt, ez pedig égszínkék. Aztán a cziframondás is egészen 
más betűkből van összerakva rajta. 

Tamás erre letört egy agavelevelet, annak a héjára fel- 
karczolta a tövises hegyével az egész cziframondást a kék 
övről, ezt azután nagy hamar visszarejté a muzapálma 

hajtásába; s aztán az agaveleveléről mindaddig rajzolgatta 
a porondba a czikomyákat, míg könyvnélkül megtanulta ; 
mikor a murzareggellejött a mosakodásra a köskbe, már ak- 
kor ott gereblyélgetett Tamás megint. Innen aztán együtt 
tért vissza ismét a murzával a kastélyba a festőműhelybe. 

Ezúttal a tegnap betanult verset készítette ki egy darab 
ujdonat égszínkék marokinra ezüsttel. 

Mikor a murza este bejött, s meglátta a kész munkát, 
majd a gerendába ütötte a fejét meghókonyodtában. 

— Te ! Damokos Tamás ! Ennek a mustráját is a fehér- 
vári nagy medreszben találtad ? 

— Ott biz én. Van ott a múzeumban ilyen huszon- 
nyolcz ; a hold minden napjára más-más. 

— No! Ne lássam addig a mekkai kaábát, a míg a fehér- 
vári nagy medreszt meg nem látogatom. 

(((Én is ott leszek akkor !» monda magában Damokos 
Tamás, elfelejtkezve rab voltáról.) 



HOGY HOZZAK TANCZBA A TOROKOT? 

Hát ha csak felét megálmodta is Ilka asszony ezeknek 
a krimiai állapotoknak, akkor bizony (valljuk meg az iga- 
zat) elég oka volt neki siettetni a jó Damokos Tamásnak 
minél elébb való kiváltatását a keserves fogságból ; mert 
nem tréfa dolog az, hogy igazhitű keresztyén ember min- 
den nap pogány alkorán mondásokat másolgasson 
mchdruli írásban olyan mustra után, a mit a tatár murza 
legszebbik felesége rejtett helyen visel. 

Sürgette is Ilka asszony u kiváltás dolgát, de az csak 
nem akart előre menni. Mintha valami titkos kéz, mihelyt 
meg van kötve a csomó, untalan eloldozgatná azt. 

Egyszer aztán azt monda Boldizsár bá Ilka asszonynak : 

— No drága gyémántom, most már magam megyek fel 
Gyulafehévárra. írj két levelet : az egyiket Akmet bégnek, 
a szultán tihajájának, a másikat meg Apor István uram- 

nak, a te tutorodnak. A tihajának csak azt ird, a mit már 
máskor, hogy te bizonyosan tudod, szultán ő felsége, ki- 
nek Allah nyújtsa meg az árnyékát, azt rendelte, hogy a 
kapitányok rabváltsága kétezer arany legyen ; ez készen 
is van nálad, azonnal elküldöd Perekopba, mihelyt Da- 
mokos Tamást oda kihozzák, oltalom-leveleket adván neki 
is, meg nekünk is, a kik a pénzt odavisszük. Több pénzed 
nincs, nem is szerezhetsz. Ennyi azonban készen áll. 

nka asszony még hozzá akarta tenni, hogy odaadja bi- 
zony minden ékességeit, aranyát ezüstjét, marháit azon 
felül, de Boldizsár bá csak azt mondta, hogy «ne kinálj 
te neki egy batkával se többet, meglátod, hogy utána kap, 
esze nélkül, csak én beszéljek vele». 

Mikor ez a levél készen volt, akkor azt monda Ilkának : 

— No már most édes ragyogó csillagom : irj egy másik 
levelet a te tutorodnak, Apor István uram ő kegyelmének 
is. Ezt majd én dictálom. Kezd el : « Kedves, egyetlenegy 
szeretett Pistukám !» 

Ilka asszony földhöz csapta azonban a toUat, hogy a 
hegyével állt meg a padlóban. 

— De már ilyen megszólítást csak nem irok ő kegyel- 
mének ! 

— Jaj, édes tubavirágszálam : te csak a füleddel hall- 
gasd, a mit én diktálok, de eszedben ne tartsd meg. Jaj 
de szeretem ezt a felgerjedésedet látni ! Ha ezt Tamás látná, 
megenne örömében. De hát csak irjad te, a hogy én mon- 
dom. Én tudom, hogy miből lesz a gáliczkő? Megállj, 
majd új calamust csinálok, szép fáin irást tégy, a hogy az 
asszony-ember a szerelmesének küld érzékeny izenetet. 
De tán jobb is lesz, ha én magam elébb leirom azt a leve- 
let ; te aztán magadban lekópizálod ; mert azt már látom, 
hogy ha fennhangon dictálom, megég az arczod a szégyen- 
nek miatta. 

Tehát elkészíté Boldizsár bá papiroson a levelet, a mi 
eképen szólt: 

«Hála az egeknek, hogy a mennybéli gondviselés ismét 

utat és módot nyitott a számomra, hogy valahára egy- 
másé lehessünk. Az én uramat, a kihez a meghalt fejede- 
lem erőszakosan kényszeritett hozzámennem, de a kivel 
soha egy örömnapja nem volt életemnek, ellenben éjje- 
lem-nappalom rosszabb vala a purgatoriumnál, elfogta a 
tatár. Mi nekünk kettőnknek ezzel nagy örömet szerzett. 
A mostani fejedelem bölcs akarata kegyelmedet rendelte 
el, hogy Damokos Tamás fogsága alatt az én tutorom le- 
gyen s a váramban lakjék. Ezzel csak a mi kölcsönös vá- 
gyódásunk érte el legkívánatosabb beteljesülését. Eette- 
gek azonban azon gondolattól, hogy ha netalán a Damo- 
kos Tamás kiszabadulása által ezen mi édes boldogságunk 
megzavartatnék. Ö ha megtudna valamit, engemet talán 
még meg is ölne. Azért kérem kegyelmedet, vigye úgy az 
alkudozást a váltságdíj iránt a szultán tihajájával, hogy 
sohase legyen belőle valóság. Mert ha esztendő egy nap el- 
múlik Damokos Tamás elfogatása után, akkor az erdélyi 
törvények szerint a rab felesége elválasztatik tőle és bátran 
férjhez mehet. És így ilyenformán végre mi is egymásé le- 
hetünk. Azért csak kérem igen szépen kegyelmedet, tartsa a 
^ihaját mindenféle szép kifogásokkal, hogy esztendő egy na- 
pig megállapodásra ne jussanak. Akkor aztán beszéljen Da- 
mokos Tamással más, nem én. Mert a lelkem fáj miatta, ha 
ránézek azokra a genge kétezer körmöczi aranyakra, a kiket 
a bolond fővel rabságba szaladt vétektarisznya Damokos 
Tamásért kellene tatár fogára adnunk, holott mennyivel 
jobban eltudnék ezt mi a magunk örömére költeni ! Mi- 
lyen szép kamukabársony mentét, dolmányt tudnék én 
varratni kegyelmednek, tarka skófiummal ! Milyen jó 
tokaji négy puttonyos aszúval traktálnám kegyelmedet, ha 
ez a pénz nekem megmaradna ! Azért csak okosan bánjék 
el kegyelmed a tihajával, hogy ő rajta múljék el a kiváltás, 
ne mirajtunk. Addig is csókolom kegyelmednek a két piros 
orczáját százszor meg ezerszer igaz szeretettel.)) 

— No hallja kegyelmed, Boldizsár bátyám uram, monda 
Ilka asszony, mikor ezt a levelet lemásolva, pennáját 

kiverte az asztal széléhez, ha a miatyánkot, hiszekegyet és 
az üdvözletet visszájáról kellett volna elmondanom, (a 
hogy a gonosz boszorkányok cselekszik), nem került volna 
annyi lelki kinomba, mint ezeket a sorokat magam kezé- 
vel leirni. Azonban az utolsó két sort nem is irtam ám le. 

— De pedig azt is odaird, galambszálam ! Mert együtt 
jó az, mint a csúz, meg a fogfájás. A nélkül nem valósá- 
gos ez a levél. 

— De hogy irjam én le azt a szót «csókollak)) egy ide- 
gen férfinak ? 

— Hiszen ne félj, soha sem kerül ez a levél Apor Ist- 
ván uram kezeibe: sőt inkább visszahozom én ezt te 
neked, mihelyt elkészült vele a gáliczkő s akkor a tűzbe 
dobhatod. 

— De én azt hiszem, hogy még a tintának is veressé 
kell váhiia, mikor ilyen fertelmes mondást leir vele a 
toll . . . 

— Ne féltsd te azt a tintát, angyalkám. Magam csinál- 
tam azt; nem veresedik az meg száz esztendő múlva sem, 
mert gumi arabikum van benne. Csak te rajzold oda még 
azt a két sort is szépen. 

— No hát kegyelmednek a lelke rajta. De én tudom, 
hogy ha ebből valami bolondság lesz : hát én felhajtom 
ezt az egész kalamáris tintát s úgy ölöm el magamat. 

— No csak ne tarts semmitől : minden bajt én vállalok 
magamra. Most pedig irasd fel az Íródeákoddal erre a két 
kopertára a két urnák a titulusait : Akmet bégét magyarul ; 
Apor István uramét pediglen deákul. Ez már ne legyen a 
te kezedírása. 

Mikor aztán megkapta Czirjék a két levélborítékot, 
akkor egészen szépen megcserélte a leveleket, s az Akmet 
bégnek czímzett borítékba csúsztatta bele az Apor István- 
hoz írottat, ennek a borítékjába pedig az Akmet béghez 
szólót. így pecsételte le mind a kettőt Ilka asszony pecsét- 
nyomós gyűrűjével. 

— Meglátod, hogy gáliczkő lesz ebből. 

Boldizsár bá aztán azt tette, hogy kurtára nyírta a baju- 
szát, székely zekét, harisnyát, tört bőr- sarut öltött magára ; 
nyakába akasztott egy zsiros szeredást, kölcsön kérte a 
legszélesebb karimájú viseltes kalapot az öreg gazdától s 
úgy ment fel gyalog Gyulafehérvárra, ott fűtől- fától kérde- 
zősködött, hogy hol kapni itt meg a török basát ? merre 
az a palota ? Pedig jobban ismerte ott a járást, mint maga 
a bakter. Úgy tett, mintha nem tudna más nyelven, mint 
székelyül s a palota előtt strázsáló szász gárdistákat úgy 
agyba-főbe csókolgatta, hogy azok alig tudták a csákóikat 
helyreigazítani utána. Itt is kapott egy hátbaütést, ott is 
egyet, míg a sok hátbaütéssel végre csakugyan bebukott 
Akmet béghez ; ugyan őrizve a kalapját a két kezével, 
hogy el ne maradjon tőle valahol. 

— Hát kied az az Akmet basa ? kérdé bebotorkázva. 

A tihaja kicsiny, czingár emberke volt, sovány képű 
görögbe ojtott arabs. 

— Látod ; buksi 1 

— Aújnye! Nálunk mind azt mondják, hogy « török 
basa, nagy a hasa* ; hogy maradt kied ilyen keszeg ? 

— Ne ugass, hanem beszélj, mit hoztál ? 

— Ejnye no. Soha sem láttam én még eleveny török 
basát : hadd nézzem ki elébb jól magamat, hogy elmond- 
hassam odahaza a nagyasszonyomnak, miféle csudát 
láttam. 

— Hát már nincs náladnál okosabb ember a Székely- 
földön, te góbé, hogy téged küldtek ide ? 

— Van biz ottan, hanem azt okosabb helyre küldik. 

— No hát ki küldött ? mondd el. 

— Hát ki küldött volna ? Csak nem vetyegtem ide ma- 
gamtul, mint egy goromba ? Csak nem is a Herkópáter 
küldött. De meg nem is a vörös gárgyán küldött. Sem 
pedig a tarka Jeezus nem küldött kiedhez engemet talán- 
tán, vagy mi ? 

— Ördög bújjék a kelepelő nyelvedbe I Add ki már, 
hogy ki küldött ? 

— Hát nám mondom, hogy a nagyasszonyom küldött ? 

— Ki az a te nagyasszonyod ? 

— Ne te né I Hogy teszi kied magát, mintha nem tudná, 
hogy ki az én nagyasszonyom ? Hiszen ahajt küld kied- 
nek egy paksamétát tülem, hát csak tudni kell klednek, 
hogy ki irja ezt az instancziát ? 

— Óh te külüfejű I Már hogy tudnám, hogy ki írja hoz- 
zám a levelet, a míg fel nem bontom. Adsza a levelet. 

— Hm. Nem addig van ám az ! Mert hát két paksamétát 
hozék. Az egyiket az Están urnák hozam. Aztán a jobbikat 
a jobbik csizmám szárába dugám, a balabbikat meg a 
balcsizmám szárába dugám, s már most nem tudom, hogy 
melyik légyen a bal, melyik a jobb ! 

— Óh, hogy a ménkő csapogasson a két füled közé ! 
hát nem tudsz olvasni ? 

— Hiszen ha olvasni tudnék, nem járnék gyalog, 
hanem beálhiék püspöknek : hat lovon járnék. 

— Add ide azt a két levelet ! Majd megmondom én, 
hogy melyik szól nekem ? 

Czirjék nagy küzködéssel előkereste a két levelet a két 
csizmaszárból. Biz az nagyon egyforma volt mind a kettő : 
az ember megtéveszthette. 

— De aztán ne a jobbikat vegye el kied magának. 
Akmet bég kikapta a neki czímzett levelet Boldizsár ke- 
zéből, a ki egészen odaállt az orra elé. 

— Jól van ! Most állj oda az ajtóhoz és meg ne moz- 
dulj! Befogd a szádat: ne fújd rám a foghagymás kol- 
básznak a szagát. 

— Aújnya ! Kied talán próféta epret evett, hogy még 
azt is kitalálja, hogy mit evett a székely ma? 

És aztán a legegyügyűbb pofával támaszkodék neki az 
ajtófélnek s az egyik szemét be is hunyta, csak a másikkal 
sandított a törökre, hogy mit fog az most mindjárt mí- 
velni, ha azt a levelet (a mi nem neki van írva) elolvassa. 

Akmet bég a díványon ült akkor, a midőn a levelet fel- 
bontotta, a két lábát törökösen maga alá szedve. A mint 

elkezdte a levelet olvasni, egyszerre csak kirúgta maga 
alul az egyik lábát, a mint tovább ment, menmeg a másikat ; 
aztán az öklével taszította meg a levegőt, ahajt talpra 
ugrott ; az egyik lábát felkapta a másik után s nagyokat 
dobbantott, hol a fejéhez kapott, hol a térdére ütött: az 
ábrázatjának a cserszine csokoládészinüre vált ; elkezdett 
toporzékolni dühében. — Boldizsár csak nézte ezt nagy 
delectátióval, s aztán mikor látta, hogy nagyon ugrál a 
török, elővette a zeke ujjából a tilinkóját s elkezdett rajta 
kedélyesen furulyázni. 

— Elment az eszed, kutyaszánkázta góbéja, hogy itt 
nekem furulyázol? 

— Hát azt gondoltam, hogy a «boriczát» akarja kied 
tánczolni. 

— Majd tánczoltatom én mindjárt a te hátadon a kor- 
bácsot, csak sokat mókázz velem ! Micsoda bolond levelet 
adtál nekem ? Hisz ez nem nekem szól. 

— Nám mondtam, hogy ne a jobbikat vegye el kied ! 
De hát az után kapkodott, a melyik zsirosabb volt. 

— Hozd ide, hol a másik ? 

— Nem én addig, a míg az egyiket vissza nem adja kied. 

— Itt van, kapd el ! Aztán mondd meg az asszonyodnak, 
hogy az Íródeákjára vágasson tizenkettőt, a miért a koper- 
tákat elcserélte. 

— Hát a volt a hibás ? No mert már megijedek, hogy 
talán a szászok cserélték el a lábaimat, mikor ott aluvék 
Ebesfalván. 

— Nesze most ennek a másik levélnek a kopertája; 
tedd bele az egyiket : ez szól az Apor István uramnak. De 
hazudj neki valamit, hogy miért van a koperta feltörve, 
mert ha megtudja, hogy én olvastam el a neki szánt levelét 
a nagyasszonyodnak, bizony olyan ötvenet csapat rád, 
hogy nem adod százért I 

— Dejszen majd leragasztom én ezt fáinul, macska- 
mézzel, hogy a bolond se látja meg. Azért nem muszáj 
hazudni. Soha sem hazudok én igazán. Ha peniglen észre- 

veszi valamelyest, majd úgy megmagyarázom én azt neki, 
hogy soha sem érti meg. Ejnye no, hogy hát ez így el volt 
cserélve. Né ! Már micsoda dolog ez hát ? Ejnye Jézuskám. 
Haj, haj. No. 

— Elmehetsz már Isten hirével ! Mire vársz még ? 

— Hát csak azt instálom, hogy ha hazamék, s otthon 
majd azt kérdi tőlem a nagyasszonyom : «no te Pálya, hát 
kaptál-e egy pohár bort a basa urnái !» hát mit mondó 
legyek neki ? 

— Vagy úgy ? Dörmögé a bég, s a tarsolyába nyúlva, 
oda dobott egy félpiasztert Boldizsárnak, a mit az el- 
kapott a nagy kalapjával röptében. Itt van I Igyál rajta 
egyet I 

— Hehéj ! Hisz ez török pénz ! Az apám látott ilyet, de 
én nem. Megér ez kétannyit, mint a fele ! De biz ezt én be 
nem iszom. No ezt hazaviszem a gyerekeimnek, hadd 
tanuljanak meg tőle törökül. Adjon Isten kiednek basa 
uram ezer annyit, (de ne a mi zsebünkből). Áldja meg az 
Isten, jártában, keltében, minden maradékaival együtt ; 
vigye szerencsésen a maga országába haza ; adjon Isten 
kiednek bort, búzát, bölcseséget, jámbor csendes felesé- 
get; jól szelelő pipát, vágott dohányt; megőrizze a rossz 
nyavalyától, ha pedig kiszólítja ez árnyékvilágból . . . 

— Ha nem szaladsz mindjárt, rögtön elveszem a kala- 
podat ! Biaszta rá Akmet bég a hálálkodásból kifogyhatat- 
lanra, s ez a fenyegetés volt a legsikeresebb ; Boldizsár 
olyan sebten ugrék ki az ajtón, úgy, hogy ha ide hátba- 
ütésekkel igazították a bég cselédei, innen ki viszont 
üstökczibálással vezették ; mert úgy szaladt, mintha lopott 
volna. Azonban a nagy húsz fontos kalapjával úgy talála 
fejbe ütni egy goromba csauszt, hogy az összenyaklott 
alatta, a kapuban útját álló szász alabárdosra pedig ráfogta 
a tilinkóját, a mitől az megijede, azt vélvén, hogy puska, 
s hátat adott. Mikor pedig aztán már egyszer Boldizsár 
kinn volt a piaczon, akkor abba hagyta a futást : a szájába 
vette a tillinkóját s nagy gyönyörűséggel billegette el 

rajta azt a szép székely nótát, hogy «aluszol-e te juhász ? 
Hej dehogy aluszom*. Hagyták menni békén. 

Nem is kereste ő aztán Apor István uramat azzal a 
czigányutezára szaladt levéllel, hanem iparkodék minél 
hamarább kívül kerülni a sánczkapun, nehogy felismerje 
valaki, s aztán hazafelé vette az útját : nem is igen sietvén 
vele ; még három napra való kolbász volt a szeredásában. 

No, hanem az szép találkozás volt, a mi erre követ- 
kezett Akmet bég és Apor István között ! Én nem tudom, 
mert nem voltam ott ; de csak elképzelem, hogy mikor a 
nemes úr szokás szerint délután ellátogatott a tihajához, 
a kinél mindennapos volt fekete kávéra, hogy micsoda 
szemekkel nézett az rajta végig. 

— Ejnye de szép dolmányod van, j oldás (pajtás)! Ka- 
muka bársony, úgy-e? Szeretnél úgy-e, egy egész kaf- 
tányt is kamuka bársonyból? Skófiummal kivarrva, 
úgy-e ? Az lehetne szép ! Az illenék jól a termetedre I 

Apor István nem gondolt egyebet, mint hogy Akmet 
bég a nagy barátság jussán őt egy díszkaftánynyal akarja 
megajándékozni. 

— Hát a tokaji bort szereted-e, joldás? — Azt a négy 
puttonyost ! Az lehet valami jó ! Magam is megiszom, a 
mikor nem látják. 

Apor István szentül azt hitte, hogy Akmet bég most 
mindjárt előhoz egy olyan faedényt, a miről a magyar azt 
énekli, hogy aaszuszőlős átalag, jaj de régen láttalak !» 

— Hát a szép menyecskét szereted-e, joldás? Az olyan 
menyecskét, a ki szalmaözvegy ; a kinek van ura, csakhogy 
hátul köték a sarkát és nem jöhet haza? Szeretsz-e 
kecske lenni a káposztás kertben? szeretsz-e macska 
lenni a tejfeles fazék meUett ? Hej te Apor István ! Azt 
nézem én ki a te két szemedből, hogy te nagyon szereted 
a szépet ! 

A főúr valósággal azt hitte, hogy ez a török úr most 

valami okos dologban töri a fejét. Ez az ő gyönge oldala. 

Akkor aztán kiverte a pipájából a hamut a bég, s fel- 

hörpenté a kávéja maradékát s odahajolva a joldásához, 
azt sugá neki a fülébe : 

— No hát nem eszel belőle. Mert én ezelőtt egy órával 
indítottam el a lovas stafétát tatár Krimiába, hogy hozzák 
ki a rabságból Damokos Tamást Perekopig ; elfogadtatik a 
kinált váltságdíj érette: kétezer arany! a minek egy 
tizede az enyém, két tizede a kháné, a többi a murzáé. 
Egy hónap múlva otthon lesz a várában Damokos Tamás. 

Apor István uram boszusan gondola magában : ugyan 
ki lehetett az a gézengúz, a ki ezt a dolgot így megkon- 
fundálta ? S hogyan lehetne ezen még becsületesen for- 
dítani ? 

Nem iszol te abból a tokajiból ! 

A tutor nem értett belőle semmit. Nem kapta ám ő azt 
a levelet, a mit a bég elolvasott. 

Boldizsár bá pedig csak úgy harmadnapra vetődött 
haza gyalogsorban Mikó-üjvárra. 

Ilka asszonynak már akkor a kezében volt Akmet bég 
válasza a levelére (azt lóháton hozták), a miben értesíti a 
nagyasszonyt, hogy elfogadtatik a kinált váltságdíj, csak 
küldje minél előbb Perekopba : ott átadják az urát érte. 

Jaj, milyen nagy örömsirással fogadta Boldizsár bát a 
szegény jó asszony ! Hogy megölelgette ! Majd hogy a 
kezeit is meg nem csókolgatta: « olvassa kegyelmed a 
tihája levelét ! » 

— Tudom én, édes mézem, mi van benne ? ha nem ol- 
vasom is ; — én pedig visszahoztam neked azt a másik 
levelet, a minek megírása neked annyi sírásba került. 
Tedd el, össze ne tépd. Majd ha Damokos Tamás elő- 
kerül : sokszor elővegyük s nagyokat nevessünk rajta ! 

MUKDUKA RAVASEL. 

Nem telt bele két hét, hogy Apor István uram vágtatva 
jött öt lovas hintóval Mikó-Ujvárra s még a dobogó hídon 
elkezdett valamit kiabálni, de a mit csak akkor értettek 
meg, mikor a várudvarba érkezve, újra kezdte. 

— Itt a kezemben a fetva! Hozom haza Damokos 
Tamást ! Meg van már Damokos Tamás ! Örüljön, örvend- 
jen kegyelmed Damokosné asszonyom! Jön már az ura ! 
Én hozom a szabadságát ! 

Olyan nagyon kiabált, hogy az ember azt hihette volna, 
hogy már ott hozza valahol a Damokos Tamást a sarog- 
lyában. 

— No no ! Monda erre Boldizsár bá. ((Lassan a testtel !» 
A szegény Ilka asszony is nagy örömre volt gerjedve, a 

a mint azt a zajt meghallotta; kivált mikor Apor István 
azt a függőpecsétes fetvát megszűnt lobogtatni a kezében 
s kiteríté az asztalra, s ő aztán meglátta benne azt a sok 
török szarkalábat, de a miknek közepette piros tintával 
pingálva maga a név ugyan olvasható vala: Tomasius 
Damokos de Newtood.)) Ez már itt van ! 

«Itt van már a mi Tamásunk.* Monda Apor István s 
olyan ragyogó orczával tekinte Ilka asszonyra, hogy az 
szinte kísértetbe jött, hogy kezet nyújtson neki hála fejé- 
ben, hanem Boldizsár bá egyet olyat nézett rá, hogy el- 
ment a kedve a kézszorongatástól. 

— Itt biz' a «rák a levélben)), monda Czirjék ; de nagy 
út az odáig, a míg azt megkapjuk. Hadd tegyek csak egy 
pillantást ebbe a tarkafirkába. 

Mint a féle ezermesternek, törökül is csak kellett neki 
tudni. 

A míg pedig azt az írást (visszájáról) kisilabizálta, sok 
fejcsóválást mívelt azalatt. 

— Sok teketória jár ám még ezzel. Azt értem meg 

belőle, hogy a Tamást csak Perekopig hozzák ki s nekünk 
kell odáig elküldenünk a kétezer arany váltságdíjat. 
Azután, hogy ezzel a fetvával két embernél több nem 
utazhatík. Annak sem szabad a kardon kívül semmi más 
fegyvert vinni magával, se puskát, se pisztolyt. 

— Jól van, jól, monda Apor; de ellenben meg van 
hagyva mindenütt a bégeknek, agáknak és hoszpodárok- 
nak, hogy egyik várostól a másikig hat fegyveres lovast 
adjanak egy csauszai együtt kíséretül a pénz vivőinek ; 
hol pedig veszedelmes az út, a hegyek között, s félni lehet 
a hajdemákoktól, ott még azonkívül tizenkét fegyveres 
plájászt. 

— Csakhogy tudom ám én jól, hogy mennyit ér azoknak 
a spáhi uraknak, meg a plájász ficsóroknak a védelme 
valami igazi veszedelem idején, jobban rá merném én 
bízni magamat az én hóka lovamra, meg a kovás pus- 
kámra, mint arra az egész kíséretre. 

— Már pedig az így van elrendelve. Ez kötött marsch- 
ruta : ettől el nem szabad térni. 

— Hát hiszen majd kifundáljuk a dolgot; csak hadd 
gondolkozzam rajta egy cseppet ; mert nem tréfa dolog 
ám kétezer aranynyal, puska, mordály nélkül keresztül- 
ütazni Moldvaországon. 

Ilka asszony pedig jaj de szerette volna, hogy nyomban 
repültek vohia Perekopba. 

— Hát csak egy kis útravaló pogácsáról, elemózsiáról 
is kell gondoskodni. Monda Boldizsár bá. 

Hka asszony rögtön futott az övéről lekapott kulcscso- 
móval, kiadni az éléstárból a szakácsnak : süssön minden- 
félét az utazóknak. 

— Várj csak, galambocskám, majd én leszedem a son- 
kákat a füstölőből; monda Boldizsár bá, utána sietve 
nagy készségesen, s mikor aztán egyedül voltak a kam- 
rában, azt monda: «nem akartam az előtt a másik előtt 
szólni ; de én nekem most épen eszembe jutott az a mese 
a révészről, a kinek egy folyón egy farkast, egy kecskét. 

meg egy káposztát kellett átszállítani, még pedig úgy, 
hogy egyszerre csak egyet szállíthatván átalólekvesztőjén, 
az alatt a másik parton vagy a farkas meg ne egye a kecs- 
két, vagy a kecske a káposztát. Hát most én is ezen tusa- 
kodom ám magamban. Mert ha én most magam megyek 
el a pénzzel, s itthon hagyom a várban Apor István ura- 
mat : akkor együtt marad az innenső parton a farkas a 
kecskével, ha pedig ö rá bízom a pénzt, hogy vigye el 
Perekopba Tamást kiváltani, akkor a túlsó parton lesz a 
kecske a káposztával ! 

— Ejnye ! Kegyelmed mindig a legrosszabbat gondolja 
az emberről. 

— Ez az egy virtusom van, a miért szeretem maga- 
mat. 

Midőn azonban déli harangszóra az ebédnél összegytile- 
kezének, az étkezőben Boldizsár bá, szokása szerint, leg- 
hamarább érkezvén meg, hogy a háziasszonynak a leves 
kimérésénél segítsen, s a kenyérfelszelést másnak ne en- 
gedje, akkor Ilka asszony így beszélgetett hozzája: 

— No lássa kegyelmed, hát a mesebeli révész mégis csak 
kitalálta végtére, hogy mi módon szállítsa át a farkast is, 
meg a káposztát is egyik partról a másikra, a nélkül, hogy 
valamelyik a másikat megegye. Az imént nyílatkoztatá ki 
Apor István uram, hogy ő semmi módon el nem engedi 
magától vétetni azt a szerencsét, hogy kegyelmeddel 
együtt menjen Moldvába, a pénzt elvinni az én lelkem 
uramért. És így már most a farkas is, meg a káposzta is 
együtt mennek, a kecske pedig itthon marad. 

— No ha azt mondta Apor István komám, akkor hát 
neki osztom a zúzáját. 

(Jaj, de érteni kell ám ezt ! Mert hát itt mi nálunk az a 
szokás még mai nap is, hogy mikor azt a drága jó lúd- 
gégés -^ levest kiosztják, annyi szerecsendiót reszelnek fö- 
léje, a mennyi elég egy magyarnak, hát még azon feljül a 

* Hát ezt ki tudja, hogy mi ? 

mi aprólékja van a kacsának, lúdnak, a májával és zúzá- 
jával együtt, szintén felosztják a tányérokba, a nélkül, meg 
paprika nélkül nem volna igazi a leves.) 

(Hanem aztán megint van egy magyar példabeszéd, a 
mi azt mondja, hogy « hamis a zúzája !» Valakit a lúd 
zúzájával megkínálni, gyönge czélzásnak vétetik.) 

No de annál többet ittak azon ebéd alatt Damokos Ta- 
más uramnak a boldog kiszabadulásáért ! Elfogyott egy 
veder bor az asztalnál, s az inasok nem győzték a lengyel 
meggyvizes karcsú palaczkokat újra töltögetni, a miknek 
a tartalmát kotyogtatva kell inni. 

Ilka asszony tudata az útra kelendő uraságokkal, mi 
mindenféle drága elemózsia van összehalmozva a számukra 
az útra. Azt elvinni magát kell egy fogadott mokány ló. 

Ebéd után aztán Apor István uram, meg Czirjék Boldi- 
zsár hadnagy kiülének a szakállszárítóra pépányozni. 
A boros veder ide is utánuk kivánkozott. 

— Hát holnap reggel korán hajnalban útrakelnénk Oj- 
toz felé. Monda Czirjék Boldizsár. 

— De má minek mennénk mi Ojtoz felé és nem Gij- 
mesnek ? veté ellen Apor István uram, mikor az először 
is nagy kerülő ; háromszor annyira van a határhoz és 
négyszer annyira Jászvásárhoz, mint ha Gijmes felé men- 
nénk ki ; másodszor, a míg a gijmesi szorosban a székely 
határőrség strázsál, addig Ojtoznál, a hires Eákóczy 
várat a török tartja megszállva, annál kell kéredzked- 
nünk. 

— Az ám, mert nem kellett volna a várőrségnek épen 
akkor szedni széjjel a puskáit, tisztogatás végett, mikor a 
törökök megrohanták a várat, hogy aztán egyet se tudja- 
nak lőni. 

— No de már az megvan. Az a vár most a töröké. 

— Hát az nem baj. Legalább a mint előmutatjuk a fet- 
vánkat, azonnal kapunk kíséretül hat szpahit, a ki elko- 
czog velünk Bakuig. 

— De miért mégis az a nagy kerülés ? 



Jókai : A Daxnokosok. 

— Hát csak egy szót mondok, s az elég lesz, «Munduka 
Eavaseb. 

— A rablóvezér ? 

— Elég jó hire van, mindenki ismeri a nevét. Ha magát 
az érdemes personáját senki se tisztelheti is, mert a zsi- 
ványkodásánál fekete álarczot visel. 

— Nagyobb annak a füsti, mint a lángja. 

— De én a füstjét sem szeretem, (hogy töltené vele a 
poklokat). Azt azonban bizonyosan mondhatom, hogy ez a 
martalócz most az egész hajdemák csapatjával ott kóriczál 
a gijmesi szoros körül s lesi a Bakuba menő vásárosokat. 

— Kitől tudja ezt kegyelmed ? 

— Hát kitől mástól, mint az oláh-csügödiektől. Mert a 
gijmesi határon két falu áll egymással szemben ; Magyar- 
Csügöd Erdélyben, Oláh-Csügöd Moldvában ; csakhogy a 
Magyar-Csügödben csupa oláhok laknak, az Oláh-Csügöd- 
ben pedig merő csángó magyarok. Ezektől kaptam az érte- 
sülést. 

— Hát akkor jól van. Akkor menjünk Ojtoz felé, monda 
Apor István ; megadva magát ennek az arguválásnak. 

De nagyon szeget ütött a fejébe Boldizsárnak ez a gyors 
engedékenység. Mi lehet ennek a köpenyege alatt ? 

Kezdte már bánni nagyon, hogy egy pillanatra hűtelen 
lett ahhoz a virtusához, hogy a legrosszabbat teszi föl az 
emberről, s elmondta a maga kedves komájának az igazi 
okot, a mért nem akar a rövidebb utón menni ki Moldo- 
vába. Hogy minek beszélt neki Mundukáról ? 

De annyira csak még sem birt skeptikus lenni, hogy 
gyökeret hagyjon verni a lelkében annak a gyanúnak, 
hogy előkelő magyar főúr, az Apor familiából, a melynek 
minden tagja dicsőséggel és becsülettel halmozza el azt 
az Attilával egyidejű ős székely nevet: egy «Apor», a ki- 
nek ha a nevén kívül semmije sem maradt, még akkor is 
gazdagabb egy oláh hospodárnál, hogy az képes legyen 
valami oly árulást elkövetni, a minek a szégyenét az Olt 
vize se mossa le róla ! Hogy az titokban összeszövetkezzék 

egy oláh rablóvezérrel. Nem ! ilyen rosszat már csak még 
sem tudott róla föltemii. 

Mert nem vette számításba, hogy nagy ördög j-z a sze- 
relem. A kit annak a bögöly e megcsip, kirúg az minden 
hámból : még a becsület hámjából is. Hogy a ki úgy meg 
van bolondulva egy szép asszonyért, annak semmi se le- 
hetetlen, mikor arról van szó, hogy azt a más kezéről el- 
szakíthassa, magához köthesse. 

No, hogy ez egyszer ilyen jóhiszemű volt Boldizsár bá, 
annak majd megadja az árát keservesen, ő is, meg 
más is. 

A mint ennek a beszélgetésnek vége volt, Apor István 
uram nagyot nyújtózkodott s azt monda : 

— Ejh, de kegyetlenül ellakám vala ! Egy siket fajdot 
megettem majd egészen, a mézesmálit meg nem is szá- 
mítottam, hány kupával csúszik le ? A «tálbansült)) kissé 
kövér is volt. Csak a hátamba ne álljon a csömör a sok 
mindenféle jótól ! Nem fog ártani, ha egyet lovagol az em- 
ber az erdőben.. Hátha csapázás közben még egy vad ko- 
czát is elejthetnék. 

Boldizsár bá ráhagyta, hogy no hát lovagolja ki azt a 
nagy evést-ivást, ha máskép nem bir vele. 

Apor István aztán előhozatta a paripáját s kilovagolt a 
várból ; csatlóst sem vitt magával. 

De olyan soká kimaradt a föur, hogy estére válván az 
idő, Boldizsár bá nem győzte tovább várni : lefeküdt, el- 
aludt. 

Azonban oly imette szokott mindig aludni, hogy a mint a 
hidon meghallatszott a hazatérő főúr lovának a dobaja, rög- 
tön fölébredt rá, s meg akarta tőle kérdezni, hogy ugyan ta- 
lán eltévedt az erdőben valahol s talán egy egész vaddisznó- 
kondát hoz magával haza a cserkészetből ? Azonban az a 
nagy lárma, pofozkodás, a mit a lováról leszálló főúr el- 
követett a cselédség között oda lenn az udvaron, aztán 
meg a pitvarban, végig a tornáczon, eléggé fölvilágosítá 
őt az állapotokról. Úr uram ámbár csak egyedül jött meg, 

mégis hozott haza egy disznót. Nyílván folytatta a szom- 
szédban a kupák ürítgetését, s ilyenkor aztán jobb kitérni 
az útjából, mert belevész ez még az útfélen álló ártatlan 
kőszentbe is. 

Azonban ismét lefeküdvén a hárságyra, nagyon rosz- 
szakat álmodók Boldizsár bá ; elannyira, hogy mikor föl- 
ébrede, s felnyergeltetvén a paripákat, mindent elkészíte 
az útra, a mokány lovat is megterhelte az elemozsinás ta- 
risznyákkal, a pénzes turbát pedig felcsatolá erősen a sa- 
ját lovának hátára a nyereg mögé ; hát e közben, folyvást 
a rossz álmait magyarázgatva, az a furcsa bogara támadt, 
hogy Jiátha most már csak azért is Gijmes felé venné az 
utat? 

Hej ha ez után a bogár után indult volna, az nem ve- 
zette volna őtet ezúttal valami gonosz büdübe. 

De nem akart most már az útitársával e miatt ungor- 
kodni. 

Lett arra alkalom a nélkül is. 

Mert a mint Apor István uramba lelket lehetett verni, 
hogy felöltözék és elkészüle az útra: Boldizsár bá majd a 
falnak esett, mikor meglátta őt előtámadni gránát szinű 
karassia posztó-köpönyegben, ezüst gallércsattal és az 
alatt karmazsinpiros * kamuka- dolmányban, arany súj- 
tassál. 

— Hejhej ! Kegyelmes komám, lakodalomhoz öltözék 
kegyelmed ! Kár lesz ez a czifra öltözet erre a nehéz 
útra. 

— Az nem a kendtek gondja ! förmedt rá a főúr. (Mikor 
nagy crapulája volt, mindenkit ((kendw-nek tractált.) 

— De az én gondom is, mert ha így meglátnak bennün- 
ket az oláhok útközben, mind azt hiszik, hogy berezegek 
vagyunk s rézgaras helyett aranyat várnak tőlünk fize- 
tésképen. 

— Hadd várjanak! Én fizetem! horkantott rá Apor 
István nagy kevélyen, a tarsolyára csapva, hogy csak úgy 
csörömpölt. Lássák, hogy urakkal van dolguk. 

— Hát jól van, akkor én is felveszem a parádés ruhá- 
mat ; nekem is van veres dolmányom, granátszin köpe- 
nyegem. Különben azt hiszik, hogy én kegyelmednek az 
inasa vagyok. 

— Kend pedig csak maradjon a kékbelijében ! toporzé- 
kolt rá mérgesen a főúr. Kendnek abban is jó ! 

Czirjék nem veszekedett vele. Hiszen úgy se vette volna 
fel az ünneplő köntösét. Jobb az ilyen útra a jó bárány- 
bőrrel béllelt dóka, meg a nagy kerek köpönyeg brassói 
posztóból. 

Még az elindulás előtt lej öve hozzájuk Ilka asszony, a 
két kis fiát is lehozva az ölében, hogy búcsút vegyen az 
útrakelőktől s mindenféle izeneteket kössön az emlékeze- 
tükre, a miket' azok az ő szerelmes urának átadni el ne 
felejtsenek, még a két kis poronty is küldött egy-egy üze- 
netet az apának; a kisebbik az igaz, hogy nem többet, csak 
annyit, hogy «pá-pál» 

Még azután is, hogy eltávozának, sokáig lobogott utá- 
nuk az a fehér kendő onnan a vár erkélyéről, üdvözletet, 
áldást küldve a vándorok útjára, a mit a hátratekintgető 
Apor mind a maga számára foglalt le, ő válaszolván az 
üdvözlésekre, vitézi módon kivont kardjának megvillan- 
tásával. 8 mikor igy hátramaradott visszaköszöntgetni, 
olyan édes volt, mint a reszelt füge, midőn megint oda 
rugaszkodott Boldizsár bá mellé, akkor mérges volt, mint 
a fias ménkű. 

De úgy látszik, hogy Ilka asszony áldásai nem igen ér- 
ték őket utói, mert a mire Kezdi- Vásárhelyre értek, Apor 
István uramnak a lova mind a négy patkóját elvesztette. 
Ott meg kellett hálni s az egész lovat újra megvasaltatni. De 
még más időhaladék is támadt. A török azt rendelte, hogy 
a ki valamely szoroson ki akar menni Erdélyből a Havas- 
alföldre, annak el kell magát látni paksussal; még pedig a 
brassói tanácstól, mert a mostani nyomorúságos időkben 
a háromszéki királybirákat mind rabszolgaságra hurczol- 
ták. Ki menjen hát Brassóba ? 

— Lóduljon be kelmed hamarjában ! Monda Apor Czir- 
j éknek. 

— Én ? Brassóba ? A szindikushoz paksust kérni ? In- 
kább szúnyogot nyúzni fanyelű bicskával ! 

Tehát Apornak kellett beugratni a teherhordó mokány 
lovon. Csak másnap estére került vissza. 

Két napot tehát már eltarisznyázának az úton, csak 
harmadnap reggel indulhattak neki az ojtozi szorosnak. 

De az is nagyon szakadozott utazás volt ; nem mintha 
valami veszedelem állt volna a vándorok elé, sőt inkább 
a nagyon is barátságos fogadtatás miatt. Végig kellett 
menniök a hosszú Nyújtódon, a Damokosok eredethelyin 
s az Aporok mostani birtokán, ott egyik kastély a másikat 
éri, valamennyiben mind atyafi lakik, annak a portája 
előtt meg csak nem lehet úgy elhaladni, hogy az ember 
be ne térjen egy szóra; ilyenformán Bereczknél tovább 
megint nem juthattak naplementig s csak negyed nap lát- 
hatták meg a szép Rákóczy várat az ojtozi szorosban. 
A többi szép, nagy, erős várakat mind elpusztították a 
mongolok, a kik erre vonultak ki, a Eákóczy vár akkori- 
ban még új vár volt. 

Itt már aztán kezdődött a török világ. A két vándor úr- 
nak meg kellett mutatni az igaz járatbeli voltuknak min- 
den bizonyítványait a parancstevő aga előtt, a ki meg- 
feketekávéztatván őket, a fetva értelmében rendelt melléjük 
hat darab szarácsit, régi, kanóczos puskákkal, aztán meg 
tizenkét szál oláh plájást, a kiknek a salláriumát előre 
mindjárt le is fizették. 

Mindezek egész Oknáig voltak fogadva, a mi a legköze- 
lebbi határszéli város Moldovában, alig egy jó hajtás az 
ojtozi Eákóczy vártól hegynek lefelé. 

Idáig csinált út volt egész a határig, régi várak romjai 
a hegytetőkön; kallók, ványló malmok, kásatörők, fürész- 
malmok, ércz-zuzók az Ojtoz folyam mentén, bekerített 
szilvások, a szép kőházak körül, az oláh határon egy- 
szerié mindez megszűnt, az út nem út többé, csak görge- 

teg kövek végtelen vágánya, csupa fenyőerdő minden 
egész az ösvény martjáig; csak a bemeszelt fák mutatják, 
hogy merre kell tartani a haraszt lepte bozótban : itt-amott 
a tisztáson egy pakulár-gunyhó, mellette egy szénaboglya, 
felpóczkolva egy terebélyes fa tetejére, néhol a nappal is 
sötét mély útban egy kiálló sziklán látszik egy sok ágú 
keresztfa, melynek minden oldala tele van irva cyrill-be- 
tükkel. Ott valami gazdag bojárt vertek agyon a zsivá- 
nyok : annak az emlékére emelték azt a hirmondó keresz- 
tet az utódok. 

Egy helyen ezt az útnak csúfolt járókát egy meredek 
palakő-sziklapadmaly annyira odaszorítja az Ojtoz folyam- 
hoz, hogy a lovagoknak magában a mederben kell csülökig 
gázolni. A palakőréteg amfitheatrum alakban karéjt fog, 
a miben a folyó fennakad ; ezt meg azután mesterségesen 
összébb vonja valami cziklopsi kőrakás : úgy látszik, hogy 
ez is valami hajdankorí agathyrz munka, a mikből azután 
a meggyújtott vizet, ellenséges berohanás idején a táma- 
dók fejére zudíták. Azóta senkinek sem jutott eszébe ezt 
a védgátat egészen elrontani, s az most is ott állt, szinig 
megtelve vízzel, a meredekebb partjairól hosszan libe- 
gett alá a tavak zöld ((úszszakálaw, a csendesebb öböl rej- 
tekében pedig felverte a vizi tök, meg a békakórsócska, 
széles gömbölyű bőrleveleivel. 

Itt csak egyesével lehetett haladni a karavánnak. 

Elől ügettek a plájások mokány lovaikon, középen a két 
utazó magyar uraság, hátul a hat török szarácsi. 

Mikor a palakő-padmaly mögül kikaptattak a nyilt 
térre, hát egyszerre a közeli erdőből sűrű puskaropogás 
üdvözölte a karavánt. 

Embert ugyan nem talált a golyó, hanem azért tökéle- 
tes lett az ijedtség erre az orvtámadásra. A plájások egy- 
szerre mind hason feküdtek a földön, hogy még tanimak 
se lehessen őket hívni : ők nem láttak semmit ; a szarácsiak 
pedig megfordították a lovaik fejét s hátrafelé gyorsan el- 
szeleltek. 

S akkor egyszerre nagy ordítozással rohant elő az erdő- 
ből minden oldalról a hajdemák sereg : lehettek negyve- 
nen-ötvenen. A ki a parancsot osztotta közöttük, az egy 
magas, veres köpenyeges alak volt, fekete selyem álarcz- 
czal, az arnót harámbasák módjára öltözve. 

Boldizsár bá mindjárt kitalálta, hogy ez a Munduka 
Eavasel. Dyennek irják le, a kik vele találkoztak s élve 
megmenekültek a körme közül. 

Ennek ugyan a torkába jöttek, mikor épen ki akarták 
kerülni. Valaki elárulta neki az errefelé választott út- 
jokat. 

Apor István uram erre a rémségre azonnal vitézül kar- 
dot rántott, s neki rúgtatott — a hátrafelé vonulásnak, 
a merre a szarácsiak is elinaltak. 

Egynehány handzsáros hajdemák ugyan eléje kapott a 
sziklán keresztülszökdelve s elállta az útját, hanem ekkor 
Munduka Kavasel dörgő hangon kiálta reájuk, hogy szikla 
és erdő viszhangzott bele : 

«A vöröset hagyjátok futni, csak a kéket gyilkoljátok 
agyon. » 

Boldizsárnak valami világosság lobbant át az agyán 
erre a szóra : nem erre való volt-e az a pirosba-veresbe 
való öltözködés ? 

Hanem e fölött nem sok ideje maradt elmélkedni, mert 
egyszerre több puska ropogott körülötte s ő észrevette, 
hogy lova megrogyik alatta. A lovát sebesítették halálra. 

No innen most nincsen menekülés. 

Apor István már messze elrugtatott a veszedelem he- 
lyéről, a nélkül, hogy a kardját csak egyszer is összecsapta 
volna az önként utat nyitott rablókkal, s még csak hátra 
sem tekintett ; Boldizsár magára volt hagyva, egyedül. S bár 
legalább a puskája lett volna vele. 

A lova csülkeire rogyott alatta, három golyó is találta 
szegény párát. Csak nagy ügyességének köszönheté Boldi- 
zsár bá, hogy maga is a lova alá nem szorult, de kétfelé 
vetett lábakkal szépen talpon maradt s kiszökhetett a 

kengyeleiből, mielőtt a rablók az üstökébe kapaszkodhat- 
tak volna. 

Nem volt itt meggondolásra való idő annyi sem, mint 
egy ménkücsapásnak századrésze. Előtte az egyedüli sza- 
bad tér, a mély vizgyüjtő tó, abba ruhástól, köpönyeges- 
től bele I Csak azután, mikor odalenn vala a biztos vízfe- 
néken, akkor kezdett el azon gondolkodni, hogy de mi lesz 
már most ? Itt már volt rá egy kis ideje. 

Élni kell ! Ez volt az első thesis. Ez volt a feladat. 
A «quis? — quid?» — ; ((ubi?)> megvolt állapítva. De 
«quibus auxiliis?» Ez várt még megoldásra. Micsoda se- 
gítséggel ? 

Kik vannak itt? Nagy víz. Nymféa bokrok a víz alatt, 
leveleik fölötte, jó árnyék, rengeteg sok pisztráng. 

Megvan ! 

A köpönyegét kikapcsolta a nyakából s víznek ereszté. 

Hallotta jól, odafenn hogy biztatták egymást a rablók, 
«a mint felbukik, lőjjed.U 

«Csak te lőjjed!» 

Annak a köpönyegnek a belső zsebében volt egy jó nagy 
darab kolbász. Azt a pisztrángok rögtön megsejtették s 
prédálni kezdték. Ettől a víz színére emelkedő köpenyeg 
olyan rángatózásba jött, mintha igazi ember volna alatta. 
Hangzott is rá a pujBFogás és a köpönyeg nem egy golyót 
kapott. Hanem az azért csak úszott és rángatózott tovább, 
míg belekerült a folyam árjába s akkor aztán haladt a víz 
sodrában. 

Hanem hát ez jó volt a köpönyegnek; de a gazdájának 
odalenn a víz fenekén lélegzeni is kell. 

Az is mind kitelik a maga emberségéből. Itt van a hosz- 
szú törökmeggyfa-pipaszár, a mit az ember az övébe dugva 
visel, annak az egyik végét a szájába dugja, a másikat fel- 
ereszti a nymféa bokrok közé s olyan szépen elpipázgatja 
azon keresztül a drága jó levegőt, hogy csupa gyönyörű- 
ség a dolga. 

Hallgatta, hogy mit beszélnek odafenn. 

— Hozd utánam ezt a turbát Zemyestre ! parancsolá a 
vezéri hang. 

«Ahá ! Zernyesten lakol! Tehát erdélyi ficsór vagy ?» 

Ezt jó volt megtudni. 

Azután még egy kis érthetetlen szóváltás volt s arra a 
távozó dobaj jelenté, hogy a rablók tovamentek. 

De azért Boldizsár bá csak nem hagyá el a maga ké- 
nyelmes búvó helyét. Azt monda: fürödjünk, ráérünk; 
urak dolga ez. 

Élt a gyanúperrel, hogy a rablók hátrahagytak egy pár 
őrt, puskával a lesben, a ki arra vigyázzon, hogy nem bjik- 
kanik-e fel a víz fenekéről az ezermester ? hátha nem halt 
meg igazán ? s csak a köpönyege lett agyonlőve ? 

8 nagyon jól sejtette. Két martalócz ott hasalt a parti 
fövény-bokrok között s ott őrizte a tavat. 

Boldizsár bá pedig őrizte a tó fenekét. Hanyatt feküdt 
és levegőt pipázott. 

Egyszer a két rabló megunta magát s elkezdett ümmögni, 
vartyogni, mint a béka. 

— Ahá ! gondola Boldizsár bá. Az apádat tedd bolonddá ! 
Azt gondolod, nem tudja a székely, hogy a béka nem lakik 
olyan vízben, a hol pisztrángok laknak? 

Ezzel árulták el épen a rablók a jelenlétüket. 

Ekkor aztán ő talált ki a számukra valami ravaszságot. 

Volt neki egy vitézkötéses süvege nyestből : azt nem 
vesztette el, mert jól a fejébe volt szorulva. Leszakította 
róla a vitézkötést, s aztán felbocsátá a víz színére. 

A mint a süveg felbukkant, egy lövés eldördült, a víz 
nagyot csattant a marék göbecstől, a mi érte. 

Erre a közelebb álló martalócz el kezdett kaczagni. 

— «Sus ki! de ne lú !» (Tréfásan : süsd ki, de ne lőjj !) 

— Nem ember volt, csak süveg, mormogá amaz távo- 
labbról. 

— Bizonyosan elvesztette, s most jön fel. 

— Pedig szép süveg, nyestből van. 

— Piros bársony a csákója. 

— Boglárt is látok rajta. 

— Ki kellene halászni. 

— Tudsz te úszni ? 

— Tudok, de nem merek ; mert még nem próbáltam. 

— Gázolj be érte, majd én fogom az üstöködet. 
BááUt a másik. 

Ennek az egyiknek még töltve volt a puskája. 

Boldizsár bá megvárta szépen, míg az egyik rabló neki 
vetkőzik, a másik meg kötelet köt amannak a derekára, 
hogy így a víz fölött tartsa, s aztán ketten egyesült erővel 
kihalászszák a drága szép süveget. 

Ekkor aztán Boldizsár bá hirtelen felrúgta magát a víz 
fenekéről, kiszökött a partra, felkapta a rabló töltött pus- 
káját, a mi a falnak volt támasztva. Az pedig ijedtében 
háromfélét gondolt : ha a pajtását elereszti, az a vízbe ful- 
lad, ha megrohanja Boldizsárt, az a kardjával levágja, ha 
pedig szaladásra veszi a dolgot, a saját puskájával lelövi. 

Az utolsó esett meg rajta. 

A parton maradt rablót Boldizsár keresztül lőtte ; a má- 
siknak elég volt a vízbe fúlni ; azt elvitte a folyó. 

Ekkor aztán megcserélte a ruháit az áldozatul esett 
ellenfelével ; a kardját is annak az oldalára kötötte, evő- 
eszközeit is a csizmaszárába dugta, a hosszú haját levágta, 
8 aztán beledobta a vízbe. 

Maga pedig felvéve a megölt rabló puskáját és szeredását, 
hálákat adott az Istennek a megszabadulásért s azzal nya- 
kába vévé az erdőt. 

S ugyan okosan tévé, hogy hamarosan végzett : mert 
alig volt annyira a sűrűben, hogy a fák eltakarták, a mi- 
dőn látta, hogy jönnek ám fáklyákkal az eltávozott rablók 
egész csapattal vissza, és hálókat hoznak magukkal. Ezek 
ki akarják őtet halászni ! Jó volt felváltatni magát. 

Munduka Eavasel pogány káromkodást mivelt, mikor a 
két otthagyott őrt nem találta sehol. Esküdözött, hogy 
mind a kettőt felakasztatja, amint kézre kapja. Neki is 
indítá a fáklyásai egy csapatját, hogy hajtsák fel az erdőt 

a helybenhagyottakért, s a hol megkapják, mindjárt fára 
húzzák. 

— Ne te né ! Bolondok I Monda Boldizsár bá. Bizony 
még felakasztanának tolvajképen ! Holott ha meg akartam 
volna halni, meghalhattam volna, én ma már becsületes 
emberképen is. Nem úgy verik a czigányt. 

Talált is nyomban egy odvas fát, a melybe bizton elbujha- 
ték 8 annak a padláslikán keresztül gyönyörködhetek benne, 
hogy verik fel a rablók az egész erdőt idefenn s hogy húzzák 
a hálót odalenn a tóban. Egyszer aztán a halászoknak meg 
van a nagy örömük : meglelték, a mit kerestek. Kuhája, 
kardja ugyanaz, még az ezüstnyelű étszerei is ott vannak 
a csizmaszárában. Azt azután nagy riadallal viszik el do- 
rongokra fektetve, míg lassankint az utolsó fáklyafény is 
eltűnik az erdők sötétjében, s a kurjantások hangját elnye- 
lik a sziklák. . 

De azért csak akkor jött elő a rejtekéből, mikor már a 
bakőzeket hallotta rigyetni. Most már csakugyan nincs 
közel emberi fenevad. 

Akkor aztán sietett erdőn, bozóton keresztül, a 
merre a vén Nemere ormait látta fehérleni a csillag- 
fénynél. 

Azt már megtette, hogy életben maradt. 

((Hanem ez még kevés ! Ez még semmi sem ! Oda a túrba 
a kétezer aranynyal. Oda van Damokos Tamás ! » 



A CSODATEVŐ KIÖYÓKÖ. " 

A mióta útra kelének a követ urak, Ilka asszony minden 
este ott nézte a naplementét a vára erkélyén, ott várta, 
míg a csillagok feljönnek, számlálgatta magában, hány 
nap tölt le ? milyen messze járhatnak már ? 

Egy ilyen szép estén aztán, valami hetednapra az elin- 
dulás után, egy magános lovagot lát bandukolni a vár felé 
vezető úton, a kinek már messziről virít a granátszin és 

karmazsin öltözete. Épen olyan gúnyája van, mint Apor 
István uramnak. Vajh ki lehet ? 

A biz épen ide tart a várkapunak. 

De nehéz arra ráismerni, mert a homloka és félszeme 
át van kötve kendővel, a mi erősen véres, a jobb karja 
pedig be van bugyolálva vastagon s a nyakába felkötve. 

Még mikor felvezetik a jámbor lovagot az úrasszony elé, 
akkor sem akar az ráismerni ; még a szavának is alig akar 
hinni. 

— Jaj, édes lelkem húgomasszony, nézze kegyelmed, 
micsoda állapotban kerültem haza. 

— Az Isten szent szerelmeért ! Kegyelmed az, Apor Ist- 
ván uram ? Mi történt? 

— Jaj ne is kérdezze. Oda vagyok. Össze vagyok kasza- 
bolva. A fejemet végig hasították, a jobb karomat össze- 
zúzták. Egy oláh kovács kötözte be. Most is zsindely között 
a jobb karom. 

Úgy- nyögött a főúr, s olyan vékony hangon beszélt, 
mint egy leégett ember. 

— Kik ? Hol ? Micsoda ? Kapkodott rémületében a szó- 
hoz Ilka asszony. 

— Hát az az átkozott Munduka Eavasel, meg a czimbo- 
rái. Jaj, minek mentünk mi Ojtoz felé? Mondtam annak 
a bolond Czirjéknek, hogy rövidebb út lesz Gijmesnek. 
vitt belé a veszedelembe* Meg is lakolt érte. 

— Mi történt Czirjék Boldizsárral? 

— Meglőtték, a vízbe fojtották. Jaj, nem tudok tovább 
beszélni. A fejem oda van. Fektessenek le. Azöta mindig 
lovon ülök. Mindjárt elájulok. Majd holnap elmondok 
mindent. 

A szegény megrémült asszony maga is segített a roska- 
dozni készülő lovagot felkarolni s a szobájába vezetni. 
Maga húzta le neki a csizmáit; elkészíté a feje alját, ahová 
nagy keserves nyögések között lefekteté a halálra sebesül- 
tet ; azután sietett a laboratóriumába : a rendes házi asz- 
szonynak abban az időben kellett ilyent tartani a háznál ; 

mert nem volt ám akkor se patika, se tilógus egész Kolozs- 
várig, magának a házi asszonynak kellett érteni a mithri- 
datok és theriákok készítéséhez. Ebben járatos is volt Hka 
asszony, s a mi csak életserkentő szer van a világon, azt 
mind előhordta a nyavalyás főúrnak, akit egész éjjel őrizni 
és ápolni kellett, -mert a sebláz következtében egyre félre- 
beszélt és hadakozni akart : rablókra kiabált és az ágyat 
rugdalta. Eeggelre azonban a hétféle balzsamoktól és 
julepektől lehetetlen volt meg nem gyógyulnia; úgy, hogy 
felébredvén, nyögdécselő szóval, meg-megszaggatva a ful- 
ladozástól, elbeszélheté Ilka asszonynak az egész történe- 
tet, elejétől végig, úgy, a hogy igazán megesett. Az ojtozi 
nagy vízfogónál hogy rohanta meg háromszáz hajdemákr 
kai Munduka Eavasel az ő kíséretüket, mely vitéz ellent- 
állás után keresztülvágta magát vissza Ojtoz felé. ö maga 
a tutor úr négy hajdemákot a pokolra küldött, mikor a 
jobb karját összezúzták, akkor a balkezébe kapta a kardot, 
úgy harczolt tovább. Hanem a nyomorult Czirjék az ott 
veszett, mert keresztüllőtték s aztán beledobták a vízfogó 
tóba. 

: — Hát a pénz hová lett ? kérdezé rémledezve Ilka asz- 
szony. 

— A pénz bizony ! sápítozék a sebesült úr. Hisz az a 
legnagyobb veszedelem ! Mindig mondtam annak a Czir- 
j éknek, hogy ne a maga lova nyergére kösse a turbát, ha- 
nem az enyimre. íme, én visszahoztam volna. De makacs 
volt ; nem engedett. S ime ez lett a vége. 

— Elvették a pénzt? Jézus, szent megváltóm ! Mi lesz 
az uramból, ha nem viszik oda érte a váltságot ! 

— Dejszen, galambom, húgomasszony; a felől legyen 
kegyelmed nyugodt. Annak a pénznek elő kell kerülni ! 
Ha az utolsó bogláromat eladom is ; ha úgy koldulom is 
össze a Damokos Tamás váltságának ki kell kerülni. El- 
adunk mindent: gulyát, nyájat, még a rézmozsarakat is a 
bástyákról ; de a Tamás váltságának össze kell kerülni. 
Mihelyt én az ágyat elhagyhatom : esküszöm minden szen- 

tekre, hogy ez lesz a legelső dolgom. Ne essék kegyelmed 
kétségbe. Másodszor nem rabolják azt el tőlem. 

De bizony nagyon is kétségbe volt esve Ilka asszony, a 
kezeit tördelve és zokogva járt fel s alá a szobáiban, fel- 
nyitotta a szekrényeit, halomra hányta a köntöseit; aZ* 
arany-ezüst kincseit: még ma elviszi mind Brassóba, 
eladja a görögnek. Egyébre sem gondolt, mint hogy az 
elrabolt váltságdíjat a férjének újra kiteremtse, ha egy 
szál köntösben marad is miatta. 

Dél felé azonban már annyira magához tért a sebesült 
úr, hogy egy gyámolító inas támogatása mellett átbiczeg- 
hetett az ebédlőterembe. Igazán : a pogánynak is meges- 
hetett volna a szive, olyan nagyon tudott nyögni. 

— Nincs nyugtom az ágyban ! monda Ilka asszonynak, 
a ki gyöngéd aggodalommal feddé, hogy minek kelt még 
föl lázár létére? Nincsen maradásom, a míg hozzá nem 
foghatok annak a váltságdíjnak a visszavivásához, a mit 
az a szerencsétlen Czirjék elveszített. 

Hka asszonynak azonban volt rá gondja, hogy a lábba- 
dozó számára egy kis jó betegnek való csirkebecsináltat 
készítsen, a mi annak nagyon jól is eshetett. 

— Két nap óta egy falatot sem vettem magamhoz ! édes 
lelkem, húgomasszony. Ha egy szegény oláhasszony meg 
nem szán egy harapás mamaligával, éhen is vesztem volna. 
Mert mindenütt a hegyi utakon kellett menekülnöm a 
rablók elől. Szegény Czirjék! Mondtam neki, hogy ne 
menjünk Ojtoz felé. Ö félt legjobban a zsiványoktól s ö 
vezetett a fészkükbe. Csak már a pénzt ne vitte volna ma- 
gával I Ötét magát bánná a szösz ! 

— De én bizony sajnálom szegény Boldizsár bátyá- 
mat, monda Ilka asszony. Nekem nagyon kedves embe- 
rem volt, meg a szegény uramnak is. Úgy hozzá is 
vagyok szokva, hogy íme most is feledtemben neki is ide 
terítettem az asztalhoz, mindennapi szokás szerint. 
Szegény Boldizsár bá, ő sem iszik hát többet a kedves 
kupájából. 

— Biz az már eleget ivott az Ojtoz vizéből. Halak pré- 
dája lett. 

S még részletesebben elmondá, a mit látott, Ilka asz- 
szonynak ; hogy annak már a hidegtől borsózott az egész 
teste. 

Jó, hogy már felhozták azt a becsináltat. 

Ilka asszony maga kötötte fel az asztalkendőt a tutor úr 
nyakába, sőt még a csirkehúst is feldarabolta a tányérjá- 
ban, mivelhogy az a jobb kezét nem használhatta. Egy kis 
jó aszúborral is megkinálgatta : hadd jöjjön erőhöz. 
Semmi sem olyan jó orvosság a nagy betegnek, mint a 
tiszta jó bor. S minthogy a tutor úr nagyon beteg volt, 
annálfogva nagyokat is ivott ebből az orvosságból. Meg is 
használt neki. A két csirkéből főzött becsináltat mind elfo- 
gyasztotta. De még a leve is nagyon jó ám annak : a drága 
sáfrányos, petreselymes lé. Azt kanállal szokták megenni. 
Csakhogy az ember nagyon ügyetlen a balkezével, mikor 
kanállal dolgozik, mind félreöntözi a levet. Ilka asszony 
megszánta a gyámoltalant, fogta az egyik kezébe a tányért, 
a másikba a kanalat, s gyöngéd éden megetette kanállal a 
kedves beteget, amitől az csak úgy éledt szemlátomást. 

Hanem egyszer csak nagyot csuklik s hátrakapja a fejét 
az etetett lázár. 

Ilka asszony azt hitte, tán egy csirkecsont akadt a torkán. 

Nem biz az. Hanem amint Ilka asszony megfordult, s 
hátratekintett az asztal felé, hát ott látta Czirjék Boldizsárt 
ülni a szokott helyén, ahol fel volt számára terítve. 

— Ejnye de hideg van odakinn! monda Boldizsár bá a 
tenyereit dörzsölve. Ugyancsak fuj a Nemere. 

Ilka asszony csak kiejtett tányért, kanalat a kezéből. 

— Minden jó lélek dicséri az urat ! 

— Ámen. Monda rá a jó lélek. 

— Boldizsár bá! Kegyelmed élő testben van itt? 

— Csak hozzák azt a tokányt, majd meglátod, hogy 
nem vagyok lélek. 

De bizony úgy megörült ennek a nyilatkozatnak Ilka 

asszony, hogy minden tartózkodást félre téve, odarohant 
Boldizsár bához és a nyakába borult. 

— Oh csakhogy kegyelmedet visszahozta a jóságos úr 
Isten ! Hogy nem ölték agyon a zsiványok. 

— No — egy kicsit — talán mégis, dünnyögé Boldizsár 
bá s nagy flegmával elkezdett a késsel, villával dobolni a 
czintányéron. 

Hanem Apor István uram háromféle szint is váltott ez 
idő alatt s alig akart helyrejönni a csuklásból. 

— Hát nem lőtték kegyelmedet keresztül a zsiványok ? 
kérdezé Ilka asszony ; a hogy Apor István urambátyám 
látta. 

— De ugyan keresztül lőttek, édes mézem. 

— S azután meg a vízbe is fojtották. 

— Az is igaz. Úgy van, a hogy István komám látta. Be- 
lém lőttek tíz golyóbist, s belé is fojtottak az Ojtoz tavába. 
Hanem azért se annyi ólmot nem ettem, se annyi vizet 
nem ittam rá, hogy most pogányul éhes és szomjas ne 
lennék. Azért csak hozzad azt a sóbanfőttet, tálbansültet, 
meg egy jó veder mézesmálit, hadd felejtsem el az én ba- 
jaimat. Látom bizony, hogy Están komám is kiheverte 
már a magáét. No engem, fogadom, még etetni sem kell, 
mint ő kegyelmét. 

Apor István összeszedte magát az első meghökkenésé- 
ből s látva, hogy Boldizsár bá milyen igazi parasztikus 
mohósággal tehénkedik neki a felhozott ételnek, bele 
kezdett helyezkedni a kényelmetlen állapotba, hogy vele 
szemközt ülve maradjon, s a nyilazó szemeinek gúnyos 
tekintetét nyugodtan kiállja. 

Ilka asszony tétova tekintettel nézegetett hol az egyik, 
hol a másik férfinak az arczára, mintha kezdene a kettő 
közül valamelyiknek a szavában kételkedni. De még nem 
határozta el magát. 

Boldizsár bá pedig sokkal praktikusabb ember volt, 
minthogy egy olyan thémát discussióba hozzon, aminek 
bizonyára asztalbontás lesz a vége; (minek előtte 

Jókai: A Damokosok. 7 

az ebédnek vége volna.) Csak hadd folyjon le elébb a 
lakoma. 

Ilka asszony ugyan nagy aggodalommal járogatott kö- 
rülötte, kérdezgetve tőle, hogy hol van meglőve ? nehogy 
a fájós helyén érinteni találja a kezével. Tálán a mellén, 
vagy az oldalán ? De Boldizsár bá mindenre csak azt 
mondta, hogy «ühüm», a míg a szája tele volt. 

Mikor aztán az utolsó falatot is lenyomtatta a kupa 
borral, akkor hátraveté magát a székében s elkezdte a 
török kése hegyével a hatalmas szép egészséges fogait 
piszkálni. 

— Hát biz ez mind úgy történt, a hogy Están komám 
elbeszélé. A czudar hajdemákok elébb összelövöldözének, 
s azután a vízbe dohának. Nem is lett volna soha belőlem 
élő ember, ha ezt a gyűrűt az apám rám nem hagyta 
volna, a kinek még a szép apja örökölte ezt a híres Rap- 
sonnétól ; a ki nagy tündérasszony volt. Ennek a köve 
egy kigyókő ! Nézzék kegyelmetek. Párja ez annak a kígyó- 
kőnek, a mit Bethlen Gábor dicső fejedelmünk a testamen- 
tumában különösen felemleget. Minden szerencséjét annak 
köszönhette. Az ilyent a kígyók fújják a királyuknak a 
fejére, s a ki ezt elkaphatja a kígyó -királytól, csodákat 
mívelhet vele. Már a nagy Theofrastus ismerte ennek a 
felséges tulajdonságait. Az ilyen kigyókő minden sebeket 
begyógyít, rögtön és azonnal : az eltört csontokat össze- 
forrasztja s a golyókat a sebből kihúzza. íme élő példa 
vagyok én magam itt. Még csak meg sem látszik rajtam, 
hol lőttek keresztül ? De még ez nem minden. Még arra 
is használ a kigyókő, hogy ha ezt egy vízbe esett ember a 
szájába veszi : soha bele nem fullad a vízbe, ha egész nap 
a fenekén hever is : mert ez a kigyókő annyi életessentiát 
izzad ki magából, hogy a lelkét visszatartja. Ennek a se- 
gítségével maradtam élve. így szabadultam meg a halálos 
sebektől, vizbefuUadástól. 

Hát bíz ezt hitte, a ki akarta. De eUene mondani senki- 
nek sem vala kedve. Ha lódít, ő lássa ! 

— Bizony olyan csodatevő kő ez, bizonyozék Boldizsár 
bá, tovább magasztalva a gyűrűje varázserejét. Kiállja ez 
a próbát akárhányszor. Merek rá fogadni, hogy ha ezzel 
a kigyókővel megérintem a szörnyűséges nagy mély vá- 
gást, a mit kegyelmed kapott, Están komám, a nagy dula- 
kodásban, egybe összeforr az, a helye sem marad ott. 

Apor István most vette csak észre, hogy micsoda vesze- 
delmes tréfával szándékszik őt megkeríteni Boldizsár bá 
s haragos kemény hangon, mely az eddigi nyögdécselő 
nyöszörgéstől nagyon is elütött, eléje kezde vagdalni. 

— Hagyja kend ! Maradjon kend azzal az ostoba babo- 
nás hitével távol a testemtől. Felvilágosodott magyar em- 
berek a XVII- ik században az ilyen bolondságot már repu- 
diálják ! Kigyókirályok nincsenek. Kigyókövek csodaerejé- 
ben keresztyén ember nem hisz többé. 

— Micsoda ? Kiálta felugorva helyéről Boldizsár bá, s 
áthajolva az asztalon az átelleneséhez. Ezt akarja kegyel- 
med eltagadni? okosabb akar kegyelmed lenni a mi feje- 
delmünknél, dicsőült Bethlen Gábornál, a ki igaz kálvi- 
nista fejedelem volt? Meg akarja kegyelmed czáfolni Hat- 
vani professort, a nagy astrologust ? Látott már kegyel- 
med igazi kigyókövet? Valóságos igazit, a milyen az 
enyim ? Ezt nézze meg jól ! 

De a míg gyűrűjét az öklével odatartotta Apor István 
uramnak az orra alá, egyszer csak lerántotta a fejéről a 
véres köteléket, a nagy sebtapasszal együtt, s íme — azon 
a magas homlokon nem látszott de még csak egy karczo- 
lás sem. 

— No látja kegyelmed, hogy milyen csodát mivel az én 
kigyókövem. Hogy begyógyította kegyelmednek azt a nagy 
vágást a homlokán. 

De már ekkor a főúrnak nem volt több tréfálni való 
kedve. Kirúgta a széket maga alól, s most már aztán a 
jobb karjáról is lerántá a zsindelyes burkolást s nagyot 
ütött az öklével az asztalra. 

— No lám ! Még az összetört karját is hogy meggyógyí- 

tottam kegyelmednek a kigyókövemmel ! dicsekedék Bol- 
dizsár bá. 

Ilka asszonynak ekkor nyiltak ki egyszerre a szemei. 
Végignézett villámló két szemével Apor Istvánon. De 
olyan nézés volt az, a mi túltett minden fegyveradta se- 
ben: megölő, lesújtó tekintet egy asszony szeméből, a 
kinek olyan fegyvert adott a természet, a mi ellen semmi 
sem védelmez. 

Apor István látta, hogy le van róla rántva minden 
álarcz, s a tettenkapott kalandor fogcsikorgató dühével 
rázta a felemelt öklét Boldizsár felé fordulva, a ki csen- 
des nevetéssel tekinte szemébe. Azzal kirohant a teremből ; 
de az ajtóból visszafordulva, rekedtes hangon hörgé : 

« Megkeserüli még ezt ez a ház !»> 



El is vágtatott még abban az órában a négylovas hinta- 
ján, a melyen idejött, minden búcsúvétel nélkül : renge- 
teg haraggal és megszégyenüléssel. 



A NÉGYEZER ÖZVEGYASSZONY OSTROMA. 

— Most már mindent elhiszek erről az emberről ! Li- 
hegé Ilka asszony, reszketve a haragtól. Még kanállal eteté 
magát velem I Hogy forrna a torkán, mint Júdásnak a 
mártott falat ! Most már szentül hiszem, hogy összeczim- 
borált a rablókkal ! 

— No, hogy épen megosztozott volna Mundukával, azt 
nem akarom állítani, hanem hogy ő igazította utunkba, 
arra a fejemet teszem, egyenesen azért, hogy szegény 
Damokos Tamás ott veszszen a rabságban s te özvegyen 
maradj. 

— Mit teszek én most? Mit teszek én most? Töprenke- 
dék Ilka asszony, kinek a lelki tusakodásban elsápadt az 
arcza s mégis veríték gyöngyözött rajta. 

— Bizony nem tndom én édes húgomasszony. Vége az 
ezermesterségemnek. Az ezeregyediknél pauzái az eszem. 
Mert azt nem teszem, hogy panaszra menjek. Hová ? 
Brassóba ? a szindikushoz ? inkább kis kutyát fésülni. 

— Hát én tudom, hogy mit teszek ! 

— Ugyan mondd meg ; testestül-lelkestül segítségedre 
leszek benne az utolsó körömszakadtáig. 

— Köszönöm. Nem kell nekem ehhez férfi. Egy férfi 
sem kell hozzá. 

— Akkor furcsa munka lesz az ! 

— Mert az Isten büntetése ez rajtam valóban mostan. 
Azért, hogy olyan kevély voltam ; olyan elbizakodott vol- 
tam. Csak a magam bajára gondoltam, a másé után nem 
kérdezősködtem* Azt mondtam, nekem módom van, sok 
pénzem, ime én kiválthatom könnyen az uramat ; a többi 
szegény árva özvegy ám lássa, mikor hogyan jut a maga 
legkedvesebbjéhez. íme megalázott az Isten! Ledobott 
oda a többi özvegyasszonyok közé, a kiknek nincs miből 
előteremteni a rabságban sinylő uraik váltságát. Olyan 
lettem, mint az uram szegény társainak szegény asszony- 
kái. Hát én most neki indulok és összeszedem valamennyi 
özvegyasszony van Erdélyországban, a kinek az ura rab- 
ságban sínylődik: magam köré gyűjtöm egész tábor 
számra, felviszem magammal, a hol az ország rendéi ta- 
nácsot tartanak, az országgyűlésbe : berontok közéjük a 
tanácsterembe, ki nem jövök onnan, míg nem határoznak; 
megszállóm a fejedelem palotáját, ostrom alá veszem: ha 
rabságra adta férjeinket a fejedelem és az ország, most 
váltsa is ki őket egyszerre az ország és a fejedelem ! 

[ Boldizsár bá csak a falnak esett elámulásában. 

— Oh te csodatevő asszonyi lélek ! Milyen nagy vilá- 
gosság lakozik te benned ! Hát persze, hogy ez a legegy- 
szerűbb dolog : olyan egyszerű ez, mint a Columbus to- 
jása. A kiket rabságba ejtett az ország és a fejedelem, 
váltsa ki az ország és a fejedelem ! De, hogy mindjárt tegye 
és ne halogassa, rontson rajok rögtön egy asszonyi tábor: 

egy egész hadsereg a fogoly vitézek gyászbaborult özvegy- 
asszonyaiból. Nagy gondolat ám ez ! Soha én ezzel a ma- 
gam tökkolop fejével erre a nagy szóra rá nem jöttem 
volna ! Ez lesz jó ! Ezt tedd meg ! Neked sikerül az. Iga- 
zad van benne ! Nem kell ide férfi ! A férfi mind gyáva 
olyan nehéz csata előtt, a minek az asszony neki megy, s 
áttöri ! Ne hallgass senkire : semmi csititásra. Bölcs do- 
log az, a mit művelsz. Ne hátrálj ; ne engedj senkit szó- 
hoz jutni. A ki itt okosan akar beszélni, az a bolond. Te 
beszólj, te követelj, csinálj csetepatét, a mekkorát csak 
tudsz, olyan patáliát, hogy hét országra szóljon ! S a míg 
azt nem mondják rá: ((deliberatum)), ne tágíts helyedről. 
Ne ijedj meg senkitől ! Senki haragos orczájától ! 

— Bizony nem én ! Még a fejedelemtől sem ! Azt meg 
fogja látni! 

— Fogj hozzá; de mindjárt. Kezdd el itt Csíkszeredán : 
ma heti vásár van. Eredj ki a piaczra a trombitásoddal és 
fúvasd el vele a « háromszáz özvegy tánczát* s buzdítsd 
fel szavaddal az asszonynépet. Mihelyt egy pár százan 
lesztek, indulj meg végig a székely falvakon, városokon : 
úgy fog nőni az a sereg, mint a hógörgeteg. Elég lesz az 
Deés városát megszállni, fogadom ! De hogy mégis tud- 
jad, hogy ha egyszer ottan lesztek, mit követeljetek: halld 
meg a tanácsom. Mert minden munkánál az az első dolog, 
hogy az ember megtalálja a fogantyúját, a minél megra- 
gadja. Aztán az is régi igazmondás, hogy « Kutya ugat, 
pénz beszél)). Hiába minden decretum, deliberatum, arti- 
culus, pecsétes levél, ha nincs meg hozzá a felvehető pénz. 
De hát megvan. Azért tartsad eszedben. A mi dicsőült 
fejedelmünk, Bethlen Gábor, az ő emlékezetes nagylelkű 
testamentomában a sok egyéb legátumokon kívül magának 
Erdélyországnak, rendkívüli szükségekre nyolczvanezer 
aranyat hagyományozott. Ez a pénz ott fekszik az özvegy 
fejedelemnőnél, Lorántfy Zsuzsanna asszonynál, ki ezt a 
kerek summát mind ekkorig nem adta ki az ország ren- 
déinek, azt vetve ellen, hogy hiszen nincsenek jelen 

azok a rendkívüli szükségek az országban, a miket a 
bölcs fejedelem czélzásképen előre megjelzett. No hát 
most már itt van az a « rendkívüli szükség »>. Annyi sok 
tízezer magyarnak rabságba esése bizony nevezhető an- 
nak. Ezt követeljed hát. Parancsolja meg az országgyűlés 
a fejedelemnek és az özvegy fejedelemnőnek . . . (igen is : 
parancsolja meg! mert az országgyűlés az úr, a fejedelem 
pedig csak az ország választott első tisztviselője), hogy a 
Bethlen Gábor nyolczvanezer aranyát azonnal adják ki. 
Azt is pedig egyenesen a török szultán tihájának a kezébe 
tegyék le, nehogy kézen-közön még azt is elmundukázza 
valaki s akkor egyszerre az egész elfogott erdélyi sereget, 
vezérestől, kapitányostól mind haza fogják bocsátani. 
Egyébről ne is hagyj magaddal diskurálni. Igazságodban 
vagy, helyes úton jársz ; győzni fogsz. Mentül elébb indítsd 
meg, a mit kigondoltál. A mit asszony kigondolt, asszony 
megcselekszi I 

Ilkának sem kellett több buzdítás. Eögtön lovat nyer- 
geltetett, magához vette az udvari trombitását s egyedül, 
minden más kiséret nélkül átlovagolt a csíkszeredai vásár- 
térre, a hol épen akkor sokadalom vala. 

Ott a templom előtt megállva, megparancsolá a trom- 
bitásának, hogy fújja el a «háromszáz özvegyasszony 
tánczát». 

Híres nóta volt ez akkoriban; akként keletkezett, hogy 
egy aranybánya összedőlt s egyszerre háromszáz bánya- 
munkást temetett el halottul. Mielőtt a nagy szerencsét- 
lenségnek híre futamodott volna, a bánya tulajdonosa, 
gazdag magyar főúr, pompás lakomát rendezett a kasté- 
lyában s arra felhivatta a háromszáz asszonyt, a kiknek 
a férjeik ott vesztek a bánya düledékei alatt, s fényesen 
megtraktálta őket; mikor aztán már jó kedvök lett a ser- 
tül, bortul, akkor megfúvatta a trombitásával az új nótát, 
a minek a láb alá való hangjaira a menyecskék tánczra 
kerekedtek, s egymással párjában ugyan rúgták a port. 
Mikor aztán legvigabban járták, a palota ura elkiáltja ma- 

gát: «no még soh'se láttam háromszáz özvegyasszonyt 
egy rakáson ilyen vigan tánczolni». 

Erre aztán egyszerre nagy sírás, jajgatás lett az elébbi 
víg vihánczolásból : a szegény asszonyok a táncz közben 
tudták meg, hogy özvegyek lettek ! 

Kegyetlen tréfa volt biz az attól a főúrtól, másféle mu- 
latságot is találhatott volna ki magának. Hyen volt az idő 
és az erkölcs. 

Hanem a nóta maga elterjedt egész Erdélyországban s 
mindenütt úgy hívták, hogy a « háromszáz özvegy táncza». 

Hej mikor ezt a nótát meghallották a rab székelyek asszo- 
nyai, de nem kellett nekik semmi magyarázat hozzá ! Dka 
asszony ugyan hatalmas dictiót fundált ki magában, a mit 
elmondjon az összegyűlt nép előtt. De nem lett abból 
semmi. Csak odáig tudta vinni, hogy öaz én lelkem uram 

tatár rabságában » ott egyszerre zokogásba tört át, s 

arra aztán valamennyi asszony mind rákezdte karénekben 
a sírást ; s a sírás közben, mintha valamennyi mind egy- 
szerre kitalálta volna azt a nagy szót, a mit el akart közöt- 
tük mondani Damokos Tamásné, sűrűn kiáltották: ((men- 
jünk I menjünk fel a diétára ! a fejedelemhez ! vezessen a 
főkapitányné asszonyom ! » 

Jámbor öregek, a férfi-székelyek oda furakodtak közé- 
jük, hogy szép szóval, gyönge erőszakkal megmarasszák 
őket ; de nem bírtak velük : ((nem kell közénk férfi 1 Ma- 
radjanak kendtek itt a sutban ! Jöjjön velünk, a hány öz- 
vegyasszony!)) 

Utoljára még a trombitásnak a kezéből is kikapták a 
tárogatóját s azt is kilökték a körűkből, hogy még ennji 
férfi se maradjon köztük; volt ott egy menyecske, a ki 
nagyon jól értett a tárogatófuváshoz, a háromszáz özvegy 
tánczának a nótáját is tudta, ez lesz a trombitásuk. 

S aztán megindult a lavina. Lóháton és szekéren. Min- 
den falu, minden város szaporította a sereget, mikor Deés 
felé közeledtek, már akkor egy tábor volt a Damokosné 
vezette asszonynép. Úgy, hogy mikor annak a közeledtét 

meglátták a deési öreg toronyból, félreverték a harangot, 
hogy jön az ellenség. Iszonyú volt az a porfelleg, a mi a 
tömérdek szekér, s az előre vágtató lovas asszonynép nyo- 
mában támadt. A fejedelemnek jelenték a dolgot. Ö men- 
ten kiküldött egy lovashadnagyot egynéhány huszár- 
ral, hogy menjenek előre s tudják meg, hogy mi az ? 
A hadnagy útban találta az özvegyasszonyok lóhátas elő- 
csapatját; fekete zászlójuk volt, a végére békós láncz 
akasztva. Kérdésére nem egyen, de tizen-huszan felelték : 
((megyünk a fejedelemre, követelni a rabokat! Ha elvesz- 
tette, hozza vissza !» 

A hadnagy lóhalálában vágtatott vissza a fejedelemhez, 
s elmondá nagy hűlt szájjal, hogy ugyan jön ám egy egész 
hadsereg a fejedelem nyakára, követelni, hogy a tatár 
rabságra esett harczosokat váltsa ki azonnal. Csak azt felej- 
tette el hozzátenni, hogy ez a sereg csupa asszony. Vagy 
talán azt hitte, hogy csak az előcsapat az, s a mi hátul jön, 
az mind férfi. 

Nosza a fejedelem sem vette tréfára a dolgot, hirtelen 
felpakoltatott ; Deés városa nyitott város ; azt nem lehe- 
tett megvédelmezni, úgy elvágtatott onnan, hogy meg sem 
állt Szamosujvárig. 

Mikor aztán a rendek megtudták, hogy a fejedelem 
odább állt, maguk is azonnal, minden határozathozatal 
nélkül, befogattak a szekereikbe s utána siettek a fejede- 
lemnek. 

Damokosné, meg az özvegyek tábora már csak a hűlt 
helyüket találta Deésen. 

«No jól van! monda Ilka asszony; előlünk ugyan a vi- 
lágból ki nem futtok I Valahol majd csak utolérünk ben- 
neteket)). 

Ott Deésen tehát szépen kipihenték magukat ; a város 
népe ellátta őket minden jóval, s aztán az ottani asszonyok 
is hozzájuk csatlakoztak, a kiknek a férjeit elvitte a tatár. 

Ez alatt a fejedelem és a diaeta legalább időt nyert Sza- 
mosujváron elhelyezkedni. 

Eákóczy György beült a várba, a minek akkoriban még 
védhető sánczai is voltak, a Szamossal összekötve. (Most 
ez az állami börtön, hétszáz rablógyilkos és más gonosz- 
tevő számára !) 

Hanem a diseta számára nem volt a várban hely ; ott nin- 
csenek nagyobb termek. 

Ellenben volt ott egy igen nagy uradalmi pajta : azt be 
lehetett rendezni országháznak. Egy kis radikális takarí- 
tás, a falak kimeszelése, a gerendák lepókhálózása után 
egészen alkalmassá lett az téve rendeltetése czéljára. Az 
ablakain ugyan nem voltak üvegtáblák, s annálfogva ke- 
resztül-kasul járhatott rajtuk a szél; hanem a két végét, 
a mi pajták szokása szerint nyitva volt, (hogy a terhes 
szekerek által s kijárhassanak), alul bedeszkázták heve- 
nyében ; felül azért csak nyitva maradt. Egyéb baj aztán 
nem volt, mint hogy az ezer meg ezer veréb, a mi már ide- 
szokott, nem szűnt meg csiripelni odafenn a házban a ta- 
nácskozás folyamata alatt ; s a protonotárius úrnak ugyan 
vigyáznia kellett, hogy az egerek meg ne egyék a jegyző- 
könyvét, minekelőtte hitelesítve van. Egy hosszú asztalt le- 
czövekelt lábakra végig nyújtóztattak a középen a rendek 
számára, annak a felső végéhez T betű formára egy má- 
sik ^asztalt ragasztottak, a mi a fejedelem tanácsurainak 
volt a helye. Eédey Ferencz uramnak, az elnöknek, karos- 
szék jutott, a tanácsurak szalmaszékeket kaptak, a rendek 
beérték lóczával. 

De mind jó ez, ha bölcseség van hozzá ! A Eákoson 
még ennyi sem volt. Mégis milyen jól ment minden ! 

Hanem az volt a nagy baj, hogy a fejedelem betegnek 
jelenté magát. Az udvari orvosa, doctor Eeineckius azt 
mondta, hogy a szive van meghűlve s azt mással, mint 
porrátört csörgőkígyó- szívvel nem lehet felmelegíteni ; az 
pedig csak Bécsben kapható. Az egykori krónikairó ellen- 
ben azt mondja, hogy biz az csak afféle «febri8 scholaris* 
volt. Mikor a gyerek nem tudja a leczkéjét, azt mondja, a 
hideg leli. 

Bizony pedig a jó Eákóczy György ugyancsak nem tu- 
dott azokra a kérdésekre megfelelni, a miket az ország 
rendéi hozzá intéztek. 

Az első kérdés mindjárt az volt, hogy ugyan miért csi- 
nálta az országgyűlés tudta és beleegyezése nélkül azt a 
szerencsétlen hadjáratot? Ki vette rá, hogy hadsereggel 
menjen Lengyelországba koronát keresni? 

Hát erre bizony a fejedelem nem tudott egyebet felelni, 
mint azt, hogy meghűlt a szive. 

A második kérdés meg az volt, hogy mi módon fogja 
már most az elfogott tömérdek rab hazafit a tatárok lán- 
czaiból kiszabadítani ? 

Erre a fejedelem még rosszabb betegséget vallott be : 
azt, hogy üres a cassája. 

A jó mulatság bekoronázására aztán még ott ült a nya- 
kukon a szultán tihajája, Akmet bég, s a tatár khán kö- 
vete, Dája-Lot-Ali bég, a kik mindennap kétszer bekopog- 
tattak, hogy letették-e már a rendek Eákóczy Györgyöt a 
fejedelmi székből? Ezek másról hallani sem akartak. Ha 
nem teszik le ezt a ((lázadót», a ki a felséges szultánnak 
nem engedelmeskedik, jön az egész tatárság egyfelől, a 
budai basa másfelől, az erdélyi népséget a lovai lába alá 
gázolni. Válaszszatok magatok közül egy « emberséges em- 
bert!)) Ez volt a mindennapi szavuk. 

És a magyar urak naponkint nem tehettek egyebet, 
mint hogy a két bégnek hol egy czifra kaftányt, hol egy 
szép aranyos billikomot küldtek ajándékba, hogy csak tür- 
tőztessék a haragjukat. Mindennap újra be kellett a szá- 
jukat csukni vagy aranynyal, vagy ezüsttel. 

Megérkezék azonban Damokos Tamásné az özvegyek 
táborával Szamos-Ujvár alá. Az örmény asszonyok még 
feleúton eléjük vonultak egész processióval a városból. 
Mikor felvonultak a Szamos mentén, egész tábor volt a 
sokaságuk, minden falunak a maga fekete zászlója. 

Azon a reggelen pedig különös csodatünemény jelent 
meg az égen: mint ez a krónikában fel vagyon jegyezve. 

Az igazi nap körül egy fényes szivárványba játszó tág 
udvar öblösült s annak a karimáján, dólponton és a két 
horizonon három ellennap támadt. A valódi nap ép oly 
sápadtnak látszott, mint a három naprém, hogy puszta 
szemmel a tányérjába láttak, s az egész ég nem volt kék, 
hanem szürke. Sokáig bámulta minden nép ezt az égi cso- 
dát. Gonosz jövendőket jósoltak belőle. Hogy négy fejede- 
lem fog lenni egyszerre Erdélyországban: (egyik sápad- 
tabb, mint a másik I) s nagy vérontás, országromlás lesz 
a vége. 

S be is teljesült e rossz jóslat; pedig ez nagyobb csoda 
volt a földön, mint az a másik odafenn az égen. 

Talán ez égi tüneménynek a bámulata okozta, hogy az 
oda irányzott figyelem miatt ezt a kisebb tüneményt alig 
vette észre valaki, a mint egy csupa asszonyokból álló tá- 
bor körülfog egy kerített várat, bezárja azt szekérsán- 
czaival, mintha a leghadismerőbb megszálló ellenség volna. 

Csak azután, hogy az országházzá átalakult pajta előtt 
megjelenek egy száz főre menő küldöttség, mind az ország 
legelőkelőbb özvegyasszonyaiból válogatva, kiknek néme- 
lyike még a kis ölbeli gyermekét is elhozta, kezdek észre- 
venni az furakw, hogy idelenn a földön is történik valami. 
Kemény Simon (az elfogott Kemény János fővezér nagyob- 
bik fia) mint háznagya a diaetának, találkozók legelébb az 
asszonyságokkal, s azt kérdezé tőlük, hogy hová igyekez- 
nek? Az asszonyok vezetője, Damokos Tamásné választ 
adott neki, mondván : 

— A diaetára jöttünk, a fogságra vitt rabok kiszabadítá- 
sát szorgalmazni ! 

— Azt ugyan helyesen teszik, monda a nyájas levente. 
Tessék besétálni. Odabenn tanakodnak már a rendek. 

Azzal bebocsátá őket mind a százat. A pajta előterében 
volt egy korlátokkal elzárt rész a hallgatóság számára, 
ellátva lóczákkal ; azokra a hölgyek szépen letelepedének 
s kezdetben igen csendesen viselték magukat. 

Ellenben a többi asszonynépet a darabontok az ajtóból 

visszaterelték. Azok aztán a pajta mind a két oldalán neki 
feküvének a deszkázatnak s a deszkák hasadékain át hall- 
gatták és szemlélek a diaetán történendőket : mások pedig 
felkapaszkodának a pajta ablakaiba s onnan dugták be a 
fejeiket, úgy, hogy minden ablak tele volt kíváncsi ábrá- 
zatokkal. 

Eleinte az uraságoknak tetszett az nagyon, hogy ilyen 
szép auditóriumuk van. Igyekeztek is kitenni magukért 
ékes szónoklatokkal. 

Az öregebbik Ebéni ott vette fel a szót, a hol Deésen 
elhagyá ; követelve, hogy a fejedelem adjon választ arra a 
kérdésre, ki birta rá, mi oka volt rá, hogy a szerencsétlen 
lengyelországi hadjáratba beleugorjon? Igen keze ügyébe 
eső orátori fordulat volt tőle, a midőn odamutatva a kar- 
zaton megjelent gyászoló özvegyekre, azoknak keserves 
szenvedéseit megható szavakban ecseteié, az özvegyek han- 
gos zokogása mellett. 

E vehemens szónoklat hatása alatt a rendek azonnal 
határozatot hoztak, hogy a fejedelem még egyszer szólít- 
tassék fel categorice, hogy feleljen meg erre a kérdésre ; a 
határozatot pedig sietve vigye fel hozzá Barcsai Ákos, 
rontson be a fejedelem szobájába, s ha beteg is, hanem is, 
adjon választ, ne tartsa a világot véka alatt ! 

Barcsay Ákos bement a várba, az alatt az urak, több 
ismerősre akadván az asszonyságok között, azokkal el- 
discurálgatának ; mikor aztán Barcsay Ákos visszajött, 
ismét a helyeikre ülének. 

Barcsay mély csendesség közepett elmondá, hogy a feje- 
delem izenete ez : Ö a lengyelországi hadjáratot egye- 
nesen a fejedelmi tanács tudtával és beleegyezésével kezdte 
meg. 

No iszen támadt erre nagy patália I A hosszú asztalnál 
ülő rendek mind felugrálának, s húszan is kiabáltak egy- 
szerre, az ökleikkel fenyegetve a felső asztalnál ülő taná- 
csosokat, mindent elmondtak azokra, csak azt nem, hogy 
derék emberek. 

Az asszonyok ezt a jelenetet csak hüledezve nézték, 
mind a korlátok mögül, mind az ablakokból : azt hivék, 
hogy most mindjárt darabokra aprítják az urak a taná- 
csosokat. 

Nagy sokára szóhoz tudott végre jutni az elnök : Eédey 
Ferencz uram. Mind a két kezével megüté a mellét, így 
kiálta : 

— Isten engem úgy segéljen, hogy senki én velem e 
hadjáratnak semmiféle okát nem közölte ! 

Ez nagy szó ! Mikor egy puritán életű ember azt mondja : 
Isten úgy segéljen! Nem volt ez akkoriban útféli szólás- 
forma. 

— Esküdjenek meg a többi tanácsurak is ! Követelték az 
urak a hosszú asztalnál. 

S a tanácsos uraknak egyenkint fel kellett állni és ég- 
hez emelt kézzel megesküdni, hogy egyikükkel sem közölt 
senki egy szót is a hadjárat okairól. 

nka asszony és a többi özvegyek kezdték ezt a dol- 
got már egy kissé unalmasnak találni s fészkelődtek a 
helyeiken. 

— Hát akkor miért ^adták a tanácsurak a beleegyezésü- 
ket a hadjárathoz? kiáltá Ebéni. 

Eédey Ferencz, sarokba lévén szorítva, kénytelen volt 
kirukkolni a válaszszal. 

— Hát énnekem Kemény János, a fővezér azt mondotta, 
hogy igen fontos okok parancsolják a lengyelországi had- 
járást ; de azok annyira titokban tartandók, hogy ha az ő 
saját inge tudna felőlük valamit, még azt is a tűzbe 
dobná. 

((Nekünk is mind azt mondta !» bizonyozának a többi 
tanácsurak a felső asztalnál. 

Erre aztán megújulva tört ki a vihar idelenn ! 

((Meg kell nótázni Kemény Jánost! Száműzessék ! Tüz- 
től-víztől eltiltassék ! » 

A nagy harag nem csillapodott le elébb, mint mikor a 
protonotarius felmutatá az összehajtott ív papirt, tudatva 

a rendekkel, hogy ime készen van a «nota» Kemény János 
ellen. Száműzetik Erdélyből örökre. 

Vigye fel a nótát Barcsay Ákos azonnal a fejedelem- 
hez aláirás végett. Ha beteg is, ha nem is, ezt alá kell 
írnia. 

A míg azonban Barcsay odajárt, berohantak a terembe 
Kemény János két legény fiai, s az idősebb Simon, kirántva 
kardját, neki hevült arczczal kiálta a rendekre : 

— Én az apám becsületében gázolni nem hagyok. A ki 
az én apámat hazaárulónak meri nevezni, mind kihívom 
egy szál kardra. Csúnyaság, léhaság egy távollevőre kenni 
minden hibát; a ki nem jöhet ide magát kitisztázni! Azt 
ítélni száműzetésre, ki maga is ott sínylődik tatár Krimiá- 
ban rablánczokra verve. 

De már ennek az asszonyok is mind pártjára keltek. 
<c Csúnyaság! Gyalázat! A rab vezért ítélni el! Ahelyett, 
hogy kiszabadítanák !» 

A rendek alig tudták lecsillapítani ezt a lármát, s a köz- 
ben maguk is rájöttek, hogy bíz az egészen helytelen dolog 
volt : szegény Kemény Jánost ítélni el számkivetésre, a ki 
a nélkül is rabságban ül, s nagy nehezen rávették a heves- 
kedő Simont, hogy dugja hüvelyébe a kardját s aztán job- 
ban megruminálva a dolgot, másik határozatot hoztak, 
melynek értelmében Kemény János fővezérnek fenhagya- 
tik, hogy ha hazaszabadul a fogságból, magát a rendek 
előtt, ha tudja, tisztázhassa, s a veszedelmes hadjárat okai- 
nak igazságát kimutassa. 

Mikor aztán Barcsay Ákos visszatért az elsőbb határo- 
zattal, melyet ugyan nagy koczódásba került a fejedelem- 
mel aláíratni, akkor azt mondták neki, hogy no csak for- 
duljon meg a sarkán, s vigye fel a fejedelemhez ezt a má- 
sodik határozatot. 

— Eb megy vissza harmadszor is a fejedelemhez ! így is 
majd kidobott ő nagysága, doctor Eeineckius pedig min- 
denkit a krístélylyal fenyeget, a ki még egyszer a magas 
beteget háborgatni próbálja. 

— No hát, felviszem én ! ajánlkozék Kemény Simon, s 
a rendek ráhagyták, elfeledkezve róla, hogy ő a háznagy, 
a kinek a rend fentartása kívül is, belül is hivatalos köte- 
lessége. 

Ezzel hát a mai ülésnek a feladata szerencsésen be lett 
volna végezve ; a rendek kérdeztek sokat : megtudtak sem- 
mit ; határoztak sokat : végeztek semmit. 

S azzal, quasi re optime gesta, kezdtek felczihelődni s 
abba a gyülésbontó csendes zsibongásba általmenni, a mi- 
kor senki se bánja, hogy vájjon miért tátog az elnök. 

Az asszonynépben forrt a méreg. 

— No, feleim ! monda Ilka asszony, most kezdődik már 
az országgyűlés ! 

Azzal felugorván a padra, hatalmas harangcsengésű szó- 
val elkiáltá magát : 

— Úr uraim ! Országos rendek és méltóságok ! Ne higy- 
jétek áztat, hogy mi azért jöttünk volna ide, hogy a ti 
koczódásaitokban gyönyörködjünk, hanem hogy tőletek 
a mi rabságban sinylödő férjeink kiszabadítását köve- 
teljük I 

Ez a felszólalás nagy indignatiót keltett a rendek közt. 

— Csitt ! asszonyok ! Ez itt országháza ! kiálta recsegő 
hangon az egyik tanácsúr nagy dölyfösen. 

De visszavágott ám neki Dka hatalmasan. 

— Bizony majd azt hinné az ember, hogy még most is 
pajta, arról a sok üres szalmáról, a mit úr uraimék itt csé- 
peltek. 

Ez már szörnyűség volt. ((A tyúk kukorékol !» «Mulier 
taceat in ecclesia !» 

— Fájdalom, hogy nem vagyok «mulier», nem asszony, 
hanem «vidua», özvegyasszony, s az özvegyasszonynak 
hazánk törvényei szót és szavazatot adnak mindenha ! 
Tudjátok, a kik a törvényt ismeritek. 

Ez egy kis gyenge lefőzés volt. A szép szónoknőnek 
akadtak rögtön párthívei, a kik azt kiálták : «halljuk ! 
halljuk!)) Mások ellenben, különösen az éltesebb urak, 



Digitized by 



Google 



113 

annál határozottabban hangoztatták : « Vége van ! Levata 
est sessio ! Ebédre harangoznak.)) 

S valóban a szamosujvári toronyban épen akkor kezd- 
tek el delet harangozni. 

— Uraim ! kiálta Damokosné ; kilenczvenezer jó ma- 
gyar hazafinak nem harangoznak ebédre, a kik tatár rab- 
ságban moslékkal és döghulladékkal tengetik életöket! 
Van-e lelkük kegyelmeteknek, hogy nyugodtan asztalhoz 
üljenek, hogy fejüket álomra hajtsák, a míg kilenczven- 
ezernyi vérük, atyafiuk jajkiáltásai verdesik az eget ; s ide- 
haza egy egész árván maradt nemzet sír miattuk ? De foga- 
dom lelkemre, hogy ma kegyelmeteknek sem harangoztak 
ebédre, de még vacsorára sem fognak harangozni ! Mert 
mi innen kegyelmeteket ki nem bocsátjuk addig, a míg a 
raburaink kiváltását el nem végzik. 

«Nem bocsátjuk! Bizony nem bocsátjuk I» kiáltozákegy 
szívvel és szájjal mind a száz asszonyok, a kik odabenn 
voltak. 

Kiabált az elnök, harsogtak az urak, de mind elnyomta 
azt az asszonyok sivalkodása. A kivüllevő asszonynép pe- 
dig, a ki a bejáratnál leste a kimenetelt, azt vélve, hogy a 
küldötteiket odabenn öldöklik, nekivételkedtek annak a 
gyarló deszkapalánknak, a mi a pajta nyilasát elzárta, egyet 
recscsent, kettőt roppant, azzal bedőlt s a résen keresztül 
tódult be az egész asszonysereg, a mennyi csak befért. 

A túlsó oldalán a pajtának épen olyan deszkafal volt 
felállítva, nagy hiba lett volna, ha másik pillanatban az ott 
összegyülekezett fehérnépek azt is be nem döntötték volna ; 
most aztán mind a két oldalon megtelt az országház asz- 
szonynyal, a mennyi csak befért, a kívülről tódulok a száz 
küldöttet előre tolták, úgy, hogy azok a zöld asztalhoz, az 
urak hátára lettek szorítva, egy-kettő a tolongásból fel- 
ugrott a lóczákra, utoljára Damokosné valami tized- 
magával épen a zöldasztalra jutott fel. 

Lárma pedig vala olyan nagy, hogy senki a maga szavát 
nem hallhatá. 

Jókai: A DamokoBok. 8 

Digitized by VjOOQ IC 



114 

Soha még országgyűlést, mióta a világ áll, ilyen 
«pressió» alatt nem tartottak. 

Szép lett volna feloszlatni a gyűlést, csak lehetett volna. 
De minden követnek a vállára három asszony támaszko- 
dott, ott keUett ülve maradni. 

Végre aztán Damokosné addig integetett a becsődült 
asszonynépnek, mutogatva, hogy ő akar beszélni, a míg 
lassanként elcsendesülének. 

Az első csendességet azonban egy tanácsos úr arra hasz- 
nálá fel, hogy mérgesen protestáljon az erőszak ellen. 

— Micsoda violenczia ez ? 

— Igenis, violenczia, felelt rá Ilka asszony. De igazat ad 
nekünk hozzá ez a gyászfátyol a fejünkön, a mit mi sem 
jókedvünkből viselünk. De bár akkor tették volna az asz- 
szonyok ezt a violencziát, a mikor kegyelmetek elhatároz- 
ták, hogy háborút kezdjenek ! Bár akkor jöttünk volna ide 
protestálni az oktalan vérontás, pusztulás, veszedelem 
ellen, a mi országunkat érte. Egész sor tanácsos úr esküdött 
itt rendre egymás után, hogy ő semmit sem tanácsolt a 
fejedelemnek, mikor az a hadjárathoz készült ; küldték 
volna hát maguk helyett az asszonyaikat, azok majd tud- 
tak volna a fejedelemnek jó tanácsot adni. 

Ez az igazmondás egy kis derültséget keltett az urak 
között is. «Füge egy menyecske !» dörmögék a sza- 
kállukba. 

Azután nagy csendesség között folytatá Damokosné : 

— De nem jöttünk mi ide zűrzavart, háborúságot csi- 
nálni. Nem hányjuk mi szemére sem a diaetának, sem az 
ország tanácsának, sem a fejedelemnek azt, a mi meg- 
történt. Tudjuk, nekik is fáj. Hanem azért jöttünk, hogy a 
megtörtént veszedelem megszüntetését követeljük. A mit 
az ország és a fejedelem elrontott, tegye jóvá az ország és 
a fejedelem; ha elfogatta az urainkat seregestül, váltsa ki 
őket seregestül. 

Eédey Ferencz elnök uram csendesen válaszolt az asz- 
szonyi szónoknak. 

— Hiszen épen azon tanácskozunk, jó asszony, hogy 
hogyan és mi módon ? 

— Minek ide az a nagy tanácskozás ? Itt van a szultán 
körete,, itt a tatár khán követe : le kell a kezeikbe tenni a 
váltságdíjat b azonnal hazaeresztik a fogoly seregünket. 
Minket se kínoznak, aaokat se kínozzák tovább. 

— Igaz az, jó asszony! helyeslé az elnök. De hát a mos- 
tani Ínséges időkben honnan vegyen egy akkora sum- 
mát az ország, mint a mekkorát a khán követel, jó asz- 
szony? 

Damokosné megsokallta már a sok «jó asszony »-t, mert 
neki más titulusa is volt. 

— Hát megmondom, jó ember, hogy honnan vegye az 
ország azt a nagy summát egyszerre. Meg van az, közel 
van, csak meg kell markolni. Ott van a nyolczvanezer 
arany, a mit dicsőült nagyfejedelmünk, Bethlen Gábor 
király az országnak hagyott rendkívüli szükségekre. Itt a 
rendkívüli szükség; ott a nyolczvanezer aranyi Tessék 
approbálni. 

Az urak között élénk mormogás támadt. Ez az asszony 
a fejére talált a szegnek. Tudták az urak maguk is, hogy 
megvan az a pénz. Csakhogy azafejedelemnőládája fene- 
kén van, s nem akadt férfi, a kinek elég erős szive legyen 
erre ráutalni; asszonyi bátorságnak kellett feltámadni, 
mely az első szót kimondja. 

Az indítvány meg volt most már téve, in optima forma. 
Lehetett fölötte tanácskozni, napirendre kitűzés nélkül. 

Nem is lehetett ellenvetést tenni I Ez a pénz az országé. 
Joga van vele rendelkezni. 

Az egyik Ebéni rögtön magáévá tette az indítványt, s 
rövid szóváltások után, a mik inkább csak a formaságok 
megtartása végett emeltettek, kimondhatá az elnök a hatá- 
rozatot, miszerint a rendek a Bethlen Gábor hagyomá- 
nyozta összeget a rab hadsereg kiváltására fordítják. S ez- 
zel a mai gyűlés csakugyan nevezetes lépést tett előre. 

— No már most hugomasszonyok, szálljanak le 

8* 

az asztalról s menjenek haza Isten hírével ! monda az 
elnök. 

— Dehogy megyünk ! viszonzá Ilka asszony. Nincs még 
ezzel vége. Ha egyszer vége lesz, majd kiáltunk mi az 
országgyűlésnek olyan nagy vivátot, hogy reng bele a 
ház, s elmegyünk a magunk jószántából, minden küldés 
nélkül. 

— Hát mi kivánságuk van még? 

— Mi bizony? Hát talán azt gondolják a tekintetes ren- 
dek, hogy azért, mert « hosszú haj, rövid ész», hát mi sem 
látunk tovább az orrunknál? A mióta szegény rab uraink 
távol földön vannak, megtanultuk már a messzelátást. 
Hiszen vak tyúk volna, a ki azt nem látná, hogy a mint 
Lorántfy Zsuzsanna nagyasszonyom megtudja azt, hogy a 
rendek elhatározták a Bethlen Gábor kincsének a kiadatá- 
sát, menten összepakol Fogaras várában, s úgy el-ki- 
kocsikázik széles Magyarországba a pénzzel együtt, hogy 
üthetjük bottal a nyomát. Meg keU azt a pénzt fogni, még 
pedig vasmarokkal. 

— Ebben az asszonyban tizenhárom prókátor veszett el, 
dörmögé az elnök a protonotáriushoz. 

— Meg hét diplomata, toldá hozzá a főjegyző. 

— Hát hogyan gondolja kegyelmed, úrasszonyom ? 

— Megmondom én azt is. Határozzák el a rendek egy- 
úttal az özvegy fejedelemasszony elfogatását is. 

De már erre nagy zúgás támadt az urak között. Ez még 
sem megy. Ez már lehetetlen! Elkezdtek egymás közt 
diákul társalogni, hogy a nők ne értsék. 

((Hoc non pergit ! Hoc non J)ergit!» Ez hangzott leg- 
sűrűbben. 

— Már pedig, akár « pergit », akár nem « pergit », de ura- 
ságtok innen addig el nem « pergit », a míg ezt el nem ha- 
tározza a diaeta : ha holnapután ilyenkorig együtt mara- 
dunk is. 

Ez veszedelmes fenyegetés volt. Ez az asszonyhad bizony 
még kiéhezteti a diaetát. 

Keresztül rontani rajtuk pedig tiszta lehetetlenség. Csak 
a kik odabenn vannak is, rengeteg sokaság, de hát még a 
ki a pajtán kívül áll ! Az egész áttörhetetlen hadsereg I 

Nem volt itten más szabadulás, mint hogy tegye ismét 
Ebéni uram magáévá a veszedelmes indítványt, s abba az- 
után a rendek általános köhögéssel és torokköszörüléssel 
consentiáljanak. Protonotárius uram soha olyan nehezen 
nem concipiált, mint ezúttal, a tollának a szárát félig meg- 
ette, a míg elkészült vele ; akkor meg a rendek nem voltak 
megelégedve a coneeptusával ; de bíz ő maga sem : min- 
denki hozzászólt, az egyik ezt a szót, a másik amazt kívánta 
beleszúrni, ide egy elausulát, oda egy mentális reservátát, 
a « pedig)) helyett « mindazonáltal »-t. Utoljára addig fur- 
tak-faragtak, gyalultak rajta, míg csakugyan nyélbe 
ütötték a határozatot, mely szerint az özvegy fejedelem- 
asszony, rangjához illő tisztességgel, nyájas és kellemes 
módon elfogattassék, s a pénzzel együtt az egybegyűlt 
Eendek elé hozassék és kérdőre vonassék. 

Porzót és pecsétet rá I 

De már most ki vigye fel ezt a fejedelemhez aláírás 
végett ? 

Minden ember eltagadta az ahhoz való tehetségét. Utol- 
jára is Barcsay Ákost megfogták, felemelték, a határozatot 
a kebelébe dugták : el kellett neki fogadni, vagy tetszett, 
vagy sem, a küldetést. 

De hogy kell innen kimenni ? 

Az asszonysereg tömegén keresztül még egy egér sem 
futhatna ki. Azok pedig nem nyitnak utat. 

Nem volt más mód, mint hogy Barcsayt felemelték a 
fejük fölé, s aztáú mint egy hanyattúszó embert a hullá- 
mok tetején, úgy adták kézről-kézre a tenyereiken, a míg 
valahol odakünn a száraz földre jutott. 

A fejedelemnek pedig doktor Eeineckitis ez alatt akkora 
dosis ipecacuanhát adott be, hogy a felől annak még ettől 
az egész planétától is elment a kedve. Azt monda, hogy 
úgy küldjenek hozzá a rendek még ma egy határozatot, 

hogy azt ő vagy olvasatlanul aláírja, vagy valami mást 
cselekszik vele. 

Az elsőbbet tette meg. 

Bele sem tekintett az eléje tett határozatba, csak alá- 
öklözte a nevét. 

Barcsay Ákos mégis czélszerűnek látta, per apices el- 
mondani a fejedelemnek a határozat meritumait. A Bethlen 
Gábor-féle nyolczvanezer aranyról van szó. 

— Bánja a szösz ! 

« Aztán meg a rendek, nagyobb megnyugvás okáért, az 
özvegy fejedelemasszony személyét biztos helyre akarják 
tenni. » 

Azt sem bánta a fejedelem. Miatta most elfoghatják, le 
is nyakazhatják, el is temethetik az egész világot. 

Barcsay Ákos a legjobb sikerrel térhetett vissza az 
országházba, a hol most már út volt a számára nyitva az 
eleven fal között, a mely azonban ismét összezáródott 
utána, mint a Soncha barlangjának a sziklái a szerencsétlen 
kincskereső után. 

Abból a jelenségből, hogy az aláirás ilyen hamar meg- 
történt, mind a rendek, mind az asszonynépek azt az ör- 
vendetes következtetést vonták le, hogy tehát a fejedelem 
is nagyon helyesli ezt az egész modus procedendit. 

Csak Ilka asszonynak maradt meg a gyanúja a lelke 
fenekén. Nem hisz ő már senkinek, a mióta az Apor 
Istvánban olyan keservesen megcsalódott. A milyen szelíd, 
nyugalmas, minden embert jónak hívő teremtés volt addig 
az ideig, abban a pillanatban, a mikor megtudta, hogy a 
szerelmetes férjét a legjobb barátja árulta el, és még milyen 
praktikával : egyet fordult az egész lelke. A gyöngeség 
erővé vált benne, a szelídség haraggá, a hitből kételkedés 
lett, a félelemből vakmerőség. Eddig soha még a vissza- 
feleselő cselédjével sem mert szembeszállni ; most szarvakat 
emelt, hogy a fejedelmet megöklelje vele. 

— Ne örüljetek még asszonyok ! Kiálta onnan az asztal 
tetejéről a zsibongó hadnak. Még hátra van az ebek 

harmínczadja, nem estünk át rajta. Most siessünk ki innen 
sebtén, vissza a szekereinkhez ; de körülfogva tartsuk a 
varat s egész éjjel őrt állassunk ; nehogy a fejedelem előre 
futtassa a kengyelfutóját Fogarasra, s megizenje az öreg 
asszonynak, hogy mit határoztak a rendek, s aztán mire 
a diéta küldöttje megérkezik, már akkor csak hűlt helyét 
találja a fejedelemnőnek, meg a nyolczvanezer aranynak. 

S ez bizonyára nagyon okos észrevétel volt; csakhogy 
már későn jött ! A fejedelem Barcsay Ákos eltávozta után 
mégis utána gondolt annak, hogy mit határoztak a rendek? 
Ennek fele sem tréfa. Azonnal levelet írt az özvegy feje- 
delemnőnek, tudatva vele a veszedelmet, s a kengyelfutó- 
ját felöltöztetve parasztnak, abban a nyomban útnak 
indítá a levéllel ; úgy, hogy annak egy pár órai egérútja 
volt az országgyűlés kiküldötte előtt. 

Mire az asszonyi had körülfogta a várat, már akkor 
messzejárt a kengyelfutó a levéllel : strázsálhattak már 
szegények egész éjjel imette. 

De nemcsak a fejedelemnőhöz küldött izenetet Eákóczy 
Gryörgy, hanem a Kolozsváron levő hadai parancsnokához, 
valamint a gyulafehérvári kapitányhoz, hogy a titokban 
összegyűjtött hadaikkal vonuljanak fel Szamosujvárra. 

(Mert az alatt, a míg a rendek azon tanakodtak, hogyan 
fizessék ki a nyakukon ülő törököt, tatárt aranynyal és 
szép szóval, az alatt Eákóczy György abban fáradozott, 
hogy mint fizesse ki ezt a kegyetlen zsarnokát az ország- 
nak — vassal, üj hadakat gyűjtött, arra kellett neki min- 
den pénz. Nem fösvénységből tagadta ő meg a foglyok ki- 
váltását; hanem a fegyverén esett kudarczért készült 
boszút állni. De ezt nem mondhatta meg a rendeknek, 
mert azok bizonyára ellene lettek volna. Azokat nagyon 
bölcsekké tette az országos pusztulás.) 

Egész csendességben megteltek a Szamosujvárra! szom- 
szédos falvak : Mikola, Boncs, Hesdát, Ördöngős-Füzes a 
fejedelem gyalog és lovas katonáival, benn a várban is 
volt némi helyőrsége, azok között hatszázra menő szász. 

Graudé András kapitánynyal, meg a szász egyetem dara- 
bantjaival; Deés felől pedig közeledőben volt Bethlen 
János és Baresay András a Krakkóban hátrahagyott hely- 
őrséggel, a kiket Eákóczy sógora : Lubomirszky marschall 
«pacifLcando» szabadon bocsátott. Ugy, hogy Szamos- 
újvárt egy valóságos érczgyűrű fogta körül a Eákóczyhoz 
hűnek maradt fegyveres csapatokból addig a keserves 
szempillantásig, a midőn az országgyűlés kiküldötte vissza- 
kerül azzal a leverő hirrel, hogy mire ő f ogarasra egész pa- 
rádéval beczafatolt, akkorra már az öreg fejedelemnő hopp 
hirével hegyen- völgyön túl járt; azóta odakinn van Ma- 
gyarországon, sárospataki várában. És igy a nyolczvanezer 
aranyat bizony elvitte a « patak. » 

A diéta erre az értesülésre fülét fejét elereszté s nem 
tudta, hogy most már szegy enkendj ék- e, vagy ungorkodjék. 

Annál hangosabban tört ki a zendülés az asszonynép 
közt. Fennhangon szidták, mocskolták a fejedelmet, a vár 
ablakai alá gyülekezve, s ne mutatta légyen egy fejedelmi 
darabont magát a vár kapuin kivül, mert annak bizony 
kikefélték a mundérját kefe nélkül. 

Damokos Tamásné erre a rossz hirre kétségbeesetten 
rohant be Szamosujvárra s berontott egyenesen a szultán 
tihájához, Akmet béghez. 

A lábaihoz veté magát, a kezeit csókolta. 

— Oh uram : kegyelmes uram ! Légy hozzám irgalom- 
mal. Én vagyok a szerencsétlen Damokos Tamásnak a 
hitvese, özvegy asszony, a kinek az ura még él. 

— Ahá! Te vagy az a kaczki menyecske, a ki Apor 
István uramhoz levelet irtál, hogy csak hagyja az uradat 
ott veszni a tatár rabságban. 

— Csak finta volt tőlem az a levél : a szorultság dik- 
tálta. 

— Tudom, tudom, jó asszony. Elpanaszolta azt már 
nekem azóta Apor István uram maga. Értem már a dpl- 
gol. Nekem volt szánva a finta, s rá is mentem a lépre. 
Elfogadtam a váltságdijat. No hát mi lett a váltságdíjból? 

— rá bíztam, hogy vigye el Tatárországba s a moldvai 
határon megtámadták a rablók, elvették tőle a pénzt. 

— Máskor a rablókra bizd az uradnak a váltságát, azok 
hamarább kézhez adják. Én pedig uradat kihozattam 
Ferekopba. A gazdája is vele jött, s az dühös lesz, ha a 
mondott időre meg nem érkezett az urad váltságdija. Nem 
tudom, mit csinál vele haragjában. 

— Oh hisz épen azért vagyok kétségbeesve. Se éjjel, se 
nappal nincs nyugodalmam. Az ital nem megy le a torko- 
mon, a nagy keserűségtől, s a falatomat a porba keverem 
meg, mikor a jó uramra emlékezem. Azért zúdítottam fel 
azt a sok asszonynépet, hogy jöjjünk egyesülten fel a dié- 
tára. Nem tudtam mást kigondolni nagy rettegésemben, 
mint hogy az országtól kérjek segedelmet. 

— Azt nagyon jól tetted. Egészen helyes volt. Hallot- 
tam a hírét. Derék asszonyság vagy. Hát aztán mi történt? 

— Most jött vissza a diéta követe a rettenetes hírrel, 
hogy a mit az ország váltságdíjnak határozott a rab ma- 
gyarokért, az országnak testált nyolczvanezer aranyat el- 
vitte magával a vén fejedelemasszony. Előre futtatá a 
fejedelem a kengyelfutóját Fogarasba hozzá, hogy elmene- 
küljön a sok pénzzel, a mi uraink váltságdíjával! Oh uram! 
könyörülj rajtunk nyomorultakon : szegényeken. 

— Oh, dehogy vagytok ti nyomorultak, dehogy vagytok 
ti szegények, erdélyi asszonyok. Több kincsetek van ti 
nektek, mint a világ akármi asszonyának. 

— Nincs, uram, bizony nincsen, hidd el ; ha minden 
ékességet a testünkről kótyavetyére dobunk is, csak egy 
tízedrészét sem tudjuk mi előteremteni az elcsizelt nagy 
pénznek. 

— Nem ott van a ti kincsetek, asszony ; hanem a ti 
pergő-forgó nyelvetekben : soha én a szultán mamelukjait 
nem láttam ugy hadakozni szablyával, dzsiriddel, mint a 
hogy a magyar menyecskék tudnak hadakozni az ő szájuk 
éles fegyvejrével. Ebben vagyon a ti hatalmatok. Gyakorol- 
játok, a hogy elkezdtétek. Bontsatok rajta azokra a kaka- 

sokra, a kik tojásokon ülnek, a mikből tettek helyett 
szavak kelnek ki. Ha ők kotkodácsolnak, ti kukorítsatok ! 
Mert bizony mondom néktek, hogy ha annyi pénzt össze- 
hordtok is, hogy Szamost lehet vele rekeszteni, azért a ti 
rab uraitokat a szultán ki nem adja; hanem ha az ő paran- 
csolatjának engedelmeskedtek; ha ezt a lázadó fejedelmet 
leteszitek, elkergetitek; választatok helyébe magatok közül 
egy emberséges embert, akinek a szultán fejedelemsüveget, 
zászlót, athnamét küldhet : akkor mind valamennyi rab- 
magyart, urat és szegényt szabadon bocsát és haza ereszt 
a felséges szultán ingyen váltság nélkül. Ha pedig ezt nem 
teszitek; ha ezt a hitszegő, lázadó, kevély-kutya fejedel- 
meteket el nem kergetitek, hanem hozzá ragaszkodtok, 
bizony fogadom, hogy a tatár khán mind valamennyi fogoly 
magyaroknak orrát, fülét levagdaltatja. 

Ilka asszony nem várt többet. Eohant ki a bég szállásá- 
ról az utczára s elmondá lihegő szóval az ott kinn vára- 
kozó asszonyi sokaságnak, hogy micsoda szörnyű vigasz- 
talást hallott tőle. Orrát, fülét levagdalják a raboknak. 

De inkább mind a négy lába eltörjön a fejedelmi 
széknek. 

Ezt nem veszik az asszonyok olyan könnyen. 

Mentek nagy zsivajjal vissza a várhoz, az országgyű- 
léshez. 

A pajtának a két nyitott oldalát ezúttal már vastag 
gerendákkal rekesztették el a rendek, okulva a minapi 
tapasztalaton, nehogy még egyszer rájuk döntsék a falat 
az asszonyok : most már csak egy kis ajtón lehetett be- 
lépni a gyűlésterembe s azt fegyveres darabontok őriz- 
ték. De többet ért minden erösködésnél a két Kemény 
fiaknak a bölcsessége, a kik eléje jöttek az asszonyi kül- 
döttségnek, a mely nőttön növekedett az országházig érve. 
Valamennyinek az arcza piros volt már a haragtól s a 
kontya félrecsapva. Ilka asszonynak a szemei ugy szikráz- 
tak, mint egy furiáé. Arra a kérdésére Kemény Simonnak, 
hogy mi a kívánságuk megint? csak annyit mondtak: 

^egyszerre húszan) hogy rá akarjuk gyújtani az országhá- 
zat a rendekre. 

— No no, asszonyaim! Hátha megalkudnánk? 

— De üszköt vetünk ugyan ennek a bódénak, ha csak . . . 

— Ha csak ? 

— Ha csak rögtön le nem teszi a diéta ezt a hitszegő 
fejedelmet. 

— Mindjárt megértjük egymást. Hiszen a rendek is 
épen abban fáradnak odabenn. Higyjék el kegyelmetek, 
drága asszonyságok, hogy odabenn még forróbb az «aér», 
mint idekinn. A szultán és a tatár khán kegyetlenül be- 
fűtötték a rendeknek. Épen most olvassa fel a protonotá- 
rius a leveleiket, a mikben kegyetlen fenyetőzéssel köve- 
telik Kákóczy György letevését, száműzetését. 

— Hát min tanakodnak még akkor a bölcsek ? heveske- 
dék Ilka asszony. Miben válogatnak ? Ha két félelem kö- 
zött van a választásuk, csak megmondja nekik talán a 
fogvaczogásuk, hogy melyik a nagyobb ? A melyiktől job- 
ban rázza az embert a hideg ! A fejedelemtől kell-e jobban 
félni, vagy a szultántól. Gonosz betegség ez ! Az urakat 
még csak a hideg rázza, de már mink a forró lázban va- 
gyunk, s nem ismerünk se Istent, se urat ! Ha el nem kergeti 
az országgyűlés a fejedelmet, felgyújtjuk az országházat. 

— De azt bizony ne tegyék kegyelmetek, a míg Bánflfy 
Dénes uram vissza nem jön a várból. 

— Hát mi dolga ott ? 

— Lne f elvivé a rendek kérelmét a fejedelemhez, hogy 
mondjon le önként a fejedelemségről. 

— Mit, kérelem neki? Mit instáncziáznak? Ha a szám- 
adó juhászom széthagyja zavarni a farkasoktól a juh- 
nyájamat, maga hibájábul: nem kérem, hogy menjen; 
kergetem botszóval. Hát annyi ezernyi magyar vitéz nem 
több a birkánál ? 

— De a fejedelem is több ám a számadó juhásznál. 

— No és ha azt mondja válaszul a rendeknek, hogy 
•eb ura a fakó !» akkor mit lesznek teendők ? 

— Hát az majd megválik. De most nagyon kérem kegyel- 
meteket, hogy a saját magunk, és az egész ország érdeké- 
ben ne rontsanak be az országgyűlésbe; hanem maradja- 
nak kívül. Nehogy majd egy másik országgyűlés azt mond- 
hassa, hogy ennek a mostaninak a határozata pressio alatt 
hozatott, confusio volt benne, rend és forma ellen történt 
s ennélfogva érvénytelen. Sőt tartsák kegyelmetek magu- 
kat távol és csendesen ; hogy rájuk ne foghassák a beavat- 
kozást. Én bizony mondom kegyelmeteknek, hogy a mai 
szent napon Eákóczy György elmegy a fejedelmi székről. 
Vagy önként megy, vagy elmenettetik ; de ezzel a mai 
nappal együtt ő is leáldozik. Erre a hitemet kötöm le. 
S hogy szavam igaz lesz, arra zálogul odaadom kegyel- 
mednek Damokos Tamásné asszonyom az édes kedves 
kardomat az oldalamról; tartsa azt estig magánál, kösse 
fel a saját derekára, s ha hazugságban maradok, soha se 
adja vissza: rókafarkat viseljek az övemen kard helyett. 

Ez a tréfásan komoly beszéd úgy, a hogy lecsillapítá az 
asszonyokat; de még alkalmasabb volt a felgerjedt indu- 
latoknak más fordulatot adni az a hir, a mit gyors futa- 
modással hoztak a városból a hátramaradtak: « lovas 
katonaság közelít nagy számmal Ordöngös-Füzes felől ! » 

S azzal egy időben a toronyban felállított őrök kiálto- 
zák, hogy a hezdáti utón nagy porfellegek mutatkoznak, a 
mikből számos dárdák hegyei villognak elő. 

A fejedelem katonaságot hoz az országgyűlés ellen ! 

«No most hát felkötöm a Kemény Simon uram zálogba- 
hagyott kardját! Mutassuk meg asszonyok, mit tudunk ?» 

S ezt mondva Ilka asszony, valósággal felköté a kardot 
a karcsú derekára s hamarosan parancsokat osztott, a mik 
nyomban végre is hajtódtak. Egyfelől a szamosujvári 
utczákat, másfelől a Szamoson átvezető hidat úgy eltorla- 
szolták egymásnak fordított szekerekkel, hogy azokan se 
gyalog, se lovas had tréfásan át nem törhet. A Szamos 
hídjáról pedig felszedték a padlókat. (Tudva levő dolog^ 
hogy a Kolozsvárról Deésre vezető országút olyan elmé- 

sen van fundálva, hogy az utbaeső Szamosujvárt nem 
érinti, hanem a Szamos túlsó partján halad el : ide csak 
hidon lehet bejönni. Armeniopolis lakosai nem szerették a 
keresztülutazó katonákat !) 

Damokos Tamásné úgy kommandérozott, mint egy 
generális, s egész stratégiai éleslátással rekeszie el min- 
den bejáratot a vár és országgyűlés épülete felé. 

Igaza volt. Ha az asszonyoknak nem szabad pressiót 
gyakorolni az országgyűlésre, hát akkor a katonáknak se 
legyen szabad. 

Bánffy Dénes ez alatt visszaérkezett a várból a fejede- 
lem válaszával. Eákóczy György nem mond le a trónról a 
szultán fenyegetésére, hanem daczol vele, s kész fegyveres 
erővel megvédeni az országát és trónját a török hatalom 
ellen. 

Ez a kemény makacsság, a megtörtént nagy veszedelem 
után s a fenyegető még nagyobbal szemben, végső elkese- 
redésbe hozta a rendeket. A mint a visszatérő küldött ki- 
mondta, hogy Eákóczy György nem lép le, egy szívvel és 
szájjal kiáltanak fel valamennyien : «no hát letétetik !» 

Nem fázott már senki. Náluk is bekövetkezett a láznak 
az a foka, a mikor a vér a fejnek tódul. 

A zaj lecsillapultával az elnök Ehédey Ferencz kimondá, 
nyugodt, elhatározott magatartással, hogy az egybegyűlt 
erdélyi rendek a törvényesen megválasztott fejedelmet 
ismét törvényesen leteszik trónjáról. 

Az első felindulás zaja olyan nagy volt, hogy azt meg 
kellett hallani a nyitott pajtaoldalokon keresztül nemcsak a 
kivül álló sokaságnak, hanem magának a fejedelemnek is 
odafenn a várban. Látni lehetett az alakját többször az 
országgyűlési pajta felé néző ablakban, a mint összefont 
karokkal merően odaállt ; sápadt arcza, kőmerev szemei, 
beharapott ajkai elárulták, hogy miben szenved most. 
Gyíílölnie kell azt a népet, a melyet kénytelen szeretni. 
Nem veszi észre, hogy fenyegetik ököllel az özvegy asszo- 
nyok odalenn, nem veszi észre, hogy egy dühös msenade 

felmarkol egy csomó porondot s feléje hajítja. Egy nigy 
szál árboczfa van az országház elé plántálva, azon lobog- 
tat a szél két zászlót, az egyiken Erdély czímere, a másikon 
a Rákóczy családé. Ezeket a zászlókat bámulja mereven. 

Azután a harsogó lármára mély csend következik. 

Mi történik odabenn ? kérdezi mindenki. A szó elhal az 
ajkakon. 

Az történik e nagy csendességben, hogy az országgyű- 
lés főjegyzője a rendek határozatát szerkeszti irásba ; a 
holott renddel elösoroltatnak azok a súlyos indító okok, 
a mik Eákóczy Györgyöt megéretté teszik fejedelmi süve- 
gének elvesztésére. 

A mély csendesség tart még akkor is, midőn a főjegyző 
felolvassa a súlyos határozatot. Egy hang sem szól ellent. 
Mindenki belenyugszik, némán, méltóságteljesen : egész 
érzetével a cselekedet fontosságának. 

De a fejedelmi trón egy perczig sem maradhat üresen. 
Választani kell mást! Ki legyen a fejedelem. 

üj rivallás támad ! Ismét oly általános, mint az eléb- 
beni ; de ez már nem a harag hangját, inkább az örömét, 
a lelkesedését hirdeti a levegőknek. 

Mi történik ott most ? Kérdezi a sokaság. 

Mi történik ott most ? kérdi az a márványarcz fenn a 
várablakban. 

Az történik, hogy új fejedelmet választanak. 

Ki legyen ? Az a kérdés. 

Barcsay Ákos felugrik a pad tetejére s elkiáltja magát: 
« éljen Rhédey Ferencz, Erdély fejedelme !» 

Az a nagy rivallás ezt a « vivát »-ot sokszorozza. 

A derék főúr váltig szabadkozik, hogy ő nem arravaló; 
nincs neki se kedve, se tehetsége hozzá, hogy ő öreg em- 
ber, lovon sem ülhet már, csatákat intézni, sereget vezetni 
soha se volt kenyere ! nem hagyják szóhoz jutni, a kar- 
székével együtt felemelgetik a levegőbe, utoljára meg- 
haragszik, nagyot sújt a buzogányával a zöld asztalra s 
kivívja, hogy legalább mint elnököt hallgassák ki. 

— Tekintetes rendek ! Hát ne válasszunk úgy fejedel- 
met, a hogy a kozákok választják a Kosevoi Attamánju- 
kat : a kik addig czibálják a megválasztott üstökét, s ütik 
agyba-főbe, a mig kötélnek áll s elfogadja a fejedelmi 
süveget; hanem válaszszunk rend és törvényes szokás 
szerint, candidatura s titkos szavazás mellett, megtartva, 
hogy a canditatióban az ország mind a négy bevett vallása 
repraesentálva legyen. 

Ebbe csakugyan bele kellett nyugodni. S akkor aztán 
megalakult a candidáló bizottság és a scrutinium. Barcsay 
Ákos is belekerült a jelöltségbe ; de ö maga kért minden 
embert, hogy ő rá ne szavazzanak. 

Ez alatt ismét csendességnek nevezhető időköz támad. 

Mi történik ott benn ? 

Egyszer csak megjön rá a felelet. Az árboczon lengő 
zászlók egyike elkezd alá szállni, és Eákóczy György 
onnan a várablakból láthatja, hogy hull alá a czimeres 
zászlója Erdély lobogója mellől : le a porba. 

Most már tudta mindenki, mi történt. 

A lehulló zászlót frenetikus « vivát » ordítással űdvözlé 
az asszonyok serege : ezer meg ezer kéz fordult mutató 
ujjával a fejedelem felé, kinek az arcza ettől a látványtól 
olyan sápadt lett, mint egy sírból feltámadt halotté. 

Perez múlva eltűnt az ablakból. 

De kevés vártatva dobpörgés, trombítarecsegés hangzott 
a várudvaron. A kapuk megnyíltak, s a fejedelmi várőrség 
zárt hadirendben nyomult ki a térre, elől Gaudi szász 
dárdásai, utánuk a lovasság, s azoknak a közepette a feje- 
delem maga lóháton, — kivont karddal. 

Mit akar azzal a kivont karddal ? 

Szét akarja verni az országgyűlést, a mely öt letette. 

Nem volna nagy munka azt a csoport urat onnan a paj- 
tából a palánkon keresztülugratni, s a trónról elűző hatá- 
rozatot visszakergetni a kalamárisba. 

Hanem közbeesik négyezer kétségbeesett asszony hada. 
Az nem ereszti a fegyveres hadat az országházig. 

Mint egy mozdulatlan sáncz, úgy fogják körül az ország- 
házat, vállat vállnak szorítva, s szítokkal, gúnynyal fogad- 
ják a fejedelmet, ki lovasai élén rést keres az ország- 
házhoz. 

— Minket öless előbb halomra I kiált Damokosné, oda- 
vetve magát vakmerően a fejedelem paripája elé. Tapos- 
tass el a lovasaiddal. Ha az urainkat elvesztetted, veszíts 
el bennünket is. Otthon vannak az árváink, azokat is 
ölesd rakásra, hogy ne maradjon, a ki megátkozzon. Sújts 
ide azzal a karddal ! Ellenséget nem tudtál vele verni : 
verd hát a magad népét vele. A hol fegyverre, férfira ta- 
láltál, hüvelybe taszítád, elfutottál vele : most diadalmas- 
kodhatsz I Látod : asszonynép van itt és fegyvertelen. — 
Vágjad fejedelem ! 

Eákóczy György a fogait csikorgatta dühében, s szemé- 
ből könyet facsart ki a szégyen. Hüvelyébe taszítá a 
kardját. 

Nem lehet asszonyok ellen harozolni. 

— Eh miti kiált egy daczos hang a fejedelem kíséreté- 
ből. Korbács kell ezeknek, meg seprű, nem kard ; küldje 
csak nagyságod a szász darabontokat ellenük vizes kö- 
téllel, fogadom, hogy utat nyitnak ! 

nka asszony Apor István szavát véli megismerni a go- 
romba tanácsadóéban s erre elfutja a méreg. Most már ő 
ránt kardot : ott van az oldalán a Kemény Simon szab- 
lyája. 

— No ha te mi ránk korbácscsal akarsz jönni, mi foga- 
dunk téged doronggal: úgy készülj. Tépjétek szét asszo- 
nyok azt a kerítést ! 

Az országház pajtáját a szabad tértől egy hevenyészett 
kerítés zárta el, keresztberótt fenyőfadorongokból. Egy 
perez alatt szét lett bontva a kerítés, s a hány dorong, 
annyi asszony kezében kalimpált a levegőben. 

Jöjjenek hát azok a szász universítás darabontjai 
a korbácsaikkal I Jertek zöld angyalok : kék angyalok 
lesztek! 

Eövid időn úgy járt Eákóczy György, hogy az ő serege 
volt megtámadva a fenyegetőző asszonynépektől. 

A felrendelt hadak pedig se Szamosujvár felől, se a 
hesdáti útról nem jöhettek át a szekérsánczok és a fel- 
szedett hid miatt, hogy együttes megjelenésükkel véget 
vessenek ennek a kellemetlen patáliának. A vakmerő asz- 
szonynép belekapaszkodott a lovasok zablyáiba, s elfog- 
dosta a lándzsások czuczáit. Ördögök voltak velük, nem 
féltek azok senkitől. 

Ez alatt pedig odabenn a pajtában folyt csendesen a 
fejedelemválasztás. A scrutinium-bizottság számlálta a 
szavazatokat. A túlnyomó többség Ehédey Ferenczre adta 
a szavát. Barcsay Ákos kapott nyolczat, a lutheránus jelölt 
egyet, az unitárius szintén egyet. 

E válságos pillanatban trombitaszó hangzott Szamos- 
ujvár felől, de ebben Eákóczy nem a maga kornétásáéra 
ismert, mert az török sipnak hangja volt. Akmet bég jött 
lóháton teljes parádéban a város felől; mellén kiterítve a 
szultán fermánja pergamenen, előtte egy lovas csausz, a 
lófarkas boncsokkal, meg egy piros ruhás, rézsisakos sza- 
rácsi a török sippal. Oda igyekezett a válság színhelyére. 
Csak harmad magával jött, de azzal a magabiztával, hogy 
előtte fegyveres és fegyvertelen népek bizony utat nyit- 
nak; mert ő a földi fejedelmek leghatalmasabbikának sze- 
mélyét képviseli. 

Nem is igen tekingetett se ide, se oda ; nem nézte, ki 
marad el mellette jobbról, ki balról ? Asszonyok ? Fegy- 
veres vitézek ? Csőcselék, szemét ! mi gondja rá? Mereven 
nézett maga elé, mint a hal. 

A czivakodó táborok pedig engedelmesen utat nyitottak 
a trombitafuvó és boncsokvivő lovasai előtt. 

Mikor Akmet bég Eákóczy György elé ért, azt meglátta 
s ott megállítá a lovát ; de nem szemközt fordulva, hanem 
csak úgy oldalvást, mintha a fejedelmet csak félvállról 
venné. Ott jobbról a trombitás, balról a boncsokos egy 
lófej jel hátrább maradva, mellé sorakozának s erre a 

trombitás három czifra rivallást bocsátott el a török 
sípjából. Az azt jelenté, hogy hallgassatok! 

A helyreállt csendben aztán így szólt Akmet bég : 
« Becsületes magyarok, fegyveres vitézek, Messiást hivő 
három nemzet ! Én Akmet Ben Ehalil bég, a magas Kapa 
tihajája, adom tudtára mindeneknek e mai napon ezeket. 
Az én uram, a felséges török szultán, (kinek árnyékát 
Allah terjeszsze ki a négy világ sarkáig !) parancsolja ti 
nektek, alázatos jobbágyaínak, hogy a kit a ti rendeitek 
mai napon az ő legmagasabb parancsolatjára a fejedelmi 
székből letettek, a lázadó, hitszegő és nagyravágyó Eá- 
kóczy Györgyöt se pártolni, se követni többé ugyan ne 
próbáljátok, hanem a kit az erdélyi három nemzet a meg- 
rögzött főrendek, vagy egyéb nemzetbeli urak és úrfiak 
közül fejedelemnek megválaszt, hogy az ország szegény 
népének oltalmazására legyen : annak bizony engedelmes- 
kedjetek. Mert íme megparancsolá a felséges nagy úr, 
(kinek nevét Allah megdicsőítse) a budai Ali basa fővezér- 
nek, az ő magyarországi kormányzójának, hogy azonnal 
minden hadaival meginduljon Erdélyország felé és hozza 
el a zászlót, a fejedelmi botot és az athnamét a megválasz- 
tott új fejedelemnek. Hasonlatosképen megparancsolá a 
fölséges krimiai khánnak, a Mehemed Ghirainak, hogy a 
Kemény János vezér alatt bolondul fogságra jutott szegény 
rabokat mind szabadon bocsátaná s őket hazakisértetné 
legkisebb sarczolás nélkül. Ha pedig az ország a maga ve- 
szedelmét kívánná s ragaszkodnék ama gonosztevőhöz, a 
ki a magas Kapu méltóságos parancsolatjára mai napon a 
fejedelmi székből letevődött : megparancsolta a felséges 
szultán (áldassék minden jó népek által és rettegtessék 
minden gonoszak által az ő neve) a budai Ali basa fő- 
vezérnek (kinek Allah méltóságát nevelje !), hogy minden 
zászlóival, a mik örökké győzhetetlenek, az egész spahik 
és janicsárok válogatott seregeível, az egri és esztergomi 
hatalmas basákkal, számtalan ágyúkkal Erdélybe be- 
rohanjon, a népet a lovak lábai alá gázoltassa; az orszá- 

got végtől végig elpusztítsa, a felséges tatár khán is (kinek 
nemzetségét Allah szaporítsa meg), ne csak hogy szabadon 
ne bocsássa a rabokat, de sőt mégegyszer annyit hurczol- 
jon el rabszolgául Erdélyből : haneha a magas Kapu mél- 
tóságos parancsolatja ellen ti erdélyi három nemzet szar- 
vakat emelnétek. Hallottátok szavaim, a mik mind igazak. 
Mondám a Zilkadi havának utolsó napján, a szentséges 
Mohammed Musztafa ezerhetvenedik esztendejében. Gon- 
doljátok meg, hogy okosat tegyetek-e, avagy bolondot. » 

Erre ismét hármat fúvatott a török síppal s visszafor- 
dítá a lovát. 

És Eákóczy Györgynek látnia kellett, hogy tódul az ő 
saját nemzetének asszonynépe ahhoz a hitvány szolgához, 
a ki a szultán cselédjeinek rangjában következik, hogy 
csókolják annak a kezeit, a kaftánja szélét, még a kengyel- 
vasát is : leterítik eléje a zekéiket, hogy azokon léphessen 
végig, s áldást zengedeznek felé ; míg őt szidalmakkal te- 
tézik, átkozzák s tele marokkal szórják felé a port. 

Az a tengermélységű keserv, a mi a szivét e látványra 
eltölté, egyszerre meggyógyította a testét. 

Nem volt már halavány, tűzlángban égett az arcza. 
Szemei fehéréből elmúlt a kóros sárgaság, vér futotta 
azokat el : minden ereiben elkezdett a vér egészséges lükte- 
tésbe kerülni. Nem sírt! Kevélyen felemelte a fejét és ka- 
czagott. S azt kiáltá a fegyvereseinek : «no hát, lássuk azt 
a budai basát ! A ki törököt akar ütni : jöhet velem !» 

Ez a szó gyújtott. 

Az impertinens hang, a dölyfös modor, a mit a török 
követ használt előttük, dühvel tölte el a harczosok szivét. 
Annak nem fojthatták azt a torkára, mert a követ személye 
szent. Az asszonyokon nem állhattak boszut, mert az gyá- 
vaság volna; az országgyűlés rendéit nem verhették széj- 
jel, mert az zsarnokság volna : a fejedelem megmutatta 
nekik, hogy hol keressék a koszorúikat s ezzel bizonyítá 
be, hogy mégis csak ő az igazi fejedelem. Ha hibái vannak 
is: fejedelmi hibák! 

Minden csapatja egy lélekkel kiálta neki vivátot s azt 
monda, vele megy a pokol ellen is. 

Rendelkezett, hogy a szekérsánczokat hányják széjjel, s 
a hidat állitsák helyre. 

A míg ez megtörtént, heküldé a rendekhez Mikes 
Mihály kanczellárját azzal az izenettel, hogy csak határoz- 
zanak tetszésük szerint, nem akadályozza őket semmi- 
ben, válaszszanak, ha tetszik, új fejedelmet : ő most a ren- 
deknek békét hagy és másfelé fordítja haragját. 

A szekérsánczot maguk az asszonyok önként elbontot- 
ták, a mint azt megtudták, hogy Rákóczy György seregé- 
vel együtt el akar vonulni. 

Mikor a híd helyre volt állítva s Rákóczy György a lo- 
vasai élén átlovagolt rajta, visszatekintett az elhagyott 
vár felé. Akkor húzták fel az új fejedelmi zászlót az 
országház előtti árboczfa hegyére. 

Rákóczy György ráismert a czímerre ; a kétfarkú orosz- 
lán, koronával a homlokán, karddal a markában : ez a 
Rhédeyek czímere. 

A jó Rhédey Ferencznek a fia, János, épen hadsegéde 
volt Rákóczy Györgynek, a testőr dragonyosok had- 
nagya. 

— Ej ha, édes öcsém, monda Rákóczy a mellette lo- 
vagló Rhédey Jánosnak. Úgy látom arról a zászlóról, hogy 
a rendek a te édes apádat választották meg helyembe feje- 
delemnek. — No ezt nem nagy fáradságomba fog kerülni 
onnan elkergetnem, ha visszatérek. 

— Magam is azt hiszem, feleié Rhédey János ; s aztán a 
vitéz urak közt nagyon derült hangulat támadt erre a 
hírre. Jobb tréfát nem lehetett volna kigondolni, mint azt, 
hogy a derék, jámbor, senkinek soha nem vétett Rhédey 
Ferenczet válaszsza meg Erdély fejedelmének. 

Erről többet nem is beszéltek. Passiójáték, semmi más 
ez. Hadd játszszák, a kiket mulattat. 

Rákóczy György összeszedte a hadait, megnyitotta pén- 
zes ládáját. Rabokat kiváltani nem volt pénze, uj zsoldo- 

sokat fogadni volt. Haller Gáborra, Bethlen Jánosra bízta 
az alvezéri tisztséget. 

Azzal egyenesen Jenő felé indult, a hol üjlaky László 
várkapitány, Diószegi Kristóf lovassági hadnagy, aző hivei 
védték a várat a nagy sereggel megérkezett budai fővezér 
Ali basa ellen. 

A Maros partján megütközött Eákóczy György a török 
fővezérrel, s úgy pozdorjává törte az egész ozmán sereget, 
a hogy már régóta nem volt a félhold fegyvere megalázva 
a magyar földön : felét a török hadnak belekergette a Ma- 
rosba, a ki oda nem fúlt, csak az menekült meg. A fővezér 
maga egy csónakon szabadult ki a mészárlásból ; de el- 
esett az egri basa, meg az esztergomi bég ; s ott veszett a 
török ármádia minden zászlója, lófarka, ágyuja, pod- 



Olyan volt ez, mint mikor a feldühített oroszlán kisza- 
badul a ketreczéből s a gyilkos boszantói közé veti magát. 

Agy a- feje törötten került haza az a sereg, a melynek 
Erdélyt a lovak patkói alá kellett volna gázolnia.. 

Hanem hát mindez nem sokat használ a szegény Da- 
mokos Tamásnak ! Meg az ő rabtársainak. 



A SZERELEM BOSZUJA. 

Buzdurgán murza ez alatt hiába leste-várta Perekop- 
ban, hogy mikor érkezik meg a Damokos Tamás váltság- 
dija? 

A szultán tihajájának a leveléből világosan megértette, 
hogy azonnal hozza ki az uri foglyot flÓrkapuw-ba ; a hogy 
a tatárok hívják Perekopot, (Arany kapu) mert a váltság- 
díjjal jönnek már Erdélyből. Ö tehát egész kényelemmel 
oda utazott. A kedvencz kadináját is magával vitte, s asz- 
szonynyal utazván, elég lassan haladhatott. De meg az 
. emberség is azt kívánta, hogy a foglyot nagyon meg ne 

hajtsa ; mert annak nem könnyű lánozczal a lábán gyalo- 
golni : azt pedig, hogy egy foglyot szekéren szállítsanak, 
no ily bolondot még nem hallott senki. Hanem az meg 
volt engedve a rabnak, hogy annak a szekérnek a sarag- 
lyájába kapaszkodjék, a melyen Kalme utazott. így aztán 
lopva juttatott neki Kalme egy-egy falatot a szultán- 
kenyérből Buzdurgan uram minden szemfüleskedése mel- 
lett is. 

A murza nem is hitt egyebet, mint hogy a mikorra ő 
megérkezik a záptenger szorosához, már akkor ott vár a 
Damokosné küldöttje a pénzzel. Nagyon megorrolt, mikor 
nem talált ott senkit ! Még neki kell ott várni a kutyafülű 
gyaurra ! 

Perekopot pedig nem azért hiják Arán kapunak, 
mintha volna rajta valami aranyos. Czudar, piszkos, 
ronda fészek az egész : jobb felül a holt tenger mellette, 
bal felül a záptenger. Az egyiknek a partján tengeri sót 
párolnak, a másikból tőzeget vágnak. Béka, sáska, ojtott 
szúnyog, repülő poloska annyi van, a mennyi csak kell. 
A levegő dögleletes, a víz émelyítő, a nap sem süt istene- 
sen, mindig köd ül előtte. 

Az egyedüli úrnak való lakás a vár ; abban van elég 
üres szoba. 

Buzdurgan murza oda kvártélyozta be magát, a mi már 
csak azért is szükséges volt, mert itt az ajtókat be lehet 
zárni lakattal. Egy szobából csinált háremet, abba be- 
zárta Kaimét, a másikból tömlöczöt, abba elcsukta Damo- 
kos Tamást. — A kulcsokat aztán az övébe dugta, s unal- 
mában elment a kávéházba csibukozni, meg a tenger- 
parton a sóaszaló medenczéket végiglépni, aztán meg a 
moschéeba a keringelő dervisekben gyönyörködni. Negye- 
dik mulatságot, akárhogy kereste, nem tudott kitalálni. 

Mikor már nagyon sok nap elmúlt, azt monda egyszer 
Damokos Tamásnak a murza, mikor felnyitá a zárkáját, 
hogy a mindennapi piláfot beadja neki egy fatálon. 

— Hallod-e te Tamás a Damokosok között; aztgondo. 

lod-e te, hogy én nekem valami nagy gyönyörűség itten 
mindennap elnéznem, hogy hány csetver sót sepernek 
össze a záptenger partján ? hogy hány legyet kapnak el a 
kutyák, a kik a kávéház elejét körülülik ? meg hogy hányat 
fordulnak egy óra alatt a keringelő dervisek? 

— Magamnak sincs jobb mulatságom : felelt rá Tamás. 

— Neked ! Dagadj meg ! Te rab vagy, abban kell meg- 
nyugodnod, a miben meg vagy. De nekem senki sem pa- 
rancsolja, hogy én itt a számbarepkedő szúnyogokat köp- 
ködjem, s a büdös víztől az orromat fintorgassam, mikor 
így is elég pisze. Az a te váltságdijad csak nem jön. 

— Magam is eleget aggódom miatta, hogy miért nem jön. 

— Én azt mondom, azért nem jön, mert nem küldik. 

— A felől bizonyos lehetsz uram, hogy a feleségem 
azonnal elküldte a pénzt, a mint megtudta, hogy te elfo- 
gadod. 

— Én pedig azt mondom neked, hogy a te feleséged 
egy Jiagy • • • • (Itt egy olyan szót használt a murza, a mit 
nem szokás papirosra leírni.) 

Erre Damokos Tamás úgy teremtette neki a fejéhez az 
egész tálat piláfostul együtt, hogy a murzának a szeme, 
szája tele lett faggyus riskásával. 

— Ne volna csak kétezer aranyam a bőrödben, hogy 
összetörnélek most ! Agyarkodék a murza, letörölgetve po- 
fájáról az ételmaradványokat. — Veszett bolond ! Most 
már az a büntetésed, hogy nem kapsz más ételt. Feleheted 
a földről, a mit hozzám vágtál ! — Hanem aztán, ha itt 
találsz veszni a nyakamon : akkor lesz még majd neked 
drága ez a piláf I 

Ezzel a fenyegetéssel kiment a zárkából a murza s rá- 
lakatolta az ajtót Tamásra. Azután átment a háremébe, 
felhordatta a maga lakomáját, s annak az elköltése köz- 
ben elpanaszlá Kaiménak, hogy hogyan járt Tamással. 

Kalme nevetett rajta. 

— De hát minek is mondtad neki azt, hogy a fele- 
sége «az?» 

— Hát mert az ! 

— Mért gondolod ? 

— Nem gondolom, hanem tudom. Megírta nekem a le- 
velében Akmet bég, hogy ugyan siessek elfogadni a kí- 
nált kétezer aranyat, mert a menyecske félrecsapó. 
Olvasta neki egy levelét, a mit egy másik gyaur béghez 
írt az asszony. Nem bánná az, ha itt veszne az ura, hogy 
másikat kapjon helyébe. 

S nagyobb igazság kedvért elő is vette Buzdurgánmurza 
azt a levelet, a mit Akmet bégtől kapott, s megmutatá azt 
Kaiménak ; Akmet bég szórul-szóra közölte abban annak a 
levélnek a tartalmát, a mit Ilka asszony Boldizsár taná- 
csára fintából Apor Istvánhoz irt. 

— Meglátod, hogy itt hagyja az átkozott a nyakamon 
veszni az urát. 

Kalme lecsillapította a murza haragját. Volt neki ahhoz 
való szere. Jó adag mákonyt tömött a pipájába : mire azt 
kiszítta a murza, úgy aludt tőle, mint a só. 

Akkor aztán Kalme kivette az övéből a zárka kulcsait, 
összegyüjté a lakoma maradékát, a miket ő a saját szájá- 
tól megvont, s a hogy azt rendesen tenni szokta, mikor a 
murza mély álomba dőlt ebéd után, felnyitá a Tamás 
börtönét s átvitte hozzá a körömfaladékot. 

Tamás tudta azt, hogy ilyenkor a murza alszik, s dongó 
legyen a talpán, a kinek a csípésére csak annyit is szusz- 
szant, hogy «hess légy!)) Ilyenkor történhetik felőle 
akármi. 

— Elébb egyél, lakjál jól. Aztán majd zsémbelek ve- 
led. Monda Kalme, oda kuporodva Tamás mellé a szal- 
mára. 

Mikor aztán Tamás mindent elfogyasztott hűségesen, 
akkor rákezdte Kalme a zsémbelést. 

— Micsoda bolondot cselekedtél a murzával ? 

— Fejéhez vágtam az ételes tálat. 

— Miért tetted ? 

— Azért, mert rossznak mondta a feleségemet. 

— S azért úgy fel kellett gerjedned ? 

— Mikor azt bántják, a kit szeretek. 

— Hát te azért, a kit szeretsz, minden vakmerőségre 
képes vagy ? 

— Még a halálra is. 

— Még a halálra is ? Akkor hát egy másik életre is ? 

— A másvilágon bizonynyal. 

— Nem a másvilágon, hanem ezen a világon. 

— De már ezt nem értem. 

— Hát megmagyarázom. — Nézz a szemembe. S ha 
valamit a szám rosszul mond, olvasd ki a szememből 
jobban. Engem is sokszor háborít az álom, hogy miért 
nem született számomra olyan férfi, a ki mikor szeret, a 
haláltól sem retteg ? Egyet találtam s az is a másé. S en- 
nek olyan bolond vallása van, a mi tiltja, hogy egy szív 
két szivet zárjon be. Annak csak egy nőt szabad sze- 
retni. 

Damokos Tamás elértette biz ezt a vallomást, s lesü- 
tötte szemeit szégyenletében. Az oroszlán nem olyan rette- 
netes állat, mint egy idegen asszony, a ki szerelmet vall 
egy feleséges embernek. 

Nem tudott rá felelni semmit. Eszébe jutott József tör- 
ténete Potifáméval. S neki még csak köpönyege sinc^, 
amit a kezében felejtsen. 

Pedig biz azt sejthette volna előre is, hogy a sok nyá- 
jasságnak, barátságnak ez lesz a vége. 

— Szebb a feleséged, mint én ? Kérdezé Kalme, meg- 
taszítva kezével az elmélázót. 

— Nem tudom. A feleségemet nem láttam. 
(Már tudniillik «úgy», mint a kadinát.) 

— De engemet láttál. Tudhatod, hogy semmi hibám 
nincsen. Még a hol tizenketten vannak is mellettem, 
nem én vagyok a tizenharmadik ; hanem én vagyok az 
első. 

— Az már igaz. 

— Eossznak sem igen ismerhetsz. Mindenkor csak jó- 

kat tettem veled. Sok kínzás elmaradt rólad az ón könyör- 
géseimre, a mi különben rád volt mérve. Én enyhítettem 
a rabságodat. A falatomnak felót félreraktam, hogy tene- 
ked juttassam. 

— Elismerem. Áldjon meg érte az Isten. 

— Azt is tudod, hogy nem játék, a mit teszek. Mert ha 
megtudná Buzdurgán, hogy téged meglátogatlak, mozsár- 
ban töretne össze. 

— Elég bolondul cselekszed. 

— Nem gondolok akkor arra. Azt hiszem a menny- 
országban vagyok, mikor hozzád közel vagyok ; azt hiszem, 
hogy idvezültem, mikor a szemedbe nézek. Meg tudnék 
halni azért, hogy szeress. — És te engem még sem sze- 
retsz. 

— Mert te neked már van urad ; s nekem is van fele- 
ségem. 

— Az igaz, hogy Buzdurgán az én uram, mert megvett 
a derbendi vásáron, mint legszebb leányt háromezer ara- 
nyon, ép úgy, mint megvette a legnagyobb lovat ugyan- 
akkor kétezer dénáron ; de ha a Eara-Eush lovának em- 
bernyi esze volna, mint nekem, az is azt tenné, hogy nem 
ötét venné fel a hátára, hanem tégedet meg engem, s 
elfutna velünk a világba. Az a te feleséged pedig ki tudja, 

' a te asszonyod-e még ? 

— De én tudom. 

— Ne bizonyítsd. Tudod, hogy a ti országotokban van 
olyan törvény, hogy ha egy asszonynak az ura egy esz- 
tendeig egy napig a feleségéhez meg nem tér, az asszony 
f elszabadíttatik, s választhat más urat magának. 

— Én ugyan ilyen törvényről semmit sem tudok, pedig 
jártam volna Gyulafehérvárott a kollégiumba. De hogy 
ha mindjárt Zandirhám kőpaizsára volna is bevésve ara- 
nyozott betűkkel egy ilyen törvény, és hogy ha azt ke- 
mény parancsolás mellett hagynák meg az én drága 
Ilkámnak, hogy kövesse és én tőlem elválasztva, magát 
más íér£nak adja: még akkor is kétszer Tamás vagyok 

benne, hogy ő engemet nyomorult rabságomban elhagy- 
jon, mással fölcseréljen. 

— Akkor nem jól ismered az asszonyokat. 

— Az igaz. Több asszonyt soha sem ismertem csak a 
feleségemet. Annak se tanultam az indulatait : nem für- 
késztem, nem kutattam, nem jártam utána. Nem keres- 
tem a bizonyságokat, nem tettem próbára a hűségét, nem 
őriztem Árgus szemekkel : hanem hiszek benne, úgy mint 
az egy Istenben ! 

Kaiménak a szemébe szökött a köny. Boszusan törlé le 
a fátyolával. 

— Mit keres ez az ostoba viz a szememben ? Hát te 
hiszesz az asszonynak? — Vájjon hisz-e te benned is épen 
úgy az asszony ? 

— Bizonyára ő is úgy hisz. 

— Nem álmodja-e meg, hogy egy más asszonynak sze- 
mei égnek az orczádon? S ha megálmodta, nem fáj-e a 
szive bele? 

— A ki maga is igaz, annak nincsen gyanúja. 

— És azért, látod, még az is, a kiben úgy hiszesz, mint 
az Istenben : itt hagy kiváltatlan, nem küldi a váltság- 
díjad ; míg az, a kit megvetsz, föl sem veszesz, minden 
nap újra kezdi szabadításod munkáját. Te nem is álmo- 
dol arról, micsoda éles tőr függ a fejed felett asszonyi 
hajszálon? Az az én hajszálam. Ennek a szörnyetegnek 
itt, a kinek a horkolását hallod, a hányszor fölébred, az 
az első szava: elhozták-e már a váltságdíjat azért a lán- 
czos kutyáért? S mikor megtudja, hogy még nincs itten, 
dúl-fúl, átkozódik. Mennyi hizelgésbe, mennyi szép sza- 
vamba kerül én nekem mindannyiszor lecsillapítani a ha- 
ragját ! A ki próbálta már bőszült vízilovat, dühödt ele- 
fántot megszelídíteni, csak az tudja, mi az én munkám. 
Szörnyű boszut akar rajtad állni, hogy ha ki nem vált- 
nak. Napról-napra egymásra tetézi a félrerakott haragját, 
hogy egyszerre elborítson vele. Úgy kell neki mindenféle 
csábítással, édesgetéssel a kezére járnom, hogy még egy 

napot várjon, ne vigyen még vissza, hátha holnap meg- 
érkeznek a küldött a pénzzel. De annál nagyobbra nő min- 
dennap az adósságod kínszenvedésekben, ha végre is itt 
találsz rajta veszni. 

— Én hiszem, hogy ez a mai nap utolsó napja a vára- 
kozásnak. 

— Én óhajtom, hogy az legyen. Ma még meg is sértet- 
ted a murzát. Ez nem megy ingyenbe. Ha te őt ismernéd, 
lélekzetet se vennél, mikor előtte állsz, mert a mit szájá- 
ból kilehel, még az is tele van méreggel. Ez legyen az 
utolsó napod az ő keze közelében. Ha holnap ki nem vált 
a feleséged, akkor csak az Isten segít rajtad — vagy én. 

Ezzel magára hagyta Damokos Tamást a szép ke- 
gyencznő, s ismét rázárta a börtönajtót, és visszatért 
az alvó szörnyetegéhez, a kinek a horkolásától reszketett 
a vár. 

Másnap délig senki az ajtót sem nyitotta a fogoly úrra. 
Még csak neszt sem hallott magányos zárkájában, a hová 
még a napvilág is gyéren hatolt be, az ajtó fölötti szűk 
kerek ablakon át. 

Csak arról tudta meg, hogy dél van, mikor a murza 
hazaérkezett a délelőtti unalmas csavargásából, végig ká- 
romkodva a hosszú folyosón. Mikor az ő zárkájának az 
ajtaja előtt elment, nagyott rúgott rajta: «Kell piláf? 
lánczos kutyái* Azután kinyitotta az átelleni ajtót kulcs- 
csal 8 akkor meg Kalme csengő, hízelgő hangját hallá egy 
pillanatra Tamás, s aztán becsukódott az ajtó, ismét csen- 
des lett körülötte minden. Csak egy nyomorult légy züm- 
mögött a szögletben, a mit megfogott a pók. 

«Úgy látszik, hogy a murza ma böjtöt akar tartatni ve- 
lem ; » gondola magában Tamás. 

Hosszú idő telt bele, a míg újra hallá nyikorogni az 
átelleni ajtót, a mire azonnal következett az ő börtön- 
ajtajának felnyitása : előtte állt Ealme. 

A kadinának arczán valami ördögi jókedv látszott ez 
alkalommal : a szemei tüzeltek, az ajkai nevetésre voltak 

két kígyó. 

— Jó hírt hozasz? kérdezé Tamás lelkendezve. 

— Hát mit hoznék mást ? 

— Megérkezett a váltságom ? 

— Megérkezett a szabadulásod napja. Jöjj át a mur- 
zához. 

— Veled együtt ? 

— No hát mi az ? 

— Nem haragszik meg a murza, ha a felesége fátyol 
nélkül mutatja magát idegen férfi előtt ? 

— Oh a murza soha sem haragszik, mikor alszik ; szólt 
Kalme dévajul nevetve. Olyankor mindent megenged. 

— De ha föl talál ébredni ? 

— Holnap reggelig nem. Annyi hashisht tettem a kávé- 
jába, hogy egy napig ott marad a paradicsomban. Tán- 
czolhatunk, dalolhatunk, miatta. Ott lakomázhatsz a 
hátán. 

— Ne tégy velem bolondokat. 

— Csak te bízd rám magadat. Mondtam, hogy megsza- 
badítalak. Elébb lakjál jól. Ne félj semmitől. Magunk va 
gyünk. A ráurza szolgái mind meg vannak nyerve. — De 
a tánczhoz nem kell a láncz. Elvettem a lakat kulcsát ; 
elébb leoldom kezedről, lábadról. 

Tamás engedte a lánczait levetetni. 

— No jer velem. Az asztal meg van terítve. 

A tatárok nem esznek asztalról. Tudta ezt Tamás. 

Hanem azért neki mégis terített asztala volt. Buzdur- 
gán murzának a háta. A mint az esetlen nagy kolossz ott 
feküdt hosszan elnyúlva a földön hasmánt, Kalme az ő 
széles hátára rakta fel az ételeket és csemegéket : oda 
kellett Tamásnak letelepedni és a gazdája hátáról lako- 
mázni. — Bizony olyanformán érezte magát, mint a sira- 
lomházba kitett rab, a kinek a nyakán van már a hóhér 
kötele s úgy kínálják mindenféle drága étellel és itallal — 
utoljára életében. 

Kalme csintalanul nevetett a vendége rettegésén. 

— Ne félj tőle ! Nincs ez itthon. A paradicsomban van 
most. Nézd, hogy ragyog az arcza a gyönyörűségtől ! Most 
a tubafa virágkelyheiből szürcsöli az édes mézet ajkaival. 
Ott jár a kristálypalota hetvenhetedik termében. Hetven- 
hét huri tánczol körülötte. Nézd, hogy mosolyog reájuk ! 

S mikor azt látta Kalme, hogy a vendége mégis csak 
nagyon feszeng s kényelmetlenül érzi magát, felkapta a 
murza rhinoczerószbőr korbácsát s nagyokat húzott vele 
az alvónak mezitelen talpára : a mire az összevissza rán- 
dult. 

— Légy Istennel ! rebegé Tamás. Ne kisértsd az ör- 
dögöt. 

— Hahaha! Kaczagott Kalme. Hiszen most a hurik 
csiklandozzák. No hát csak te egyél nyugton. 

S azzal békét hagyott Tamásnak is meg a murzának is, 
s elkezdett egy szerelmes románczot dalolni Mirza Shaffi- 
tól, s a közben egy nagy pávatoll -legyezővel hüsselte a 
vendégét, meg néha a gazdáját is, a ki neki asztalul szol- 
gált. 

Tamás azonban mindeneknél inkább éhes volt arra a 
hirre : hogy megérkezett-e hát a váltságdíja ? csakugyan 
itt van? hogy jött meg? ki hozta el ? 

— Ki végezne egyszerre két dolgot? Enyelge vele 
Kalme. Mikor eszel, akkor ne beszélj. Mikor iszol, vesd 
félre a gondot. Majd megtudsz idején mindent. 

— Csak annyit mondj, hogy szabad leszek-e már? 

— A mondás hazudhat : a cselekedet igazat mond. 
A számnak ne higyj, hanem a kezemnek hihetsz. 

Azzal felkapta Kalme a lánczot, a mit Tamás kezéről, 
lábáról levett ; oda futott vele az ablakhoz, s kihajította 
azt rajta. 

Tamás megrettent. Az jutott eszébe, hogy az a láncz az 
ő személyének kiegészítő része. Azt neki Buzdurgán murza 
nem azért adta, hogy az ablakon kidobálják. Hát majd 
mikor visszakéri ? Ijedtében maga is odafutott az ablak- 

hoz, a melyen Kalme kidobta a lánczot, s kidugva rajt^. a 
fejét, utána nézett, hogy hová esett a láncz ? 

Az biz egy mély sánczárokba esett, a minek a feneke 
hat ölnyi mélyen volt az ablak alatt ; e sánczárokba nyil- 
tak az istállók kapui, a mikben a várőrség lovait szokták 
tartam. Most is ott vezetgetett egy felnyergelt paripát egy 
félmeztelen rabszolga, a ki meghallva a leeső láncz csör- 
renését, megállt és felemelte az arczát ahhoz az ablakhoz, 
a honnan a lánczot ledobták. 

De hát arcz volt-e az ? Ember arcza ? 

Tamásnak még a lelke is fázott, mikor rátekintett. Ezen 
az emberi ábrázaton úgy el volt csúfítva Isten remeklése, 
hogy irtózat volt ránézni. Átkozott kezek csonkították így 
meg. 

Tamást úgy megigézte ez a rémtekíntet, hogy nem bírt 
tőle megválni; a keble elszorult; szerette • volna meg- 
siratni. 

A szép kadina oda hajolt föléje, az arczát az övéhez 
illesztve s a haját hátra simítva szép bársony kezével. 

— Látod ; monda neki. Ez egy hazádfia : székely vitéz. 
Ezzel is az történt, hogy Buzdurgán murzával kihozatták 
Perekopba, váltságdíjt ígérve érte. Ö aztán, hogy hasz- 
talan várt a váltságdíjra, az nem jött meg: boszujából 
így elcaufittatá az arczát a rabjának, a milyennek látod. 
Talán nemes úr volt ; most istállót tisztít. 

Tamás összeborzadt. Dyen kegyetlenül bánni egy em- 
berrel, csak azért mert rab volt, s itt feledték. A köny is 
meggyült a szemében. 

A megcsúfolt ember a föld felé fordítá az arczát. Tudta, 
hogy irtóznak tőle. 

Kalme a kezével inte az elcsúfított arczúnak, hogy ve- 
gye fel a lánczot s vigye onnan. 

— Ez a mi hívünk ; suttogá Tamásnak. 

( — Miféle hívünk? kiknek « nekünk » ? töprengett ma- 
gában Tamás.) 

A mennyire a szeme ellátott onnan az ablakból, a vég- 

telén, vigasztalan záptenger terült el előtte, elszórt mo- 
hotkás szigeteivel, a szikes sivatagba beleharapdáló töm- 
pölyeivel, vérveresre festve az alkonyégtől; sehol egy hajó, 
egy mentőcsónak az egész hullámpusztaságon. 

— Jer innen! monda Kalme, elvonva őt kezével az 
ablaktól. Milyen fagyos a kezed! Nézd az én arczom 
milyen forró. S odaszoritá Tamás kezét lángoló arczá- 
hoz. Nesze igyál ebből a muskavitból : ez fölmelegít. 

S valami zöld ragyogású nedvet töltött egy szűknyakú 
velenczei kristályból egy talpatlan pohárkába, azt maga 
megízlelte először, belemártva piros nyelve hegyét, s aztán 
ráerőltette Tamásra. 

Ez csakugyan bűbájos ital. Egyszerre tűzzé válik az 
emberben s minden érző idegébe szétfut. Még a szivet is 
csiklandozza. 

— Jer. Űlj ide mellém ! 

Hova? Hát csak arra az élő kerevetre : a murza idom- 
talan tetemére, úgy sem jó az egyébre. S hogy Tamás- 
nak nem akarózott a leülés, átölelte a nyakát, úgy rántá 
oda maga mellé s egy hirtelen csókot nyomott az ajakára, 
a mitől szegény Tamás ugyan halálra ijedt volna, ha a 
muskavit lángja nem bátorítja vala. 

— Haragszol érte? suttogá Kalme. Ha nem tetszett, 
add vissza. 

De biz azt nem adta vissza Tamás, hanem csak letö- 
rülte a nyomát a szájáról a dolmánya ujjával. 

— No hát ha nem akarod, hogy szerelemről beszéljünk, 
hát beszéljünk a szabadságról, monda Kalme. 

Már erre a szóra ugyan villogtak a szemei Tamásnak. 

— Akarsz-e megszabadulni ? 

— Éjjel-nappal azért imádkozom. 

— Kihez? 

— Az Istenhez. 

— Hát azt gondolod, hogy az a tízezer, meg tízezer 
társad, a ki veled együtt esett rabságba, nem imádkozik 
épen úgy a szabadságért, ugyanahhoz az Istenhez ? Azt 

várod, hogy a te imádságodat meghallgassa, annak a tíz- 
ezernek meg azt mondja : «nem hallok !» 

— Ne tarts te nekem mustrát az Isten bölcsesége 
felett : azt nem bízták halandó emberre. Én igazhivő ke* 
resztjén vagyok. 

— Bánom is én, akármit hivő vagy. Nekem nem kell 
hinnem semmit, mert asszony vagyok. Allahnak semmi 
gondja az asszonyokra. Kutya, macska, madár, asszonyi 
állat, él, hal, kileheli a páráját, s aztán nem vár se jót, 
se rosszat. Nekünk addig kell kivennünk az életből a ma- 
gunk részét, a míg itt ezen a földön vagyunk. 

— De ne töltsük az időt az istenség és az asszonyi lé- 
lek fölötti vitatkozással, monda bosszúsan Damokos Ta- 
más, megbotránkozva az oktalan asszonyi állat eszeve- 
szett okoskodásán. 

— Kénytelen vagyok ám azon kezdeni, monda Kalme, 
mert hogyha Istentől, vagy lelkes asszonytól vártad a 
megszabadulásodat : hát mondhatom, hogy hiába vártad. 

— Mit szólsz ? 

— Azt, hogy még ma sem érkezett meg a váltságdijad, 
a murza pedig nem vár több napot. Ha akarna sem vár- 
hat. És ha minden hizelkedésemet elővenném is, nem 
tarthatnám őt egy nappal tovább sem itten. Ma mód nél- 
kül agyarkodó volt, a mikor hazakerült. Mindenféle csábí- 
tással, édesgetéssel végre kivettem belőle, hogy miért dúl- 
fúl? A khámtól kapott levelet, hogy minden hadaival 
azonnal induljon meg hosszú hadjáratra : holnap már meg 
is érkeznek az agák, a kik alatta vannak, a felültetett lo- 
vas ortákkal s rögtön ki kell vonulniok. A murza dühös 
ilyenkor, mert itthon kell hagynia a palotáját, a háremét, 
még engemet is, és az egész bőrgyárát, a várvavárt erze- 
rumi vásárt; mindent itt keU ebadóba hagyni, s aztán az 
egész csapatját neki keU mindennel ellátni, a mig az ellen- 
séges földet el nem érik. Értheted ebből, hogy miért pusz- 
títanak aztán a tatárok olyan kegyetlen dühvel, a hova 
betörnek ? 

Jókai : A Damokosok. 10 

Digitized by VjOOQ IC 



U: 

— Bizony jaj annak a népnek, sóhaj ta fel Tamás. 

— És hát tudod, hogy kinek lesz ezúttal jaj ? A te nem- 
zetednek, a te hazád népének. A szultán parancsolta, hogy 
az engedetlen országot meg kell fenyíteni ; a Ghirai Khán 
törjön be azonnal egész seregével s pusztítsa végig az 
egész országot, a hol csak magyar lakik, a mig csak a né- 
met császár birodalmát nem éri, addig meg ne álljon. 

— Én uram s Istenem I 

— Bizony méltán sóhajtasz fel. Mert mikor Buzdurgán 
kidühöngte magát, akkor aztán azt monda maga vigaszta- 
lására : «no de legalább meglátogatom azt a Gyulafehér- 
várt, a hol a nagy medreszben tanítják a mőhdruli írást, de 
aztán ott találjam azt a huszonnyolcz asszonyi övet, a miről 
ez a lánczos kutya vette a tudományát ; mert ha nem ta- 
lálom, bizony tőbül kiforgatom az egész Gyulafehérvárt s 
megeszem a népét kanál nélkül !» 

— Jézusom ! Máriám ! 

— No, ugy-e most már Jézusról, Máriáról sóhajtozol. 
Hát még ha a többit megtudod ? Buzdurgán úgy törül- 
gette e fenyegetés után a száját kétfelé, mintha már fel- 
lakmározta volna őket. Azután nevetett, s a szemeit for- 
gatta fölfelé. «No de még más tréfát is teszek, csak egyszer 
odabenn legyek abban az Erdélyben. Ha sajnálta Damo- 
kos Tamásné asszonyom, meg az ő pereputyjai a nyomo- 
rult rab űrökért megküldeni azt a rongyos váltságot ide 
hozzám, hát majd nem restellek én elmenni érte magam 
ő hozzá, s majd elhozom az asszonyt is minden ijafiával 
együtt ide, hogy legyenek egy csomóban. 

— Oh mennybéli szentek ! nyavalygott Tamás, a kezeit 
összekulcsolva s a homlokához verve. 

— De iszen híhatod azokat ! Messze a mennyország ! 
A mig azok ideérnek, addig Buzdurgán murza be is vet- 
tette sóval a te városodnak a helyét. 

— Hogy én most nem lehetek otthon ! hörgé Tamás, az 
öklével törülve könyező szemeit. 

— Hát hiszen arról akarok neked beszélni, hogy ho- 

gyan légy otthon — hamarább, mint Buzdurgán hadai át- 
törnek a határon s találj szabadulást a magad emberei 
számára, a kik hozzád tartozandók. Akarod, hogy erről 
beszéljek ? 

— Kérlek, asszonyom. 

— Ne mondj asszonyodnak; mert akkor azt hiszem, 
hogy az vagyok. No hát közelebb huzódol-e hozzám ? 

Tamásnak most már csakugyan egészen oda kellett 
ülnie a kadina mellé, hogy az a fülébe suttoghasson. 

— A szentek nem tudnak rajtad segíteni, azt már látod, 
hátha a tündelevények tudnak? Látod én tündelevény 
vagyok, a ki az emberek vérét kiszívja. Imádkozni nem 
tudok, hanem bűvölni tudok. A börtönöd már felnyitot- 
tam, a lánczodat levetettem. Két szál gyertyát a kezembe 
veszek, kerülök-fordulok, s innen ebből a várból is ki- 
viszlek. 

— Nem hiszek én a varázslatokban. 

— Te bolond. Hisz az én varázslatom nagyon is köny- 
nyű. Látod ezt a nagy bőrerszényt ? Emeld meg, ugy-e 
milyen nehéz ? Tele van aranynyal. A hány marokkal ki- 
veszek belőle, annyi zárt nyitok ki vele. Fényes nappal is 
sötétséget csinálok vele ; a látót vakká, a beszélőt némává 
bűvölöm vele. 

— De hisz ez a murza pénze. 

— Hát kié volna másé ? Azért jó nekünk. 

— De hisz ezt elvenni rablás volna. 

— Hát mi az ? 

— Te talán nem tudod, hogy a lopás rossz cselekedet? 

— Annak, a ki lop, jó. 

— De tiltva van. Megbüntetik érte. 

— Igen, ha megkaphatják. De ha nem foghatják meg, 
akkor jót tett magával. 

— Ez nem az én hitvallásom. 

— De az enyém az ; itt tanultam a tatároknál. A mit 
elrabolni sikerült, azt elrabolni jó volt. Ökröt, lovat, szép 
leányt : a hol kapják. A ki elvihette, ha utói nem érték, 

az övé. — Engem is úgy raboltak el az apám kertjéből. — 
Hát téged, meg valamennyi társadat, a kik rabok vagytok 
Tatárországban, nem úgy raboltak-e el ? vagy kérdezték 
tőletek, hogy akartok- e velük jönni? Kezük ügyébe este- 
tek s elhajtottak. Épen olyan igazsággal hajtod te el a 
murza aranyait ezzel az egész zacskóval, még hirmondót 
sem hagysz neki itt belőle. 

Tamás nagyon meg volt akadva a philosophiájával. Ez a 
sophisma nagyon hasonlított az igazsághoz. 

— Aztán látod, monda Kalme, ebből még az a jó is 
lesz majd, hogy ez a pénz a murzának arra való, hogy a 
seregeit élelmezze, a mig Moldván, Havasalföldön keresz- 
tül mennek, a hol rabolni nem szabad, mert azok a szul- 
tán tartományai. Már most ha ez a pénz hiányozni fog a 
tarsolyából, addig meg nem mozdulhat innen a seregével, 
s a míg újra összeszedi a költséget, meglehet, hogy 
a szultán haragja elmúlik s nem küldi a tatárokat Er- 
délybe. 

Ez erősen súlyt vetett a latba. Azalatt haza lehetne 
menni Erdélybe s tudósítani az ország nagyjait a fenye- 
gető nagy veszedelemről. 

— Csak te bizd magadat egészen én reám, suttogá 
Kalme. És ne tarts semmitől. Mihelyt besötétedik, itt van 
egy hosszú kötél : ezen leereszkedünk a sánczárokba az 
ablakból. 

— Te is ? Kérdé Tamás. 

— Hát mit gondolsz ? Itt csak nem maradhatok, ha té- 
ged megszöktettelek. A murza darabokra tépne. 

— Ez már igaz. 

— Aztán meg nálam nélkül ki sem tudnál innen jutni. 
Nekem kell a kapuőröket megvesztegetnem, azután meg a 
vámosokat a sorompóknál, amíg a két tenger közül kiju- 
tunk. De még azontúl is, te, a ki idegen vagy, járatlan ezen 
a földön, azt sem tudnád, hogy merre illanj ; mindenütt 
veszedelembe rohannál ; én pedig ismerek itt minden ös- 
vényt, tudok a nép nyelvén : elvezetlek pusztáról pusztára, 

tanyáról tanyára : míg elérjük azokat a kék hegyeket, azo- 
kat a sötét erdőket, a hol az én népem lakik. 

— Hát te engem oda akarsz vinni ? Kérdó megdöbbenve 
Tamás. 

— Oda! Oda! Az én hazám őserdejébe; ahol a fák is 
olyan óriások, miként az emberek ; a hol szikla, folyam, 
erdő tele van Istennel ; maga a nap is egy Isten ; és a le- 
vegő is az ; ahol minden szabad : még a szerelem is. 

Ealme arczát olyan tűzláng borította erre az emléke- 
zetre, mint mikor a felkelő nap az Elborus jeges ormait 
rózsalánggal festi. 

— Igen ám, jó asszony, monda Tamás, csakhogy én 
nem azért akarnék innen kiszabadulni, hogy a te hazádba 
menjek : hanem hogy a magam országát lássam meg, a 
mi énnekem épen olyan gyönyörűséges, mint te neked 
Gircassia. 

— De ott megint csak szolgaságba futsz. 

— Már az igaz, hogy magyar létemre sok megaláztatást 
kell a magam hazájában elszenvednem. De hát inkább 
szolgálok alázattal otthon a hazámért, mintsem büszkén 
száguldozzak idegen ország szabad hegyei közt. 

Kalme fejét rázta. Nem értette ő ezt. 

— No, ha te neked jobban tetszik a szabadságnál a szol- 
gaság : erről sem beszélek többet. Hát legyen úgy. Vedd 
hát utadat Erdély felé s tűrd majd a nyomorúságot, a 
mit a sors majd fejedre mér. Én azt is megosztom veled. 

— Mit akarsz te velem megosztani ? Kérdé hüledezve 
Tamás. 

— Minden nyomort, sanyarúságot, ami téged ér. Le- 
szek futásodban vezetőd, bajodban ápolód ; cseléded, szol- 
gálód, aki nem követel semmit, se bért, se szerelmet, se 
tiszteletet, csak azt, hogy odaülhessen a lábadhoz, s ha el- 
rúgod onnan, megint visszatérhessen oda. 

Damokos Tamás szivét mégis nagyon meghatotta ez a 
nagy ragaszkodás. Erőt vett rajta az érzékeny indulat. 
^- Jjátod, jó KalmC; ez lehetetlenség. Én agyonütni 

való gonosztevő volnék, ha az irántad való báladatosságot 
csak egy nap is el tudnám feledni. Ha te engemet még 
annyi jóság után meg is szabadítasz, az én szájamban az 
«Ur imája » egy sorral hosszabb lesz, mint másnál, mert a 
te nevedet is bele foglalom. De az, hogy velem jöjj, merő 
lehetetlenség. A mi keresztyén erkölcsünk, vallásunk erő- 
sen köt és fel nem oldoz. 

— Nem kivánom én, hogy te légy hozzám kötve, monda 
Kalme szelid lemondással. Követlek, mint a kutyád, s a 
mit eldobsz, a mi másnak nem kell, azt veszem fel : azt is 
megköszönöm. Se nem követelek, se nem panaszkodom. 
Féltéssel nem kínozlak, még csak egy kihulló könynyel 
sem mutatom, hogy fáj- e valami. Csak daUó szavam hal- 
lod. — Óh vigy el magaddal. 

— Nem lehet ! Nem lehet ! Tusakodók vele Tamás. — 
Te nem jöhetsz velem. Nekem asszonyom van, két gyer- 
mekem anyja, a kit én szeretek, a kivel én megesküdtem, 
holtomig, holtáig: Isten szent nevére, oltár előtt, pap 
előtt; a kinek nevemet adtam, a kinél zálogba van a be- 
csületem. Én annak az egész szivemet adtam oda ; nem 
tehetem, hogy csak egy morzsáját is ennek a szivemnek 
visszavegyem tőle, s oda vigyek hozzá egy másik asszonyt, 
a kiért ö róla a napnak csak egy pillanatáig is el kell fe- 
lejtkeznem. Én őt meg nem bántom. 

Kalme e szóra büszkén állt fel Tamás mellől, márvány- 
nyá halaványult arczát magasra emelve. 

— Hát te azért nem akarsz magaddal vinni, hogy a szi- 
vedet odaadtad a feleségednek ? No hát jó ! Majd én elmon- 
dom te neked, hogy hová jutott az a te drága kincsed ? — 
Eddig csupa édes mézzel olvasztgattam ezt a te kőszive- 
det. Majd most maró mérget öntök reá; meglássuk, nem 
olvad-e meg benne ? 

Damokos Tamás azt látta ezekből a villogó szemekből, 
hogy minden rosszra el kell készülnie. Ez a szép Sphinx 
bizony összetép, ha a találós meséjét meg nem fejtetted. 

Kalme egyet rántott a nagy alvó tetemen, hátára for- 

dítva azt, hogy a kattanja belsejéből előkereshesse az oda- 
dugott iratokat. Megtalálta, a mit keresett. 

— Itt van ! 

A hanyatt fordult óriás ekkor aztán elkezdett rémsége- 
sen horkolni, hogy csak úgy rengett bele a ház. 

No ez épen hozzá illő zenekiséret volt ahhoz a románcz- 
hoz, a mit Ealme előadott : még azt a gonoszságot is meg- 
téve, hogy egyszer-egyszer belekapott az ujjaival a mellette 
heverő timbora húrjaiba. 

— Hát volt egyszer egy szép asszony, a kinek az urát 
fogságra vitték, messze földre. 

Tamás összefonta karjait : megértette a szót, most az ő 
feleségéről fognak beszélni. Valami nagyon rosszat. Ha- 
zugság lesz ! 

— De a rab neje gazdag volt. Pénze, kincse elég sok rá, 
hogy az urát kiválthassa, mihelyt a sarczoltatásáról hirt 
vesz. Azt elküldték, meg is kapta; kiválthatja az urát, ha 
letesz érte kétezer aranyat. A szegény rab várt sokáig : 
mikor jön már a váltsága ? Nyár elmúlt, őszi levél lehullt, 
téli hó elolvadt, tavaszvirág kibujt: az ő váltsága nem 
jött. 

A timbora közbe pengett, s az alvó óriás horkolta hozzá 
a bombardont. 

— A szép asszonynak az alatt akadt odahaza vigasz- 
talója, gyámolítója, védelmezője. . 

Tamás közbevágott. 

— Tudod asszony? megkínozhatsz, meggyötörhetsz,, 
megkötözött rab vagyok ; olybá veszem, mintha a láncz 
rajtam volna : de a feleségemről hiába mondasz meséket, 
mert én semmit sem hiszek el belőle. 

— Hát meséket mondok-e én ? Hát tudok-e én neveket 
megálmodni ? Hát ismerem én Apor István uramat ? 

— Apor István ! kiáltá fel Tamás. Ez a név hegyes nyü 
volt, át is fúrta magát a szive pánczélján. 

— No ugy-e hogy van ilyen nevű ember a világon ? Én 
nem ismerem. Azt sem tudom, mely ország szülötte. Itt 

van a neve ebben a levélben, a mit Akmet bég, a szultán 
tihájája ir Buzdurgán murzának. Azt mondja levele ele- 
jén, hogy siessen a Damokos Tamás nevű fogoly nemes 
urat azonnal kihozni Or-Kapuba, s az érte küldött két 
ezer arany sarczot fogadja el; mert különben bizony 
rajtavész az egész fogoly és senki azt egy réz osporáért 
sem váltja ki. Hozzá teszi Akmet bég : most jutott épen 
a kezembe Damokos Tamásné asszonyomnak egy levele, 
a mit Apor István uramhoz irt, a Eákóczy György által 
kinevezett tutorához, de mely levél tévedésből az én hoz- 
zám czimzett kópertába lett pecsételve. Szép dolgokat ér- 
tek meg belőle, melyek közül a te felvilágosításodra, hogy 
tudjad mit cselekedjél, csak a következőket irom ide : a 
megszólítás így szól: ((Kedves egyetlenegy szeretett Pis- 
tukám.U 

— Nem igaz ! ordítá közbe lábával dobbantva Tamás. 

— Ne dobolj, kérlek! Nem elég törökmuzsikát csiná- 
lunk mink ketten a murzával? Hallgasd tovább! szép 
nóta ez. 

((Pimpilimpim)) szólt közbe a timbora. 

— ((Hála az egeknek, hogy mi ismét egymásé lehetünk. 
Az én uramat elfogta a tatár. De nem bánom. Soha se volt 
vele egy örömnapom. De éjjelem és nappalom rosszabb a 
purgatoriumnál. (Pimpilimpim !) 

Damokos Tamás keserűen nevetett. 

— Ah, nem igaz az ! Dehogy igaz. 

— Én nem az ujjamból szopom : ide van irva. Én azt 
sem tudom, mi az a ((purgatórium.)) — Hallgasd tovább. 
((A fejedelem bölcsen rendelte, hogy az uram fogsága 
alatt kegyelmed legyen a tutorom, s a váramban lak- 
jék .. .» (Pimpilimpim.) ((De rettegek attul a gondolattul, 
ha netalán a Damokos Tamás kiszabadulása a mi édes 
boldogságunkat megzavarná. Ha ő megtudna valamit : en- 
gem talán meg is ölne...ö (Pimpilimpim, tintirintim! 
pengedezett a timbora, az óriás meg fújta a pokol harso- 
náját hozzá.) 

Damokos Tamás az összeszorított két öklével a leve- 
gőbe csapott szét s majd meg a saját homlokát ütötte ve- 
lük. — Méreg ! pokolsár ! vitriol hullott a szivére. — Minő 
szavak I 

— Tovább, tovább. Még nincs vége. « Azért vigye ke- 
gyelmed az alkudozást úgy a szultán tihájával a váltság- 
díj iránt, hogy soha se legyen vége. Mert ha egy esztendő, 
egy nap alatt az uram haza nem kerül, elválhatok tőle s 
férjhez mehetek kegyelmedhez.* (Pimpilimpim, tintirin- 
tim.) 

Damakos Tamás minden tagjában reszketve dűlt arcz- 
czal a falnak, s égő homlokát a hideg kövön enyhíté. Úgy 
nyögött. 

— Most jön a legszebbje; ((mert a szivem fáj, ha ráné- 
zek azokra a gyenge kétezer körmöczi aranyakra, a kiket 
a bolond fővel rabságba szaladt vétektarisznya Damokos 
Tamásért kellene tatár fogára adnunk; mennyivel job- 
ban...* 

— Elég már ! Elég ! ordítá Damokos Tamás, dühében 
toporzékolva. 

— Dehogy elég ! dehogy elég. Hátra van még az utolsó 
vers : ez a java. Ez gyógyít meg. ((Addig is csókolom ke- 
gyelmednek a két piros orczáját százszor meg ezerszer, 
igaz szeretettel.)) 

Damokos Tamás nem volt többé ember, veszett orosz- 
lán volt, rárohant dühösen a levélolvasóra, az egyik ke- 
zével kikapta a levelet a kezéből, a másikkal pedig meg- 
ragadta a torkát, s úgy rázta az asszonyt is, meg a levelet 
is a két kezével, mintha egyik sem volna a másiknál ne 
hezebb. 

— Hazugság ! varázslat, pokoli szemfényvesztés volt az 
egész dolog. Átkozott légy élve is, halva is, a ki ezt ki- 
gondoltad, boszorkány! 

Azzal odadobta az asszonyt a levéllel együtt az alvó 
murzára, a ki erre egy kissé felhagyott a horkolással. 
Kalme csaknem halott volt^ mikor Damokos Tamás ke- 

zéböl kikerült. Fuldokolva tért magához. És aztán térden 
csúszva mászott oda a kevély férfi lábaihoz, a ki rabszolga 
létére úgy állt előtte, mint egy király, mint egy boszuáUó 
angyal. 

— Bántottalak ? rebegé alázatosan. 

— Engem nem I De azt, a kit szeretek. 

— A kit te szeretsz, meg van az szeretve ! 

— Ez mind káprázat I Gonosz cselszövény ! Nem hiszem. 
Ez nem az én feleségem. Mert az egy szent. 

— Látom már, hogy milyen nagyon tudsz szeretni. 
Majd összeszaggattál érte ; engem, a ki oly nagyon szeret- 
telek. — Szépen megöleltél — fojtogató kézzel, de én ezért 
az ölelésért még jobban szeretlek. — Nem kényszerítlek 
már, még csak nem is kérlek. Bocsátlak békével. Mene- 
külj magadban, utad elkészítem. Itt Van a szőrkötél, a 
min éjjel leereszkedhetel az ablakból a sánczba, ott vár 
rád a híved, az elcsúfított arczu, két gyors paripával, ha 
nyugotnak tartasz folyvást, eljuthatsz Erdélybe. Béke le- 
gyen veled, járj szerencsével. Elbocsátlak. 

Damokos Tamás megrázta a fejét büszkén s félvállról 
szólt vissza, az ajtónak fordulva. 

— Én pedig nem szököm. Egyedül magam sem. Ha 
minden ajtó nyitva volna, ha szárnyas paripa várna rám, 
a ki repül velem ; még akkor sem. Mert egy Damokos még 
soha nem lopott, nem csalt meg senkit. Én a Buzdurgán 
murza rabja vagyok, a kinek kétezer aranyat kell értem 
kapni. Megígértem neki : adósa vagyok vele. Ha elszököm 
tőle, szavamat szegtem meg ; tolvaj, csaló lettem : magam 
előtt meg kell utálnom magamat. Itt maradok a börtö- 
nömben. 

Kalme összekulcsolt kezekkel rimánkodott előtte. 

— Gondolj rá, hogy ha a murza fölébred, egész irtóz- 
tató dühét a fejedre önti : rettentően fog veled bánni. 

— Meggondoltam azt. Bizony készen vagyok rá. De azt 
is meggondoltam, hogy ha én most magamat szökéssel 
megmentem, akkor az itt maradt ezernyi ezer szegény 

rabtársamon fognak majd kegyetlen boszut állani. Az én 
sorsomat viselem magam. A mi csupán nekem van szánva : 
érjen engem, senki mást. Hozasd fel a ledobott lánczomat 
s veresd rám újra. Börtönömbe vágyom ! "^ 

— Oh mi rettentő ember vagy te ! 

— Csak a többihez hasonló. Ha jót akarsz még velem 
tenni, hozasd fel a lánczomat és zárj a börtönömbe, ne 
higyjeamurza, ha fölébred, hogy szökni akartam, a míg ő 
aludt. 

— Hát erőnek erejével el akarsz pusztulni ? 

— Nem ! Szentül hiszem, hogy holnap reggelig, a míg a 
murza fölébred, megérkezik a váltságdíjam, a mit a fele- 
ségem elküldött. 

Azzal elhagyta a murza háremszobáját Damokos Tamás 
s átment a zárkájába. 

* Igazolja ezt a krimiai rab uraknak egy levele 1658. május 
elejéről, melyet Eákóczy Györgyhöz írtak, elpanaszolván, hogy két 
társukat erős eskü mellett elbocsáták az uraik, hogy hazamenvén 
Erdélybe, mind magukért, mind rabul maradt társaikért a vált- 
ságdíjat meghozzák. De azok hitszegően elmaradtak. «Immár pe- 
diglen a terminus elmúlván, minket szegény megnyomorodott 
rabokat érettek rontnak, vernek, kínoznak és keservesen csigáz- 
ván, orr-, fülmetéléssel, fogkivonással, szemeink kivájatásával fe- 
nyegetnek, ha vissza nem jönnek : kiért az ür Isten erős harag- 
ját rájuk bocsátani fogja (a szökevényekre). Mert mikoron kibo- 
csátották volt őket, erős hittel igen esküdtének, hogy az élő Isten 
őket, ha kötéseknek . nem állanak, semminemű dolgaikban meg ne 
segítse, sőt Istennek minden áldása fejeiken átok legyen és a 
gyermekeiket is az átok és Istennek rettenetes haragja, mint az 
ég a földet, úgy borítsa be : sőt ha meghalnának is, az testeket az 
földnek gyomra kiokádja és lelkek Ítéletnapig se mennyország- 
ban, se pokolban ne mehessen ! Mégis az napjára be nem jövé- 
nek az hamishitű istentelen, minket nyomorgattató és örökkévaló 
rabságba borító emberek ...» 

Ezen levélben Damokos is fel van említve a sanyargatott ra- 
bok között: tévedésből Péter keresztnévvel, de a családi okmá- 
nyok és Kemény János fejedelem levele, melyet Tamás is aláirtt 
ez utóbbit igazolják. 

L. Történeti tár 1882., IV. füzet, 614. 1. 

Kaline egész a börtönajtóig követte. 

Ott megállt, az ajtó kilincsét a kezében tartva. 

S aztán ezt monda Tamásnak végbúcsú fejében : 

— Köszönd Istenednek, hogy állhatatos voltál I Mert ha 
szép szavamnak engedsz, ha szökni mégy magadban : én 
utánad küldök, szökőben fogatlak el, mint hitszegő rabot, 
a kiből a kutyalelket aztán a korbács veri ki I 

Azzal becsapta rá a börtönajtót. 

Hogy a váltságdíj nem érkezett meg másnap reggelre 
sem, s hogy mért nem érkezett meg, azt már régen 
tudjuk. 



AZ EGÉRFOGÓ. 

Kájöttem én már arra, hogy a dicsőség nem ér egy fa- 
dorombot. Hannibál cannaei diadala, meg azé a « névtelen 
hősé », ki a távgyaloglásban a « viador » czímet elnyerte: 
egyformán hiábavalóság. Amaz megrontotta vele Cartha- 
got, emez meg a tüdejét. Jobb lett volna, ha otthon pipáz- 
tak volna az alatt. 

H. Eákóczy György fejedelem jenői diadala a törökökön 
épen ilyen hiábavalóság volt. Dicsőségnek elég szép volt, 
hanem haszonnak semmi. Mert ezzel a győzelemmel az- 
tán egészen magára haragította H. György a török szul- 
tánt, a ki azonnal kiküldte ellene magát a nagyvezért, erős 
ármádiával Temesvár felől. Bákóczy György ennek nem 
volt elég erős ellene állni, csak meghúzta magát Nagy- 
Váradra, onnan nézte el, hogy capitulál az erős Jenő vára 
a nagyvezér előtt. A keleti határon pedig a megfogyott 
székely lakosságon kívül épen senki sem akadt, a ki a tatár 
khán hordáit feltartóztassa Erdélyről. 

A mire jó, azaz hogy nagyon is rossz volt a jenői győ- 
zedelem, az lett, hogy Eákóczy György most aztán a maga 
híveit b^küldé Erdélybe feles csapatokkal s kihijrdetteté, 

hogy a fejedelmi trónt ismét visszafoglalja. A jó Rhédey 
Ferencz rögtön le is szállt róla s azt mondta: «tessék!» 
ő maga megy haza a jószágára birkát nyiratni ; a népet 
nyirja más ! 

De ellenben a rendek nem akarták 11. Györgyöt vissza- 
fogadni, hanem kikiáltották fejedelemnek Barcsay Ákost. 
Azt a török szultán rögtön meg is erősítette s a temesvári 
basa sereget is adott a kezére, a kivel a fejedelmi székét 
körülvegye. 

Volt már tehát a szegény kis Erdélynek fejedelme há- 
rom. Az égi jóslat a négy nappal négyet igért : egynek még 
kell jönni hozzá, hogy ki legyen a quadratum ! 

n. György aztán akkor azokat mind megnotázá, a kik a 
letevését kivánták s a váraikat elfoglalva, azokba a saját 
őrségét helyezé el. 

A székelyek mindvégig hivei maradtak ü. Györgynek ; 
nekik nem kellett se Rhédey, se Barcsay. 

Ezeket tehát nem kellett bántani Eákóczynak, csak a 
felől biztosítani magát, hogy el ne pártoljanak tőle. E vég- 
ből a saját legjobb hiveit küldé oda a váraikba kapitányok- 
nak, a kik az őrséget a hűségre feleskették. 

Egy szép napon Mikó-Ujváron is megjelent az új kapi- 
tány, kevés fegyveres kísérettel. Ki is lett volna az más, 
mint Apor István uram ? 

Hka asszony, a mint megérkeztének hírét vette, rög- 
tön bezárkózék a legbelső szobájába s betegnek mondata 
magát. 

Apor István, a tomácz erkélyére kiáUva, felolvasá a szé- 
kely vitézek előtt a fejedelem parancsát, melyben kipróbált 
hűségüket az ő szolgálatára bocsátja s őt a vár kapitányává 
és urává rendeli, a kinek gondja lészen, hogy a betörő go- 
nosz ellenség eUen a szegény lakosságot fegyveres erővel 
megvédelmezze. 

Ez pedig hogy ne tetszett volna a székelyeknek. 

— Esküdjetek meg a fejedelem hűségére azonnal ! pa- 
rancsolá Apor István a vitézeknek. 

De azok csak súgtak-búgtak, utoljára felküldék a tor- 
náczra a hadnagyukat, Czirjék Boldizsárt, hogy beszéljen 
a fejével a kapitánynak. 

— Adjon Isten, a mi nincsen ; vegye el, a mi van I Ked- 
ves komám, Están uram. Ugyan jó, hogy ma jött kegyel- 
med, nem tegnap, mert akkor ma már « holnap » volna, s 
nem mondhatná a székely azt, hogy «ma nem». Mert hát, 
tudja kegyelmed : «szóbul ért az ember !» aztán meg «több 
nap, mint kolbász », az is igaz pedig, hogy «jobb egy lám- 
pás elől, mint kettő hátul », s ((az oláh is okosabb a vásár 
után», azért azt tartják a székelyek, hogy « kötve kell 
hinni a komának)), mert « ember teszi a fogadást, agg eb, 
ki megállja)), pedig hát «az ökröt szarvánál, az embert 
szavánál fogják meg», azért nehogy « szappant vegyünk 
sajt helyett)) . . . 

— Hadd el az ördögbe ezt a sok bolond példás beszé- 
det, vágott közbe Apor István, rukkolj ki vele magyarán, 
mi csipte meg a góbékat ? 

— Hát biz azok azért vakaróznak, hogy mindenképen 
szeretnék tudni, hogy miféle állapotban került ide kegyel- 
med, hogy ennek a várnak ura legyen ? Hogy nem szár- 
mazik-e ebből majd Ilka asszonyra valami veszedelem ? 
Mert tudja kegyelmed, első ember az országban a fejedelem, 
de még annál is elébb való az asszony. Azért, ha azzal a 
hatalommal jött ide kegyelmed, hogy a fejedelem paran- 
csolatjára Mikóujvárát dominiumostól Ilka asszonytól el- 
vegye s őtet gyermekeivel együtt abból kiforgassa, hát 
akkor kevés ám ez a kis csapat vasfazekas fejű darabont 
itt körülötte a székelyeknek, úgy kirakják innen velük 
együtt, hogy a lába sem éri a földet. No úgy-e, már most 
kegyelmed is vakarja a fejét. Hát ott mi csíp? Mondja! 

— Gyere be velem a szobába, majd ottan elmondom. 
Addig küldd az őrséget nyugodni. 

— Köszönik szépen, elálldogálnak ők itten. 

Apor István behivta magához Boldizsár bát s elment 
vele egész a szélső gömbölyű torony szobájáig, a hol senki 



Digitized by 



Google 



15P 

sem hallgathatja ki, hogy mit beszélnek, ha csak nem ma- 
dár, vagy denevér. 

— Hát haragszunk-e még egymásra, öregem ? kezdé a 
szót Apor István, (ö került a kis ajtó felől, mert tudta jól, 
hogy a székely « hadnagy », a kinek ötszáz pixidarius lesia 
parancsát, nagyobb úr, mint a « kapitány », a kinek csak 
húsz drabant áll a szolgálatára.) 

Boldizsár bá a mellére tette a jobb kezét s így szólt : 

— Isten úgy tartson, hogy szivemből kivántam, hogy 
újra megláthassam kegyelmedet ebben a várban. 

Ennek a szónak nagyon megörüle Apor István uram ; 
a székely az Isten nevét nem szokta hiába felvenni a nyel- 
vére ; s miután Boldizsár bá kezét megszorongatván, arról 
is meggyőződött, hogy nincsen a markában valami lengyel 
garas odaszorítva (mert ha az ott vagyon, akkor az eskü 
átka a lengyel garast éri, nem az ő lelkét !), tehát egészen 
igaz szó volt, a mit kimondott, annálfogva ő is igen nyá- 
jas lett hozzá s megczirogatá az orczáját. 

— No hát legyünk akkor, mint régi jó komák, ismét 
per tu. 

— Meg se bánjuk. Én igaz hitemre mondom, nem 
csak azt kivántam, hogy visszajöjj ide, de hogy itt is 
maradj. 

— Hát hisz magam is azt óhajtom. Épen abban járok. 
Megmutatom neked fejedelem ő nagysága levelét is, a 
melyben nekem condonálja egész Mikó-Ujvárát, a hozzá- 
tartozó dominiummal együtt, mint a melyet perduellióiért 
Damokos Tamásné fiscaliter elvesztett. Hiszen tudod azt a 
casusát Szamosujvárott ? Milyen asszonysereget hozott 
magával a fejedelemre ! Hogy betört a diaetába, s még a 
rendeket is kényszeríté, hogy a fejedelmetdetronálják, sőt 
annyira ment a vakmerősége, hogy még a fejedelem lová- 
nak a zabiájába is belekapott. Ha én akkor ott nem va- 
gyok I A fejedelem ezért őt megnotáztatta. 

— Bizony Isten, nagy bolondság volt ! erősíté Boldizsár 
bá. (Az ember ugy is vehette, hogy a Damokosné cseleke- 

dete volt a nagy bolondság ; úgy is, hogy a fejedelemé volt 
az.) Hanem hát ón is megmondom igazán, a mi a szívemen 
van. Én sajnálom az Ilka húgomat, de különösen a két kis 
ártatlan porontyát. S fáj a szívem érte, hogy így egyszerre 
árvákká, földönfutókká legyenek. A Damokos Tamásnak 
már vége. Az nem élő ember többé. Tudom a tatárok szo- 
kását. A kit szökésen kapnak, vagy a kiért a sarczot meg 
nem hozzák Ór-Kapuba, mikor a foglyot odáig kivezették, 
az nem jön emberszámba többé. Azt úgy elcsúfítják, hogy 
nem marad rajta emberi ábrázat s örök baromszolgaságba 
vetik, a hol a nehéz munka, sanyaruság nagyhamar megöli. 
Szegény Tamás oda van már. Ilka asszony özvegy lett már. 
Apor István kivette a selyem zsebkendőjét, hogy meg- 
törülje a szemeit erre a szomorú hírre. 

— Ne fújd az orrodat, mert yeres lesz ! monda Boldizsár 
bá. Inkább szóljunk vidámabb dolgokról. Ugy-e bár, valld 
meg igaz hitedre, hogy most is szereted Damokos Ta- 
másnét? 

— Tudom már, mit akarsz ezzel? Hogy hát legjobb 
lenne, ha elvenném a menyecskét, akkor ő is megmaradna 
a birtokában, én is úr lennék benne, a fejedelem is vissza- 
vonná a megnotázást. 

— Ejnye, de éles eszed van, komám J 

— Hát hiszen nem hiába vagyok a fejedelem taná- 
csosa. 

— Azért van hát olyan nagy szerencsében ő nagysága. 

— Magam is tudnám én azt, hogy Ilkát meg kellene 
nyernem, mert azzal együtt a székelyeknek a szívét is 
megnyerném, s aztán meg minden non putarem eventuali- 
tásokra is biztos titulusom volna. 

— Holmi fejedelemváltozás esetére, úgy-e ? 

— No igen. De még hogy a födolgot megvalljam : bizony 
maga az asszony sem megvetendő egy falat. 

— De nem bizony ! A régi világban tündérnek fogták 
volna el. Te ! Mikor a haját leereszti (én már láttam egy- 
szer), hát egész a sarkáig ér. 

— Ne ébreszgesd bennem az alvó oroszlánt ! Úgy is 
szomjazom a szíve vérét ; de mit ér, ha ő tudni sem akar 
rólam. Addig meg sem kérhetem, a míg Damokos Tamás- 
tól el nincs választva. Azt pedig, hogy a rabságba rekedt 
férjétől elválaszszák, egyedül ő neki lehet kérni a szent 
széktől : más azt nem teheti. Hol vegyek én annyi ékes- 
szólást, a mennyivel én Hka asszonyt erre rábeszéljem? 
Holott annyira megy az irántam való utálkodása, hogy 
még maga elé sem ereszt, hanem betegnek mondatja ma- 
gát s minden ajtót bezár előttem. 

— Ez nagy bolondság tőle, monda Czirjék. Mert már a 
Damokos Tamásról egyszer le kell neki tenni. Akár így, 
akár úgy. Azt soha sem látja többet. Mit is látna rajta? 
Csak elfutna tőle. Hidd el, hogy nem te érted, hanem ő 
érte beszélek. Mert látom, hogy így elpusztul, s nincs más 
menekülés a számára, mint a te karjaid közé. Ha beteg, 
hát meg kell gyógyítani. Biz az orvosságot senki sem sze- 
reti : azért mégis csak beadják. Tudnám én annak a mód- 
ját, hogyan lehetne őt rákényszeríteni, hogy ő maga adja 
mindenbe a beleegyezését. 

— Ha tudod, ne rejtegesd ! Mi az ? 

— Hát az executión kell kezdeni a processust. 

— Ezt magam is felérem ököllel ; de hiányzik a fődolog 
hozzá, mint tudod, az ooccasio bona!» 

— No hát azt megszerzem én neked, ha rám bízod. 
... A szép menyecskének a hálószobája a kastély keleti 
gömbölyű tornyában van, a minek csak egy ablaka nyi- 
tott, a mi a havas felé néz. Ehhez a szobához egy sötét 
folyosó vezet, a mi a vastag várfalba úgy van beépítve, 
hogy a cselédségből senki se tud róla. A folyosó bejáratát 
azon az oldalon, a hol a fegyverterem van, egy szekrény 
takarja ; abból nyílik egy alacsony ajtó, a minek nálam a 
kulcsa. A másik végén a folyosónak pedig ismét van egy 
ajtóforma fatábla. Arról ismét senkinek semmi tudomása 
nincsen, mert a hálószobában ezt a bejáratot egy nagy 
velenczei tükör fedezi. Ez előtt a tükör előtt szokta 

Jókai : A Damokosok. 1 1 

Hka asszony éjszakára a haját kibontani, s újra 
befonni. 

— Hát te ezt honnan tudod ? 

— Ej no. A fatábla végig van hasadva s a tükör hátul- 
járól egy helyen levált az ezüst. 

— Hej te vén, gaz kópé ! Magad is leskelődtél már a 
szép menyecske után egyszer-másszor ! 

— Ugyan ne ungorkodj ! Hát akkor sem vétettem vele 
senkinek. No hát értsd meg tovább. A szobában világos 
szokott lenni, mert egész éjjel ég a mécses. Láthatod, hogy 
mikor jött el az időd. Az a tükrös tábla azonban nemnyi- 
lik kulcscsal, hanem alul van egy fordító retesze ; a mint 
azt szépen elcsavarod, a tábla elfordul a sarkában s nyitva 
az utad a szobába. Akkor aztán, hogy miként viseled ma- 
gadat? ha nem tudnád, vedd elő Comelius Agrippa 
könyvecskéjét «de vanitate scientiarum)), abból kikeres- 
heted. 

Apor István uram egészen fel volt villanyozva ezen ha- 
mis furfang által. 

— Adsza azt a kulcsot. 

— Hohó, komám. Csakk lassan a testtel I Szegődött bér 
osztott koncz. Krisztust sem árulták el ingyen. Előbb én is 
itt vagyok ám. 

— Ha sikerül a practicád, bizony jól megjutalmazlak 
érte. 

— Mi az a «jól?» 

— Meghagylak a hadnagyi tisztedben, s inscribálok 
neked három portát. 

— Jól van. Hanem azt add Írásban. 

Apor István megírta a kötést, meg is pecsételte : azt 
Czirjék Boldizsár eltette a tarsolyába. Akkor aztán el- 
vezette a tanácsos urat és kapitányt a czímerterembe, ott a 
szeme láttára félretolta az említett szekrényt, felnyitotta 
a kis ajtót, Yégíg világítva egy szövétnekkel a keskeny 
rejtek folyosón, a mi annak a háta mögött nyílt. Aztán 
odaadta a kis aranyozott kulcsot Apor Istvánnak. 

— Tehát csak okosan és merészen. Aztán ha lakoda- 
lomra kerül a sor, engem ki ne felejts helőle. Most pedig 
gyerünk, eskessük fel a hűségre a székelyeket. 

Ez az utolsó szó egészen meggyőzte Apor Istvánt a felől, 
hogy Czirjék igaz jó akaró embere. 

Hiszen nincs abban semmi gonoszság, a mit az most 
eképen kifundált. A szegény Damokos Tamás kárbaveszett, 
azon már nem lehet segíteni ; a nyomorult asszonynak 
inkább kell új férjről, istápról gondoskodni, a kivel egy- 
úttal a birtokát is megmentheti. Nincs most idő hossza- 
dalmas turbékolásra, « susogóra* ; practice kell a dologhoz 
hozzáfogni. Ha Apor István Ilka asszonynak a hálószobá- 
jába éjjel bejuthatott, onnan csak mint jövendőbeli férj 
jöhet ki. Igen jól van az kiszámítva, brutális, de egyenes 
mód ! Magának is van benne érdeke a lúfőnek ! 

Alig is várhatta Apor István, hogy beesteledjék. A szé- 
kelyek felől, miután felesküdtek a hűségére, egészen biz- 
tos lehetett; esküjét a székely soha meg nem szegi, ha a 
nyaka utána szakad is. Csak utána kell nyúlni az érett 
gyümölcsnek, s minden a kezében marad. 

Mégis nagyobb bátorság okáért azt a húsz drabantot, a 
kiket a fejedelmi szász testőrségből magával hozott, oda 
rendelé fel a czímerterem előtti tornáczba, hogy ott legye- 
nek éjjel, így egészen bizonyos lehetett a terve sikerülé- 
séről. 

A mint elharangozták az esteli angelust, bezárá belülről 
a fegyverterem ajtajait, s azután a rejtekajtón át behatolt 
egy viaszgyertya világa mellett a keskeny folyosóba. 

A csizmáit is lehúzta, hogy a lépteinek semmi hangja 
el ne árulja közeledését. A folyosó túlsó végéhez érve, 
aztán elfújta a gyertyát, észrevéve, hogy a Czirjék emlí- 
tette hasadékon át világosság szüremlik keresztül. 

Odalopózott az áruló hasadékhoz, a honnan a világos- 
ság derengett. A tüköramalgama kopásán keresztül egé- 
szen végig láthatott az ágyasházon. 

Ott volt a fülkében, nehéz függönyökkel beárnyékozva, 

11* 

Ilka asszony özvegy nyoszolyája; mellette egy kisebb kár- 
pitos ágy, a két kis gyermek alvó helye. Épen most fek- 
teti le őket. Maga vetkőzteti, megimádkoztatja : « Szegény 
jó apánkat őrizze az Isten minden veszedelemtől, hozza 
vissza friss jó egészségben.)) Anyjuk megcsókolgatja mind 
a kettőt. Azok még sokáig elvihánczolnak az ágyban, 
gyermekek módjára. 

— Nem tudtok már eldögleni, fattyuk I — mormogja 
magában a türelmetlen leskelődő. 

Pedig még sok végigvárni való van. Mikor a gyermekek 
elpihennek, maga Ilka asszony veszi elő a kapcsos ima- 
könyvet s letérdelve az Istenanya képe elé, hosszan, ke- 
servesen, könyhullatások közt imádkozik. 

— Mit tud annyit könyörögni annak a festett képnek? 
De még aztán egy másik festett kép is előkerül ; arany 

keretbe foglalt elefántcsontra festett miniatur-arczkép. 
Azzal is sokáig el kell beszélgetni, meg-megcsókolgatni, 
szivéhez szorongatni. Ez bizonyosan Damokos Tamás 
képe. 

A felébredt oroszlán dühét ez még csak ingerli. 

Végre aztán mégis rászánja magát a szép nő a lefek- 
vésre, maga levetkőzik, nem kell neki cselédsegítség. Le- 
bontja a szép hosszú haját, hogy újra befonja, s nagyot 
bámul rajta, hogy egy szál ősz hajat talál közte : ez akkor 
támadt, mikor hirét hozták, hogy a férjeért küldött vált- 
ságdijat elrabolták. Hiszen még alig huszonnégy éves! 
S már itt van az ősz szál. 

A leskelődő lator lihegve emészti sóvár szemével a deli 
hölgy bájait. Türelmetlen is már. Alig birja magát addig 
tartóztatni, mig a nő ágya félfüggönyét maga fölé Húzta, 
csak a másikat hagyva feltárva, hogy onnan fekhelyéről a 
gyermekekre lásson. Aztán félkarját a feje fölé emeli, az 
arczát ráfekteti s Istenben elalszik. 

— No most itt van az én időm ! mondja magában Apor 
István, elfordítva a csavarreteszt a deszkapad alján, a 
hogy Czirjék megtanította rá, s abban a szent perczben — 

kiesik a föld a lába alól, s ő az elbillenő padlóról lezuhan 
valami nagy sötét mélységbe. 

Szerencséje, hogy szalmára esett : nem törte se kezét, 
se lábát. 

Hanem a zörejre fölébredt Ilka asszony s kiugorva 
az ágyából, azt kérdé ; «Ki jár ott ?» 

Arra ugyan neki a háborgató meg nem felelhetett, 
mert az valami három ölnyi mélységben kuczorgott, a 
hová nem hat le se szó, se világosság ; de a földalatti 
kajabajának még is fel kellett hozzá törni még a vastag 
bástyafalon keresztül is, a mibe az a sülyesztő volt le- 
mélyitve, a hová Apor István leesett. Valami régi kincs- 
tartó rejtek volt az, a melyben az első Mikó a drágasá- 
gait dugdosá, s a mi felől csak Czirj éknek volt tudomása; 
hanem a furfangos sóhajhidat már ő csinálta hozzá a 
régi csapóajtó helyett s a levezető lajtorját is kihúzta be- 
lőle. Akkor végezte ő ezt az egész munkát, a mikor Ilka 
asszony Szamosujvárt járt diaetát és fejedelmet regu- 
lázni. A mint a jenői győzelemnek hire terjedt, rögtön 
megsejté Boldizsár bá, mi lesz ennek a következése? 
A győzelmes fejedelem visszajön, — Damokosnét meg- 
nótázzák, — Mikóujvárt elkobozzák tőle, — azt pedig 
senki se kapja meg más, mint Apor István, a kinek min- 
dig fájt rá a foga, — az idejön várat, birtokot elfoglalni, 
ha egyszer itt lesz, az ő luxuriosus természeténél fogva 
könnyű lesz őt belecsalni ebbe az egérfogóba : mivel aztán 
az ezermesternek még messzebblátó czéljai voltak. 

Azonban a megmagyarázhatlan zajra Ilka asszony hir- 
telen magára kapkodta a ruháit, s a cselédjeit készült 
felkelteni, a midőn a hálószobája ajtaján halk kopogta- 
tást haU. 

— Ki van az ajtón ? 

— Én vagyok itt, édes lelkem, a Boldizsár bátyád. 
Ébren vagy-e ? 

Hka asszony sietett felnyitni az ajtót. 

— Ugyan jó, hogy már felöltözve taláUak, édes mézem. 

Csak költsd fel a kis gyermekeket is, s öltöztesd fel. Fut- 
nunk kell innen ! 

Hka asszony a lába alatt zakatoló zörejre figyelmezteté. 

— Mi van ott ? Soha sem hallottam itt semmi neszt még. 

— Patkány került a csapdába. Hadd kaparjon. Te csak 
szedd össze hirtelen, a mi drágaságod van, rakd egy bőr- 
iszákba ; a legdrábbakat, a kis porontyokat, jól fel is öltöz- 
tesd, befogva a hintód : éjjeli útra megyünk, Brassóig 
meg sem állunk. 

— Az történt meg, a miről beszéltünk ? 

— Az. Tégedet megnotáztak. Apor Istvánnak adták a 
váradat, birtokodat. Ha magad is az övé nem akarsz lenni, 
akkor fuss innen. 

— De hová ? 

— Majd megmondom, ha az úton leszünk. Egész odáig, 
a hol már a világ be van deszkázva. De most siess ! Majd 
én elvégzem a magam dolgát azzal, a ki idelenn zakatol. 

Hka asszony hirtelen felölelte a gyermekeket az ágyuk- 
ból s kifutott velők a cselédjeihez. Egészen agyon volt 
rémülve, s féltette őket ebben a kísértetes szobában. 

Boldizsár bá pedig, mikor egyedül maradt ott, félre- 
tolta a helyéből a nagy fali tükröt s kezébe véve az éjjeli 
mécsest, levilágított vele a mély bástyaüregbe. 

— No kedves komám, nem ütötted- e meg magadat ? 
Hathatós káromkodás volt rá a felelet. 

— Látod, így jár ám az, a ki a tiltott gyümölcs után 
ágaskodik. Dejszen döngetheted azt a falat! Egy öl széles 
az elől is hátul is. Nem hallik ki innen semmi kiáltás. 
Jobb lesz, ha szépen megalkuszol velem, ha ki akarsz 
innen kerülni valaha. 

— Mi kell ? Haramia ! Kiált fel onnan alulról a fogoly. 

— Mi kell? Kitaláltad. « Haramia. » Azt mondd meg 
nekem azonnal, hogy kinek hívják igazi néven a Mun- 
duka Ka vaséit ? a ki a Damokos Tamás váltságát elra- 
bolta s hol találok rá minden bizonynyal. 

— Mit tudom én ? 

— Hát csak törd rajta a fejed ; ha elfelejtetted, míg 
eszedbe jut, mert nekem nem hosszú az idő idefenn rá- 
várnom, a míg megmondod : ha neked nem hosszú. Te 
neked tudnod kell azt! S ha most jóllakva nem jut 
eszedbe, majd eszedbe jut éhomra, mert én addig meg 
nem mondom, hogy hol van a pékbolt, ahol czipót ve- 
hetsz, — oda lenn a sutban. 

— Csak nem akarsz éhen megölni ? 

— Ne akarj éhen meghalni. De én bizony alább nem 
adom a czipót, megmondtam az árát. 

— No hát vigyen el az ördög. Zernyesten lakik Brassó 
mellett, Dimbora Lupujnak hívják. 

— Úgy? Jól ismerem. Derék, becsületes biróviselt em- 
ber. Hát annál vannak az elrabolt aranyok? 

— Azt nem tudom. 

— Dehogy nem tudod! Vájjon hol tartja őket? 

— Az ördög jobban tudja. 

— Könnyű neked odalenn a pokolban az ördögöt em- 
legetni. Hát kérdezd meg tőle, közelebb vagy hozzá mint 
én. Különben, bizony Isten, itt maradsz ítéletnapig. 

— No hát süketülj meg tőle ! Egy hosszú oláh tilinkóba 
vannak belerakva, az ott lóg az ágya fölött a falon. Vedd 
el tőle ! mit bánom én ? süsd meg ! 

— Hát hiszen meg is sütöm én azt, csak megkapjam 

— No már most adj le egy létrát, hadd megyek fel. • 

— Jaj de házsártos vagy, kedves komám ; pedig még 
csak most kerültél le s már is ki akarsz jönni! Hátha, 
mint a szegény Damokos Tamásnak, esztendő számra ott 
kellene taposnod a csávát a keserű rabságban ! Nem megy 
az olyan hamar ! Várnod kell egy kisség ! Előbb én majd 
elmegyek a Mundukát felkeresni. Téged addiglan itt hagy- 
lak. Ne félj semmit, nem halsz éhen. Ha a szalmát félre- 
hárítod a lábad alól, találsz egy csapó-ajtóra, azt a vas- 
karikájánál fogva felemeled, s azon bejutsz egy gádorba, 
a melyik egy csinos kis boltba vezet. Az lesz a te ideigle- 
nes lakásod ebben a várban. Van nálad tűzszerszám, ott 

találsz gyertyát is, nem maradsz sötétben ; meglátod, van 
enni-inni való akár két hétre is. En az alatt csak meg- 
kapom a Mundukát. Ha az igazi nevet mondtad, akkor 
bizonynyal megkapom. Hogy a pénzt hogy veszem el 
tőle, az aztán az én gondom. Akkor azután rögtön hir- 
mondót futtatok ide a hadnagyokhoz, hogy hol keressék 
a kapitányukat, a kik bizonyára addiglan, ha eget-földet 
egygyé tesznek, sem akadnak rád sehol. Ha azonban nem 
az igazi nevet adád tudtomra : akkor visszajövök ide, erre 
a szent helyre s megint lekiáltok hozzád : ((hol vagy 
Ádám 1» jer elő, ne hazudj igazán, ki a Munduka Eavasel? 
S ezt mind addig újra ismételem, a míg csak te meg nem 
unod. 

— Az igazi nevet mondtam. Dörmögé a mélységbe 
jutott. 

— No hát akkor béke legyen veled ! Ha látlak, lássalak 
friss jó egészségben. 

Ezzel lecsukta a fogolyra az elbillenő ajtót ; helyre for- 
dítá a csavaró reteszt ; a nyilástzáró táblát a belső tükör- 
rel együtt helyére tolá s aztán végighaladva a rejtek folyo- 
són, kijött a czimerterembe ; a nehéz szekrényt megint a 
rejtekajtó elé tolta, s valamennyi szobán keresztül sétálva, 
végig ballagott a külső tornáczon, úgy került Damokos 
Tamásné elé, a ki azt hitte, hogy boszorkányság van a 
dologban: mivelhogy a toronyszobából lehetetlen más 
ajtón kijönni valakinek, mint a melyen bement. Merre 
jött ki az ágyasházból? 

— Kepültem galambom ! magyarázá Boldizsár bá. De 
most már repüljünk veletek együtt, a míg a csillagokban 
tart. 

Azzal a két kis gyermeket a karjaikra vették, a kiseb- 
biket az anyjuk, a nagyobbikat Boldizsár bá s levitték 
őket a hintóhoz. A nagyobbik nyűgösködött. « Minek köl- 
töttek fel ? Olyan jót álmodtam. Az apámnál voltam ». 

— Ö nála fogsz lenni kicsikém nem soká ! — monda 
Boldizsár bá — odaviszlek hozzá ! 

— Minek bolondítja ezzel a szegény gyermeket ? — 
feddé Ilka asszony. 

— Igazat mondtam én. Bizony odamegyünk I Damokos 
Tamáshoz ! 

Ezért a szóért aztán mind a hárman a nyakába borul- 
tak, anya és két gyermek és összecsókolták. 

— Igaz ez ? igaz ez ? 

— Ha én mondom, hát igaz ! 



A DKAKU POPI. 

Útközben Boldizsár bá elmondott Ilka asszonynak a 
megtörténtekből, s az ezután tervbe vett dolgokból any- 
nyit, a mennyibe azt szükséges volt beavatni. Megtudta 
már Aportól, hogy mi az igazi neve Mundukának ? hol 
kapható meg, és az elrabolt aranyak hova valinak el- 
rejtve ? 

— Tehát mégis az ő tudtával történt ! szörnyűködék 
Ilka asszony. 

— Bocsásd meg néki, szentem. Az irántad való szere- 
lem vitte rá, nem valami nemtelen indulat. 

— Pokolra jusson érette ! 

— «Ott)) van már, ne kivánd még mélyebbre. Szépen 
birtokba vette a váradat, mondhatom: csak hadd üljön ott. 
Nem tart az sokáig, pünkösdi királyság lesz az, két ellen 
fejedelmünk már van, mire visszakerülünk Krimiából, 
negyedik is lesz, az majd kiveri valamennyit. Hanem 
most legelébb is az a főgondunk, hogy Mundukától vissza- 
kapjuk a pénzt. 

— Eögtön jelentse föl kegyelmed a brassói királybíró- 
nál, hogy fogassa el az embert. 

— Dehogy jelentem, édes mézem ! hisz az annyi volna, 
mintha rókát akarnék fogni s kolompot akasztanék a nya- 
kamba. Majd kikerítem én azt királybíró nélkül, egy nap 
köze alatt. A ki az emberek bölcsességére számít, az bizony 

csúfot lát ; hanem aki a bolondságukra számít, az mindig 
czélba talál. 

Ilka asszony tehát egészen rábízta az ügyet Boldizsár 
bára. 

Másnap délre bevergődének szerencsésen Brassóba. 
Boldizsár bá azonban nem hajtatott a belvárosba, a hol 
igen díszes vendégfogadók valának ; hanem kinn maradt 
Bolgárszegen. Ez egyik külvárosa Brassónak, a mit akkor 
csupa görögök laktak. A legélelmesebb és leghasznosabb 
népfaj, a mi csak Magyarországra bevándorolt. Itt bolgá- 
roknak nevezték akkoriban őket ; de valóságra macedón 
görögök voltak. Az ö kezükben volt az egész kereskedés, 
Magyarország és a keleti népek között. Kincsek özönlöt- 
tek a kezeikén át Magyarországra. Szerették is őket a 
királyok és fejedelmek, s erős kiváltságokkal kerítek őket 
körül. Ezek közé tartozott, hogy a görögök saját bírót vá- 
lasztottak magok közül, a ki kereskedelmi ügyeikben íté- 
letet hozott. Ebben az időben Nogáli uram volt a görög 
bíró. Boldizsár bá egyenesen az ő udvarára hajtatott be. 
Itt minden ház bolt volt és vendégfogadó. Lehetett kapni 
akár egy ital pálinkát, akár egy vég posztót, akár egész 
ellátást, kocsival, lóval, jutányosán, becsületes árért. Szí- 
vesen látták a vendéget, a gazda együtt ebédelt, vacsorált 
vele : mikor odább akart menni, megcsinálta neki a szám- 
láját, a min magának nyeresége sem volt; engedelmet 
kért tőle, hogy ilyen sokra megy a csekélység, a mit szol- 
gáltatott, s ha azt mondta a vendég, hogy most nincsen 
pénze, hát «az Isten áldja meg ! majd megadja, ha vissza- 
jön megint.)) A székelyek legörömestebb is csak ideszáll- 
tak Bolgárszegre, ha Brassóban vala dolguk. 

Nogáli uram különben is régi jó ismerőse volt a Da- 
mokos-családnak, a búzát, gyapjút ő szokta tőlük meg- 
venni, s viszont kelmével, fűszerszámmal ő látta el a 
házat. Nagyon örült is, mikor Boldizsár bát meglátta 
Damokosnéval, meg a két kis fiucskával. maga segített 
a nagy bőröndöt behozni Boldizsárnak. «Az ilyent nem 

kell cselédre bízni ! észreveszi az emeléséről, hogy arany- 
ezüst van benne. » 

— Biz a van ebben, monda Boldizsár bá. A Damoko- 
sok minden családi kincse itt van. György fejedelem meg- 
nótáztatta a hugomasszonjrt, s most futnunk kell az or- 
szágból. 

— Tudom, tudom. Monda a görög. Az Isten áldja meg 
őtet a nótájával ! Majd mi tánczolunk azon. Hát csak 
hagyjátok itt nálam ezeket a kincseket most: ne vigyétek 
magatokkal, nc^ert bizony elveszik tőletek vagy a zsivá- 
nyok, vagy a tatárok. Itt ólálkodnak ám már a szomszéd- 
ban. Én adok rá nektek majd pénzt, a mennyi keU. Tu- 
dom, mi van a ládában. Ismerem minden darabját. 
Lehet rá kölcsön adni kétezer aranyat. Nem kérek sokat 
érte ; egy oszporát egy aranyért, a mig visszafizetik. Ha 
egy hónap múlva, vagy kettő múlva, vagy egy esztendő 
múlva. Azért csak egy oszporát. 

Damokos Tamásné bizony megadott volna akár egy 
dénárt is szives örömest a kölcsönajánlott két ezer arany- 
ért darabonkint. 

— Itt én nálam biztos helyen lesz ám a kincsetek, ne 
féljetek. Ide nem jön a tatár. Van mi nekünk olyan abra- 
kunk, a mit ha a tatár lovának adunk, hát elmegy tőle 

•másfelé ; Brassót kikerüli. Megtanulták már a brassóiak, 
hogy vassal nem jó verekedni, ezüsttel sokkal jobb. 

— De hátha ezt a kétezer aranyat is elrabolják tőlünk 
a zsiványok, mint a múltkorit? aggságoskodék Ilka asz- 
szony. 

— Miért nem szóltatok nekem ? Nekem kellett volna 
szólni! Én nem adok ám a kezetekbe pénzt; egy oszpo- 
rát sem. Nem kell az embernek az útra pénzt vinni ma- 
gával ; mert mikor előveszi az erszényét, hogy fizessen : 
meglátják, s agyonütik érte. Hanem majd adok én nektek 
egy pecsétes levelet, jóféle pergamenre irva, ezzel aztán 
elmehettek Bukarestbe, Galaczba, Bakcsi Száraiba, majd 
felirom a neveiket, kikhez ? Annak ott megmutatjátok ezt 

a levelet, s megmondjátok neki, hogy mennyi pénzt fizes- 
sen helyettetek ennek meg amannak. Az felírja erre a 
levélre, a mit kifizetett, ti meg irást adtok neki róla. 
Mikor visszakerültök, ezzel a levéllel beszámoltok ne- 
kem, s akkor megtudjuk, hogy melyikünk tartozik a má- 
siknak? így az egész utón senki egy tallért sem lát a 
tenyeretekben ; mégis mindig lesz pénzetek. Ezt a leve- 
let pedig hiába rabolná el tőletek akárki, mert ez csak 
Damokos Tamásné asszonyomnak a nevére szól ; a kit 
aztán a keze írásáról ismernek meg az én embereim 
minden városban. Ha akarjátok, Bagdadig elküldelek 
benneteket ilyen szép szerével. 

Oda azonban ők nem akarának utazni, hanem csak 
Krimiáig, Buzdurgán murza uram palotájáig. 

Ilka asszony tehát egészen tele volt megelégedéssel, 
mikor ennyit megértett Nogáli uramtól. Meg volna tehát 
a váltságdíj ismét; a kétezer arany. Erre a módjára a 
szabadulásnak bizony hamarább is gondolhatott volna! 
Vádolta most már a lelke, hogy minek kapkodott a feje- 
delem lova zablyájához? miért nem kereste fel inkább 
azonnal Nógáli uramat ? Mennyi idő kárbaveszett ezzel. 
Sőt a birtokát is elkobozták miatta. — No majd az urá- 
nak visszaadják, ha előkerül Krimiából, hisz az nem vé- 
tett Eákóczy Györgynek semmit, sőt inkább az ő hűsé- 
geért szenved. 

Boldizsár bá azonban egy szóval sem árulta el Nogáli- 
nak, hogy vágynak még más kétezer aranyak is, a 
mikre bizonyosan számit. Azt kell kicsikarni! De nem 
szólt senkinek. Azt mondta, elmegy körültekinteni alkal- 
matosság után. Ellenben csak azt várta, hogy besötéted- 
jék. Akkor egy batyuba kötözött mindent, a mire szük- 
sége volt. Ha valaki rajta kapta volna, de elbámult volna 
rajta, hogy micsoda furcsa dolgokat szedett össze az ezer- 
mester ? Mi lesz ebből ? Egy bivalybőr szarvastul, söré- 
nyestül, egy hosszú tülök, egy négyszegletű bádogszelencze. 
Vájjon mire lesznek mindezek használhatók ? 

Azt ő tudta. A mint sötét lett, felvette a batyut a hátára; 
vándor olajkárosok módjára a köpönyegét a batyu fölé 
takarta, s aztán égy hosszú szeges bottal a kezében, elin- 
dult Zernyest felé. 

Nem kellett neki tudakozódni, tudta jól az utat. Minden 
házat ismert. 

Éjfélre kukorítottak a kakasok, mikor a falu közepéig 
eljutott, a hol az ő emberének a háza volt. Azt is ismerte ő 
személyesen. Sokszor ittak egymásnak a kulacsából. Ki 
hitte volna róla, hogy ilyen gonosz szellem lakik benne ? 

Zemyestfalva és egész határa akkoriban mind Brassó 
tulajdona volt. A falu félmértföldnyi hosszúságban nyúlik 
végig a Kiu patak partján, más része meg el van szórva a 
havasok között ; azt odafenn vad, pásztornép lakja, a ki 
még papot sem lát soha s vándorol a nyájával, keresztül- 
kasul a hegyeken, nem kérdezve, hol Erdély, hol Oláhor- 
szág ? az idelenn lakók pedig fuvarozásból élnek. Befog- 
nak tizenkét, tizenhat lovat egy óriási társzekér elé, s azt 
megrakva brassói kelmékkel, elvontatják Bécsig vagy Ga- 
laczig, mindig útban vannak. Zavaros időkben pedig ha- 
lásznak is ! de nem a Biu patakban, hanem a « zavarosban » . 
Egy olyan név, mint a «Munduka Eavasel», nem is va- 
lami megszégyenítő arra nézve, a ki azt hiressé tette. Csak 
olyan az, mint a hajdankorban a rablólovagok viselete 
volt. Még népballadák is dicsőítik. Egy ilyen híres kalan- 
dor. Deli Marko, egész ütközetet vívott Báthory Gáborral 
s meg is verte (a szászok segélyével) a fejedelmet. (A «Deli 
Marko » név mindenütt népszerű.) 

Boldizsár bá bizonyos lehetett felőle, hogy Dimbora 
Lupujt otthon találja. Az nem jár fuvarozni. 

A háza ott van egy domboldalban, óriási diófáktól be- 
takarva. Kerítése nincsen, még egy kuiyát sem tart. Nem 
fenyegeti őt itten veszedelem ; s ha fenyegetné, gyorsan 
tudósítják róla. Nagy híre van óriási erejének : az bánná 
meg, a ki reá törne. 

Dehogy is jött ellene Boldizsár bá erőhatalommal. 

Brassó valamennyi drabantja el nem nyomná a Mundukát, 
ha az megharagszik. 

A Dimbora Lupuj háza, a hogy oláh nemes uraké szo- 
kott fabrikálva lenni, alul kőből épült, arra vezetett fel 
egy lépcsős tornácz ; a fölött azután szép simára gyalult 
tölgyfából volt emelve a lakóház, czifrán kifestett ajtó-, 
ablakfákkal, a teteje magasabb volt magánál a háznál, 
singnyi zsindelyekkel fedve, a két ormán két nagy szarvas- 
agancscsal. 

Boldizsár bá a csendes éjszakában toilettet csinált a 
diófa alatt ; felvette a bivalybőrt, a szarvasfejbőrt a fejére 
húzva, ebben a riasztó alakban indult meg a Munduka 
látogatására. 

Ismerte a dörgést : ott alszik ő kegyelme a hátsó szobá- 
ban, a honnan az erdőre lehet látni és menekülni. Az ab- 
laka mindig nyitva, még télen is. Úgy alszik ott a décz- 
bunda alatt, a nagy báránybőr süveggel a fején. 

Boldizsár bá a nagy hársfahéj szótülköt betolva az ab- 
lakon át a szobába, pokolbeli hangon mormogá: « Mun- 
duka Kavasel!)) 

A déczbunda megmozdult, a báránybőrsüveg felütötte 
a fejét. Dimbora Lupuj felébredt a hős nevének említé- 
sére álmából. 

Haj, de hirtelen lehúzta a fejét megint a bunda alá, 
mert az, a mit látott, bizony a legkeményebb szivet is meg- 
próbálná ! Ott tánczolt a falon fényes karika közepében 
egy iiagy fekete ördög, előre görbült két szarvval, hosszan 
kilógó piros nyelvvel, tüzes vasvillával a kezében ; a far- 
kába pedig három ördögfiu kapaszkodott, az egyik piros, 
a másik zöld, a harmadik sárga, az egyiknek bagolyfeje 
volt, a másiknak hiúz feje, a harmadiknak sündisznófeje. 
Az öreg ördög mormogott, az aprók pedig igen illetlen 
hangokat adogattak közbe. 

« Jajhl uram irgalmazz I » didergé fogvaczogvaa rablóhős. 

((Munduka Bavasell mormogá az ördög. Készen vagy-e 
a halálra? Jöszte velem ! viszlek a pokolba ». 

«Ne még, uram, dráku! csak egy napig kegyelmezz. 
Nagyon sok a bűnöm!)) 

« Tudom! Fel van nálam írva, Én vagyok a «draku 
popi)). 

Ez a «pap ördöge » ama titokteljes személy, aki eljár az 
ablakra, a hol lopott pénzt érez s kiköveteli azt a primus 
acquisitortól. Furcsa incassator ! 

— Jaj, mondd meg, mit kivánsz? 

«Add ide azt a furulyát az ágyad fölül » dörmögé az 
ördög. 

«Jaj ! urain dráku, az sok lesz. Érd be felével !» 

«Ne alkudj ! Adod-e mindjárt? Vagy szekérrel jöjjek ?» 

Hangzott is már a pokolbeli paripák, a sárkányok prüsz- 
szögése : a kerek fényszérű közepébe ott a falon egyszerre 
csak beugrott egy tűzokádó sárkány : tüzes szekérrel ; ab- 
ban ült a poklok királya, tüzes koronával a fején. 

Munduka Bavasel látta, hogy itt életre és pokolra megy 
a harcz. Nem volt ő gyáva ember. Tudta védelmezni ma- 
gát. Még az ördög ellen is tudta. Bizonyos volt felőle, 
hogy ha ő azt a szentelt viaszgyertyát ott a Szent György 
kép előtt meggyújthatja, attól egyszerre el kell futni min- 
den pokolbeli hatalomnak. Kimászott négykézláb az 
ágyából ; elvánszorgott a pestesig, azon még parázs volt ; 
a kénfonalat bedugta s folyvást imádkozva és könyörögve, 
odacsúszott térden a szent képig s akkor aztán meggyúj- 
totta a viaszgyerfcyát. 

De ebben a pillanatban egy olyan tűzsugárt okádott a 
sárkány a szeme közé, hogy attól a gyertya is elaludt, s 
szakálla, bajusza mind leperzselődött. 

(cMunduka! Munduka! Ne bolondozz a pokol tüzével», 
tanácslá mély hangon az ördög; A sárkány pedig prüszkölt 
és nagyokat horkantott. 

— Jaj nekem ! Adom már ! nyöszörgött a rablóvezér. 
Harmincz mértföldnyire eredj tőlem ! 

— Mihelyt a furulyád ide adod. 

— Nesze fogd meg. 

Boldizsár bá érezé a nehézségéről, hogy annak arany- 
nyal kell tele lenni. 

Akkor aztán még egy pokolbeli káromkodást mondott 
a rablónak: «Quadrupedanteputremcrepituquatitungula- 
campum ! » a mi valami rettenetes átokmondás lehet ; Mun- 
duka az'ágy alá menekült tőle rémültében ; arra aztán 
az ördög is elkocsikázott a maga sárkáayfogatával, rém- 
séges gyantaillatot hagyva maga után, fejedelmi szokása 
szerint. 

— No hát ! Monda magában Boldizsár bá, mikor reg- 
gelre szerencsésen haza került Bolgárszegre, s a megdu- 
gasztalanított hosszú tilinkóból kiönté Nogáli uram aszta- 
lára a kétezer aranyakat. Valamennyi biró, polgármester, 
syndicus, hadnagy, darabant, mind összeverte volna a 
fejét, még se csikarta volna ki Munduka Eavasel uram 
markából ezt a pénzt, a hogy én kivasaltam tőle egy bi- 
valybőrrel, egy tülökkel, egy laterna magicával, meg egy 
kis törött gyantával I 

Azzal aztán elmesélte az egészet, hogyan történt, el is 
producálta a bűvlámpa csodaműveleteit ; a mi a kis gyer- 
mekeknek különösen megtetszett. Persze ők még nem vé- 
tettek az ördögnek, tehát nem féltek tőle. 

Mindebből pedig az a tanulság : hogy az ördögre nagy 
szükség van ezen a világon ; azért mi a mi ördögünket 
nem engedjük tőlünk eldisputáltatni a tudósoktól. 

— Ez hát nagyon jól jött így, monda Nogáli uram. Már 
most ezt a pénzt egészen a váltságdíjra adhatjátok, a mit 
a zálogra felvesztek tőlem, az csak az útiköltségre kell 
majd. Hanem azt tanácsolom, hogy mindjárt útra kelje- 
tek ; mert a Munduka, ha egy csomó elrablott pénzt ki- 
adott a draku popinak, az addig nem nyugszik ám, míg 
helyette még egyszer annyit nem rabol. Neki mindenütt 
kémei vannak, a kik tudósítják, ki utazik a vámokon ke- 
resztül, mennyi őrizetet vitt magával. Ha Damokosné asz- 
szonyom utazását megtudja, szentül azt hiszi, hogy sok 
pénzt viszen magával, azért ne is menjetek ti a vám felé 

a szoroson keresztül a rendes országúton. Majd elkülde- 
lek ón benneteket másfelé, a merre a világnak nincsen 
szája. Vannak én nekem egynehány lovas leányaim, a kik 
megszokták a havasi utakat járni (a miken egykor a jó 
Tökölyi betört a német seregekre.) De ne gondoljatok ám 
valami rosszat felőlem. Csak azt corrigálom ki, a mit a 
szász urak beletettek a törvényeinkbe, hogy nekünk görö- 
göknek nem szabad kényesőt, meg salétromot szállítani 
ki az országból; hanem csak ő nekik. Hát az az én kényeső 
meg salétromszállító utam, az ő kegyes engedelmük nél- 
kül. Ezen az úton olyan szépen kivezetnek titeket az én 
szolgálóim (én nem tartok férfiszolgát, az mind tolvaj, 
pákosz, veszekedő), még a madár se szólít meg benneteket 
egész Plojestig. Onnan aztán csak egy hajtás Bukarest. 
Lóháton odáig, ott megint szekeret fogadtok, azzal men- 
tek Gyurgyevóig. Eövidebb volna ugyan az út Foksánnak, 
s úgy Brailának, de ez most tele van errefelé nyomakodó 
tatárseregekkel, azokra nem jó lenne szembemenni. Azért 
kell azt a kerülőt tennetek, hogy a veszedelemnek kitér- 
jetek útjából. Onnan aztán evezős hajóval leereszkedtek 
Galaczig, ott kaptok vitorlás hajót, az én embereim eliga- 
zítanak, s ha Isten segít, két hét múlva ott lesztek az 
akhtiari kikötőben. 

— Eddig is megsegített csodatételével, ezután is 
majd megsegít az Isteú, monda kegyes szóval Ilka asz- 
szony. 

Ebben aztán megnyugodtak. 



VAN ISTEN A FOLD ALATT IS! 

Boldizsár bá azonnal levelet ira a mikóujvári hadnagy- 
nak, melyben tudtára adá, hogy hol keressék az eltűnt 
várkapitányt, Apor István uramat s miféle furfanggal jus- 
sanak hozzá az ő nagyrabecsült személyéhez, a kinek 
azóta már fogytán lehet az elemózsiája; de különben sem 

Jókai: A. Damokosok. 12' 

kellemetes a tartózkodási helye. Egyébiránt köszönteti ö 
méltóságát, a furulyát megkapá s igen szép nótákat fúj- 
dogál rajta. A mit ő jobban meg fog érteni stb. stb. 

Csakhogy erre a levélre már akkor semmi szüksége sem 
volt Apor István uramnak. 

A csaptatóba jutott főkapitány úr ugyanis sehogy sem 
akart belenyugodni a maga kellemetlen állapotába. Bo- 
szantotta nagyon, hogy ilyen együgyű módon engedte 
magát a concupiscentiája kötőfékénél fogva belevezettetni 
a kelepczébe. Ha ez kisül, az egész világ példája lesz be- 
lőle; kicsúfolják, kinevetik, még a fejedelem sem fogja 
többé semmi dolgát rábízni. Hiába mondja, hogy hiszen 
Oroszlánszívű Eichardot is elfogták, azért még is csak őt 
fogják kigúnyolni. Nem várja ő, hogy érte jöjjenek, ha- 
nem kitör innen. Vele volt az evőszerszáma, azt szokás 
volt ezüst tokban magával vinni mindenkinek. Egy kés 
elég a rabnak, hogy a falát keresztül ássa, akármilyen vas- 
tag is az. 

Eögtön hozzáfogott a munkához. A késével kivájta a 
mészragaszt egy kő körűi. Csak az első kőnél ment az ne- 
hezecskén ; de mihelyt az ki lett a helyéből mozdítva, a 
munka mindjárt könnyebben ment. Ha napszámba dolgo- 
zott volna, bizoy megkeresett volna a kőműves pallér- 
nál három dénárt egy nap alatt. Soha sem szolgálta még 
meg ilyen jól a kenyerét. De volt is láttatja. Másod 
nap már akkora rést vájt a falban, hogy maga is belefért; 
s nagy vigasztalására szolgált, hogy a hátralevő falon ke- 
resztül már a külvilági neszből meghallott annyit, hogy a 
toronyőrök trombitálnak. Hej ha ő neki egy trombitája 
volna: most ő is jelt adhatna innen a föld alul, s azt a 
hívei majd meghallanák. 

Idelenn a föld alatt csak az órájáról tudta meg, hogy 
mennyire haladt az idő ; s hogy éjfél van és nem dél. 
A harmadik nap éjszakája. Alig fordított belőle valamit 
álomra. Egyszer azután olyan akadályra talált, a min az 
egész tudománya kudarczot vallott. Azt a rést, a mit ő 

a falon keresztül tört, mikor már egy ölnyire haladt, egy- 
szerre csak elzárta egy olyan nagy kőkoloncz, a minek 
széleire sehol sem akadt rá ; de a mit onnan elmozdítani 
nem is volna elég egy ember, még ha maga Sámson 
volna is. 

Hogy vágja magát ezen a nagy kövön keresztül ? 

A kétségbeesés kezdte környékezni ; szakadt a testéről 
a nehéz veríték. 

«Hát nincs Isten a föld alatt !» zúgolódik nagy keserű- 
ségében. 

Dehogy nincs ! Csakhogy nem Isten hírével kerültünk 
ám ide ! 

No de jól van : alig hogy e szót kimondta Apor István 
uram, mit hallanak fülei ? Csákányütéseket kívül a falon. 
Épen ottan, a hol ő az alagútját elzáró nagy követ találta. 
Ez aztán a gyors igazságszolgáltatás ! Az ő hívei kívülről 
ássák a falat. Tulaj donképen nincs is benne valami külö- 
nös csoda. Kár is volna érte letérdepelni és hálákat adni 
áhítatosan, mert hisz az egész természetes következése az 
eseményeknek. A hű darabontok és a hűséges székelyek, 
nem találván reggel az ő főkapitányukat, a ki eltűnt, sem 
Czirjéket, a ki Mundukát keresni szökött, elindultak a jó 
uruknak a keresésére : tudván, hogy itt kell neki valahol 
eldugva lenni a vár bástyáiban. Most azután, az éj csen- 
dességében, meghallották a neszt, hogy kaparja ő belülről 
a börtöne falát, s nosza csákányt, vasrudat ragadtak, hogy 
ők meg kívülről bontsák a köveket, a mik a fogolynak út- 
jában állanak I 

Dehogy jutott neki eszébe az imádság, meg a félmázsás 
viaszgyertya, a mit kínszenvedésében a Boldogságos Szűz- 
nek felajánlott. «No megállj Czirjék! Megállj Damokosné ! 
Ezért véres boszút állok !» Még az is eszébe jutott, hogy 
Dimbora Lupujhoz is el lehetne még futtatni s eszére adni 
a veszedelmet. 

Egyszer aztán nagyot roppant a fal, a nehéz alapkő kigör- 
dül ; a csillagos ég derengése bevilágít a földalatti odúba. 

12* 

— Itt vagyok fiaim I Itt a főkapitánytok, Apor István ! 
kiált a megmenekült fogoly, kibújva a törött résen szaba- 
ditói elé. 

De azok ugyancsak furcsán köszöntötték. Egyik az üs- 
tökébe markolt, a másik a gallérjába, a harmadik-negye- 
dik a két kezét kapta el, az ötödik a száját tömte be, s mi- 
előtt egyet kiálthatott volna, hozzá kötötték a nyakánál 
fogva egy lónak a farkához, elkezdtek vele vágtatni, neki 
aztán szaladni kellett tüskön-bozóton keresztül, ha azt nem 
akarta, hogy a pányva a nyakára szoruljon. 

No ez szép kis megszabadulás volt I 

A minek pedig az a magyarázata, hogy nem Apor István 
uram darabontjai voltak azok, a kik a bástyát kikezdték ; 
hanem a krimiai tatárok, Buzdurgán emberei. 

A haragos murza, a mit megígért, sietett megtenni. 
A maga csapatjával legelébb betört Erdélybe, az ojtozi 
szoroson keresztül, mit senki sem védelmezett ; éjszakára 
ott termett Mikó-üjvár alatt. Fogadása tartotta körmére 
keríteni Damokos Tamásnét, a ki az uráért sajnálta meg- 
küldeni a váltságdíjat. Nagyon számított rá, hogy még a 
szeretőjét is ott fogja a várban találni, a kiért az urát ott 
hagyta veszendőben. Nem volt ott most Czirjék Boldizsár, 
a ki a faágyuival egész tatár-sereget pocsékká vert ugyan- 
azon a helyen : székely és szász a fülére fekve aludt a vár- 
ban. Sem kapitány, sem hadnagy nem volt, a ki az őröket 
fegyelemben tartsa. Könnyű volt őket meglepni gondtalan 
álmukban. 

A tatárok észrevétlenül kiásták a bástyafalat, azután 
ugyanazon a sülyesztőn keresztül, melybe Apor István le- 
zuhant, felmászának szépen s a várszobában alvó dara- 
bontokat irgalmatlanul megkötözték. Az alsó boltozatban 
alvó székelyek csak erre a lármára ébredének fel. Akkor 
látták, hogy benn van az ellenség a várban. Ok aztán, ne- 
hogy kívül és belül két tűz közé szoruljanak, senki sem 
lévén, a ki vezette volna őket, felnyiták a kaput és fegy- 
veres kézzel kirohanván, elverték maguk elől, a kit utjok- 

ban találtak e aztán elmenekültek a hegyek közé. A kapi- 
tány ám lássa, mitévő legyen ? 

Azt ugyan attól nem kérdezték, hanem addig nyargal- 
tak vele, a míg a mnrza elé nem érkezének. 

«Itt hozzuk az Apor Istvánt !» 

Hejh ! mekkora kaczagásra nyitotta fel az állkapczáját 
ennél a névnél Buzdurgán murza. 

— Hehej ! Hát te vagy az a híres ? « Kedves egyetlen 
Pistukám ! » A szép asszony szerelmes bálványa ? A kiért 
az urát, Damokos Tamást ott hagyja a csávában ! Te rád 
fáj a fogam. Csakhogy megkaptalak ! No ne félj, elviszlek 
oda társad mellé : legyetek együtt ketten. Akkor aztán vá- 
logasson majd a szép asszony bennetek, hogy mélyítek 
szebb legény a talpán ? Szerettél a közös tálból enni? No 
majd lefetyölöd a közös moslékot, a közös vályúból, Da- 
mokos Tamással, s egy korbács csókolja mind a kettőtök 
hátát. 

Most tudta hát már meg Apor István, hogy bizonyára 
van Isten a föld alatt is ; csakhogy nem jó a haragját föl- 
ébreszteni imádkozással az olyan embernek, a ki valami 
rosszban töri a fejét; mert így jár, a hogy ő járt. 

Ellenben Buzdurgán murza még egyszer olyan dühös 
lett Apor Istvánra, mikor a kurtányok^ a kik a várból visz- 
szatértek, hírül hozták neki, hogy a keresett szép asszonyt 
nem találták sehol. Vannak ottan fehér népek többen, de 
azok mind vének és ránczos képüek. Hogy az asszonyuk 
hová lett? azt senki sem tudja. 

— Akkor csak te tudod magad, Apor István, dörmögé 
Buzdurgán. Ha nekem elő nem adod, ha ki nem vallod, 
hová dugtad el ? bizony mondom neked, hogy olyan dol- 
got hallasz, a milyent még soha sem hallottál. A talpad- 
nak mondják, s mégis a fejed érti meg. 

Azt pedig, hogy hol van most Damokos Tamásné, nehéz 
lett volna akárkinek is megmondani. Mert azoknak a 
hegyeknek, a miken keresztül Nogáli uram lovas szolgálói 
vezették ez órában Hka asszonyt, még neveik sincsenek. 

ASSZONYOK VERSENYR 

Csak úgy magában járdogálta végig pompás kertje te- 
kervényes útjait a kadina. Nem telt öröme se a bajadérek 
tánezában, se az almék dalaiban. Virágnyilás nem vidítá 
fel, gyümölcsérés nem vigasztalá meg : körüle paradicsom 
volt, de belül volt a sivatag. A kiket maga körül lát, azok 
rá nézve nem emberek : asszonyok és eunuchok, engedel- 
mes szolgalelkek, üres neki ez a világ. 

Az őrt álló cseléd jön feléje sietve, s arczczal a földre 
borulva, jelenti alázatosan, hogy odakinn az udvarban 
egy gyászruhás asszonyság könyörög bebocsáttatásért, a 
nevét felirta erre a teszkerára. 

Kalme arczán valami villámlott át, a mint ezt a nevet 
elolvasta: «Damokos Tamásné!» Megköté magát kevély 
indulattal s azt felelte : 

— Mondjad neki : « jöjjön holnap !» 

Miért utalta másnapra? Éreztetni akarta tán vele döly- 
fös hatalmát? Ebben is lehet valami. De más oka is lehe- 
tett. Ma nem hitte magát elég szépnek. Törődött volt. Pe- 
dig olyan nagyon kivánta, hogy valaha az életben ezzel 
az asszonynyal összetalálkozzék, hogy aztán hadd lássák, 
melyik volt a szebbik? ő-e, vagy a másik, a kiért őt meg- 
vetették, cserébe el nem fogadták ? 

Meg akarta ezt az asszonyt verni női szépségével. Az 
egész nap előkészülődésekkel telt el. Háromféle fürdőt is 
vett, legelőször késő este szamártejből, azután reggel 
korán damaskusi rózsavízből, utoljára délben a bűbájos 
szűzleánytejből, a mit ámbrával és pálmaborral készí- 
tenek az arab bűvészek, így árulják ólommal beforrasz- 
tott üvegekben. — Akkor befonatta a haját az asszonyai- 
val gyöngyfüzérek közé ; előhozatta legragyogóbb selyem- 
ruháit, kösöntyüit, karpereczeit, macskaszem, karbunku- 
lus, rubint ragyogott a nyakán, füleiben. Az arczát kifes- 

tette szafflórral, violagyökérrel hajnalszin pirosra; min- 
den száj azt mondta, de még a tükre is azt vallotta, hogy 
szebb asszony nem lehet a földön Kaiménál ! 

Jöhet az a másik ! 

Inte, hogy vezessék be az udvaron várakozó gyászruhás 
. asszonyt a hárembe. 

Biz az a violaszinű gyászruha nem árulgatja, csak elta- 
karja a női szépséget : arany, ezüst, gyémánt sem ragyog 
a szomorú alakon, egy makulányi sem, de van azért neki 
két olyan ékszere, a minővel nem bir a kadina, s ha az 
övé volna, bizony csak odaadná érettük cserébe minden 
drágaságát, az a két szép poronty, olyan piros arczú, 
olyan kökény-szemű mind a kettő. A kisebbik az anyja 
keblén csügg, két karjával átfonva a nyakát s szégyenkedve 
rejti az orczáját az anyja fátyola közé, a mint ez a sok 
idegen asszony mind reá néz bámulva. Az anyja suttogva 
biztatja, hogy ne féljen semmit; — csak ő vele van el- 
foglalva, egészen felejti, hogy a ház úrnőjét köszönteni is 
kell. És a kadina irigy szemmel látja vágytársnéja arczán, 
hogy annak a kis kölyöknek a csókja mennyivel szebb 
pirosító minden szaffiórnál, violagyökémél ! 

S ez a könyörgő asszony még nem is alázza meg magát 
ő előtte, úgy a hogy illik, hogy az ajtónál belépve, lebo- 
rulna mindjárt a földre s aztán, a hány lépés, annyiszor 
értetné a homlokát a tarka szőnyeghez, míg az ő zsámo- 
lyához eljut, hanem csak ott alkuszik a nagyobb fiával, a 
kit kézen vezet: « térdelj le szépen fiacskám az úrasszony 
előtt!)) 

«Biz én nem térdelek ; hisz nem a Szűz Mária ez itten ! 

No hát ő is akarja vele éreztetni a büszkeségét. 

Az őrt álló eunuch sürgetős levelet hoz a kadinának. 
Kalme asszony ezüst csíptetővel veszi azt el a vert ezüst- 
tálczáróL Buzdurgán murzának szólt a levél, kívül ráírva : 
Foglyok dolgában. Akmet bégtől. Sürgetős. 

A murza kedyencz nejét bizta meg azzal, hogy távol- 
létében az érkező leveleit felbontsa s a mi sürgős elintézni 

való, azt az ő személyét képviselve, elvégezze. (Ez már 
egy kis európai erkölcs volt nála.) 

Kalme felbontá a levelet s a míg elolvasta, addig hagyta 
maga előtt állni a gyászruhás asszonyt, két kis poron- 
tyával. 

Ez volt a levélben : 

« A Damokos Tamás nevű rab magyar urat, volt székely 
főkapitányt, a mint ezen levelemet veszed, szultán ő fel- 
sége parancsolatjából (ki ura minden igazhivőknek és így 
neked is) fejed vesztésének büntetése alatt azonnal bo- 
csásd haza. A kétezer arany váltságdíjról adjon neked 
írást, s azt majd innenhazulról neked megfizesse, mikor 
neki lészen. Hogy mikor lészen ? azt ő tudja lészen. A mit 
is pedig neked az ő feleségéről irék, hogy más lator férfi- 
val, az Apor István urammal eő kegyelmével boronálta 
volna össze a fátyolát, az csupa csalafintaság volt. Az asz- 
szQny sőt inkább nagyon is hűséges az ő rab urához ; még 
az Eákóczy György fejedelmet is megkergette ő miatta. 
A kétezer arany váltságdijat is megküldte rendén az nap- 
jára az uráért, hanem a furfangos Apor István elfogatta 
azt útközben a Munduka Bavasel harámbasával, azért, 
hogy az Damokos Tamást rabságba veszítse, s így az asz- 
szonyát könnyebben elkaparinthassa, a kiben fülig szerel- 
mes. Tehát az asszonyról többé semmi rosszat ne mondj. 
Az Damokos Tamást pedig rögtön hazaküldjed, különben 
elhivattatol Sztambulba, a Tsiragány palotába, a hová 
tudod, hogy egy kapun megy be az ember, de két kapun 
jön ki : a feje az egyiken, a teste a másikon.)) 

Mikor ezt a levelet végigolvasta a kadina, úgy aláhanyat- 
lott a feje és két karja, mintha halálos betegség lepte 
volna meg egyszerre. A mint véletlenül, tétova szemével 
maga körül nézett, belepillantott a nagy velenczei tükrébe 
s elijedt magától! Halálsárgára volt sápadva az egész 
arcza, a mely sápadáson úgy elütött a szafflórral festett 
kendőzésnek pírja, mint a hogy a bealkonyult ég sárga 
színétől elválik egy elszakadt rózsapiros felhő. 

Se gyöngyök, se gyémántok nem adják vissza az arczá- 
nak azt a ragyogást, a mi arról eltűnt. A két asszony 
közül ő volt a gyászolóbb. 

— Mit hoztál, jó asszony ? kérdezé, Ilkához fordulva. 

— Én bizony, kegyelmes asszonyom, elhoztam magam- 
mal az én édes, jó uramnak, Damokos Tamásnak a vált- 
ságát, hogy neked átadjam s az uramat kiváltsam rajta. 
Kérlek, hogy fogadd el; számláld meg s aztán adasd 
nekem által az uramat : nézd, ez a két kis gyerek hogy 
örül, hogy repes, hogy mindjárt megláthatják az ö jó ap- 
jukat. 

Kalme összevonta vékony szemöldeit s hidegnek mu- 
tatta magát, erőltetve. 

— Jó asszony. Én addig el nem fogadhatom a váltság- 
dijat, a mig az uradra rá nem találtál. Én a rabokat nem 
ismerem, azoknak a neveiket sem hallottam soha. Majd 
felhozatom őket ide az udvarra, szemeld ki, melyik az, a 
kiben ráismersz hajdani férjedre. 

— Oh én bizony ráismerek, ha daróczrongyban van is, 
ha nap elégette is, fekély meglepte is az ábrázatját, rögtön, 
ezer közül is egyszerre kilátom. 

— Kivánom, hogy kilásd. De ha nem találnád itt meg, 
ha nem ismernél rá, bizony visszaadom az erszény 
aranyad. 

Azzal parancsot adott a kadina az eunuchoknak, hogy 
hozzák fel az udvarba mind a kertben dolgozó rabszol- 
gákat, a kiknek még tisztességes kinézésük vagyon. 

Azokat ott sorban felállíták s akkor Damokos Tamásné 
végig haladt a sor előtt, arczaikba nézett, búsan fejet csó- 
vált és visszatért a kadinához, a ki hölgyeivel együtt a 
kastélynak egy aranyrácsos köröndjéből nézte ezt a 
szemlét. 

— Az én uram nincsen ezek között. 

Ekkor Kalme azt parancsolá, hogy tereljék fel a többi 
rabokat a bőrgyárból, a kik ott dolgoznak. 

Egyszerre nem fértek el mind az udvarban, csak úgy 

csapatontint hajtották fel őket. Ezek már elzüllött, mar- 
czona alakok voltak, naptól agyonégett, szenvedésektől el- 
kényszerült arezokkal ; félig mezítelen, rongygyal til-túl 
fedett sovány tagokkal ; karjaik, lábszáraik a bőrcsávától 
sárgára, feketére, vörösre edzve. Kin ezeket látni, végig 
szemlélgetni. Damokos Tamásné sorba járt előttük, végig 
nézett rajtuk s csüggedten tért vissza: oegy sem az én 
uram ! » 

Egyre nyomorultabb alakok csoportját terelték eléje. 
A könytől alig látott már. Azok között sem volt még Da- 
mokos Tamás. 

Most aztán Kalme parancsot adott, hogy hozzák elő a 
bőrlúgzóból a foglyokat. Ezek végzik a legkinzóbb mun- 
kát, melyre azokat szokták kárhoztatni, a kik vagy szökést 
kísérlettek meg, vagy a váltságdíjukra hiába várattak. 
Ezek nem emberi alakok már, hanem kisértetek ! 

Ilkának a szive úgy elszorult, mintha hegy feküdnék 
rajta, mikor ez ijesztő alakok eléje lépdeltek, arczuk el- 
csúfítva, megcsonkítva, Isten képe kitörölve róla. Óh mily 
szívfájdalom őket ígyen látni, egy kedves alakot közöttök 
keresni ! 

De mégis megtalálja I 

Arczát szétmarczangolhatták, de azt a büszke fejhor- 
dozást el nem vehették tőle. A szennytől fekete, a rongy- 
tól undok alakban ráismer az ő kedvesére, s oda rohan 
hozzá, öleli karjával, elhalmozza forró csókjaival s mondja 
édes szóval ennek az elundokított arcznak : <(én angyalom ! 
én szivem bálványa I 

Kalme nem állhatta ki ezt a jelenetet, kirohant a körönd 
ajtaján ; nem törődött vele, hogy férfi szem látja fátyoltalan 
arczát, odarohant az ölelkezőkhöz. 

— Menjetek előlem ! Takarodjatok innen ! Ne öleljétek 
itt egymást, ha én látlak ! Itt a pénzed, asszony ! Vedd 
vissza a váltságdíjad ! 

Azzal oda veté az erszényt a lábaihoz Ilkának. 

- - Nem akarnád őt kiadni ? kérdé megrettenve Ilka. 

— De kiadom ingyen ! 

Damokos Tamás még most is büszke volt ! Kongyos, 
szurtos és ijesztő ! De még mindig kevély. 

— Vedd fel azt az erszényt, monda a nejének s add 
vissza az úrasszonynak. Ennyit kértek értem : ennyit ad- 
nak értem. 

— És én még sem veszem vissza, monda Kalme ; s most 
már ő is versenyre szólitá a maga büszkeségét. Most vet- 
tem Akmet bégnek a levelét, a mely mást parancsol ; hall- 
gasd meg, nem fogod megbánni. 

(Mint azt a másik levélolvasást, gondola magában.) 
Mikor azt elolvasta Kalme, az eltorzított arcznak is volt 
ragyogása. 

— Lásd, monda a levél elolvasásánál, Kalme : a fele- 
séged ilyen hűséges volt hozzád. 

— Tudtam én azt mindig! ki Itá Damokos Tamás, 
keblére szorítva édes egyetlenét. 

— No hát vedd vissza a pénzed ! 

— Még sem veszem vissza, monda Tamás. Hanem ha ke- 
gyelemosztó napod van, fogadd el hát ezt a váltságdijat nem 
értem, hanem kétszáz fogolytársamért, kik velem együtt 
jutottak rabságba. Add ki őket, hadd jöjjenek ők is velem. 

— Jól van. Vidd őket magaddal. De ha a rabokat nem 
adhatom ingyen, szabad nekik adnom egyéb útravalót. 
Gyalog hosszú az út, ott künn a ménesem. Válaszsz ki be- 
lőlük annyi paripát, a hányan vagytok, magyar rabok. 
S aztán nehogy a moldvai oláhok, kozákok fegyvertelene- 
ket megcsúfoljanak, itt van a fegyvertár, vigyetek belőle 
magatokkal kardot, lándzsát, a mennyit elbírtok. De meg 
az sem illenék, hogy útközben fosztogatásokból tartsátok 
magatokat : útiköltségnek vegyétek el tőlem ezt az erszény 
aranyat. 

S ezzel a sokat utazott kétezer arany megint csak 
visszavándorolt a Damokos Tamás kezébe. 

Még utoljára majd a Kalme marad győztes az asszony 
versenyben. 

Most már Hka asszony könyező szemekkel fordula 
hozzája. 

— Óh úrasszonyom! Mivel háláljam ón meg ennyi 
jóságodat ? Mit adhatok én teneked ezért? 

Kalme szemei úgy égtek, ragyogtak. 

— Add ide egy pillanatra azt a kis kölyket a karodról, 
hadd csókoljam össze. 

Dka odanyujtá két kezével a kis szégyenkedő piros- 
pofájú angyalkát. Kalme odaragadta azt a keblére mind 
a két karjával, s elhalmozta arczát, szemeit, homlokát 
forró csókjaival : a köny, mint a zápor, úgy szakadt sze- 
méből, egy hosszú pillanatig olyan boldognak álmodta 
magát, mint az a másik asszony. 

Akkor visszadobta a gyermeket hevesen az anyja keb- 
lére. 

— Fogjad ! vigyed ! S most már szaladj előlem a kin- 
cseiddel : a mig jókedvemben találsz, a míg föl nem éb- 
redek haragos kedvemre, mert akkor, nem tudod, hogy 
nem öllek-e agyon, s elveszem tőled az uradat és a gyer- 
mekedet ! 

De úgy megijedt ettől a fenyegetéstől Ilka asszony, 
hogy egy pillanatig sem maradt ott állva, hanem a két 
kezével megkapta egyfelől az urának, másfelől a nagyob- 
bik fiának a kezét, a kisebbiket a nyakába ültette lovazva 
s úgy futott ki velők a nyitott várkapun, mint a ki lopott 
kincset visz magával. 

Csak azután, hogy a kapun kívül voltak, s látta, hogy 
senki sem kergeti, tért magához, s azt kérdé az urától : 

— De vájjon Buzdurgán murza, ha hazakerül, helye- 
selni fogja-e azt, hogy a felesége ennyi rabot elbocsátott 
s még lovat, fegyvert is adott nekik ? 

— De bizony nem fogja. 

— Talán meg is haragszik érte a feleségére ? 

— De nagyon megharagszik. 

— Mit fog vele tenni ? uram Jézus ! 

— Bőrzsákba varratja s beledobatja a nagy vízesésbe. 

— Hogy az úr Isten pusztítsa el őtet, mielőtt haza- 
érkezne ! 

— Magam is azt ls;ivánom neki ! 

(Talán nem is tette volna azt hozzá Damokos Tamás, 
ha előre tudta volna, hogy az úristen meghallgatja ugyan 
azt a kegyes óhajtást, hanem épen ő rá fogja bízni annak 
a végrehajtását.) 



A DAMOKOS-VAGAS. 

Siralmas dolog volna azt leírni, a mik ez alatt Erdély- 
ben történtek. 

A felgerjedt török szultán ráereszté a maga hadait min- 
den oldalról a szerencsétlen országra, mely azt sem tudta 
már, hogy kinek engedelmeskedjék? annyi volt a fejedelme. 

A krimiai tatárok hordája végigpusztítá az egész feje- 
delemséget mind a Királyhágóig, de még ott sem állt meg, 
hanem átcsapott Magyarországra, olyan rémületet tá- 
masztva maga előtt, hogy senki sem mert neki ellentállni, 
csak futott előle minden nép, a hol az előcsapatja meg- 
jelent s engedte a városait fölégetni. Ekkor pusztították 
el Gyula-Fehérvárt is, a szép kollégium könyvtárát ha- 
lomra rakták, úgy gyújtották meg. S csak akkor hagyták 
oda az országot, mikor már úgy megterhelték magukat 
zsákmánynyal, hogy többet nem bírt el a ló, meg a rab- 
szolgahad. 

A Eákóczy György jenői diadalának ez volt a szomorú 
következése. 

Buzdurgán murza is megelégelte már az olcsó diadalo- 
kat, jóllakhatott vérrel és jajkiáltásokkal, egész csorda- 
számra hajtá maga előtt a rabszíjra fűzött férfit, asszonyt, 
marhát, birkát — vegyest. 

Ekkor került haza Damokos Tamás, a maga kiszabadult 
kétszáz vitéz bajtársával. 

Mikor az ojtozi szoroshoz ért, a hol 11. Rákóczy György 

által épített vár zárja el a völgy kijáratát, hát akkor ő 
még azt hitte, hogy ez a vár a székelyek kezében van, 
semmit sem tudott arról, hogy milyen furfanggal foglalták 
el azt a törökök. A hazaszabadult székelyek pedig mind- 
nyájan tatár- öltözetet viseltek; mert bizony Krimiában 
senki se varrt az ő számukra székely zekét, harisnyát; 
a fegyverzetük is egészen tatárokéhoz hasonlított. Annál- 
fogva azt monda Boldizsár bának Damokos Tamás : 

— Eredj csak, édes bátyám, előre be a várba. Neked 
magyar gúnyád van, beeresztenek, s világosítsad fel a 
bennlevőket, hogy mi nem vagyunk tatárok, különben 
még közénk ágyúznak, puskáznak ; elnéznek bennünket. 

— De nem megyek biz én ; monda Boldizsár bá. Mert 
ha én bemegyek a magyar ruhámmal a Eákóczy-várba, 
soha ki nem jövök onnan többet. Török van odabenn. In- 
kább adj nekem is egy tatársüveget, meg egy hosszú dár- 
dát, aztán hadd lovagolok előre valami huszadmagammal 
a várba. Ilyen kevés népet bizton beeresztenek. Ha egy- 
szer aztán ott leszek a felvonó hidon, ti többiek az erdő- 
ben rohanjatok utánam, egy hajtással elkapjuk ezt a várat. 

A bizony sikerült az ezermesternek. Lomha oláh őrséget 
hagyott a török a Eákóczy-várban, nem is gondolt rá, 
hogy azt hátulról, Moldvából fenyegethesse valami vesze- 
delem. Egy kardcsapás nélkül el lett az foglalva. Az őrsé- 
get kilökték, menjen haza az anyja örömébe ! 

A mint annak híre futamodott, hogy hazakerült a Da- 
mokos Tamás meg a lúfők hada Krimiából, hogy be is 
vették a Eákóczy várát, egyszerre nagy lett a csődület az 
ojtozi hegyekben. Csíkból, Háromszékből a hegyek közt 
lappangó székelység mind odasietett. Volt ember is, fegy- 
ver is elég ; csak a vezető hiányzott. 

Mikor Tamás megtudta, hogy Mikóujvárát is elvette a 
tatár, nagyon szidta érte a csíki székelyeket ; minek enged- 
ték magukat olyan könnyen kizavarni a várukból ? Azok 
azt felelték rá, hogy « mikor nem volt lovasságunk :» Aztán 
beszélj velük, ha tudsz I 

— No hát már most van lovasságtok. Hát gyertek velem, 
foglaljuk vissza. 

— Megyünk is I 

S meg is indulának Damokos és Czirjék vezetése alatt 
egész seregestül a száguldó tatárra. 

Ott találkozának Buzdurgán murzával a csíkszeredai 
sikon. Az jött Ojtoz felé a nagy prédájával s szörnyen 
elbámult rajta^ mikor dárdaerdőt látott maga előtt ; a mi- 
ről azt hitte, hogy a gyökerét is kitépte már a földből. 

Hát már ez a székely, akárhányszor agyonverik, mindig 
újra feltámad I 

Bizony fel az ! 

A tatárnak pedig az volt a szokása, hogy a hol vá- 
ratlan ellenállásra talált, ott mindjárt lekonyult a taréja. 

Buzdurgán murza dühös volt, hogy így elállják az útját. 

Kilovagolt maga a két sereg közötti sikság közepére s 
kirántva hatalmas pallosát, elkezdett kiabálni, olyan 
szörnyű hangon, hogy félmértföldnyire ia meg lehetett 
hallani. 

«Ti hitetlen kutyák ! Majd elbujtok egérlyukaitokba, ür- 
gének születtek ! Ha van közöttetek embernek való em- 
ber, küldjétek ide elém; csapjunk össze egy szál karddal! 
No hát van-e ember a székelyek közt!» 

Ember volt biz elég, de óriás nem volt. Azok rég kihal- 
tak már a nagy Czohárdról, a hol legutoljára laktak. Ki 
mérkőznék össze egy ilyen nagy bolond hustoronynyal, a 
kinek a pallosát más Isten teremtése két kézzel sem tudja 
megemelni. 

Pedig hát nagy szégyen lesz, ha a kérkedő góliáthtal nem 
tudnak senkit szembeállítani. 

Egyik a másikra nézett; de csak egyiknek sem akaród- 
zott a kardját összepróbálni a murzáéval. Hosszabb az 
valamennyiénél. 

— Hej édes jó öcsém, vitéz Damokos Tamás kapitány 
uram. Csak neked kell ezzel a csodával összeakaszkodnod I 
Monda Czirjék Boldizsár a főkapitánynak. 

A többi hadnagyok is mind neki esónek : «te vívhatsz 
meg vele, senki más.ö 

Damokos Tamás látta, hogy ezt a harczot nem kerül- 
heti ki. 

És akkor erre az emlékezetes mondásra fakadt, a mi fel 
van jegyezve a Damokos-család hagyományaiban. 

«Héj becsület, becsület! Ha te nem volnál, nem kellene 
én nekem most meghalnom I» 

S mondván, kirántá a kardját, eláldotta ennek a világ- 
nak keserűségét nagy búbánatában, « aztán köszöntsétek a 
feleségemet, meg a két kis árvámat !» És most « segíts uram 
Jézus !» azzal a lovát megsarkantyúzva, kiugratott a hom- 
loksorból a síkság közepére, Bozdurgán murzával szembe- 
iramodvást. 

Amint a murza meglátta a feléje vágtatót, megismerte 
az elcsufolt orczájáról a kiszabadult rabját s rárivalt csú- 
fondárosan : 

— Hát te hogy szöktél meg a csávagödörből. Tamás a 
Damokosok között ? Tán biz a feleségem bocsátott szaba- 
don? Te világcsaló hazug! Nojszen. Voltam a gyulafehér- 
vári nagy medreszben : kerestem a huszonnyolcz övet, a 
kiről te mőhdruli ábéczét tanultál ; egyet sem találtam ; 
no majd oda haza esztrengára veszem a kadinát, hogy 
mint jutottál az ő öveihez? Most pedig csak gyere ide a 
kezem ügyébe, hadd hasítlak kettőbe. Az egyik feledet a 
magad feleségének, a másikat az enyémnek ! Ha olyan na- 
gyon szerettek, osztozzanak rajtad. 

Azzal felemelte faágvastagságú karjával magasra azt a 
széles pallost, a mi egy bikát is képes kettészelni s csak 
úgy forgatta a feje fölött, mintha nádszál volna. Úgy várta 
be a reárohanó Damokos Tamást. 

Hanem hát meglehet, hogy az ilyen nagy testnél nem 
olyan nagyon gyors az agy és a kar közötti összeműködés, 
mint a kisebb termetűnél, a míg az ő feje azt mondja a ke- 
zének : « vágj » , míg az ezt megteszi, az alatt a tömzsi régen 
odavágott : Damokos Tamásnak az éles szablyája csak egy 

villámlásnyi kis idővel elébb csapott le hamarább a Buz- 
durgán nyakára, mielőtt annak a pálosa ő reá alázúdult 
volna, de olyan szerencsétlenül talált neki oda, hogy a 
hordónyi nagy fő csak lerepült az óriás váUa közül s a 
mint talpra esek a földön, nagy mordiásan összehúzta a 
szemöldökeit, fintorgatta az orrát s nagyokat pillogatott 
meredező szemeivel, a szája tátogott hozzá, mintha szem- 
rehányásokat tenne : «Ej Damokos Tamás, ezt nem vár- 
tam tőled !» 

A fejnélküli test pedig, megfordulván a lovával, elkez- 
dett szaladni vissza a tatár tábor felé, szokása szerint a 
két földig érő lábával is segítve nyargalni az alatta futó 
lónak. Az öklébe szorított pallos egyre csapkodott a leve- 
gőbe jobbra-balra, mint a bomlott szélmalomszárny. A ta- 
társág erre a látványra úgy megijedt, hogy hátat fordított, 
elfutott világgá, ott hagyva a székelyeknek az egész pré- 
dáját s pányvára fűzött rabjait valamennyit. 

Azok között megtalálta Damokos Tamás Apor István 
uramat is. De nem tett neki semmi szemrehányást, csak 
azt tanácsolá, hogy máskor legyen Istennel s ne kívánja a 
felebarátja romlását. 

Ekkor aztán a várát is visszafoglalta Tamás, de az olyan 
rongált állapotban volt, hogy meg nem maradhatott benne, 
hanem elvitte családját Alsó-Csemátonba, az ősi lakházába. 
Most is ottan laknak az ivadékai. Mind olyan derék embe- 
rek, mint ő volt, meg a felesége. 

Nem sokára a török szultán kihozá tatár rabságból az 
egész fogoly magyarságot, vezérükkel, Kemény Jánossal 
egyetemben, a kit egyúttal megtett Erdély fejedel- 
mének. 

És így beteljesült az égi jóslat a négy vak nappal, hogy 
Erdélynek négy fejedelme fog lenni egyszerre. 

Két év múlva mind a négy elmúlt : három csatákban 
esett el. 

Szegény Erdély, de sokat szenvedett! 

Jókai: A Damokosok 13 

De fennmaradt a családi hagyományok között, a székely 
nép ajkain, Damokos Tamásnak az a jellemző mondása : 
«hej becsület! becsület! ha te nem volnál, nem kellene 
én nekem most meghalnom ! » 

És aztán az olyan vágást, a milyennel Tamás Buzdur- 
gán murzát elbocsátá a világról, máig is úgy hivják, hogy 
« Damokos-vágás » . 

Adjon Isten mindenkinek belőle, a ki megérdemli ! 

